
GAIR AT Y DARLLENYDD. 

AR gaìs teuluoedd y trì brawd ymadawedig yr ymgymerais ftg 
ysgrífennu hyn o Grofìant. Teimlwn mai yr unig gymhwyster 
ynof at y gwaith ydoedd fy edmygedd difiìiant o honynt. Pan 
ofynnodd y Dake of Cambrìdge i Proff. H[erkomer dyunu darlun o 
hono yn ei ddiwyg filwrol fel Cad-Lywydd, atebodd yn eithaf 
cwrtais, **I am not suificiently interested in your face to do you 
justice." Addawodd ar achlysur arall dynnu darlun o Mrs. Gladstone, 
ar yr amod iddo gael byw ar ei haelwyd am dair wythnos, er mwyn 
cael cyfleustra i*w hadnabod. Cefais innau dair blynedd o himdden 
i adnabod y brodyr hyn, a daethum i*w hedmygu yn fawr. Fy unig 
awydd wrth eu darlunio oedd gwneyd cyíìawnder ft hwynt. £u cas 
beth ydoedd gwenîaeth, ac yr oeddynt yn rhy onest i ymddangos yn 
well nag oeddynt. Hyderaf na ddarfu fy ngharìad atynt fy arwain 
i'w camliwio na*u gorliwio. HofFwn iddynt gael eu portrëadu yn 
union fel y gwelais hwynt. Nid gwneyd elw oedd mewn golwg, 
ond gwneyd lles. Llithrodd rhai gwallau i mewn i'r orgrafi, ond 
máe geonyf ddigon o ymddiríed yn synwyr a hynawsedd y darllenydd 
i gredu y gwna eu cywiro yn ddi-rwgnach. Cefais lawer o gyn- 
horthwy gan liaws o gyfeillion caredig, ond ni chaniata gofod i'w 
henwi. Rhaid i mi ddiolch i Meistri William Williams a'i Fab, am 
eu gofal a*u cyflymder yn dwyn y gwaith allan. Ni roddai dim fwy 
o foddhad i'r teulu ac i minnau na deall fod darllen y llyfr wedi 
bod o fendith i ryw un. 

Yr eiddoch yn wir, 

O. MADOC ROBERTS. 
CoNwy, 1906. 



RHAGYMADRODD. 

GAN i mi gael cyfleustra i ddarllen bron yr oU o'r Coficmt 
mewn ysgrifen, gwasgodd yr Awdwr amaf i ysgiìfennu 
Rhagymcuirodd ìddo. Prin y mae angen. Mae yr Awdwr wedi 
casglu pob deâiyddiau posibl at y gwaithy—wedi eu trefnu mor 
ddeheuig, ac wedi eu gosod yn nghyd mor rhagorol, fel mai darllen 
y Cofiant ydyw yr argymhelliad cryfaf i wneyd pob ymdrech i*w 
ledaenu er dyddordeb a budd i ereill. 

Ar yr un pryd yr oedd fy adnabyddiaeth o*r tri brawd yn rhyw 
gymaint o reswm dros ofyn i mi barotoi meddwl y darllenydd ar 
gyter yr arlwyaeth hon o eiddo yr Awdwr. Gwyddwn am Mr. 
Richard Jones, trwy gyfrwng y rhai oedd yn ei adnabod, a thrwy 
yr Eurgrawfit c^m i mi ei adnabod yn bersonoL^ Yng Nghyfarfod 
Talaethol Llaníyllin, yn y flwyddyn 1860, y ce&is y cyfleustra cyntaf 
i'w weled. Yr oedd yr argraff a wnaeth ar fy meddwl y pryd 
hynny yn hynod o ôafriol. O ran ei ddyn oddiallan ymddangosai 
yn gydnerth a chadam, galluog i ymladd brwydr bywyd, ac i orchfygu 
anhawsterau, a'ì ddiwyg 301 engrafl^ o wladwr amaethyddol clyd ei 
amgylchiadau. Pan yn dadleu dros hawliau Llanfyllin a Llanrhaiadr 
am ddogn resymol o Drysorfa y Genhadaeth Gartrefol at Dai 
Gweinidogion yn y naül le a*r Uall, dangosai grafifter a gwydnwch 
oedd yn deilwng o Gynrychiolydd ei Gylchdaith mewn Cyfarfod 
Talaethol; ac yr oedd yn hawdd gweled ei fod yn ennül cydym- 
deimlad Mr. Aubrey, y Cadeirydd, a Mr. S. Davies, yr Ysgrifenydd, 
a'r Cyfarfod oU. 

Yn Awst, 1861, pan y penodwyd fì i lafurio ar Gylchdaith 
LlanfylUn, gyda*r diweddar Degar^ daethum i gyfleustra i wybod 
yn helaethach am dano, ac am y brodyr WiUiam a John, am fy 
mod mewn cyrraedd i fod yng *' Nghyfarfodydd Mawr** Llanrhaiadr, 
Cefnblodwel, a*r Cymdu, Ue yr oeddynt yn cyfanedd^. 

Yn Âwst, 1863, penodwyd fì i gyd-lafurìo â'r Parch. S. DaTÌes, 
ar Gylchdaith Llanrhaiadr, a daeth hynny â mî i gyfathrach agos 
ft'r trì brawd, am eu bod yn ddynion amlwg yngìỳn â'r achos 
yn y lleoedd nchod yn y Gylchdaith. 

Gryda Mr. R. Jones y bu y gyfathrach helaethaf. (jan fod Llan- 
rhaiadr yn brìf le y Grylchdaith, byddwn yno yn amlach nag unmán 
arally ac yn gorfod lletya yno oblegid pellter ifordd. Gyda hynny, 
yr oedd yn hanner y fiordd i Langynog, ac yn Henfache y lletjrwn 
gan amlaf nos Sadwm, am fod yno farch i'w gael i fyned i Langjmog 
a Phennebo, ac yn ol i'r Llan. Treuliais ugeiniau o nosweithiau o 
dan ei gronglwyd glŷd a chysurus, ac anfynych yr ^mmeilltuid i 
orphwys hyd orìau cynar y boreu. Deuai y bregeth ar y pryd o dan 
sylw yn íynych. Beimiadai hi yn deg a chyfeìllgar. Adnabyddai y 
gwych a'r gwael, cymeradwyai y naill a chondemniai y llaU; ond 
elai yn groesi cleddyfau yn fynych, am nad allem gydweled. Ter- 
fynai yr oll yn yr yspryd goreu. Yr hyn a elwir yn dduwinyddiaeth 
ddeiHadol oedd y maes mwyaf cartrefol iddo. Deallai drefn adferiad 
pechadur yn well na llawer, ac yr oedd ei brofiad personol yn 
gymorth iddo ddeall yr adnodau sydd yn egluro y cwrsweithrediad. 
Yr oedd yn hoíF iawn o roddi esboniad ar adnodau trwy fiugyrau 
cartrefol, ond hynod o darawiadol. £i esboniad ar ** Treigla dy weith- 
redoedd ar yr Arglwydd*' oedd— Baìch rhy drwm i'r credadyn ei godi 
heb son am ei garío, ond yr Arglwydd yn gofyn iddo roddi ysgwydd 
dan ei gomel i'w dreiglo, ac jma yr oedd ef ei hun am ofalu am 
dano. 

Byddai amgylchìadau yr achos yn y Gylchdaith, ac yn y "Dalaeth, 
yn d^rfod o dan sylw jm eu tro ; ac yr oedd ganddo fam o*i eiddo ei 
hun am y modd i gynllunio a gweithredu. Byddai ei ymddiddanion 
bob amser am yr achos, a*r podd i'w Iwyddo. 

Yr oedd yn ddyn o dueddfryd naturíol ddarbodus a chynnil, ond yn 
un hael iawn at achosion crefyddol, elusengar, a chymdeithasol. 
Cyfranai oddiar argyhoeddiad a chydwybod. Oblegid ei dueddfryd 
naturíol jrr oedd ei gyfraniadau yn aberthau, ac o herwydd hynny yn 
fwy rhinweddol. Yr oeddynt yn aberthau cymeradwy gan Dduw. 

Yr oedd ei frawd William yn meddu swm helaethach o deimlad. 
Wylai yn hidl o dan y weinidogaeth. Ond nid teimlad oedd yr oll. 

Yr oedd ei sel yn ol gwybodaeth. Nid oedd yn gjrmaint o ddarllenwr 
a'i írawd, nac wedi»dod i gymaint o gyfathrach â*r achos o'r tu allan 
i Cefiiblodwel a'r Gylchdaith. Nid oedd mor eang ei feddwl nac 
mor gr^rf ei ddych)rmyg; ond yr oedd yn íFyddlon a gweithgar. 
Arferem y pryd hynny bregethu mewn tŷ annedd ar y Bryn; ond 
byddai yn bresennol.yn ddieithrìad, a hynny heb esgeuluso y Cefn. 
Cyfrifìd ef yn arweinydd yr achos jm yr ardal, er maì enciliedig 
ydoedd o ran tueddfryd. 

Nid oedd swm teimlad Mr. John Jones, Glashiríîyn, yn gyfartal 
i'w frodyr. Nid wyf yn cofio i mi weled deigryn ar ei rudd un amser. 
Ond yr oedd yn feddylgar a phwyllog. Os nad oedd yn cerdded 
mor gyflym a'i fiodyr, yr oedd yn llawn mor sicr a diogel. Gwrando, 
meddwl, pwyso, a mesur oedd yn naturíol iddo ef. Gofalai am 
weithio ei grefydd allan yn ymarferol ar yr aelwyd, yn y farchnad» ^m 
y Cyngor, yn gystal ag yn yr addoldy. Moríah oedd yr achos agosaf 
at ei galon ^mtau. £r yn cymeryd dyddordeb yn symudiadau yr 
achos yn y Gylchdaith a'r Dalaeth, y Cyfundeb, a'r byd yn gyftredinol, 
yr achos yn Moríah oedd yn meddu y Ue blaenaf yn ei feddwl 
a'i galon. Yr oedd yn fwy tebyg i Andreas nag un o'r brodyr, y 
gweithiwr distaw, diwyd, a dyfalbarhaol. Symudai yn araf ac ^m 
gryf. Cr)m lawer o Petr oedd yn Mr. William Jones,— gwresog, 
sydyn, a phybyr. Yr oedd cyfuniad o ragoríaethau y naiU a'r UaU 
yn Mr. Richard Jones, ac yr oedd ynddo rai rhagoriaethau nad oedd 
yn y naiU na'r UaU. Yr oedd o feddwl cryf, craff, ac eang — o 
deimlad tyner a Uednais, aU gydymdeimlad â'r da yn gyfiredinol. 
Dychymygai Iwybrau i wasanaethu crefydd a chymdeithas. Meddai 
ewyUys gref a gwroldeb i ymgystadlu âg anhawsterau. Mae ei enw 
yn berarogl, ac erys ei gofFadwriaeth yn fendigedig. 

Mae Mr. Roberts wedi adnabod y tri yn eu nodweddion gwahan- 
iaetbol, ac wedi eu desgrífio yn fedrus a ffyddlon. 

Dylai y Uyfi: gael cylchrediad êang, a bydd y darUeniad o hono 
yn addysg ac yn gyfiroad i'r hyn sydd dda. 

Yr eiddoch yn yr Efengyl, 
Bangor. HUGH JONES. 



Llythyr oddiwrth Proff. y, E, Lloyd, M.A.^ Bangor. 



GWAEN Deg, 

Banoor, 

Rhagfyr lleg, 1906. 

Yr wyf yn wir ddiolchgar am y cyfle gefais i ddarllen y 
rhan o <<Gofiant y Tri Brawd'' sydd ya adrodd hanes fy hen 
gyfaill Mr. Jones, Glanaber, a hynny cyn ei hanfon i'r wasg. Deuai 
pob tudalen âg adgofíon oV hen amser gynt yn fyw ger bron fy 
llygaid, a theimlwn yn falch fod hanes bywyd mor gyson, mor wastad» 
ac mor urddasol, i gael ei osod ar gof a chadw yn gyflawn ac yn 
drefnus gan Ysgrifennydd parod a deheuig. 

Un o'r pethau cyntaf allaf gofio ydyw safle anrhydeddus **gŵr 
Henfache" fel gwladwr ac fel Wesleyad yn ardal L.lanrhaiadr 
Mochnant. Fel y daethum i ddeall yn well o ba ffynhonau y tarddai 
ei ddylanwad a seiliau y parch a dderbyniai gan yr holl ardal, 
gwerthfawrogwn y synwyr cyffredin cryf, y fam addfed, yr yspryd 
hoew, y diwydrwydd di-ball, a'r crefyddolder dwys oedd yn gyfuniad 
mor hapus ynddo ef. Tybiaf mai anaml y cafodd ardal yng Nghymni 
arweinydd âg ynddo'r fath gyd-bwysedd cymeriad— yr ymarferol a'r 
athrawiaethol, yr hen a'r newydd, y presennol a'r dyfodol, y naiU 
fel y Uall yn cael eu Ue priodol yn ei fywyd. Ni bu neb yn fwy 
Uwyddiannus fel amaethwr ymarferol, ac eto yn wahanol i lawer un 
sydd yn medru ffarmio i bwrpas, jrr oedd ganddo syniad uchel am 
werth addysg amaethyddol ; a gaUaf ddwyn tystiolaeth i'r dyddordeb 
byw a deimlai ym mhob symudìad i ddwyn elfennau yr addysg yma 
o fewn cyrraedd ei gyd-amaethwyr. Glynai yn yr hea Iwybrau, ac 
eto credai, gyda hyder gobeithiol yr ieuanc, fod pethau rhagorol 
eto i ddod, ac fod yn rhaid toiri tir newydd gyda chrefydd, fel pob 
peth araU. Cefais lawer cyngor buddiol ganddo pan yn dechreu 
ymaflyd yn y gwaith o bregetbu, ac nis gaUai neb lai na manteisio 
oddiwrth wrando ar eiriau un mor graff ac mor brofiadol. Bydd y 
Cofíant yn help i gadw ei goffa yn fyw ac yn iraidd mewn oes sydd 
mor chwim yn gwrando ar y newydd ac mor chwannog i anghofío 
yr hen. Darlun ydyw o'r goreu y gallodd Cymru amaethyddol ei 
gynyrchu yn amser clodfawr Victoria. 
Ydwyf, 

Yr eiddoch yn ffyddlawn, 

JOHN EDWARD LLOYD. 



TEYRNGED YR AWEN. 

(I GOFIANT Y TrI BRAWD.) 



I. 

Os na welaist fangre dawel, 

Dan gysgodfa 'r mynydd mawr, 
Gryda balm yn Uwytho 'r awel, 

A gwyrddlesni *n harddu 'r llawr ; 
Ac, fel Eden y dwyreinfyd, 

Hedd yn cadw *r porth o hyd ; 
Vx Glashirfryn dos am enyd ~ 

Gweli 'r cyfan yno *n nghyd. 

II. 

Yn y cysgod hwn, Ue tyfai 

Coed y glỳn mewn gweryd bras ; 
Prenau'r Arglwydd— dynion grymus— 

Dyfent ar adnoddau gras ; 
Ffrwythent beunydd— treiddiai drwyddynt 

Sugn anfarwoldeb îr ; 
A bu dda gan lawer eìstedd 

Dan eu cysgod yn y tir. 

III. 

Troed eu cartref bore 'n Deml — 

Obed-Edom oedd y Tad, 
Ac o herwydd Arch yr Arglwydd, 

Glynodd Bendith wrth ei hâd ! 
Fíordd Gwasanaethf trwy yr oesoedd, 

Yw y ifordd i Iwydd a pharch ; 
Tyfa teulu hyd y nefoedd, 

O roi *r ysgwydd dan Yr Arch. 

IV. 

Fel y cwyd y d^m ei gartref ! 

Mae 'r Hen£äche 'n cael mawrhad — 
Impîwyd enw 'r Ue, a thyfa 'n 

W^rrddlas byth, ar lafar gwlad ! 
Env RiCHARD JONBS ro'dd fywyd 

Annrheiliadwy *n enw 'r lle ; 
Ânfarwoldeb mewn Anwyldeh, 

Wisga *r fan o'i blegid e'. 

V. 

Ef oedd Ynad cryf, a theimlid 

Fod ei wrando ef yn fraint, 
Yn Nghynghorau Sir ac Ardal, 

Ac yn Nghymanfâu y Saint : 
Cariad, Urddas, a Doethineb, 

Barent fod ei air mor drwm ; 
Mynai 'i wrando, fel y "Rhaiadr" 

Sydd yn arfarwoli 'r Cwm. 

VI. 

Rhaî o Swyddau tiymaf Seion 

Bwysent ar ei ysgwydd ef ; 
Saíai dan)mt mor ddiysgog, 

Fel y Berwyn dan y Nef ! 
Rho'dd i'w Dduw, a'i Wlad, a'i Bobl, 

Fywyd gwerthfawr ar ei hyd ; 
Credodd, Gweithiodd, Rhoddodd, Carodd, 

Hyd y diwedd : " Grwỳn ei fyd ! " 

VII. 

Fel ei frawd, o galon gywir, 
Gwelwyd WirxiAM Jones, YBryn; 

Harddodd Iwybrau Fíydd a Rhinwedd, 
Drwy jí Anial hyd y Glŷn ; 

Cadwodd draddodiadau 'r teulu — 
- Tdmlodd fod eu byw yn fraint ; 
A gofalodd mewn eiddigedd, 
Am " Y Ffydd a locd i*r Saint." 

VIII. 

Gwelaf ef mewn adgof hyfryd, 

Yn yr Oedfa, megys cynt ; 
Crŷn cyhyrau ei w^mebpryd 

Dan gyfaredd ** Dwyfol wynt I " 
Aeth yn anghof swydd a safle — 

'Chaiff ** Pen Blaenor " na " Sêt Fawr," 
Le am foment yn ei feddwl — 

Grwledda yw pob peth yn awr. 



Am JOHN JoNES mae cŵyn " Moriah"- 

Dyn di-dwyll, o bwyll a bam ; 
Dyn i'r Achos~dyn i'w deulu — 

Dyn Vw ardal, hyd y cam ; 
Caredigrwydd oedd ei anian, 

A ffyddlondeb fel y dûr ; 
Cafodd — credodd— gweithiodd allan, 

Egwyddorion crefydd bur. 

X. 

Gwylio 'r llanerch gysegredig 

Y bu ef ar hyd ei oes, — 
Harddu 'r cartref neillduedig, 

A gwasanaeth Crist a'i Gioes ; 
Troi y C)rmdu 'n wýnach beunydd 

Wnaeth ei bur ddylanwad ef ; 
Profodd allu cyfrin Crefydd 

I wneyd cartref fel y nef. 

XI. 

Bellach, Frod^rr gwynfydedìg, 

Hunwch, wedi llafur maith ; 
Buoch '« sicr " a " helaethion," 

Ac nid '* ofer " íÿdd eich gwaith. 
Fel y lUfa flöydiau 'r bryniau 

I firwythloni glỳn a phant ; 
Boed i'ch hanes a'ch dylanwad, 

Ardderchogi plant eich plant. 

Cadyan. 




Mr. RICHARD JONES, U.H., Glanaber. 



Cofiatit y Tm Bracud: 

RICHARD, WILLIAM, a JOHN JONES. 



I. 
GLASHIRFRYN. 

^^M mhriodas Richard Jones, Penybont, Glynd^ŵdwy, 
J gydag Anne Evans, Park Isa', Llanrhaiadr 
Mochnant, fe unwyd dwy galon oedd yn cyfiino 
gwroldeb a thynerwch, ac fe gysylltwyd dau deulu 
hybarch allent ymffrostio yn gyfreithlawn yng nglöewder 
eu traddodiadau. Mfce yn sỳn gymaint sydd gan hanes 
gorffennol teuluoedd i'w ddweyd, er gwell neu er 
gwaeth, ar eu hepil. Yr ydym ni yn byw mewn oes 
wyddonol sydd yn rhoddi pwys mawr ar ddeddf deill- 
iadaeth {herediiy), ac fe addefir fod nodweddion naturiol 
a meddyliol yn cael eu trosglwyddo gan rieni i*w plant. 
Gofynwyd i 01iver Wendell Holmes pa bryd y dylai 
addysg plentyn ddechreu, ac atebodd }ti awgrymiadol, 
" càn mlynedd cyn ei eni." Gall yr atebiad ymddangos 
i rai yn eithafol, ond rhaid addef, er fod Duw wedi 
gwneyd o un gwaed bob cenedl o ddynion, fod ambell 
deulu wedi llygru mwy drwy bechod na'i gilydd, ac 
mae y taid a'r tad sydd yng ngwaed ambell fachgen, 
aV nain a'r fam sydd yng ngwaed un arall, yn rhwym 
o fod yn allu yn eu bywyd, er da neu er drwg. 

B 

Paham nad ellir credu fod tueddfrydau crefyddol yn 
drosglwyddadwy ? ac os felly, gall rhieni dorri Uawer 
ar fîn temtasiynau eu plant. Gwir fod a wnelo cylchyn- 
iadau i fesur pell, a phenderfynu fîurf pob bywyd, ond 
nid yw hyny yn gwneyd i ffwrdd a'r fFaith uchod. Hanai 
Richard Jones ac Anne Evans ei briod o gŷff da, profodd 
hyny o fantais i'w hiliogaeth. Ymsefydlodd y pâr 
ieuanc yn ardal y Cymdu, ac fel Mr. a Mrs. Jones, 
Penygraig, yr adnabyddid hwy yng nghychwyniad eu 
gyrfa briodasol. Ganwyd iddynt ym Mhenygraig, 
chwech o blant, sef Elizabeth, Mary Anne, Richard, 
William, Margaret a John. Pan 'roedd y bachgen 
iengaf oddeutu blwydd oed, symudasant i Glashirfryn 
yn 1827 (blwyddyn cyn i'r Test a Corporation Acts 
gael eu diddymu), ac mae'r enw Glashirfryn wedi bod 
yn gynhysgaeth Wesleyaidd bellach er's yn agos i 
bedwar ugain mlynedd. Ganwyd iddynt yma un eneth 
fach, a gwnaeth Sarah rif y plant yn saith; gallent 
felly^ ddweyd " We are se^en^ Mynodd y rhy w fenywaidd 
fod yn y mwyafrif — ^pedair merch a thri mab. 

Saif Glashirfryn ar lechwedd hyfryd yr ochr or-Uewinol 
i blwyf Llansilin, ym mhen deheuol Sir Ddinbych. 
Gorwedda plwyf Llansilin o fewn arglwyddiaeth 
Cynllaith a Mochnant, yng nghantref y Waim yn Sir 
Ddinbych, ond mae rhan o hono, sef treflan Sychdin yn 
Sir yr Amwythig. Mae ei íîiniau yn cyffwrdd deg o 
blwyfì — tri yn Sir Amwythig, chwech yn Sir Ddinbych, 
ac im yn Sir Drefaldwyn. Mae ei hyd o'r gogledd i'r 
de yn saith milltir, a*i led o'r gorllewin i'r dwyrain 
bedair i bump o íìlltiroedd. Dyfrheir ef gan yr 

afonydd Ceiriog, Tannat, a Chynllaith. Cafodd y plwyf 

ei enw oddiwrth hen Sant Cristionogol fu yn llafurio 

yma oddeutu y chweched ganrif, sef Silin neu Salien 

fab H)nvel ap Emyr Llydaw. Perthyna i'r plwyf hwn 

ddeg o dreflannau, sef Bodlith, Llan, Lledrod, Lloran, 

Llys Dynwallawn, Moelfre, Prifbwll, Rhiwlas, Sycharth. 

a Sychdin. Mae y naw blaenaf yn Sir Ddinbych, ac 

arglwyddiaeth Cynllaith; a'r ddegfed yn Sir yr 

Amwythig ac arglwyddiaeth Duparts. Tybir ddarfod i 

arglwyddiaeth Cynllaith gael ei rhannu yn ddwy yn 

ystod teymasiad lorwerth L, dan yr enw " Cynllaith yr 

larll," am ei roddi i'r larll Warren ; a " Chynllaith 

Owain," am ei roddi i Owain mab iengaf Gruffydd, 

arglwydd Dinas Brân. Perthynai arglwyddiaeth 

Cynllaith yr larll i etifeddiaeth Castell y Waun, a 

Chynllaith Owain i'r Wynnstay ; a Sychdin i etifeddiaeth 

y Castell Coch yn Mhowys. Fel yr awgrymwyd eisoes, 

gorwedda ffarm Glashirfryn yn Nhref-ddegwm Lloran 

ym mhlwyf Llansilin. Gwelir ef yn amlwg ar y dde, 

rhy w ddau càn Uath o*r ffordd wrth deithio o Lanrhaiadr 

Mochnant i Lanarmon, Dyffryn Ceiriog. Wyneba tua'r 

deheu, gan edrych i Iygaid haul ganol dydd. Cysgodir 

y tŷ o'r gogledd gan y Foel wen a Chefnhirfynydd, 

chwyth y gwynt gorllewinol amo yn ddirwystr oddiar 

gopäon y Berwyn. Am yr awelon hyn y dywedodd yr 

anfarwol Cynfaen : — 

**Naw oerach nag Eryri 
Yw awyr Berwyn yn ein bam nî.'* 

Dwg y tŷ lawer o olion henafol iawn, ac mae yn 

amlwg ei fod yn Ile o bwys ganrifau yn ol, oblegid 



20 COFIANT 

fe welir yn awr ar y '* distiau derw " uwchben y gegin, 
&c., gerfiadau cywrain ac arwyddocäol. Yn ol hen 
draddodiad, bu yn gapel y Pabyddion cyn dechreu y 
diwygiad Protestanaidd yng Nghymru ; dwg y tŷ lawer 
o nodweddion ac ardduU yr Elizabetkan ỳeriod^ ond yn 
awr dyma fangre'r Babaeth yn fagwrfa Wesleyaeth. 
Daeth Mr. Jones yn fuan iawn yn ẃr o bwys a dylanwad 
yn yr ardal, ac ym mhlith llawer o bethau da eraiU, 
cymerodd ran amlwg mewn sefydlu yr achos ym Moriah. 
Bu Eglwys Wesleyaidd y Cymdy fel yr arch gynt yn lled 
symudol. Dechreuwyd yn y Berthlwyd yn 1831, yna 
symudwyd i Bant y Maen yn 1833 (y flwyddyn y gwelodd 
Wilberforce uchelgais mawr ei fywyd yn cael ei syl- 
weddoli), oddiyno draghefn aed i'r hen Felin, ond yn 
1837 (y flwyddyn y daeth Victoria ar orsedd Prydain), 
cafwyd drws agored yn Glashirfryn i dderbyn yr arch. 
Arhosodd yno am 18 mlynedd, ac fel y sylwa y diweddar 
Barch. Richard Pritchard yn Eurgrawn Mai 1852, "'megis 
y bendithiodd Duw dŷ Obededom gynt, felly y gellir 
dweyd fod bendith Duw mewn modd neillduol ar dylwyth 
y tŷ hwn." Nid oedd Mr. a Mrs. Jones yn aelodau 
eglwysig ar y pryd, ond yn y flwyddyn 1840, ymunodd y 
ddau. Parhaodd Mr. Richard Jones yn hynod o ffydd- 
lawn tra bu ef byw, a danghosodd garedigrwydd mawr 
i'r achos yn yr ardal yn nydd ei bethau bychain. Bu 
farw Mr. Jones, Chwefror i^fed, 1849, yn 66 mlwydd oed. 
Mawr y galar a deimlwyd ar ei ol fel Cristion cyson a 
chymydog tirion. Nid peth bychan ydoedd croesawu 
achos YmneiUduol i'w d}^ yn yr oes hono, yn enwedig 
pan gofir fod perchennog y ffarm yn glerigwr. Nid 

yw yn anodd meddwl fod ei wraig hygar wedi bod 
yn gefnogydd aiddgar i'r symudiad, ac fod rhan lled dda 
o*r cyfrifoldeb ar ei hysgwyddau hi. Nid rhyfedd 
ychwaith iddi ymgymeryd â baich yr achos yn llawen, 
gwyddai fod Wesleyaeth wedi eniU sylw a chydym- 
deimlad ei hynafiaid — teulu Maesgwyn, y Waun — pan 
sefydlwyd yr enwad gyntaf gan Mr. Wesley. Bemir mai 
y Parch. John Wesley neu rai o'i gydlafurwyr fedyddiodd 
yr oll o blant Maesgwyn ; ac fe gadamheir y dyfaliad 
gan y ffaith nad yw enwau yr un o honynt ar Register y 
plwy'. Yn ddiweddarach hefyd, danghoswyd Uawer o 
gydymdeimlad â Wesleyaeth gan rieni Mrs. Jones — hen 
deulu Park Isa' — gyda'r achos yn Llanrhaiadr. Gan gofio, 
brawd Mrs. Jones, sef Mr. Evans, Park Isa', fu am dymor 
yn un o arweinwyr cyntaf Egl wys Wesleyaidd Llanrhaiadr. 
Yno y cyrchai y diweddar Barch. Wm. Batten i chwilio 
am gartref pan yn llafurio ar y Gylchdaith tua'r flwyddyn 
1833. Nid rhyfedd gan hynny fod gwraig Glashirfryn yng 
nghanol ei thrafferthion teuluol wedi croesawu yr achois 
o dan ei chronglwyd. Bellach, gwelid y saint o bob 
gradd yn ymdyrru i'r hen gegin fawr ar y Sul. Cofier 
fod y gegin er h)mny wedi ei íîurfio yn dair ystafelL 
Dyddorol fuasai cael disgrifiad o'r pregethwr a'r gwran- 
dawyr. Hwyrach, mai Mr. Jones, Bryntirion, gyda'i 
wyneb rhadlon, a'i osgo foneddigaidd, ydyw'r pregethwr, 
neu ynte Mr. Lloyd, Ty'ntwll, gyda'i ddawn syber. 
Gwneir y gynulleidfa i fyny o feistriaid a gweision, 
meistresi a morwynion. Ar y goffr halen eisteddai mam 
y Parch, Edward Humphreys, a theimlai pawb fod 
ganddi hawl ami. Ychydig sydd heddyw yn fyw, fu yn 

addoli yng nghegin Glashirfryn heblaw Mrs. Humphreys, 
Brynteg, a Mrs. Jane WiUiams, Llanrhaiadr. Mewn 
awyrgylch fel hyn, oedd yn cyfuno y ddau fyd, mewn tŷ 
oedd bron yn gymaint o Gapel ac o fFarm, y magwyd y tri 
brawd y bwriadwn ysgrifennu yn eu cylch. Ychydig 
wyddom o'u hanes pan yn blant ; diau y gallent adrodd 
am ambell i hwyl ddiniwed gawsant wrth chwareu yn y 
grug ar lechweddau y Berwyn ; ac aml i frwydr gafwyd 
wrth fynd a dod i'r ysgol, ond y maent hwy a'u 
cyfoedion, ac eithrio Mrs. Humphreys, Brynteg, wedi 
tewi yn y tywod. Fel gyda meibion a merched amaeth- 
wyr yn gyfîredin yn y cyfnod cynarol hwnnw, cedwid y 
plant adref i eniU eu hysgol, ac wedi tyfu i fyny, fel 
rheol, y rhoddid iddynt fanteision addysg. 

Mae y defFroad ynglŷn âg addysg yng Nghymru 
wedi bod mor fawr yn ystod y chwarter canrif diweddaf, 
fel mai prin y gallwn íFurfìo syniad mor gyntefìg ydoedd 
Cymru, ac yn enwedig yr ardaloedd amaethyddol, rhyw 
hanner can' mlynedd yn ol. Cafodd plant Glashirfryn 
er hynny fesur uwchlaw y cyffredin o addysg ; cawsant 
fanteision ysgol Moelfre i gychwyn, yna aethant i ysgol 
y Llan, a chafodd pob un o*r plant ei anfon i ysgol 
Croesoswallt. Yn wir,. ystyrid addysg pawb yn 
anghyflawn yn yr ardal hono os na byddai wedi gallu 
cyrraedd ysgol Croesoswallt. Deallwn i*r bachgen h)^af , 
Richard, gael ei anfon am dymor i EUesmere yn ogystal 
— ysgol, gyda llaw, y bu y diweddar Barch. Ed. Jones, 
Llantysilio, yn efrydydd ynddi. Yng nghwrs amser mae 
y teulu yn ymledu drwy briodasau. Elizabeth, y ferch 
hynaf, ydoedd y gyntaf i 'hedeg dros y nyth, drwy 

ymbriodi â Mr. Owen Thomas, Lawnt. Mab iddynt 
hwy ydyw Mr. Alun Thomas, gynt o Bontrickett, ond 
sydd yn awr yn flaenor gweithgar a defnyddiol yn 
Llansìlin. Yn Rhagfyr, 1844, jnnbriododd yr ail ferch â 
gŵr ieuanc Uathraidd a adnabyddid yn ddiweddarach 
fel pregethwr poblogaidd — Mr. Humphrey Humphreys, 
Comorion. 

Yn y flwyddyn 1840 meddyliodd y bachgen hynaf am 
briodi, ac ar y ^ydd o Hydref unwyd ef â Margaret 
Edwards, merch Mr. a Mrs. Edwards, Plasynglyn, gynt 
o Ty'nyddôl. Ymhen chwe* blynedd ymbriododd yr 
ail fab, sef WiUiam Jones, â Margaret Morris, Lledrod, 
Llansilin, EbriU i6eg, 1846. Bellach dyna*r brodyr yn 
dechreu gwasgar, ac nid oes ond y bachgen iengaf, sef 
John Jones, yn aros gartref, i ofalu am y fam weddw â'i 
ddwy chwaer, Margaret a Sarah. Cyn hir daeth Mr. 
Ashford, Siamberwen, heibio ac ymbriododd â Sarah, ac 
mae Siamberwen wedi aros yn gartref clyd i bregethwyr 
Wesleyaidd o hynny hyd yn awr. Mab iddynt hwy yw y 
gŵr hynaws sydd yn preswylio yn Siamberwen, Pennebo, 
ar hyn o bryd, a dyry gymaint o groesaw i weinidogion 
y Gair ag a gafodd y tadau yn nyddiau ei dad a'i fam. 
Mae mab arall iddynt — ^y Parch. WiUiam Ashford — yn 
weinidog llwyddiannus yn Constable Ville, America ; a 
merch iddyùt — Mrs. Owen — yn briod â Mr. Griffith Owen, 
ym Mhenybont, — teulu, gyda llaw, sydd yn asgwm cefn yr 
achos ym Mhennebo, Cylchdaith Llanrhaiadr. 

Rhaid inni bellach ddilyn hanes y tri brawd ar wahân, 
a cheisiwn grynhoi hanes yr hynaf i gychwyn, sef Mr. 
Richard Jones. Yn fuan ar ol i deulu Glashirfryn 

ymsefydlu yn eu cartref newydd, daeth teulu Ty'nyddôl 
i drigiannu i Blasynglyn — ffarm helaeth ar lechwedd 
hyfryd rhyw filltir neu well o Lanrhaiadr. Yr oedd yn y 
teulu ddwy ferch, a*r hynaf o'r ddwy, sef Margaret 
Edwards, eniUodd galon Richard Jones, mab hynaf 
Glashirfryn. Ymhen pum mlynedd ar ol dyfod i'r Plas bu 
farw ei thad pan nad ydoedd Margaret ond pedair-ar- 
ddeg oed. Disgynnodd mewn canlyniad, lawer o 
gyfrifoldeb ar ysgwyddau y ferch hynaf a'i mham 
weddw. Annibynwyr selog oedd teulu Plasynglyn : 
ond mae*n ymddangos fod rhai o'r gwasanaethyddion yn 
Wesleyaid pybyr, ac eniUai eu cysondeb crefyddol 
edmygedd y ferch h>Tiaf yn gymaint, fel yr elai yn 
achlysurol gyda hwy i'r Capel Wesleyaidd. Yr oedd yr 
Eglwys Wesleyaidd hefyd oddeutu yr adeg yma yn 
dechreu gwisgo gwedd lled lewyrchus, yr oeddynt 
newydd adael yr henfaciory wlân lle yr arferent addoli, 
ac wedi codi addoldy hwylus yng nghanol y Llan. 
Dichon hefyd fel yr oedd ei chalon yn cynhesu at fab 
hynaf Glashirfryn, fod ei sêl yn gryfach na rhagfamau 
ei mham, fel cyn priodi â Mr. Richard Jones yr oedd 
.ganddi le cynnes i'r enwad Wesleyaidd yn ei chalon. 

Fel yr awgrymwyd eisoes ymbriododd Richard Jones 
â Margaret Edwards, yn Hydref, 1840. Treuliasant y 
tair blynedd cyntaf o'u bywyd priodasol yng nghartref 
y wraig ieuanc, ond yn y flwyddyn 1843 symudasant i 
Tý Newydd, ger Llanfyllin. Mynychent y Capel 
Wesleyaidd yn y dref henafol hono yn rheolaidd, a 
chawsant flas neiUduol ar weinidogaeth rymus y Parchn. 
Methusaleh Thomas ac R. Jones, laf, — y gwŷr lafurient ar 

y Gylchdaith y pryd hynny. Yn y cyfhod yma y daeth 
y ddairyn aelodau eglwysig. Yn y flwyddyn 1845 daeth 
y Parch. David Evans yn Arolygwr i Lanfyllin ; yr oedd 
Mr. Evans yn ẃr o ddylanwad yn y Dalaeth. Yn Llan- 
fyllin yn y flwyddyn 1834, dewiswyd ef yn Gadeirydd y 
Dalaeth, a pharhaodd yn y swydd hyd nes y daeth y 
Cyfarfod Talaethol yn ei gylchdro eilwaith i Lanfyllin, 
y^ 1839» P3Ji y gwnaed y Parch. Edward Anwyl yn 
Gadeirydd yn ei le. Soniai Mr. Jones lawer am Mr. 
Evans fel pregethwr coeth ac Arolygwr medrus. 
Clywais ef yn adrodd hanes y brofedigaeth lem gafodd 
Mr. Evans yn Llanfyllin yr 2ofed o Fedi, 1846. Yr oedd 
Mrs. Evans wedi bod ar ymweliad â'i mherch Elizabeth — 
priod y Parch. Rowland Hughes. Yr oedd Mr. Hughes 
a'i deulu ar adael Liverpool am Fangor, a Mrs. Evans 
wedi bod yn helpu y ferch i bacio, ac wedi treulio 
ychydig ddyddiau ar ol hynny yn Prescot. Yr oedd Mr. 
Evans ar y pryd yn y Cyfarfod Cyllidol yng Nghorwen. 
Nos Sadwm, cyrhaeddodd Mr. a Mrs. Evans gartref i 
Lanfyllin, mor fyw a hoenus ag erioed. Drannoeth, 
Sabboth, Medi 2ofed, yr oedd plan Mr. Evans yn 
Mwlchyddâr y boreu, Briw am ddau, Llanrhaiadr am 
chwech. Gadawodd y tŷ yn gynar a*r wraig yn fwy 
llon nag arferol : ond pan 'roedd hi a'r ferch yn ciniawa 
y Sul hwnnw, tarawyd hi âg ergyd farwol o'r parlys — bu 
farw ar unwaith, a dyna'r newydd prudd oedd yn disgwyl 
Mr. Evans ar ddiwedd yr oedfa yn y Briw. Gadawodd 
yr amgylchiad sydyn a phrudd argraff ddofn ar feddwl 
Mr. Jones, ac ni chafodd y Gweinidog anwyl gydym- 
deimlad purach gan neb na chan ẃr ieuanc T\ Newydd. 

Am y terfyn â Thŷ Newydd yr oedd Cefn y Cribin, lle 
trigai teulu Wesleyaidd o'r iawn ryw — daeth dwy o'r 
merched yn wragedd i ddau Weinidog Wesleyaidd, sef y 
Parchn. Isaac Jones a John Hughes (b.) Cerddodd y 
ddau deulu lawer gyda'u gilydd yn ol a blaen i'r capel ; 
ac fe ffurfiwyd cyfeillgarwch barhaodd yn iraidd hyd 
ddiwedd eu hoes. Byr, er hynny, fu eu harosiad yn 
Llanfyllin — oddeutu pedair blynedd. Clywid sibrwd 
fod Henfache yn debyg o fod ar osod, ac ym mis Ebrill, 
1847, deallwyd fod teulu ieuanc Tŷ Newydd wedi ei 
sicrhau, ac o hynny allan daeth yr enw Henfache yn 
adnabyddus drwy y Dalaeth. Credai Mr. Jones fod ei 
arhosiad yn Llanfyllin wedi bod o fendith ddirfawr iddo. 
Nid anghofiodd y croesaw dderbyniodd gan y Parch. 
Methusaleh Thomas (a chyda llaw efe fedyddiodd Richard 
ei fachgen hynaf), a*r mwynhad gafodd yng nghwmni 
Mr. Evans. Yn Llanfyllin, fel y crybwyllwyd eisoes, y 
daethant yn aelodau c^^awn. Yma y dechreuodd Mr. 
Jones gymeryd rhan gyhoeddus, a chan y Parch. David 
Evans y derbyniodd y swydd eglwysig gyntaf, sef 
blaenor ar Restr Pobl leuanc, fel y mae i Lanfyllin le 
pwysig a chysegredig yn ei hanes. 



II. 

LLANRHAIADR-YN-MOCHNANT. 

/7^ REDWN nad anfuddiol fyddai ychydig o hanes y 
O^^ pentref uchod, a chrynhoad o hanes dechreuad 
yr achos Wesleyaidd yn y Ue. Yn Eurgrawn 
Chwefror, 1864, ceir y sylwadau canlynol gan y diweddar 
Barch. Lot Hughes : — " Saif y lle hwn ym mhen uchaf 
áyfttyn bychan a ffrwythlon, yn yr ochr bellaf i Sir 
Ddinbych, tua'r deheu ar gydiad Sir Trefaldwyn. Y 
mae y pentref mewn rhan yn y naill, ac mewn rhan yn 
y Ilall. Rhyw bedair milltir oddiyma y mae Pistyll 
Rhaiadr, yr hwn, fel y dywedir yw y rhaiadr uchaf yng 
Nghymru. Meddylir ei fod o leiaf yn 210 troedfedd o 
uchder. Rhuthra y dwfr yn gyntaf dros graig noeth, 
gan ddisgyn yn union-syth hyd o fewn oddeutu 50 
troedfedd i'r gwaelod, pan y tery i mewn i frest y graig. 
Mae yr olwg amo weithiau yn ardderchog, yn enwedig 
p2in fydd y dwfr yn gryf ar ol gwlawogydd trymion, neu 
pan fydd y rhew a*r eira yn toddi ar fynydd y Berwyn 
gerllaw. Ymwelir â*r Ile gan ddieithriaid o bob rhan 
o'r byd. Oddiyma ymlithra y dwfr ar hyd ddolydd 
gwastad, rhwng creigiau geirwon, gan fyned trwy ganol 
pentref Llanrhaiadr-yn-Mochnant, ac ymuno â*r Tannat 
ryw ddwy filltir yn y dyffryn islaw. Yr afon hon sydd 
yn rhannu y pentref ac yn ffurfio terfyn rhwng Siroedd 
Dinbych a ThrefaldwjTi. Y mae Llanrhaiadr yn bentref 
Iled fawr (myn rhai o'r preswylwyr ei alw yn dref). 

C)nihwysa rai adeiladau gwych a rhai gwael. Ym- 
ddengys fod y lle wedi cyfnewid llawer er gwell gyda 
golwg ar ei foesau )ni ystod yr ugain ml)iiedd diweddaf. 
A gellid meddwl fod yma gyfnewidiad rhyfedd wedi 
cymeryd lle er yr amser hwnnw, pan ddywedir fod yr 
hen garictor digrifol Twm Siamber-wen, yn chwareu 
ei driciau ysmala yn y gymydogaeth, ac intalude 
Twm o'r Nant yn pasio yn dda yn Ue moddion o 
ras. Pan yn preswylio yma ac yn gwasanaethu fel 
Ficar y plwyf, y cyflawnodd yr enwog Dr. WiUiam 
Morgan ei orchestwaith teilwng o gyfieithu y Beibl i'r 
iaith Gymraeg. Ac y mae braidd yn rhyfedd na buasai 
rhai o gyfeillion y Beibl Cymraeg yn y Ue a'r gymydog- 
aeth wedi c)mhyrfu cyn hyn er cael Cofadail deilwng i'r 
gŵr da a dysgedig hwn. Bu Dr. Worthington hefyd yn 
gofalu yn fugeiHol dros y plwyf am dymor, a dywedir 
iddo wneuthur Uawer o ddaioni. Yma hefyd y treuUodd 
y bardd enwog y Parch. WaUer Davies ( Gwallter Mcchain) 
flynyddoedd diweddaf ei oes. Yma y bu farw, ac yma y 
claddwyd ef. Ond â'r Llan yn ei gysyUtiad â Wesleyaeth 
yn bennaf y mae a fynom ni yn bresennol, ac feUy at y 
pwnc. 

Mr. W. Davies, Croesefa, oedd y Cenadwr Wesleyaidd 
a bregethodd gyntaf yn y Ue, yn 1804. Dywed rhai o*r 
hen aelodau hefyd fod John Morris wedi pregethu yma 
cyn hyn ar garreg-farch y Plough. Cawn hefyd fod Mr. 
Bryan wedi talu ymweUad â'r Ue tua diwedd mis Awst, 
1801. Ac am yr hyn ddigwyddodd yma, caiff Mr. Bryan 
ei adrodd yn ei eiriau ei hun : — " Yr oedd y Person yno 
yn Uidiog iawn yn erbyn pob sect. Yr oedd yn ddyn 

cadam nerthol ; yn ymladdwr di-ail, ac yn feistr ar 
bawb yn y plwyf — ond un dyn ieuanc o Lanfyllin, yr 
hwn oedd yn byw y pryd hwnnw yn Llanrhaiadr. Ar ol 
cyrraedd y lle aethum o ddrws i ddrws trwy y pentref i 
' wahodd y bobl i ddyfod i wrando amaf ; ond ni roddai 
neb genad i mi sefyll wrth ei ddrws, rhag ofn y Person. 
Y mae yn y pentref afon yn rhedeg drwyddo, yr hon 
sydd yn gwahanu rhwng Sir Ddinbych a Sir Drefaldwyn. 
Yr oedd y Person, sylwer, yn Ustus Heddwch yn y Sir 
ílaenaf, ond nid oedd felly yn yr olaf. Gan na wnai neb 
adael i mi sefyll i fyny wrth ei ddrws yn y pentref, myfi a 
aethum dros y bont i Sir Drefaldwyn, a daeth y bobl yno 
hefyd ar fy ol i. Wedi i ni ganu, daeth y Person ym 
mlaen, a safodd ar ganol y bont, ac a waeddodd, — " Syr, 
deuwch i lawr oddiyna ! " Atebais innau, " Ni waeth i 
mi ddyfod i lawr na pheidio, gan nad oes yma neb i'm 
gwrando ; " canys yr oedd y bobl wedi ffoi fel am eu 
bywyd pan welsant y Person. Pan ddaethum i'w ymyl, 
gofynodd i mi fy enw. Minnau a ddywedais wrtho 
h^mny, yr hyn, pan glywodd, dywedodd, — *' O, chwi yw 
y gwaethaf o honynt i gyd ; mi a gymeraf ofal gyda 
chwi, Syr." " Diolch i chwi, Syr," ebai finnau, "ni 
wnaifî neb arall hynny yma, mi a welaf." Ar hyn 
efe a wylltiodd yn ddychrynllyd. *' Mi a'ch anfonaf chwi 
i Ruthyn, Syr." " Bydd yn dda ganddynt fy ngweled 
yno," ebai finnau. " Mi a*ch anfonaf chwi i'r gaol yno, 
Syr, ac a roddaf ben ar eich pregethu." " Orid os äf i'r 
gaol yno mi a bregethaf o hyd, canys bu'm yn pregethu 
yno o'r blaen." Ar hyn daeth y gwr ieuanc o Lanfyllin 
ym mlaen trwy y dorf, a dywedodd wrthyf, — " Mr. Bryan, 

rhowch genad i mi, ac mi a'i gwnaf ef mewn deng 
munud na ddaw ef byth i'ch gwrthwynebu mwy." 
" David Davies anwyl," ebai fi, " na wnewch ddim i Mr. 
Jones os ydyw dda ganddoch fi." Peidiodd a*i daro er 
fod amo flys cael gwneyd. Ar hyn, parodd y Person i un 
fyned i alw am y cwnstabl ; ond yr oedd hwnnw oddi- 
cartref. " Peidiwch a chynhyrfu, Syr," meddwn, " mi a 
fyddaf i*m cael boreu yfory, canys mi a arosaf yn y 
pentref hwn heno ; ac yn awr, Syr, pa ddrwg a wnaethum 
i? Yr ydych wedi fy rhwystro i bregethu i'r bobl, ac 
mae dydd yn dyfod pan y bydd i chwi roddi cyfrif am 
yr hyn a wnaethoch heddy w ; byddaf finnau yn dyst yn 
eich erbyn gerbron y frawdle fawr ! " Ar hjTi aeth i 
grynu, fel Felix gynt, wrth son am y fam ; ac aeth adref 
ar ol dweyd, — " Mi gymeraf fi ofal na ddeuwch byth yma 
i bregethu, na neb o'ch brodyr." A gwnaeth ei oreu i 
gadw ei air, ond yn gwbl ofer. Tybir i Mr. W. Jones, 
Llanelidan, a Mr. Bryan ymweled â'r Ue eilwaith, ym 
mhen rhyw dair blynedd. Yn fuan ar ol hyn, dechreuwyd 
pregethu yn rheolaidd mewn ystafell ysgol perthynol i 
d}' un John WiUiams, ac yma y fîurfiwyd y Gymdeithas 
Wesleyaidd gyntaf yn y Ue, ac yr ymunodd Mr. a Mrs. 
Jones y Brithdir ; Mr. W. Evans, y Parc ; Mr. Rowland 
Rees, Mr. Robert Owen, Mrs. Meredith, ac un adwaenid 
y pryd hynny wrth yr enw, Mari y fantell Iwyd. Ymhen 
ychydig ar ol hyn ymunodd David Rees a'i briod. 
Araf fu y cynnydd am flynyddoedd. Ymwelodd y 
Parch. Hugh Hughes (taid y diweddar Barch. Hugh Price 
Hughes) â'r ardal, a phregethodd ar noson waith mewn 
amaethdy (Tanygraig medd rhai) gerllaw Pistyll Rhaiadr. 

** Wedi hyn," meddai Mr. Hughes, " ni bu eisiau gwran- 
dawyr yn Llanrhaiadr-yn-Mochnant." Oddeutu y cyfnod 
hwn y prynwyd yr hen Faclory wlân sydd yn ymyl y bont 
ar fîn yr afon. "Yn y flwyddyn 1818," i ddifynu eto 
o*r Eurgrawn, " pan oedd y Parch. WiUiam Evans ar y 
Gylchdaith, prynwyd hi gan un John Williams, i fod yn 
feddiant rhydd i*r Wesleyaid. Yr Ymddiriedolwyr oedd- 
ent y Parch. W. Evans, Mr. Jones, Brithdir ; a Mr. Lewis, 
Yr Ochr ; a gwnaed capel o honi. Tua'r ílwyddyn 1823, 
bu farw John Williams, a daeth ei eiddo i feddiant ei 
fab Thomas WiUiams. Nid oedd hwn yn fFafriol i*n 
hachos yn y Ue, a thybiodd y gallai gymeryd meddiant 
o'r capel. Felly gosododd glô amo, a mynodd adeiladu 
mur ar y llwybr oedd yn arwain iddo, gan fygwth cospi 
pwy bynnag a feiddiai fyned yn agos. O herwydd hyn 
bu y moddion yn cael ei gynnal am wythnosau mewn tŷ 
annedd. Y Parch. John Davies oedd ar y Gylchdaith ar 
y pryd ; a phan yr oedd cyhoeddiad iddo i fod yn 
Llanrhaiadr un Sabboth, yr oedd disgwyl mawr am dano, 
gan iddo ddweyd wrth rywun y mynai fyned i*r capel. 
A phan ddaeth, at y capel ag ef, a thorf o bobl i'w 
ganlyn ; ac er fod dau geidwad wrth y drws, drylliwyd y 
clô, tynnwyd i lawr y mur, a phregethodd Mr. Davies 
gyda nerth mawr. Ar ol hyn cafwyd heddwch, ac yma 
y buwyd yn addoli am oddeutu ^^ain mlynedd." 

Dywed y Parch. Lot Hughes fod yr achos wedi Uwyddo 
yn yr hen Factory er gwaetha pob ymosodiad, ac yn wir 
mae erledigaeth wedi bod cyn hyn yn achlysur i Iwydd- 
iant. Rhaid bellach meddwl am godi Capel Newydd, a 
phwrcaswyd y tir y saif rhan o'r capel amo yn awr gan 

Syr Watkin. Yr oedd gan yr hen saint lawer mwy o 
ffydd nac o fodd. Yn 1834 agorwyd y capel, ac fe 
wynebwyd . amo gyda theimladau cymysg o hiraeth a 
Uawenydd, braidd y gellid gwahaniaethu sain wylofain 
yr hen bobl oddiwrth sain bloedd gorfoledd y bobl 
ieuanc. Mae yn rhyfedd fel mae yr adgofion am hen 
odfäon nerthol yn cysegru hen adeiladau digon di-olwg. 
Ychydig ydoedd nerth yr Eglwys i wynebu ar y baich 
arianol oedd yn disgyn arnynt, ac yn anfîodus yr oedd 
nifer fawr o'r Ymddiriedolwyr yn ddynion annychwel- 
edig, heb feddu dim sêl dros Iwyddiant ac anrhydedd yr 
achos. Camgymeriad dybryd yw gosod dynion digrefydd 
yn Ymddiriedolwyr ein capelau. Rhoddodd Mr. Evans, 
y Parc, ;í"ioo tuag at y Capel Newydd, ar yr amod iddo 
gael Uôg amynt tra byddai ef byw. Gwrthodai y 
Trusiees dalu Uôg, ac yn wir aethant i'w herio parthed 
ei hawl i'r ;í^ioo. Y canlyniad fu iddynt fyned i 
gyfreithio. Mr. Evans Iwyddodd yn yr omest, a bu raid 
i'r Ymddiriedolwyr dalu y cant pimt a £òo o gostau 
gyda hynny. Parodd hyn lawer o ofid i deuluoedd goreu 
yr achos, ac mae yn hawddach dyfalu na disgrifio pryder 
a gofid yr hen flaenoriaid duwiol David Rees a John 
Roberts. Mewn pennod arall ceir gweled beth ydoedd 
y wasanaeth roddodd Mr. Jones, Glanaber, yn y cysylltiad 
hwn. Mae Llanrhaiadr a'r achos wedi newid Uawer er 
gwell er y cyfnod prudd hwn. Pe cyfodasai y Parch. Lot 
Hughes oddiwrth y meirw, yn ofer y chwiliai am yr hen 
neuadd henafol yng nghanol y pentref. Prin y gallai 
adwaen yr heolydd, a synid ef yn ddirfawr wrth glywed 
chwiban groch y march tân. 

Ond heblaw y cyfnewidiad yn adeiladau y Llan a*r 
cyffiniau, pe codai yr hen dadau oddiwrth y meirw, nis 
gallent lai na sylwi gyda boddhad ar y cyfnewidiad ym 
moesau yr ardal. Rhaid addef fod rhai pechodau 
rhyfygus yn bodoli yn yr ardal dros hanner can* mlynedd 
yn ol. Ond mae bam y gymydogaeth yn fwy goleuedig, 
a chydwybod yr ardal yn llawer mwy byw i gwestiynau 
moesol nac y bu. Yn gymharol ddiweddar arferai pob 
amaethwr o bwys a bragu, yr oedd meddwdod yn bechod 
cyffredin yn yr ardal. Gwaeth na*r cwbl rhoddid rhyw 
fesur o barchusrwydd ar y ddiod gan aelodau eglwysig. 
Arferid mynychu y dafam ar ol y moddion i drafod ma- 
terion eglwysig. Ceid ystafell mewn ambell dafam wedi 
ei neillduo i'r pwrpas, adnabyddid hi fel ystafell " pobl y 
capel." Elai hyn ymhell tuag at roddi gwedd barchus 
i'r fasnach feddwol. Peth arall teimlai blaenor ac aelod 
eu bod o dan rwymau i ddarllaw erbyn y cynhauaf, fel yr 
oedd yn beth digon cyffredin i weled dyn wedi meddwi ar 
ddiod y blaenor. Ychydig os neb godai ei lais yn erbyn 
y fath anfadrwydd, ond ceid Uawer i'w esgusodi. Nid 
dweyd yr ydym fod meddwdod ac anlladrwydd yn bech- 
odau amlwg yn yr ardal yn unig, ond fod Uawer o bobl 
gyfrifol oddeutu hanner canrif yn ôl yn meddu syniadau 
llac ac amrwd am eu rhwymedigaethau yn wyneb y 
sefyllfa. Prin yr oeddynt yn eu hystyried yn bechodau. 
Ond nid oes eisieu Uawer o graffter i sylwi fod syniad yr 
ardal wedi myned drwy chwildroad mawr, a meiddiwn 
ddweyd mai i Ymneillduaeth yn bennaf yr ydym yn 
rhwymedig am wasgar anwybodaeth a goleuo cydwybod 
yr ardal yn y cyfeiriad hwn. Ceir heddyw lawer o 

amaethwyr sydd yn cludo eu cynhauaf i ddiddosrwydd 
heb wasanaeth y gwydryn. Gwelir erbyn hyn lawer o 
Eglwysi Ynmeillduol yn y plwyf gyda swyddogion 
Eglwysig sydd yn llw^nr-ymwrthodwyr. Mae yr ardal 
wedi codi yn ei syniadau ac yn ei moesau. Mentrwn 
ddweyd fod yr hanes sydd yn dilyn yn profì fod i Mr. 
Richard Jones, gydag amryw ereiU o bob enwad, ei le 
mewn diwyllio a disgyblu y trigolion. Nid yn fynych 
yn yr hen amserau y cysylltid dwy galon mewn glân 
briodas, ond dyma y rheol erbyn hyn. Yn sicr bendith 
bennaf Duw i'r plwyf hwn fel pob plw^^f arall yng 
Nghymru ydyw Ymneillduaeth. Gosododd y tadau ni o 
dan rwymau mawr ; bu ambell YmneiUduwr fel Apostol 
unig yn cyhoeddi yn ddiíloesgni yn erbyn pechodau ei 
oes, ac yr ydym ninnau yn medi ffrwyth eu Uafur. 

**Mae gweddîau'r hen weddîwyr 
Fel angelion yn y gwynt; 
Pwy a ŵyr sawl bendìth heddyw 
Sydd yn d*od o*r amser gynt ? " 



III. 

HENFACHE. 

SAIF Henfache ar lanerch ddymunol uwchlaw 
Llanrhaiadr. Pan yn sefyll ar garreg y drws, 
ceir cyfleustra i fwynhau golygfeydd rhamantus. 
Ar y naill law gwelir Dyffryn Tannat yn wastadedd 
ëang, yn cael ei arianu gan ddyfroedd grisialaidd yr 
afon droellog ddyry i'r dyffryn ei enw. Ar y chwith saif 
palasdy henafol Syr Watkin Williams Wynn. Gyferbjm 
iddo mae Uechweddau coediog Bwlchyddâr. Ar ein 
cyfer y mae Rhos y Brithdir, a'i sam Rufeinaidd, i*n 
hadgofio o helyntion y blwyddi gynt, ac ar y llaw arall 
yng nghyfeiriad y Pistyll enwog, gwelir y Berwyn yn 
codi ei ben herfeiddiol o dan doraeth o eithin a grug. 
Nis gellid meddwl am safle mwy dymunol. Dŵg y tỳ 
lawer o olion henafol, a thybir iddo fod yn gartref rhai 
o hiliogaeth Tywysogion Cymreig. Yn y mur uwchben 
drws y ffrynt y mae y Uyth'rennau canlynol : — " S.M.E.M. 
1702 : " dichon eu bod yn cyfeirio at berchennog y tŷ, 
ond nis gallaf gael neb i'w dehongli yn foddhaol. 
Crynhöa Ilawer o draddodiadau o gwmpas y Ue. Y 
mae yn awr hen passage tywyll yn arwain o seler 
Henfache yng nghyfeiriad Trewem, ac fe fỳn traddodiad 
mai amcan y llwybr tan-ddaearol ydoedd cysylltu Hen- 
fache â Threwem, i ba ddiben nis gwn ; ond mae'r tunnel 
yno yn awr, yn dair troedfedd o uchder ac yn cyrraedd 
am rai Ilathenni oddiwrth y tỳ o dan yr ardd yng 

nghyfeiriad Trewem. Yr oedd yr hen frawd Dafydd 
Evans, Penybryn, yn gweini yno oddeutu pedwar ugain 
mlynedd yn ol. Dywed ef fod un ystafell yn Henfache 
y pryd hwnnw, wedi ei byrddio i fyny, am y tybid 
fod " ysbryd " ynddi, yr hwn wnai sẁn fel llestri yn 
disgyn, &c. Cynygiodd y beili {Scotchman ydoedd) 
hanner coron i bwy bynnag elai i fewn iV llofft hono. 
Hir y disgwyliwyd am yr arwr ; o'r diwedd, ar amodau 
arbennig, addawodd Dafydd Evans ac un o'r enw 
J. Vaughan (y Plough Inn wedi hynny) fentro i mewn. 
Cafwyd agoriad i ffitio y clo ; tynnwyd ymaith yr hen 
fyrddau oedd yrio cyn cof i neb. Dacw'r ddau Gymro 
dewr yn myned i mewn a'u hanadl megis yn eu llaw ; 
ond yr oU gawsant yn yr hen ystafell gauedig ydoedd 
Uygod mawr ac ychydig o weddillion dau dwb ymen^Ti. 
EnniUasant y wobr addawedig. Yr oedd gwraig y beili 
oedd yn Henfache ar y pryd, yn anfoddlawn iawn i*r. 
llofft hono gael ei gadael yn agored, rhag i*r 
" yspryd " ddod yno eilwaith ; ond mae dysg a gwareidd- 
iad wedi ymlid " yspryd " Henfache fel aml i yspryd 
arall, allan o'r gororau hyn i'w cynnefin aniffiniol y 
tuhwnt i*r llen. 

Clywsom fod hen Yswain Henfache wedi gwarafun i 
Dr. Morgan, pan yn Beriglor Llanrhaiadr, i wastraffu ei 
amser i gyfieithu y Beibl i werin Cymru, ac iddo 
anfon at Esgob Llanelwy i achwyn ei fod yn treulio ei 
amser yn ei fyfyrgell i gyfieithu yr Ysgrythyrau, yn Ue 
bugeilio y praidd. Gallwn dybio oddiwrth yr enwau 
sydd ar y beddfeini yn Eglwys Llanrhaiadr, fod tenant- 
iaid Henfache gynt yn wŷr o fri, beth bynnag am werth 

ysbrydol eu cymeriadau. Bellach wele Ymneillduwr 
cadam wedi dod yma i drigiannu. Yr oedd Uawer o 
bethau yn peri fod yn dda gan Mr. Jones a*i briod ddod 
i Henfache. Yr oedd y tŷ braf y gwelwch ei ddarlun, yn 
Uawer mwy cyfleus i'r wraig i ddwyn i fyny ei theulu, 
a'r ffarm yn fwy pwrpasol a chynnyrchiol. Heblaw 
hynny, da oedd cael cartref mewn hen gynneíìn yng 
nghanol perthynasau a chyfeiUion. Yn ddiatreg daeth 
Henfache yn gartref i Bregethw^o: yr Efengyl. Teimlai 
Mrs. Jones yng nghanol ei thrafferthion gyda'r plant a'r 
gwasanaethyddion, fod ei braint hi o gael gweini ar 
weision yr Arglwydd yn Uawer mwy o anrhydedd na 
chymwynas ; a pharai hyn i'r gweision deimlo'n falch o 
gael myned dan ei chronglwyd. Mewn Uythyr o gydym- 
deimlad anfonwyd gan y Parch. Richard Pritchard at 
Mr. Jones ar ol clywed am farwolaeth ei wraig, dywed 
air am dani yn y cysylltiad hwn fel y canlyn : — " Yr 
oedd dull tirion, serchog, dirodres Mrs. Jones, yn enwedig 
yn ei theulu, yn gwneuthur i bawb ei hoffi, a theimlo yn 
ddedwydd a chartrefol o dan ei chronglwyd. Yr oedd 
ynddi lawer o ryw bethau anodd eu disgrifio yn 
cydgyfarfod, oedd yn gwneuthur i bawb a*i hadwaenai 
deimlo yn serchog tuag ati a siarad yn anrhydeddus 
am dani. Yr oedd ganddi gariad mawr at ei Gwaredwr 
a pharch mawr i weinidogion y Cysegr, er mwyn eu 
Meistr a'u gwaith, yr hyn barodd i lawer pregethwr, ar 
ol taith hiddedig, deimlo yn siriol os gallai ond cyrraedd 
i'r Henfache. Gwyddent y caent yno wyneb llawen, 
ymgeledd dda, a chroesaw calon." 

Cafodd y Parchn. Edward Anwyl, Richard Pritchard, 

Gravel, Thomas Aubrey a Rowland Hughes, lety cysurus 
o dan eu cronglwyd yn eu hymweliadau achlysurol â'r 
Ue. Fel y canlyn yr ysgrifenna y Parch. Richard 
Morgan (a.) am dd^rfodiad Mr. a Mrs. Jones i Henfache : — 
"Daeth Mr. Jones i Henfache, Llanrhaiadr, ym Mai, 
1847, — ^blwyddyn ar ol i Cobden a Syr Robert Peel 
ddiddymu Deddf yr Yd. Er nad oeddwn y pryd 
hwnnw ond hogyn bychan tua i2eg oed, yr wyf yn 
cofio yr amgylchiad yn glir. Ymddanghosai Mr. Jones 
i mi yr adeg hono yn ŵr ieuanc Uathraidd a golygus, ac 
yng nghylch ^^ain neu 25ain oed. Sylwais fod gydag ef 
wraig ieuanc hawddgar, siriol a pharablus, a thri o 
blant mân. Yn union gyda bod y teulu newydd wedi 
ymsefydlu yn Henfache, cafwyd prawf ei fod yn deulu 
Wesleyaidd o'r iawn ryw. Dechreuasant fynychu Capel 
Seion yn y Llan ar unwaith, ac yr oedd pawb o honom 
yn bobl a phlant, yn falch o gael tylwyth parchus a 
chryno felly i'n plith, oblegid nid oedd yr achos yn y 
Llan y dwthwn hynny ond cymharol wanaidd. Gwel- 
wyd ar unwaith fod tenant newydd yx Henfache — dim 
ond tenant y pryd hynny — yn ddyn dau fyd, chwedl pobl 
Penmachno. Yn ddiymdroi ymosododd Mr. Jones ar y 
gwaith o geisio gwneyd trefn a dosparth ar ffarm eang 
a gwasgarog Henfache, a chyda'i ymroddiad a'i fedrus- 
rwydd, ni bu yn hir heb roddi graen arall ami. 

Ond yng nghanol ei drafferthion tymhorol >ti yr adeg 
brysur a thra pwysig yma ar ei fywyd, ni esgeulusodd 
efe y capel a'i ddyledswyddau crefyddol. Isel, fel y 
sylwais, oedd yr achos pan ddaeth Mr. Jones i fyw i 
Henfache, ac yr oedd cael gẃr o'i fath ef yn yr argyfwng 

yn gaffaeliad gwerthfawr. Yr oedd yr hen flaenor 
Dafydd Rhys, yn dechreu myned yn oedtannus a sigledig 
ei iechyd, Mr. John Davies, Frondeg — ^Trefeiliw ar ol 
hymiy — yn rhy wylaidd i gymeryd arweinìad yr achos ; 
ac felly yr un modd Mr. David Jones y Crydd, a dau neu 
dri o bethau pur bwysig ynglŷn â'r achos yn y Ue yn 
galw am ẃr o fedr a doethineb i'w cjnneryd i fyny. Yn 
yr argyfwng pwysig yna yr anfonodd Rhagluniaeth Mr. 
Richard Jones megis i*r adwy. Dechreuodd ar ei waith 
yn ddiymdroi, er yn wylaidd ac ofnog ar y cyntaf. Un 
o'r pethau blaenaf allaf ei gofìo ynglýn â Mr. Jones 
a*i gysylltiad â'r achos yn Llanrhaiadr, yw hyn: — ^Yn 
union gyda'i fod ef a*r teulu wedi ymsefydlu yn Henfache, 
cynhelid cyfarfod gweddi yn ein capel \m boreu Sabboth, 
a'r hen arwr selog Dafydd Rhys yn arwaìn fel arferol. 
Yn ystod y cyfarfod gwelwn yr hen arweinydd yn taflu 
ei olwg i gyfeiriad y galeri Ue 'roedd gẃr Henfache gyda 
Mrs. Jones a'r plant bach yn eistedd. Ac ebai Dafydd 
Rhys mewn Uais uchel hyglyw, " Richard Jones, wnech 
chi ddwad i lawr yma i roi pennill allan a myn*d i 
weddi ? " Gwelid yn amlwg fod yr alwad 301 annisgwyl- 
iadwy i Mr. Jones, ond dan grynu ac fei un â gradd o 
fraw amo, mae yn " dwad i lawr " ac yn cymeryd rhan 
ddoeth a gwylaidd yn y c)rfarfod gweddîo. Dyna fel 
y torrodd Mr. Jones yr "iâs,** chwedl plant y Llan. 
Yn fuan wedi hyn y mae "gẁr Henfáche" yn cael ei 
apwyntio yn flaenor ar Seiat y Plant, a dyn ieuanc 
seiog o'r enw Richard Breese, teiliwr, oedd yn y Llan y 
pryd hynny, yn gynnorthwywr iddo. Daethum i 
gysylltiad agos ac anwyl iawn gyda Mr. Jones y pryd 

hyimy, canys yr oeddwn yn un o*r ugain a rhagor o 
blant oedd dan ei ofal a*i addysg werthfawr. Ein gwaith 
yn y c)rfarfodydd bychain hynny fyddai adrodd adnodau 
o'r Beibl, a gwrando ar Mr. Jones yn eu hegluro a'u 
cymhwyso, a channu o dan arweiniad Richard Breese. 
Nid oedd Mr. Jones fawr o ganwr, ond yr oedd yn 
esboniwr da a difyr ar gyfer plant a phobl ieuanc. 
Cefais lawer iawn o*i gyfeiUach a'i gynghorion doeth 
am ddeuddeng mljmedd ar ol hyn — ^hyd nes y galwyd fi 
i'r weinidogaeth. Codi a myned rhagddo wnelai Mr. 
Jones yn gyflym. Mae yn dyfod yn athraw defnyddiol 
yr yr Ysgol Sul, ac yna yn Arolygwr medrus. Cymharol 
isel oedd )^ Ysgol pan y daeth ef gyntaf i gysylltiad â 
hi, ond cododd a daeth i wisgo gwedd lewyrchus iawn 
dan ei arolygaeth ef, a thrachefn o dan arolygaeth Mr. 
Thomas Jones, y Pentre, a Mr. WiUiam Morris, Trewem. 
Nid hir y bu Mr. Jones mewn cysylltiad â*r achos nag y 
càfodd ei apwyntio yn flaenor ar un o Restrau pwysicaf 
yr Eglwys, a phrofodd ei hun yn un o'r Blaenoríaid goreu 
yng Ngogledd Cymru." 

Nid '' gwr Henfache" yn unig oedd yn ffyddlon i'r 
capel, ond y teulu i gyd. Gallasai Mrs. Jones yn hawdd 
gyda'i phlant mân gasglu digon o esgusodion dros 
absennoli ei hunan o'r Ysgol ; ond nid felly, ymdaflodd 
ei hunan mor Iwyr a'i phriod, er hyrwyddo yr achos 
yn ei amrywiol weddau. Tua'r adeg yma arferid yn 
Ysgol Wesleyaidd Seion a rhoddi gwobr i'r ysgolorion 
am adrodd yn gyhoeddus rannau o'r YsgrythyT Sanct- 
aidd. Er mwyn cefnogi yr amcan daionus hwn, cymerai 
Mrs. Jones ei Ue ymysg y cystadleuwyr, ac emiiUodd 

amryw o'r gwobrwyon, — ^un o'r rhai ydoedd Beibl am 
ddysgu ac adrodd allan yr Epistol at yr Hebreaid. 
Âfraid yw dweyd fod i'r Beibl ennillwyd o dan y fath 
amgylchiadau ei le yn hanes y teulu. Gwych o beth 
ydoedd gweled teulu c^rfan o ganol trafferthion ffarm 
^^ëì y^ ymdrechu mor gyson gyda'r Ysgol Sul. 

Teimla ambell fam yn y dyddiaü hyn ei rhwymedig- 
aeth i anfon ei phlant i*r Ysgol Sul, ond ofnwn fod 
llawer o famau Hen Walia Wen wedi syrthio i'r arferiad 
o gadw allan o'r ysgol eu hunain. Anfantais Cymru yw 
efelychu gwendidau ein cymydog y Sais. Gwnaeth yr 
Ysgol Sul wasanaeth werthfawr i*n cenedl hyd yma, 
ond cofiwn mai nid sefydliad i blant yn unig ddylai fod. 
Mae esiampl gwraig Henfache mewn adrodd allan yn yr 
Ysgol Sul Air Duw, yn deilwng o efelychiad pob mam 
sydd yn rhoddi pris ar foes a chrefydd. Nis gellir gyrru 
y plant i*r Ysgol yn hir, ond gallwn Iwyddo i*w denu 
gyda ni. Os gall y rhieni wneyd hebddi daw y plant 
yn ebrwydd i deimlo yr im modd. 



IV. 
BEICHIAU YR ACHOS. 

C^N y flwyddyn 1848 cynhaliwyd Cyfárfod Cyllidol 
J yn Llanrhaiadr, a rhoddodd y Cadeirydd, y Parch. 
Edward Anwyl, gychwyniad effeithiol i'r syniad o 
gael Trysorfa Fenthycol er mwyn cynorthwyo achosion 
gweiniaid oedd o dan fèichiau, &c. Taflodd y Cyfarfod 
Cyllidol yspryd gweithio i gyfeiilion y Llan, ac ni 
chaniataodd yr Arolygwr llafurus — ^y Parch. Richard 
Pritchard, i'r achlysur fyned heibio heb roddi ffrwyn 
ymhen y meirch a rhoddi cyfeiriad priodol i*w hegnion. 
Wynebwyd ar y ddyled oedd wedi bod bron a Uethu yr 
hen flaenoriaid duwiol Dafydd Rhŷs a John Roberts 
gyda gwroldeb. Rhoddodd Mrs. Evans, Pen^rmaes, 
Llansantffraid, yspardyn rhagorol drwy rhoddi £^0 at 
leihau y ddyled ar yr amod y gwnai yr Eglwys £$0. 
Mae gorchestion yr hen saint yn y cyfnod yma yn werth 
i*w croniclo. Dylaswn fod wedi dweyd fod dyled 
wreiddiol yr achos wedi trymhau yn y cyfnod hwn trwy 
y gwelliantau roddwyd ar y capel, megis gostwng y 
pwlpud, a chodi y Uawr, ac ail osod yr eisteddleoedd, &c., 
ond cafodd yr Arolygwr gyd-weithiwr rhagorol yn Mr. 
Jones, Henfache, a Meistri John Davies a David Jones, ac 
Humphrey Humphreys. Prin y gallesid disgwyl cael yr 
hen flaenor duwiol Dafydd Rhŷs i gydnabod fod eisieu 
diwygio dim ar yr hen gapel anwyl, chwedl yntau, 
ond fel arall y bamai rhai iengach. Mae yn ffaith 

awgrymiadoi iawn yn hanes dyled capeiau, mai jnr unig 
ffordd mewn rliai engreifftiau i dalu hen ddyled ydyw 
trwy wneyd dyled newydd, — gwnaeth y gwelliantau ar y 
capel, a*r draul ynglŷn â hynny, er gwaethaf yr hen 
ddyled, lawer iawn o ddaioni. Rhoddodd ymhlith 
pethau ereill gyfleustra i Mr. Pritchard yr Arolygwr i 
alw cyfarfod mawr yn y capel i wynebu y sefyllfa, a 
piirofodd yn fantais i*r saint i ddangos eu haelioni. 
Cyfarfod ardderchog oedd hwn ! Gwelid gẃr a gwraig 
Henfache yn gadael y plant mân, a holl gyfrifoldeb y tŷ, 
ac yn cyfeirio tua*r capel; ond yn fuan wedi myned 
drwy y llidiart, safodd Mr. Jones, a gofynodd i'w briod, 
" Wel, Margaret, beth ydym am ro'i heno ? *' " 'Dwn i 
ddim," ebai Mrs. Jones, " ond byddai yn dda genyf i ni 
ro'i swm go lew am y tro." " Felly finnau," meddai Mr. 
Jones, "ond pa faint fydd hynny?" Edrychai Mrs. 
Jones yn ei w)nieb gyda'r edrychiad swynol hwnnw 
fyddai bob amser yn ei doddi a'i eniU, a dywedòdd, 
" Wel, well i ni ro'i yr ugain punt yna ? " Gwyddai 
teulu ieuanc Henfache beth ydoedd ymgystadlu âg 
anfanteision lawer, ond mae'n ymddangos eu bod trwy 
lafur caled a diwydrwydd mawr wedi gallu casglu 
ymhen dwy flynedd ar ol myned i Henfache ugain punt o 
arian. Dyma'r ugain punt y cyfeiriai y wraig atynt, 
sef blaenffrwyth eu da, ac fe'i rhoddwyd yn offrwm 
ewyllysgar i'r Arglwydd. Daeth aml i swm tebyg o 
Henfache ar ol hyn, ond dyma'r rhodd fwyaf cysegredig ; 
oblegid hi ydoedd plentyn cyntaf dwy galon oedd wedi 
penderfynu bod yn haelionus hyd at aberth, o gariad at 
lesu Grist. Cyftiod digon pryderus ynglŷn â'r achos 

ydoedd y cyfhod yma, ac o ddyn oedd ar y pryd 
ynghanol toraeth o drafferthion bydol â theuluaidd, ^nr 
oedd yn syndod fod Mr. Jones yn gallu rhoddi cymaint 
o'i feddwl a'i amser, i bethau yr achos. Nid oes 
amheuaeth ar feddwl neb, nad efe fu yn brif offeryn i 
gael y Parch. Humphrey Jones i geisio dod i gyd-ddeall 
gyda'r hen ymddiriedolwyr ynghylch y ddyled barodd y 
fath ofid i galon pobl oreu yr achos, ac anfantais i*w 
Iwyddiant ^rsbrydol. " Gallesid meddwl bellach," meddai 
Mr. Jones, Henfache, wrth ysgrifennu hanes helynt y 
ddyled yn yr Hysbysydd^ Hydref, 1891, "fodystorma 
fu yn duo yr awyr yn achos dyled y capel i gyd drosodd, 
ond nid cynt y cliriodd yr awyr nag y clybuwyd sŵn 
drycin o gyfeiriad arall. Clywodd yr hen Trustees fod 
dyled y capel yn cael ei thalu, a thybient bellach fod 
gobaith iddynt hwythau gael yr hyn a goUasant wrth 
ymgyfreithio. Parodd hyn i*r ffyddioniaid ddechreu 
digälonni ; ond yn 1852, pan oedd y Parch. Humphrey 
Jones ar y Gylchdaith, cawsom ganddo, ar ol hir 
grefu, i alw cyfarfod i edrych oedd modd gwneyd 
Trustees newydd. Wel, ar ol hir oedi, fè gaed c^rfarfod. 
Eglurwyd i'r hen Trustees ein pwrpas yn dod ynghyd, — 
fod yn ein bwriad i'w rhyddhau o'u hymddiriedaeth, a rhoi 
rhyw gymaint o arian iddynt hwythau at eu colled wrth 
ymgyfreithio. Gofynnodd yr Arolygwr idd>Tit pa faint 
a'u boddlonai? Càn Punt oedd yr atebiad. "Wel, 
dyna'r cwbl, y swm eithaf allwch ei ofyn." "O na, 
yr oeddynt wedi coUi £()o arall." "le, ond chwi 
dynnodd y golled hono amoch eich hunain," &c. 
Eglurodd y Cadeirydd iddynt nad oedd y brodyr oedd 

yn bresennol, sef Meistri Humphrey Humphreys, Ridiard 
Jones, a John Davies, yn gyfrifol am y goUed achoswyd 
drwy )nngyfreithio, — mai ar ol yr helynt hwnnw y 
daethant i undeb â'r achos. Treuliwyd llawer o amser 
i geisio dod i gyd-ddeall, ond nid oedd dim yn tycio. 
Ymwahsmwyd i gael cwpaned o dê, gan addaw 
cyfarfod drachefn. Ymhen yr awr daethom oU ynghyd 
eilwaith, ac yr oedd yn amlwg erbyn hyn fod yr 
awyr wedi tyneru. Gofynnodd Mr. Jones yr ail dro, 
pa swm fuasai yn eu boddloni? Cymerent £òo, 
Atebodd y tri brawd y caent £60, " Cewch £y> heno a 
Promissory Note am y gweddiU i'w talu ar ben chwe' 
mis." Dyna derfyn hen gweryl oedd fel hunlle* ar yr 
achos, ac fe gostiodd yr amgylchiad lawer o bryder a 
phoen i feddwl ein gwrthrych a*i gydweithwyr ymroddol. 
Dilynwyd y Parch. Humphrey Jones gan y Parch. 
WiUiam Owen, Robert Jones, &c. ; ac fel y Parchn. 
Richard Pritchard ac Humphrey Jones, deusmt hwythau 
i Henfache i letya, ac yn wir deuant yno o Lsmarmon a 
Moriah ar nos Sabbothau. Oddeutu y flwyddyn 1855, 
daeth y Parch. Daniel Jones i fyw i Lanrhaiadr. Nid 
wyf yn sicr ai efe oedd y gweinidog cyntaf ddaeth i fyw 
i Lanrhaiadr. Pa fodd bynnag, efe oedd y gweinidog 
Wesleyaidd cyntaf fu farw yno. Daliwyd ef gan y 
tyỳhoid fever. Cymerodd Mr. Jones ddyddordeb mawr 
yn ei briod weddw a'i bachgen, Edward Owen. Dygwyd 
ef i fyny yn feddyg, ac yr oedd iddo ragolygon disglaer. 
Aeth rhyw ddiwmod am fordaith yn ei yacht, a thra yn 
difyrru ei hun ar ddiwmod hafaidd, drwy ryw amryfusedd 
sjrrthiodd dros y bwrdd, a bu foddi yn Teiiby Bay. Gor- 

wedda y Parch. Daniel Jones a'i briod, a*r unig fachgen, 
ym Mynwent dawel Llanrhaiadr. Cynnyddai y teulu 
yn Henfache yn gyflym, ond yr oedd un peth ar ol- 
Cedwid y ddyledswydd deuluaidd, mae'n wir, ar nos 
Sabbothau, pan ddelai y gweinidogion i aros yn eu tro ; 
ond nid oedd y " Ddyledswydd " yn sefydliad rheolaidd. 
Teimlai Mr. a Mrs. Jones nad oedd yn iawn i aelodau 
Eglwysig fagu plant a chynnwys gweision a morwynion, 
heb fod y ddyledswydd deuluaidd yn cael ei Ue. Siaradai 
y ddau yn fynych am ddechreu, ond cadwai gwyleidd- 
dra Mr. Jones ef rhag torri trwodd, a gwraig Henfache 
yn ol ei harfer, ddaeth â'r mater i bwynt, ac nid oedd 
dim yn hoffach gan ein cyfaill nag adrodd yr hanes. 

Wedi cael ymddiddan dwys am y ddyledswydd deulu- 
aidd yn ystod y dydd, gyda'r hwyr wele Mrs. Jones 
yn ei dull dengar ond penderfynol yn dweyd, '' Rliaid 
dechreu heno," Wedi swpera gorchymjmodd Mrs. Jones 
i*r plant a'r gwasanaethyddion gadw eu lleoedd, a 
dywedodd, "Mae eich meistr yn mynd i gadw dyled- 
swydd heno," a chyda hynny estynodd y Beibl a gosododd 
ef ar y bwrdd, fel nad oedd gan y pen-teulu ond ufudd- 
hau, a dyna'r modd dirodes y cychw^oiwyd sefydliad ar 
yr aelwyd gadwyd i fyny yn ddifwlch ar hyd oes faith. 
Yn y flwyddyn 1859 cafodd Meistri Richard Jones, John 
Davies, David Jones a Thomas Jones, gyd-weithiwr 
ymroddol ym mherson mab Lloran Ucha', oedd wedi 
dod i drigiannu i Drewem. Parodd dyfodiad y gẁr 
ieuanc hwn sirioldeb mawr i galon ein gwrthrych, ac 
ymgylymodd calon y ddau fel Jonathan a Dafydd gynt. 
Yn 1860 cymerodd digwyddiad pwysig yn hanes yr 

achos le, sef rhannu Cylchdaith Llanfyllin. Bu aml i 
frwydr boeth yng Nghyfarfodydd Chwarterol y Gylch- 
daith ar y mater. Ymladdai Hebog fel cawr. Siaradai 
Jones y linman yn frwd, tra dadleuai Mr. William 
Jones, Cyfreithwr, Bwlch y Llan (yr hwn oedd yn Or- 
uchwyliwr y Gylchdaith ar y pryd) yn hyawdl yn erbyn 
yrhaniad. Ârhosai Meistri Humphrey Hmnphreys a 
John Jones, Llanwddyn yn ddistaw. O blaid y rhaniad 
yr oedd gweinidog ieuanc Llanrhaiadr, sef Vulcan, a bu 
raid iddo ef ac arwr y mudiad, sef gẁr Henfache, ddioddef 
aml i edliwiad ac ymgynal o dan ergydion chwym y 
Parch. Robert Jones (a) oedd yn y gadair. Penderfyn- 
wyd ar y rhaniad, wedyn cododd dadl frwd gyda pha un 
y dylid rhoddi Croesoswallt a Llanwddyn. Mynnai pobl 
Llanfyilin gael Croesoswallt a rhoddi Llanwddyn i*r 
Gylchdaith Newydd ; ond cyfeillion Llanrhaiadr a orfu. 
Daeth Llanrhaiadr bellach yn ben y Gylchdaith, a phrof- 
odd y rhaniad o fantais ddirfawr i'r achos yn y gororau 
hyn. Dygodd er hynny gyfrifoldeb newydd, — tybiai godi 
tŷ gweinidog yn Llanrhaiadr. Yr oedd Mr. Jones, Hen- 
fache, erbyn h)m yn dirfeddiannwr. Prynodd Henfache 
yn eiddo iddo ei hun yn y flwyddyn 1858 o dan amgylch- 
iadau ystyrid ganddo ef yn effaith cyfryngiad Dwyfol. 
Mae yn werth gŵyro gronyn i adrodd yr hanes. 

Fel y gallesid disgwyl, yr oedd gan Mr. Jones heb- 
law lliaws o gyfeiUion, rai oedd yn cenfigennu wrth 
weled ei Iwyddiant. Bernir i rai feddent ddrwg- 
deimlad ato achwyn wrth y foneddiges oedd yn perch- 
enogi Henfache, ei fod yn torri coed, ac yn eu defn- 
yddio i bwrpas anghyfreithlawn. Sut bynnag, cafodd 

rybudd i ymadael ; aeth ar unwaith at ei chyfreithwyr i 
Groesoswallt i ymofyn am ryw reswm dros ei hymddyg- 
ia, ond edrychai y rhai hynny mor ofidus ag yntau, a 
chynygiasant iddo ar unwaith ei ddewis o ddwy ffarm 
yn jnnyl Shrewsbury. Ond yr oedd ymlyniad Mr. 
Jones wrth y capel a Henfache yn ddiymoUwng. 
Clywais ef yn dweyd lawer gwaith iddo fyned a*r 
rhybudd yn ei law i un o'r buildings^ â*i daenu mewn 
gweddi fel Hezeciah gynt, gerbron Duw. Digwyddai y 
Landlady fod ar y cyfandir ar y pryd, ond cyn i ddyddiad 
y rhybudd ddod i ben, bu farw yn Paris ar ei ffordd 
gartref. Aeth Henfache bellach ar werth, ac fe roddwyd 
cyfleustra i'r tenant fod yn Layidlord, ac felly y bu. 
Gwelodd flynyddoedd da yn Henfache; gyda'i graffter 
dihafal gallodd amaethu y tir i bwrpas, ac nid oedd ei 
well ar y farchnad mewn prynu a gwerthu. Perthynai 
i Henfache Hafod o*r enw Brjmgwjm yn uchel ar lech- 
weddau y Berwyn ; a gwibiai Mr. Jones yno ar ei farch i 
weled y defaid, ac i lawr wedyn heibio*r caeau Ue 'roedd 
ganddo ar y dolydd fustych tewion yn barod i'r farchnad. 
Gweithiai wrth gynllun : yr oedd ganddo amser i 
bopeth, a chadwai at y cjmllun bron gyda manylrwydd 
peiriannol. EniUodd gjrfoeth nid yn gymaint drwy 
ffawd, ond trwy lafur a darbodaeth, ac ni bu yn fỳr mewn 
cydnabod Uaw yr Arglwydd. Teimlai yn llawen fod yr 
Arglwydd wedi ei godi i safle y gallai bellach g^ninyg tir 
yn rhodd i'r Gylchdaith tuag at godi tŷ cyfaddas i was 
yr Arglwydd, heb orfod gostwng pen i grach foneddigion. 
Heblaw rhoddi y tir, costiodd adeiladu Bryntirion lawer 
me\^m pryder, ac amser, ac arian iddo, a chofier, mai 

gorchest lled fawr oedd codi tŷ o faintioli Bryntirion yn 
agos i ddeugain mlynedd yn ol ! ! Mae safle, gwerth, a 
chynllun y tŷ yn adlewyrchu yn ffafriol ar synwyr ac 
haelioni Mr. Jones a*i gyd-lafurwyr ymroddol. Y Parch. 
Evan Davies oedd y gweinidog ar y pryd, ac efe o 
ganlyniad oedd y cyntaf i drigiannu yn y tŷ newydd. 
Gellid dweyd fod Mr. Jones, Henfache, o'r blynyddoedd 
hyn ymlaen (1859-60) wedi tyfu mewn dylanwad, nid yn 
unig yn ei blwyf a*i ardal, ond daeth i sylw y Sir a'i 
enwad drwy y Dalaeth. Gelwid amo fel Goruchwyliwr 
y Gylchdaith i fynychu y Cyfarfodydd Talaethol. Cyn- 
rychiolai y Gylchdaith yng Nghaer mor gynnar a'r 
flwyddyn 1852, a dilynodd y cyfarfodydd yn ddifwlch 
am oddeutu hanner càn mlynedd. Perchid ef hefyd 
nid yn unig gan ei enwad ei hun, ond gan y Uwythau 
ereiU yn gystal. Teimlai pawb ei fod yn Uetach nag 
enwad. Dichon y bydd y geiriau canlynol gan y Parch. 
Edward Morris, Dyffryn; fu yn weinidog defnyddiol 
gyda'r Annibynwyr yn Llanrhaiadr, yn rhyw gynorthwy 
i ni gael syniad am dano o safle gẃr o enwad arall. 
"Bu Mr. Jones a minnau yn gymydogion agos am 
oddeutu deuddeng mlynedd ; er fod deunaw ml^niedd wedi 
myned heibio er pan adewais yr ardal, mae gennyf 
adgofion byw am dano. Meddai ar dalent eithriadol i 
famu gwerth pethau y ddau fyd. Clywir rhai, wrth son 
am yr hen fyd yma, yn siarad yn sarhaus am dano. 
Dywedant ei fod yn hen fyd drwg, ac nad oes dim gwerth 
yn ei bethau, ond byddai Mr. Jones bob amser )m cyd- 
nabod mai * daioni Duw ' a * thrugareddau Duw ' oedd y 
pethau tymhorol; ac fod modd i ddyn eu defnyddio er 

gogoniant y Rhoddwr. Peth anghyson iawn yw trin a 
chondenmio y byd hwn, 3^ enwedig pan yr ydym mor 
awyddus am y byd, ac mor anfoddlawn i'w adael ; llawer 
doethach ym mam fy nghyfaiU oedd defnyddio'r byd yn 
briodol, a diolch i Dduw am gael aros yma, a ninnau 
wedi haeddu bod mewn gwaeth lle. Peth arall gwerth 
i'w gofnodi yn hanes fy hen gyfaiU ydoedd ei allu i 
gyfeiUachu gyda dynion o bob gradd, ac yn wir, dynion 
o bob cymeriad, heb ostwng yr urddas oedd yn perthyn 
i'w safle, a*r gloewder oedd yn perthyn iV gymeriad. 
Anodd iawn fyddai myned yn hŷf arno. Cerddai yr heol 
gyda'r iselaf, ymostyngai i siarad gyda'r gwaethaf; ac 
eto perthynai i'w bersonoliaeth rhyw ddylanwad cyfrin 
oedd yn cadw pawb rhag myned yn hjf amo. 
Byddai ganddo air siriol i bawb o bob dosparth, a 
chymerai ddyddordeb yn eu hymddiddanion. Yr oedd un 
hen frawd ffraeth iawn yn y Llan, dilynai yr alwedigaeth 
o dorri cerryg ar ymyl y ffordd ; cyfarchai Mr. Jones ef 
unwaith : ' Boreu da, Dafydd Owen, yr ydych wrthi hi yn 
ddiwyd iawn heddyw eto hefo'r cerryg yna ; ' * Wel ydw 
wir mi rydw'i yn ddiwyd beth bynnag, does amai ofn 
neb am hynny.' * le ie ' meddai Mr. Jones, fel mae 
Solomon yn dweyd, "Llaw y diwyd a gyfoethoga.' 
' Beth,' meddai Dafydd Owen, ' pwy sy'n deud hynny ? ' 
'Solomon,' meddai Mr. Jones; 'Wel diaist a minna,' 
medda Dafydd Owen, ' mae o wedi missio am unwaith : 
mi brofa i hynny, — ' does yma neb mwy diwyd na mi yn 
yr ardal yma, ac mi ẃyr pawb nad oes yma neb tlotach 
yn y plwy.' Llawer gwaith y clywais fy hen gyfaill 
diddan yn adrodd yr hanes, ac addefai na chafodd gan 

neb bìoblem mor anodd i'w hesbonio. Peth arall 
anghyffredin yn ei hanes ydoedd ei haelioni di-ymffrost. 
Yr oedd ymhell uwchlaw y cyffredin fel dyn — fel cym- 
ydog — fel ffarmwr — fel plwyfwr — fel crefyddwr — fel 
blaenor — fel Wesleyad — fel gweddîwr ; ond rhagorai ar 
neb adwaenais fel cyfrannwr. Cafodd ei law aswy, er ei 
bod wedi byw am ugeiniau o fiynyddoedd yn gym*doges 
agos iawn i'w law ddeheu, cafodd le bedd heb wybod 
ond ychydig am weithredoedd haelionus ei chwaer. Er 
eu bod yn efeiUiaid, ni ddigwyddais adwaen neb 
gyflawnai y gorchymyn yn y bregeth ar y mynydd (Math. 
vi. 3, 4), yn fwy trwyadl na*r cyfaill anwyl a ffyddlawn 
hwn. Beth oedd yn cyfrif am yr hoU arbenigrwydd a 
briodolwn iddo? Efe ei hun oedd yn cyfrif — yr oedd 
rhyw nerth yn ei bersonoliaeth. Efe ei hun ydoedd ac 
nid neb arall ; wrth gwrs efe ei hun wedi ei addumo â 
gras Duw. Un Jones, Henfache; welir byth, er y gall 
gras Duw brydferthu ereiU â rhinweddau tebyg." 

Hwyrach, y byddai disgrifiad o'r dyn oddiallan yn y 
blynyddoedd hyn yn fantais i'r tô sydd yn codi. Yr oedd 
yn ddyn hardd iawn o berson yn ei amser goreu. Yr 
ydym yn ei gofio ^oain mlynedd yn ol. Pan gerddai 
drwy heolydd y pentref edrychai ei gym'dogion i fyny 
ato, er eu bod yn ei weled bron bob dydd ; yr oedd fel 
cysgod Pedr pan elai heibio, ciliai y rhai fyddai dipjni yn 
anaddus i'w Uochesau, distawai pob iaith anweddus ar 
amrantiad, llechai y meddwon wrth drwst ei gerddediad. 
*' Yr hyn a welsom yr ydym yn ei dystiolaethu," do, 
ugeiniau o weithiau. Beth oedd yn cyfrif am hyn? 
Paham yr oedd pawb yn hoffi bod ar eu goreu yn ei bre- 
sennoldeb ? Beth oedd yn cyfrif am ei ddylanwad distaw ? 

Pwy oedd yn terfynu y cyfarfod gweddi yn y capel y 
noson o'r blaen ? ni raid ateb ! A oedd rhywbeth a 
fynnai ei weddi y noson hono â'r dylanwad gawsai ar yr 
heol y dydd dilynol ? Credwn fod ! I Pwy fu yn glaf am 
wythnosau yn y pentref a'r cylch ? Pwy oedd yn weddw 
ac amddifad, ac yn dlawd yn yr ardal? Gwyddai Jones, 
Henfache am y cwbl, a gwyddent hwythau am ei law 
haelionus. Pwy gafodd goUed o*u hanifeiliaid trwy ddam- 
weiniau erch, megis tân neu fellt? Gwelsom dyddyn- 
wyr heb fod yn gefnog iawn yn coUi defaid ar fryniau a 
chymoedd y Berwyn ar dymhorau o eira mawr. Gwelsom 
wartheg a meirch i amryw wedi Uithro dros y clogw)mi 
peryglus, nes llethu ambell deulu feddent ormod o barch 
i apelio am elusen y cyhoedd ; ond elai rhyw gymwyn- 
aswr distaw heibio, a chawsai y teulu trallodus ail 
gychwyn. A oes rhywbeth a wnelo hyn eto â'r dylanwad 
berthynai i ŵr Henfache ? Byddai ambell wraig weddw 
neu eneth amddifad mewn drycin ar ol claddu priod neu 
dad ; dichon y byddai rhyw gyfreithiwr yn bygwth, ond 
wedi i lenni y nos ymdaenu, cyfeirient eu camrau tua 
Henfache, ac fe welid cymwynaswr y rhai gorthrymus yn 
cyfrwyo y ferlen, ac yn prysuro tua Chroesoswallt heb i 
neb wybod dim am y gyfrinach. Dyna'r rheswm fod 
iddo gymaint o edmygwyr, a dyma'r cyfrif am ei ddylan- 
wad ar yr heol, 301 y farchnad, ac mewn byd ac eglwys.. 
Faint o garedigrwydd personol a wnaeth fy nghyfaiU 
addfwyn â mi yn enwedig yn ystod y misoedd o gystudd 
trwm fu yn fy nheulu, byddai yn anodd i mi draethu ; 
ond nid anghofiaf byth ei gydymdeimlad dwfn a'i eiriau 
caredig a'r diddanwch a roddai efe inni, yn ei ymweliadau 
brawdol." 



V. 
DYDDIAU TYWYLL (1860-1870). 

" God'*s in His heaven — AlCs well wiih the world.^'* 

Q R fod teulu Henfache yn grymuso ymhob ystyr, y 
^y plant yn tyfu mewn corff a meddwl, rhai o 
honynt wedi cwblhau eu cwrs addysgol, ac yn 
dechreu cynorthwyo gartref, gŵr Henfache yn Uawn 
asbri gyda gwaith y ffarm a'i ddyledswyddau afrifed 
mewn gwlad ac Eglwys, gwelid fod cwmwl megis cledr 
llaw gŵr yn ffurfafen yr aelwyd a hwnnw yn bygwth 
crynhoi. Nid oedd iechyd Mrs. Jones yn rhyw foddhäol 
iawn. Yn ychwanegol at y drafferth a'r helbul o fagu 
naw o blant a chyflawni dyledswyddau dirifedi sydd yn 
disgyn i ran gwraig amaethwr, rhoddai Mrs. Jones lawer 
o'i hamser i gynorthwyo ei mham. Bu yr unig chwaer 
oedd ganddi farw yn union wedi iddynt ymsefydlu yn 
Henfache, a bu hynny yn ergyd drom iddi. Bellach, nid 
oedd gan Mrs. Edwards, ei mham ; ond Mr. a Mrs. Jones 
iV chynorthwyo, a thoUodd Mrs. Jones ormod ar y corff 
bregus oedd ganddi ; gresyn fod calon mor fawr wedi ei 
rhoddi mewn corff mor frau. Gofalai am bawb ond am 
dani ei hun. Yn y flwyddyn 1863 bu farw ei mham, a'r 
flwyddyn ddilynol, Rhagfyr i^eg, 1864, bu farw gwraig 
hynaws Henfache, gan adael Mr. Jones bellach yn ẃr 
gweddw a thyaid o blant amddifaid. Tair blynedd yn 
flaenorol taflwyd cenedl gyfan i drallod a galar drwy 
farwolaeth y Tywysog Albert, gwnaed plant y Frenhines 
yn amddifaid o dad, ond dyma blant Henfache yn wylo 
oherw^yd coUi mam. Daw angau i'r palas fel i'r bwthyn. 

Fel hyn yr ysgrifennodd y Parch. Samuel Davies am ei 
dyddiau ola'. " Dydd lau, Rhagfyr yfed, 1864, yr ydym 
yn cofio bod yn dychwelyd adref drwy Lanfyllin, pan yr 
hysbyswyd ni gan un o gyfeillion Llanrhaiadr, fod * Mrs. 
Jones, Henfache yn sâl iawn,' ac fod * y gwas yn y dref 
yn ymofyn y doctor' Wedi cyrraedd adref mynegwyd 
inni ei bod y dydd o'r blaen wedi ei chymeryd yn 
ddisymwth gan gryndod ac oerfel. Boreu Sul y lofed, 
hysbyswyd ni ei bod yn well, a pharodd y newydd 
lawenydd cyffredinol. Ond och ! ni bu ond o f \t barhad, 
prin y cafodd yr awrlais fynegi fod y Sabboth ar ben na 
ddaeth ei phoenau angherddol i gymeryd gafael ynddi 
gyda grym arteithiol. Cafwyd dau feddyg i ymgynghori 
uwch ei phen, y rhai ni ddalient ond gobaith gwan am 
ei hadferiad. Yn Ued foreu y dydd Llun hwnnw, 
anfonodd i lawr i Bryntirion i ddweyd ei bod yn dymuno 
gweled Mrs. Davies, yr hon a dreuliodd bron yr oU o'r 
diwmod pwysig hwnnw wrth erchwyn ei gwely. Nid 
oedd yn alluog i siarad ond ychydig. Dywedai nad 
oedd yn disgwyl gwella, a gofidiai fod ei theulu lliosog 
yn * mynd a gormod o fy meddyliau,' a chwanegai * ac 
nid yw eu gweled yn awr mewn trallod yn rhoi dim 
swcwr i mi.' Yr oedd ei thrydedd merch, Margaret, yng 
Nghroesoswallt yn yr ysgol ; yr oedd wedi amlygu 
awydd am ei gweled, ac anfonwyd y gig i'w cheisio. 
Dydd Mawrth i^eg, tua thri o'r gloch yboreu, gofynnodd 
* a oedd hi wedi cyrraedd,' a phan fynegwyd iddi nad 
oedd, * Wel,* meddai, * bydd yn rhy ddiweddar bellach i 
mi gael ei gweled hi yma.' Yna dywedai mewn llais 
egwan, * Os ydwyf yn gadael anwyliaid ar fy ol yma, mae 

gennyf anwyliaìd ereill yn y Nef yn disgwyl am danaf/ 
gan gyfeirio fel y tybid at ei baban bach, ei chwiorydd 
a'i mham, oedd wedi ei blaenori dros yr lorddonen. 
Trachefn, dywedodd wrth ei mhodryb, Mrs. WiUiams, 
Sychnant, * Os nad ydwyf yn myned adref dan orfoleddu, 
'rwy'n mynd yn safe' Tua'r adeg yma amlygodd 
ddymuniad am gael gweled y rhai hynaf o'i phlant, a 
galwyd amynt i ddyfod ati. Awr ddifrifol oedd hono — 
y gŵT a phedwar o'r plant hynaf oedd gartref )m nesu 
bob' yn un i wrando ar gynghorion olaf gwraig a mam 
oedd ymhen ychydig funudau i fod yn un o breswylwyr y 
* tv tragwyddol yn y Nefoedd.' Nesaodd pob un ati yn 
ol eu hoed, cawsant y cyngor a'r cyfarwyddid a allai yn 
ei stad lesg roi iddynt, ac wedi gosod cusan ar wefus 
Sarah yr iengaf o'r pedwar, cauodd ei llygaid, a 
hunodd yn yr lesu ar ol dim ond chẅe' diwmod o 
gystudd, gan adael Henfache yn lýn wylofain yn wir." 
Os bu rhaid claddu corff ei briod, arhosodd yr adgof am 
dani yn ysprýdiaeth iddo ef a'i blant ; gwnaed bwlch ar yr 
aelwyd ac yn nghalon Mr. Jones, nad allodd neb ei lenwi 
byth. Nid oedd yr adeg yma ond oddeutu pump a 
deugain oed, ei ferch hynaf yn 22, a'r bachgen ienga' yn 
ddwy flwydd oed. Gyda chalon glwyfedig y gwelir ef 
yn cyflawni y goruchwylion ddisgynnai i'w ran, ond 
coíìai fod ganddo blant i*w magu, cymydogaeth a 
chenedl i*w gwasanaethu, a Duw i'w ogoneddu. Ni 
thristaodd fel un heb obaith, eithr ymdaflodd o ddifrif i 
waith. Ymhen tair blynedd wedi cau bedd ei briod 
gwelwn Mr. Jones yn Rhyl gyda thyrfa alarus o bob 
cwr o'r Dalaeth yn sefyll uwchben bedd un o gewri 



56 COFIANT 

glewaf y Pwlpud Wesleyaidd. Dyma y sylw geir yn ei 
ddydd-lyfr — " Nov. 19, 1867, yn Rhyl, yn claddu y Parch. 
Thomas Aubrey." Nid aeth ond oddeutu pedwar mis 
arall heibio na chafodd Eglwys Llanrhaiadr ei chlwyfo 
yn dost a*n cyfaiU ymadawedig ei friwio yn chwerw ; 
oblegid bu farw ei gydweithiwr aiddgar a Uafurus — Mr. 
WiUiam Morris, Trewem, Mawrth iieg, 1868. Ymhen 
tair blynedd arall dyma'r newydd yn cyrraedd Henfache, 
megis ar edyn y fellten, fod y pregethwr ieuanc addawol 
y Parch. R. T. Owen — cydymaith boreu oes y diwéddar 
Eglwysbach — wedi ei gymeryd yn sydyn o ganol ei waith 
at ei wobr. Brawychwyd y Dalaeth, ond gwnaeth yr 
amgylchiad ferch Henfache yn weddw, a chalon gŵr 
Henfache yn drist iawn ar fwy nag un cyfrif. CoUodd 
ein cyfaiU fel y gallesid meddwl lawer o ddagrau y 
blynyddoedd hyn, ond cafodd ambell egwyl rhwng y 
cawodydd. Awgryma y sylw a ganlyn ei fod rhwng y 
cymylau wedi gweled ambell lecyn glas yn y ffurfafen. 
" Tach. i^eg, Rose yn priodi gyda David Davies." Diau 
iddo wneyd yr oll oedd yn ei allu i loewi dydd priodas ei 
Rose hawddgar. Bellach mae chwe' blynedd wedi 
myned heibio a Mr. Jones wedi ail-briodi gyda Mrs. 
Hughes oedd ar y pryd yn byw gyàsi'i mab Dr. Hughes, yn 
Eirianfa, Llanrhaiadr. Yr oedd yn foneddiges ddiwyll- 
iedig, a phrofodd ei dyfodiad i Henfache yn fantais 
mewn Uawer cyfeiriad i'r plant. Credai yn gryf mewn 
rhoddi addysg iddynt, perswadiodd Mr. Jones i anfon 
WiUiam a Pollie, Alice a John Owen i Fairfield, ysgol 
ardderchog yn ymyl Manchesier, berchenogid gan y 
Morafiaid. Cafodd John Owen y bachgen iengaf, hefyd 

ei anfon i Goleg Aberystwyth i gwblhau ei gwrs 
addysgol. Yr oedd yn hawdd er hynny canfod, nad oedd 
Uawer o affiniiy cydrhyngddi â bywyd amaethyddol. 
Yn 1871, er gofid dirfawr i*w chalon bu farw ei mab — 
Dr. Hughes — ac aeth y fangre yn faich ar ei hyspryd, a'r 
Llan yn gâs gan ei chalon. Nid ydym yn rhyfeddu 
llawer at hynny, oblegid un o frodorion giannau y môr 
ydoedd, ac yr oedd rhuad ei donnau yn ilawer mwy 
swynol iddi hi, na rhuad y fuwch, a brefiad yr ŵyn. 
Addawodd Mr. Jones er ei mwyn ymneiliduo o Henfache, 
a chodi t}' i fyw yn private yn y Llan ; ond ni fynnai hi 
gydsynio. Cynygiodd eilwaith godi tŷ yng Nghroesos- 
wallt a gadael y plant yn Henfache; ond ni wnai 
imman y tro ond Llandudno neu Rhyl. Ni aliai Mr. 
Jones ar y llaw arall feddwl am adael ei fro enedigol ; 
ac nid oedd dim i'w wneyd ond cytuno iddi hi dreulio ei 
hamser gyda'i merch yn Rhyl ; ac iddo yntau aros gyda'r 
plant yh Henfache. Ymwelai hi yn achlysurol â 
Henfache, ac elai yntau yn awr ac eilwaith i'r Rhyl. 
Dychwelodd Mrs. R. T. Owen i Henfache, Awst 1872, — 
Blwyddyn y Ballot Act — a chysegrodd ei hunan i weini 
ar ei thad hyd derfyn ei yrfa. Ni bu unrhyw dad a 
merch 301 fwy ymroddol y naiU i'r llall — yr oeddjnit yn 
deall eu gilydd i'r dim. Yr oedd yn dda cael Mrs. 
Owen gartref, oblegid yr oedd ei chwaer Miss Margaret 
Jones wedi priodi gyda Mr. Chas. Buckley, ac ymhen 
pum' mlynedd priododd chwaer arall — Miss Sarah 
Jones — gyda Mr. John Owen, Ty'nycaeau. Yr oedd y 
mab hynaf wedi priodi er y flwyddyn 1869. Gwelir 
nodiad fel hyn am ei briodas yn Eurgrawn 1869. " Medi 

iyeg, trwy weinyddiad y Parch. John Hugh £vans, Mr. 
Richard Jones (leu.,) Henfache gyda Miss Eliz. Buckley, 
unig ferch Mr. R. Buckley, Cefn Isa'." Yr oedd Mr. Jones 
wedi prynu "Yr Ochr" a "Phenybryn" i*w fab a'i 
briod ieuanc, ac fe ofalodd am adeiladu tŷ teilwng 
iddynt ; ond bu farw y wraig ieuanc gan adael un eneth 
fach ar ei hôl — Madge. Yn y flwyddyn 1872, ymbriod- 
odd Mr. Jones (leu.) yr ailwaith gyda Miss Mary Owen, 
unig ferch Ty'nycaeau, ac fe'u bendithwyd â theulu 
mawr. Yr oedd yn Henfache yr adeg yma was rhagorol 
ìawn, rhoddai y meistr bob ymddiried ynddo, a chasglai 
y plant o'i gwmpas bob tro y deuai rywle yn agos i'r tŷ. 
Mae yn ddyn yn anterth ei nerth gyda dau ìygsiìá du 
treiddgar, dwy ysgwydd gref a chefn pwrpasol at gario 
baich ; ond er ei fod yn ddyn mawr cyhyrog a chydnerth, 
mae ganddo galon dyner od, a rhedai plant Henfache ato 
bob amser i ddweyd eu cwyn ac i chwilio am gydym- 
deimlad. At y cwbl 'roedd yn ddyn da iawn yn y capel, 
ac nid dibwys hynny yngolwg meistr Henfache. Yn lled 
fuan gwnaed y gwas yn flaenor yn yr un Eglwys a'i 
feistr, ac ni welwyd erioed feistr a gwas yn fwy hofiE o'u 
gilydd. Haedda Evan Morris le amlwg yng Nghoíìant 
Mr. Jones, Henfache, oblegid o'r flwyddyn 1867 ymlaen 
nis gallodd dim na neb ond angau eu gwahanu oddiwrth 
eu gilydd. Gwledd o'r fath oreu fyddai sylwi ar y ddau 
yn y sêt fawr yn " nodio " ar eu gilydd o dan y weinid- 
ogaeth ; gwelid mor Iwyr yr oedd yr Efengyl wedi difodi 
pob gwahaniaeth cymdeithasol — ^yr oedd y meistr a'r 
gwas wrth fwrdd yr Efengyl yn frodyr. 




Mr. EVAN MORRIS. 



VI. 

BLYNYDDOEDD PRYSUR (1871—1881). 

C^^ AE yn anodd gwybod pa fodd mae rhai dynion 
J V \ prysur yn cael amser i bopeth ; y bobl sydd yn 
gwneyd leiaf sydd yn cwyno fynychaf fod yr 
amser yn brin. Dirgelwch Uwyddiant dynion prysur yw, 
eu bod yn trefnu yr amser yn ddoeth ; glynant wrth eu 
cynllim, a gorffennant un gorchwyl cyn dechreu un 
arall. Pan y cyflawnir gwaith wrth reol a threfn, mae 
dyn yn cael cyfleustra i fesur ei allu, a daw i ddeall pa 
swm o waith all gyflawni mewn amser penodol. Mae 
llawer wedi digwydd Uwyddo wrth "synwyr bawd," 
ond gwell ymddiried yn " synwyr pen." Dywedir fod 
newid gwaith cystal a gorffwys, beth bynnag am wir- 
ionedd y ddihareb, cafodd Mr. Jones ddigon o am- 
rywiaeth. Un diwmod byddai gyda'r dynion yn hau 
gwenith neu yn hau maip, dro arall yn Bryngwyn yn 
golchi'r defaid, dro arall yn cyfrif yr ŵyn, neu ynte wythnos 
arall yn rhoddi y mamogiaid a'r Uydnod mewn trefn, dro 
wedyn, byddai y buarth yn liawn o ddynion yn dymu ; 
ond er y cwbl mynnai amser i wasanaethu ei genedl gyda 
materion cyhoeddus. Penodwyd ef yn Way Warden^ a 
dygai y swydd hon ef yn fynych i LangoUen a'r Glyn. 
Gwnaed ef yn Is-Gadeirydd yr Highway Board^ dewiswyd 
cf hefyd yn Warcheidwad y tlodion, yn Commissioner of 
7axeSy ac j-n Ymddiriedolwr Elusenau y Plwy*. Gwelir 
rhai yn barod i dderbyn swydd o anrhydedd, ond yn 
ymwrthod â'r gwaith fydd ynglỳn â hi. Nid oedd 

swyddau i'n cyfaill ond cyfleusterau i wasanaeth. 
Teithiodd i Lanfyllin fel Gwarcheidwad y tlodion mor 
fynych a neb, a gofalai am gyfiawnder i'r trethdal- 
wyr, a thegwch i'r tlawd, y weddw, a'r amddifaid; 
gofalodd hefyd fel un o Ymddiriedolwyr yr Elusenau 
na chawsai y gweddwon ddim cam gan y mwyafrif 
eglwysig "am eu bod yn bobol y capel." Oddeutu y 
ílwyddyn 1870 — blwyddyn y Ddeddf Addysg Elfenol, y 
clywyd cymaint am dani yn ddiweddar — cawn ef ac 
ereill yn brysur gyda'r capel, estynwyd tair Uath at y 
talcen gogleddol, a gwnaed dau classrooms, Costiodd y 
cwbl £z^o. Tuag at y draul hon cafwyd ;Ê"ioo o*r 
" Drysorfa Fenthyciol," a chyfrannwyd y gweddiU fel y 
canlyn : — Mr. Jones, Henfache, £2^ ; Mrs. Morris, Tre- 
wem, £2^ ; Mr. Davies, Frondeg, ;f 10 ; Dr. Hughes, 
j^io ; Mr. Thomas Jones, Butcher, £^ ; Mr. Williams, 
Sychnant, £$ ; Mr. J. Edwards, Rhydycul, £^ ; Miss 
Davies, Tyddyn, £^, heblaw Uiaws o roddion Uai. Yn 
y flwyddyn 1874, penderfynodd dreulio ychydig ddyddiau 
o holidays yn Scotland, a phe bai gofod yn caniatau 
gallesid «rhoddi i mewn ei sylwadau craff ar ansawdd y 
wlad. Ym Medi y flwyddyn hon cawn ef yn brysur yn 
cydweithio âg Arolygwr y Gylchdaith mewn parotoi 
gogyfer a'r Cyfarfod Cyllidol gynhelid yn Llanrhaiadr. 
Heblaw ei waith cyhoeddus, nid oedd yn segur gyda'i 
ysgrif-bin. Gẃyr pawb yn yr ardal ei fod yn awdwr 
Uyfr defnyddiol yn dwyn y titl " Clustnodydd neu Gyd- 
ymaith y Bugail." Ceir yn hwn ddeuddeg cant o nodau 
amrywiol. Mae yr adolygiad a ganlyn o'r Oswesiry 
Adveriiser, yn rhoddi syniad inni am ei werth, — "This 

book is thoroughly original in its construction, and the 
matter it contains, and no doubt it stands by itself 
amongst all the books published in England and Wales 

and wiU prove of vast service in guiding the 

owners of lost sheep. It embraces the earmarks of farm 
houses in thirty different parishes in Merioneth, Denbigh 
and Montgomery." Bu y draul a'r llafur yn fawr i'w 
gasglu at ei gilydd, a dengys y llyfr y diwydrwydd, y 
wybodaeth, a'r penderfyniad naturiol oedd mor nod- 
weddiadol o'r d^na. Ond nid at y Uyfr hwn yn unig y 
bwriadem gyfeirio, oblegid cyfansoddodd yn y cyfnod 
prysur yma. amryw draethodau sylweddol, ar destynau 
pwysig, megis: — "Yr Achos o Farweidd-dra Crefyddol;" 
"Y Pwysigrwydd o Geisio Crefydd yn Nyddiau leuenc- 
tyd;" "Gwir Wroldeb," &c. Prin y buasid yn meddwl 
y gallai gẃr mor brysur gael hamdden i barotoi traeth- 
odau at Eisteddfodau, &c. Mae y traethodau yn awr ar 
gael, a danghosant ei fod yn alluog i drin materion dyrus 
gyda medr a doethineb mawr. Yn nechreu 1875, cawn ef 
)m treulio wythnos fendithiol yng Nghyfarfodydd Sankey 
a Moody, yn Liverpool, a dyma'r flwyddyn yr ymunodd 
rhwng 20 a 30 â'r Eglwys yn Llanrhaiadr fel ffrwyth 
Cyfarfod Pregethu y Nadolig, Yn 1876 cawn ef ym mis 
Mai yn y Cyfarfod Talaethol yn Nhreffynnon, ac ym mis 
Medi 3m Nolgellau yn y Cyfarfod Cyllidol. Arferai yr 
hen Griffith Evans, Coedpoeth, ddweyd ei fod yn teimlo 
ambell waith, y gallai yn Enw yr Arglwydd gario y 
Foel Famau ar ei gefn ; gallwn ninnau ddweyd am Mr. 
Jones fod ei gariad at achos Duw \ti diddymu pellter, a 
chludai ei sêl ef dros y Berwyn i'r Districi, megis heb 

yn wybod. Yn 1877 mae yn parotoi anerchiad ar gyfer 
Seiat fawr District Caemarfon, a chofir ei sylwadau 
graenus gyda mwynhad gan dadau a mamau yr enwad 
hyd heddyw. Gellid adrodd hanes teithiau tebyg y ddwy 
flynedd ddilynol i Fangor a Meifod, Rhyl a Bethesda 
gyda hyn o wahaniaeth ; ddarfod iddo gael ei ethol yng 
Nghyfarfod Talaethol Rhyl i gynrychioli y Dalaeth yng 
Nghynhadledd Birmingham. '^Parodd hyn," meddai, 
" lawer o sirioldeb i fy meddwl, nid ar gyfrif yr anrhydedd 
yn unig, ond am fy mod yn sefyll mor uchel yn syniad 
fy nghyd-swyddogion yn y Dalaeth." Daeth fel y gellid 
disgwyl yn ŵr o gyngor yn y Cyfarfod Talaethol, ac nid 
ystyrid y Seiat fawr yn gyflawn heb air gan ẃr Henfache. 
Fel hyn yr ysgrifenna y Parch. Wm. Hugh Evans am dano 
yn y cysylltiad hwn: — "Yn un o'r Cyfarfodydd Talaethol 
diweddar, wedi i'r diweddar Mr. Richard Jones gjmeryd 
rhan ynddo, naill ai mewn gweddi neu mewn ymddiddan 
ar wedd ysprydol yr Achos, dywedodd un o'r brodyr — 
Druisyn, os wyf yn cofio yn iawn — wrthyf mai nid 
ornament yn y Cyfarfod Talaethol yn unig oedd Mr. 
Jones ; ondei fod yn weithiwr ffyddlon gartref hefyd — '* bob 
amser yn ei rych." Perthynai i'r iypc goreu o dri welais 
yn fy nydd. Gwelais rai rhyfeddol o fyw ác effro yn y 
Cyfarfod Talaethol, ond adref yn nosparth y saith 
gysgadur. EreiU drachefn a welais adref yn sêl danllyd, 
eithr cartref oedd eu cyfundeb. Prin y gorchuddiai eu 
dyddordeb a'u cydymdeimlad arwynebedd hyd yn oed 
eu Cylchdaith eu hunain. Ond yr oedd y iype y perth- 
ynai Mr. Jones iddo o radd uwch. Caffai yr achos 
gartref yn ei Eglwys ei hun a'r Gylchdaith, ei wasanaeth 

oreu mewn myfyrdod a sêl, mewn llafur ac arian, mewn 
dylanwad a gweddi ; tra y cyrhaeddai ei ddyddordeb a'i 
gydymdeimlad dros wyneb y Cyfundeb i gyd. Yn y 
Cyfarfod Talaethol y daethum i'w adnabod. Yno y 
sylwais ar ei gynnydd, y gwelais ei werth, ac y cefais 
achos i*w edmygu. Ac wed^ i mi fod yn aelod o'r un 
cyfarfod âg ef am saith mlynedd a deugain, ác heb weled 
ei le yn wag ond ychydig iawn o weithiau, nis gallaf lai 
na gwneyd fy ngoreu i groniclo rhai adgofion am dano. 

Yr oedd Mr. Jones yn un o'r ychydig wŷr llëyg a 
arferent fod yn y Cyfarfodydd Talaethol cyntaf i mi fod 
ynddynt. Dywedid mai yng Nghonwy (1859), yr oedd 
y nifer fwyaf o wýr Uëyg a fu erioed mewn Cyfarfod 
Talaethol Cymreig hyd y pryd hwnnw. Yr oedd eu rhif 
yn wyth-ar-hugain, a Mr. Richard Jones yn un o honynt. 
Pan yr adwaenais ef gyntaf yr oedd rhyngddo ddwy neu 
dair blynedd a bod yn ddeugain oed. Ac am y blyn- 
yddoedd cyntaf nis gallaf alw dim neiUduol i'm cof am 
dano, mwy na'i fod yn ffyddlon yn y Cyfarfodydd, ac yn 
cymeryd dyddordeb amlwg ond distaw, yn y gweithred- 
iadau. Mal y cerddai amser heibio ac y cwympai y 
cedym o un i un, gwesgid Mr. Jones yn nes, nes, ymlaen ; 
nes iddo er's blynyddau bellach gael ei hun yn y front^ 
nid o'i gais a'i awydd ei hun, ond yng ngrym priodoldeb 
pethau. Yno yr hawliai ei feddylgarwch, a'i bwyll, a'i 
gymeriad glân iddo fod ; ac ni fynnai ei frodyr Uen na 
llëyg, hen nac ieuanc, ei weled yn unman arall. Eithr yr 
hyn y byddai yn dda gennyf fi ei wneuthur yn bresennol 
fyddai gosod rhai o'i sylwadau yn yr ymddiddan ar 
"Wedd Ysprydol Gwaith yr Arglwydd," yn ei anerch- 

iadau yn y "Seiat Fawr'* argof a chadw. Siaradai ar yr 
adegai hynny fel rheol yn nodedig o dda, yn syml, ond 
yn sylweddol. 

Yr oedd Mr. Jones yn un o etholedigion y Cyfarfod 
Talaethol i Gynhadledd 1879. Hono oedd yr ail Gyn- 
hadledd i wỳr Uëyg fod yn aelodau o honi, aV gyntaf i 
Mr. Jones gael ei ethol iddi. Yng Nghyfarfod Talaethol 
Bethesda, yr Hydref canlynol, datganai ei ddiolchgarwch 
am y fraint a gafodd o fod yn y Gynhadledd, gan sylwi 
iddo fawr werthfawrogi yr ymddiddan a fu yno ar 
Sefyllfa Ysprydol y Cyfundeb — pethau ysprydol ydoedd 
y pethau cyntaf ar raglen bywyd Mr. Richard Jones, 
Yn y cyfarfod hwnnw yr oedd ganddo i siarad yn y 
"Seiat Fawr " ar " Grefydd Deuluaidd." Agorwyd yr 
ymddiddan mewn duU deheuig gan y Parch. Hugh 
Jones (Doctor Jones erbyn hyn) ; yna cododd Mr. Jones 
ar ei ol gyda golwg wylaidd arno, a'i eiriau cyntaf 
oeddynt, " Duw a drugarhao wrthym, ac a'n bendithio ; a 
thywyned Ei wyneb amom." Yr oedd yn amlwg ei fod 
yneu dweyd mewn yspryd gweddi. Siaradai wedi hynny 
yn ddifrifol iawn ar y pwysigrwydd o " arfer duwioldeb 
gartref." Ynglyn â hynny, arhosodd am ychydig ar 
y mwynhad sydd i'w gael wrth ddarllen y Beibl pan 
yn "cadw dyledswydd." Yr oedd ei brofiad, heb 
ymgais o*i eiddo, yn bwrlymu yn ei sylwadau. Yn y 
cysylltiad hwn argymhellai bawb i ofalu fod ganddynt 
Feibl Teuluaidd cymwys. Nid rhyw fath o Feibl, ac 
nid omament, ond Beibl Teuluaidd^ ebai efe gyda 
phwyslais. Beibl o faintioli cymwys, a*i argraíî yn eglur, 
i fod yn gyfleus at law y fam. "Gadawer i*r Uaw hono'* 

ebai efe gyda thynerwch, " ei estyn a*i ddodi ar y bwrdd, 
a phâr hynny argyhoeddiad yn y teulu fod rh^'wbeth 
pwysig i'w ddwyn ymlaen." Hawdd ydoedd canfod ar 
y gynnuUeidfa fawr fod ei sylwadau wedi gadael argrafE 
ddofn ar eu meddyliau. Ei gwestiwn mawr yn Seiat 
Dolgellau ar ol hynny oedd : A roddasai pawb oedd yno 
eu calannau i'r Arglwydd ? Golygai eu presenoldeb yn y 
Cyfarfod eu bod yn proffesu iddynt roddi eu " Uaw i'r 
Arglwydd." Yr oedd o'r pwys mwyaf i gychwyn y daith 
yn iawn. Os methid y point wrth gychwyn o'r Siation 
byddai y canlyniadau yn ddifrifol. Siaradai yn ddwys 
ar amlder gwrthgilwyr yn y wlad a*r cynnuUeidfaoedd. 
" Buont," ebai ef, " yn y Seiat fel ninnau — rai o honynt fe 
ddichon fel ninnau yn Seiat Fawr y Cyfarfod Talaethol ! 
Ond y maent wedi gwrthgilio ! '* 

Yr oedd ei drafodaeth ar freintiau y rhai a roddasant 
eu calon yn gystal a'u llaw i*r Arglwydd yn dwyn maeth 
i hyder a Uawenydd y Saint. Ond, sylwai fod yn angen- 
rheidiol ymdrechu pe na buasai ond hyd yn oed i gadw 
rhag myned yn ol. I egluro hynny dywedai fod dau 
gychwr unwaith yn cludo boneddwr dros afon. Wedi 
cyrraedd rhyw fan penodol lle 'roedd y Uifeiriant yn gryf, 
sylwodd y boneddwr nad oeddynt yn symud dim ymlaen, 
er fod y ddau yn rhwyfo â'u hoU egni, ac ychwanegodd, 
nad oedd o ddiben yn y byd iddynt rwyfo mor galed gan 
nad oeddynt yn symud ymlaen. "O, Syr," ebai \m o 
honynt, " oni buasai ein bod yn rhwyfo ein goreu buasem 
wedi myned ymhell yn ol." Mewn " Seiat Fawr " arall 
argymhellai y bobl i foliannu yr Arglwydd. Adroddai 
nifer o adnodau i gefnogi ei argymhelliad ; ac }ti olaf 

E 

** Molianned y bobl Di, O Dduw ; molianned yr hoU bobl 
Dydi." A gofynnai paham y dywedid yr un peth ddwy 
waith yn yr im adnod gyda phwyslais ar yr " /w/l bobl " 
yr ail dro ? A'i atebiad oedd : *' 'Dall pawb ddim 
pregethu na chynghori, na chyflawni llawer peth arall, 
ond gall pawb o honoch ddiolch a moliannu." Ugain 
mlynedd yn ol cymhellai Mr. Jones y bobl ieuanc oedd 
yn y " Seiat Fawr " i ddysgu adnodau. Sylwasai'fod cryn 
duedd yn ffynnu i edrych ar ddysgu adnodau fel gwaith i 
blant yn unig, ac fod y plant ar frys i fod yn bobl ieuanc 
er mwyn dianc rhag dysgu adnodau. Mae Ue i ofni nad 
yw y sylw yn hollol allan o ddyddiad eto. Mewn un 
Cyfarfod Talaethol yn ystod ymddiddan ar sefyllfa 
Ysprydol yr Eglwysi yn y Dalaeth dywedodd Mr. Jones 
'* fod eisieu sylwi ar y tymhorau a gofalu am wneyd y 
pethau angenrheidiol yn eu hamser. Byddai y gwragedd 
yn gofalu am y Spring Cleaning^ a chyn dyfod y gaeaf 
byddai y dynion yn edrych ar fod y tô yn ddiddos. Yr 
oedd eisieu peth felly yn yr Eglwysi hefyd." Dro arall, 
mewn " Seiat Fawr," gwasgai Mr. Jones ar y rhai oeddynt 
yn bresennol i lynu yn eu proffes. " Mae yma rai," 
meddai, " yn * Seiat Fawr y District ' am y tro cyntaf, a 
rhai yn ddigon tebyg am y tro olaf ; yr ydym heddyw 
megis mçwTí junciio7t yn pasio ein gilydd." Gwasgai ar 
fod " gair Crist yn preswylio ynom," ac aeth ymlaen yn 
ei dduU deheig ei hun i sylwi fod gair Crist yn gyfaddas 
i bawb : Y Salmau i hen bobl, yr hymnau i'r canol oed, 
a'r odlau ysprydol i'r plant, 

Yn ystod ymddiddan ar sefyllfa ysprydol yr achos mewn 
cyfarfod diweddarach, sylwai fod eisieu inni fod yn barod 

i dderbyn ymweliad. " Paja fyddo ffarm wedi ei rhedeg," 
ebai, "bydd eisieu ei bràenani. Ac ni waeth heb 
wrteithio, ac ni wna y gwlaw ddim Ues heb i'r * scwtch ' 
gael ei symud. Mae eisieu braenaru yn ein Heglwysi a 
symud y chwyn. Ni chawsom erioed well pregethau, ond 
rywsut y mae y cymhwyster i'w derbyn ar ol. Mae gan 
y blaenoriaid i edrych rhag fod y bobl yn y Seiat ac heb 
fod yng Nghrist." 

Mae adgofion o sylwadau Mr. Jones, ar yr achlysuron 
uchod, yn help i adnabod y dyn, ac heblaw hynny credwn 
fod gwerth arhosol ynddynt. Bydd coffadwriaeth Mr. 
Jones yn aros mewn gwyrddlesni bendigedig yn hir iawn. 
Cafodd ei ethol yr ailwaith gan y Cyfarfod Talaethol yn 
1883 i fyned i Gynhadledd HuU. Mae ganddo nodyn i'r 
perwyl hwn ar ei ymweliad â'r Gynhadledd honno: 
" Awst 4ydd aethum i HuU ; cefais weled, clywed, a 
mwynhau Uawer o bethau gwerthfawr iawn. Bum y 
flwyddyn hon eto am yr ailwaith yn Lerpwl yn gwrando 
ar Sankey a Moody. Aethum hefyd i'r Cyfarfod Cyllidol 
i Ddinbych." 

Gwelwn nad oedd prysurdeb y ffarm na dim arall yn ei 
atal rhag gwerthfawrogi cyfleusterau i wasanaethu Achos 
Duw. Nid oedd yn gadael i bethau yr Achos ei luddias 
rhag cyflawni goruchwylion y ffarm, ac ni oddefai i*r 
ffarm fyned ar draws hawliau yr Achos. Buom cyn hyn 
yn pryderu wrth weled rhai yn gwasanaethu yr Achos 
rhag eu bod yn peryglu eu hamgylchiadau ; bryd arall yn 
pryderu wrth weled rhai yn esgeuluso yr Achos rhag iddynt 
beryglu eu hiachawdwriaeth ; ond cyfeirio yr ydym yn awr 
at rai pobl dda iawn mewn cysylltiadau crefyddol, ond 

yn ddiofal gyda phethau y byd hwn. Gwelsom rai yn 
fwy defnyddiol ar eu gliniau nag ar eu traed, ac ofnem 
rhag i'w diofalwch eu dwyn hwy a'r Achos i brofedigaeth, 
drwy ffaelu yn eu masnach, &c. Rhaid i amaethwr 
edrych ar ol ei weision, a gofalu am bryd hau a medi, ac 
nid yw dweyd mai yn y Cyfarfod Talaethol yr oeddwn 
pan mae'r gwair yn pydru, a'r gwaith yn sefyll, yn 
Ueihau ein cyfrifoldeb yngolwg Duw na dynion. Ond 
nid oedd raid pryderu felly ynglŷn â Mr. Jones. Gofalai 
fod yr hoU olwynion yn troi, ac nid oedd buddiannau y 
capel, y ffarm, a'r cjnigor yn cael torfynyglu eu gilydd. 
Bu, mae yn wir, yn ffodus iawn yn ei weision. Gwyddant 
fod Mr. Jones yn weithiwr caled ei hunan, a'i fod jm 
disgwyl dogn rhesymol o waith oddiwrth ei wasanaeth- 
yddion. Teimlai Mr. Jones yn eithaf tawel ei feddwl ar 
ol torri allan y gwaith y gofalai Evan Morris y cawsai ei 
gyflawni. Os byddai Mr. Jones yn ei chymeryd hi yn 
hamddenol gyda gweision yr Arglwydd yn awr a phryd 
arall, byddai yn gofalu am ddyblu ei ddiwydrwydd dran- 
noeth mewn gwaith. Nid wyf yn tybio fod gweinidogion 
y Gair yn fwy rhwymedig i neb nag i ẃr Henfache. 
Cafodd pob un o honynt gymwynaswr tirion ynddo. 
Llawer i daith wnaed yn fyr ac ysgafn gan feirch buan 
Henfache, ac ni byddai Mr. Jones byth yn fwy diddan na 
phan yn adrodd hanes troion trwstan ambell i weinidog 
nad oedd yn gyfarwydd â marchogaeth. Adroddai yn 
fynych yr hanes am Vulcan yn cael benthyg merlen i 
fyned i daith Llansantffraid. Digwyddai fod ganddi 
succar, a chafodd orchymyn pendant i ddod gartref y 
noswaith hono neu byddai yn ddrwg ar y gaseg aV 

stíccar, Cyn yr hwyr torrodd allan yn storom enbyd ; bu 
raid aros hyd drannoeth, ac mae yn hawddach dychmygu 
cyflwr Vulcan a'r gaseg yn cyrraedd gartref na'i ddisgrifio, 
ond byddai yn anodd penderfynu pa un ai cydwybod 
Vulcan ai troed y gaseg oedd yn fwyaf dolurus pan 
gyrhaeddwyd gartref foreu Llun — ^y ddau yn chwys diferol. 
Llawer i nos Sabboth hyfryd dreuliwyd yn Henfache. 
Teimlai y Parch. Humphrey Jones yn hŷf a chartrefol 
yno. Ymddengys ei fod yn hofî iawn o fara Uaeth i 
swper. Erbjoi iddo gyrraedd yno rhyw nos Sul yr oedd 
Anne y forwyn — geneth o Langynnog — wedi gosod y 
swper ar y bwrdd, a chyn ymosod amo, dywedodd 
Humphrey Jones : " Wel, Anne fach, ydach chi yn meddwl 
fy mod i wedi dwad i'r maint yma ar hyn o fara Uaeth ? " 
Nid ymhob lle y gellid mentro sylw o'r fath. Dywedais 
fod y gweinidogion yn rhwymedig i Mr. Jones. Nis gwn 
am neb ychwaith oedd yn fwy hoíî o gydnabod ei ddyled 
i'r gweinidogion nag ef. Addefai fod eu cwmni wedi 
bod yn fwy o educaiion iddo na'r un ysgol gafodd erioed. 
Pa ryfedd ; pwy allai dreulio oriau yng nghwmni Vulcan, 
Samuel Davies, Dr. Davies, Cynfaen, Dr. Hugh Jones, 
6'C., heb fanteisio ar eu hymddiddanion a'u cyfarwyddid. 
Gwyddom oU fod cwnmi ambell i ddyn diwylliedig wedi 
profi yn well ysgol i ni na hanner cant o lyfrau. Gallai 
Mr. Jones ddiolch am lyfrau, ond byddai yn diolch mwy 
am athrawon — a chafodd ef bigion ei enwad. 



VII. 

GLANABER. 

^^N y flwyddyn 1879 teimlodd Mr. Jones awydd i 
J gwtogi ychydig ar ei lafur a'i gyfrifoldeb, a 
phenderfynodd ymneillduo i annedd hyfryd oedd 
ef wedi ei adeiladu y flwyddyn flaenorol» mewn cesail 
glyd yn ymyl y Llan, ar fin ffordd y Pistyll. Efe ei hun 
ydoedd yr architect, a dengys cynllun y t\', fod ganddo 
feddwl treiddgar, a Uygaid i weled y priodol aV pryd- 
ferth. Nid pawb fuasai yn meddu digon o ddychymyg 
i weled Ile i dŷ ar lechwedd mor ddyrus ac ysgythrog ; 
ond gŵyr pawb welodd " Glanaber,** ei fod yn morteisio 
mor naturiol i'r gilfach hono a phe buasai wedi tyfu 
ynddi. Arferai Canon Jones ddweyd fod Mr. Jones wedi 
gwella hyd yn oed ar waith y Creawdwr yn y Ilecjni 
hwnnw, trwy droi anialwch anaele yn baradwys hyfryd. 
Pan yn retirio o Henfache i Glanaber, cadwodd Mr. 
Jones ran o'r tir yn ei feddiant, daeth â pheth o'r " da 
byw" i'w ganlyn, ac wrth gwrs 'roedd yn rhaid cael 
Evan Morris. Gadawodd ei fab — William Jones — yn 
Henfache, — ymbriododd ef a Miss Owen, unig ferch Mrs. 
Hughes, Cefnhirfawr. Bellach fel Mr. Jones, Glanaber, 
yr adwaenir ein gwrthrych. Gellid meddwl ar y 
cychwyn mai ei fwriad oedd gorffwys ; ond dengys ei 
ddyddlyfr ei fod mor brysur ag erioed. 

Yng Nghynadledd Bradford, yn y flwyddyn 1878 — 
Dr. Rigg yn Llywydd — ^y caniatawyd i leygwyr am y 
waith gyntaf erioed fod yn aelodau o'r Gynhadledd 
Brydeinig. Gallasai chwildroad mor fawr yn hanes 
Cyfundeb oedd ar y pryd yn geidwadol iawn, fod wedi 
achlysiiro cryn lawer o chwerwder a rhwyg. Prin y 
gallesid disgwyl i bawb fod yr un fam, a gwyddom fod 
gwahaniaeth mewn bam wedi anfon rhai dynion 
dispwyll i amryfusedd mawr. Llwyddwyd i ddwyn y 
cyfnewidiad hwn yng nghyfansoddiad y Gynhadledd 
oddiamgylch mor urddasol a didramgwydd, fel y bam- 
wyd yn oreu i godi " Trysorfa Ddiolchiadol " i ddathlu 
yr amgylchiad. Gwnaeth y Cyfundeb ddwy ^midrech 
debyg yn flaenorol i hyn, sef codi y " Drysorfa Gan- 
mlwyddol yn 1839, a'r "Jubilee Genhadol" yn 1863. 
Yn union felly, wedi i Mr. Jones ymsefydlu yn Glanaber, 
y " Drysorfa Ddiolchiadol " oedd yn cyffroi y Cyfundeb 
i weithgarwch ac aberth. Fel un oedd yn bresennol yng 
Nghynadledd Birmingham yn y flwyddyn 1879, taniwyd 
Mr. Jones â sel a brwdfrydedd o blaid y Drysorfa, ac 
ymdaflodd o ddifrif i ddadleu ar ei rhan gartref ac oddi- 
cartref. " Charity begins at home." Gwyddai hynny, a 
çhyfrannodd ei hunan i gychwyn ;Ê'2o, yna teithiodd trwy 
Gylchdaith Llanrhaiadr, ymwelodd hefyd â Chylch- 
deithiau Llanfyllin, Llanfaircaereinion, Abermaw a 
Thywyn. Casglwyd drwy y Cyfundeb yn Lloegr, Ysgot- 
land a Chymru, yn agos i dri chan' mil o bunnoed<J 
(;Ê'297,5i8 35. 4C.) ; cododd Cymru yn agos i bedair mil, 
a Chylchdaith Llanrhaiadr £1^^ 14S. gc. ; ac fe wnaeth 
gŵr Glanaber gyda'r . Parch. Samuel Davies, ac ereill, ei 

ran yn effeithiol iawn o blaid y Gronfa. Mae gair arall 
yn ei ddyddlyfr ar ol dod i Glanaber, sydd yn profi na 
chafodd amser i segura. Dyma'r nodiad: — " Heddyw 
y gwnaed fi yn ' Ustus Heddwch.' Blessed are the peace 
makers.'* Er i'r " J.P." ddod â Uawer o anrhydedd i'w 
ganlyn (ac yn arbennig yn y cyfnod hwnnw pan 'roedd 
i Ymneillduwr Cymreig fod ar y Fainc, mor anghyffredin 
a Pherson mewn capel), dygodd hefyd lawer o gyfrifol- 
deb. Fel Ustus daeth i gyffyrddiad â mawrion y tir, a 
choleddai y cwbl syniadau uchel am dano fel dyn oedd 
yn hoffi gwirionedd a phurdeb, perchid ef gan Syr Watkin 
WiUiams Wynn fel boneddwr o fam aeddfed ; ac er i'r 
ddau groesi cleddyfau ar fwy nag un achlysur, yr oeddynt 
ar y telerau goreu. Digwyddodd iddynt yng Nghyfarfod 
y Jusiices yn Rhuthyn gael eu cadw yn hwy nag arfer, 
ac wedi terfynu rhuthrai pawb am y trên ; nid oedd Mr. 
Jones, ar gyfrif ei oed, yn gallu rhedeg gyflymed a'r 
gweddiU, ond wrth fynd heibio iddo, *' Give me your 
bag, Mr. Jones," ebai Syr Watkin, a chipiodd ef oddiamo, 
gan ddweyd, " I will run before you and see that you 
are not left behind." Felly y bu. Cadwyd y trên i 
ddisgwyl am dano. Ceir nodion ereiU yn ei lyfr sydd 
yn tybio gwaith oddeutu y cyfnod hwn. Gadewch inni 
ddifynnu ar antur nodion o ddyddlyfrau 1882 — \ sydd yn 
dangos mor ymroddol ydoedd ymhob cylch. Feb. i^th, 
1882. " Heddyw bu farw WiUie Morris, Trewem. Bum 
ar fy nhraed wrth erchw)m ei wely drwy'r nos. Dywed- 
odd cyn marw, " Cymer fi lesu, fel yr wyf, a chuddia fi 
yn dy farwol glwyf." Aug. i^th, '83: — " Penodwyd fi 
yn Trustee ar Charities y plwyf." "Etholwyd fi yn 

Gadeirydd y Bwrdd Ysgol am y pedwerydd tro." " Ym- 
welais âg Ysgol Cwm-du, addewais wobr i bob plentyn 
fyddai }Ta bresennol yn yr ysgol bob tro am y mis nesaf." 
'' Sunday School Treat yr Ysgol Sul yn Henfache." 
"Myned o Fangor i*r Iwerddon." "Yr wyf yn y 
Gynhadledd heddyw yn Burslem. Myned oddiyma i'r 
Eisteddfod i Lerpwl." "Cyfarfod yr Architect yn 
Oswestry — eisieu tŷ teilwng i'r Gweinidog." " Myned i 
Lanarmon-yn-Ial dros y Charities'' "Yn y Çuatter 
Sessions yn Wrexham." Awst ^oain — dydd Sul. " Prayer 
is the soul of religion and privacy the very life of 

prayer itself." "Yn prisio heddyw yn T s." Dyry 

y nodion uchod ryw syniad inni am yr amrywiol ddyled- 
swyddau oedd yn disgyn i'w ran bob dydd. Mae y 
cyfeiriad tyner at ei waith yn gwylio oriau ola* WiUie 
Morris, Trewem, yn dangos er pob prysurdeb, y mynnai 
gael amser i weini ar ei gyfeillion mewn profedigaeth. 
Dengys y cyfeiriad at ei etholiad i Gadair y Bwrdd Ysgol 
am y pedwerydd tro ei fod yn parhau i hawlio ymddiried 
goreugwyr y plwy'. Ychydig sydd yn cofio hefyd gymaint 
gerddodd i Gefnhirfach a Chwm-du i geisio cych^'yn 
Ysgolion y Bwrdd ; ac ni phallodd ei sel ar ol eu cael. 
Rhoddai wobrau yn fynych am ffyddlondeb a phrydlon- 
deb. Ceir ar ei ddyddlyfrau gyfeiriadau mynych at ei 
waith yn prisio, braidd na fu ymhob tŷ ffarm drwy y 
plwy' yn gwneyd rhyw gymwynas neu gilydd. Hawdd 
y gallai y diweddar Mr. Ed. Evans, y Parc, ddweyd am 
dano, — "Wn i am im dyn yn y wlad yma wnaeth 
gymaint am ddim." Pa ryfedd i Canon Jones ddweyd, 
" fod yn resyn na chaffai dyn fel Mr. Jones ddwy oes." 

Pan y daeth Deddf Llywodraeth Leol 1888 i rym, y 
cwestiwn cyntaf ofynnid gan y naill i'r llall yn Llan- 
rhaiadr fel mewn lleoedd ereiU oedd, — "Pwy geir yn 
gymwys i gynrychioli y plwyf ar y Cyngor newydd?" 
Syrthiodd dewisiad Rhyddfrydwyr ac Ymneillduwyr 
Llanrhaiadr yn ddibetrus a hoUol unfrydol ar Mr. Jones, 
Glanaber, fel y gẃr a haeddai gael yr anrhydedd hwnnw. 
Yr oedd wedi rhoddi prawfion di-ymwad ei fod yn 
Ymneillduwr i'r cam. Gweithiodd mor amlwg a neb 
yn yr ardal dros ryddid a chydraddoldeb ; dyna oedd 
o dan wraidd ei ymdrechion i gychwyn y Byrddau Ysgol- 
ion. Ac fel Cadeirydd y Bwrdd am bymtheng mlynedd 
danghosodd ei fod yn elyn i ormes ac yn bleidiwr aiddgar 
i hawliau gwerin gwlad. Gwyddai y plwy' yn eitha' 
da y byddai yn anrhydedd iddynt ei gael ef yn gynrych- 
iolydd. Ymunodd yr hoU Ryddfrydwyr gydag egni 
a brwdfrydedd mawr i sicrhau ei ddychweliad, ac 
ymdaflodd yntau o ' ddifrif i*r ymgyrch. Ac i ddyn 
68ain mlwydd oed, nid peth bychan oedd ymgymeryd âg 
ymladd brwydr ei blaid mewn rhanbarth yr oedd y 
dylanwadau gwrthwynebol mor gryfion. Ar yr ochr 
wrthwynebol ceid tir-feddiannwyr mwyaf y plwyfi, 
clerigwyr ac Eglwyswyr y rhanbarth bron yn ddi- 
eithriad. Ymgymerodd Mr. Jones a*i gefnogwyr â 
chynnal Cyfarfodydd yn y gwahanol gymydogaethau 
cylchynol yn Nhachwedd, 1888, i oleuo'r bobl am 
ddarpariaethau y Ddeddf, a'r pwysigrwydd o gael 
cynrychiolwr mewn cydymdeimlad â buddiannau'r bobL 
Trefnid i ddau neu dri o bersonau i ymweled gydag ef â 
phob ardal yn y cylch. Nid arbedai efe na thraul na 

thrafferth i ymweled â phob Ue, a chymhellai y bobl 
yn gryf i ofalu fod eu Uais yn cael ei ddatgan yn glir, 
a'u bam yn cael ei chynrychioli yn deg, yn yr etholiad ac 
yn y cynrychiolydd am y tair blynedd i ddilyn. 

Ymgeisydd dewisedig yr wrthblaid oedd Col. Bonner, 
Bryngwalia, — ^tir-feddiannwr dylanwadol a boneddwr 
caredig a chymeradwy ; yn gymaint felly fei yr oedd 
yn ffafrddyn gan gylch eang iawn o amaethwyr y 
dosparth, ac felly yn ymgeisydd cryf am y sedd. Brwydr 
boeth a fu ; gweithiai y ddwy blaid yn egnîol a diwyd, 
ond heb ddim chwerwedd a drwg-deimlad. Ni adawai 
y tir-feddiaimwyr, y clerigwyr, a rhai o brif amaethwyr 
Ceidwadol y fro yr un garreg heb ei throi. Gweithiai y 
Rhyddfrydwyr ar y Uaw arall o blaid Mr. Jones, ac 
anodd iawn fyddai dweyd pa ffordd y tröai y fantol. 
Nid oedd yr un o'r pleidiau yn meiddio hawlio y fuddug- 
oliaeth cyn dydd yr etholiad, lonawr i6eg, 1889. Er 
hynny coleddai y Rhyddfrydwyr obeithion cryfìon am 
oruchafiaeth, oherwydd fod ganddynt achos da a 
chynrychiolwr oedd yn ddwfn yn serch y bobl. Ac er 
fod y cyfoethogion a'r mawrion — gwŷr y palasau a'r 
cerbydau yn ei erbyn — ^profodd y pleidleisiau drannoeth 
mai "trech gwlad nag Arglwydd." Yr oedd Mr. Jones 
wedi enniU calon a chydwybod mwyafrif yr etholwyr, 
ac enniUodd y Sedd trwy fwyafrif o 36 ar ei wrthwyn- 
ebydd cyfoethog. 

Yn ol ei arfer, ymroddodd i lanw y swydd am 9 mlyn- 
edd yn y fath fodd, fel y gwelwyd mai nid derbyn 
anrhydedd gan yr etholwyr yr oedd efe, ond yn hytrach 
yn rhoddi anrhydedd ar ei etholwyr drwy wasanaeth 

onest a diledryw. Etholwyd ef ar amryw o Bwyll- 
gorau pwysicaf y Cyngor Sirol, a gwerthfáwrogid ei 
wasanaeth yn fawr gan y diweddar Mr. Gee, Mr. Samuel 
Moss, M.P., a'u cyffelyb. Er gwaethaf anghyfleusterau 
teithio a*i oedran, mynychai y Cyngor a'i Bwyllgorau 
yn ddifwlch, ac ennillodd ymddiried arweinwyr y Sir yn 
y Cyngor. Trwy ei ymdrechion pybyr ef y llwyddwyd i 
gael cynhorthwy mor sylweddol tuag at addysg ganol- 
raddol plant y rhanbarth hwn yn ysgolion canolraddol 
y Sir. Ni feddyliai neb am newid eu cynrychiolydd tra 
y boddlonai efe i roddi ei wasanaeth. Trwy orfod y 
bu i'r etholwyr ddewis olynydd iddo, a hynny ar gyfrif 
ei oedran mawr. Trwy ddylanwad personol Mr. Jones 
sicrhawyd olynydd teilwng ym mherson Mr. Thomas 
Morris, Trewem, — gŵr ieuanc sydd yn Ymneillduwr 
pybyr ac yn gymeriad Uednais. Oddeutu y cyfnod yma 
gwnaed ymgais i ffurfio Darllenfa yn Llanrhaiadr, ac 
yr oedd Mr. Jones yn im o gefnogwyr mwyaf gwresog y 
symudiad. lonawr laf, 1886, cymerodd Mr. Jones yr 
ymrwymiad Dirwestol, a theimlodd awydd i ddiogelu 
ieuenctyd yr ardal drwy ddarparu pob moddion i wrth- 
weithio dylanwad difäol y tafamdai. Meddai awydd 
cryf hefyd i godi gwesty dirwestol yn yr ardal, gan y 
credai fod yn rhaid gwrthweithio dylanwad y fasnach 
feddwol trwy foddau ymarferol. Gwelodd chwildröad 
mawr yn arferion yr ardal yn y cysylltiad hwn, ond 
rhaid dweyd fod ei syniadau ymhell o flaen ei gydoeswyr, 
a gweithiodd yn erbyn rhagfamau aml i gyfaiU a gwrth- 
wynebiad Uawer gelyn. Yr oedd hefyd ymhell ar y 
blaen i gorff poblogaeth y Ue yn ei awydd a'i ymdrechion 

i gael rheilíîordd i'r Llan. Oddiwrth lythyrau sydd 

ym meddiant y teulu gwelir iddo weithio yn egnîol a 

thanysgrifio arian tuag at gael rheilíîordd 40 mlynedd 

yn ol, ac ni phallodd mewn cefnogi yr anturiaeth, nes y 

daeth yn ffaith ychydig fisoedd cyn ei farwolaeth. 

Cafodd fyw i weled Uawer o'i gynlluniau — cynlluniau 

fordwywyd drwy leoedd mor beryglus gan ei law fedrus 

a gochelgar ef ei hun — ^wedi eu sylweddoli. Dywedid 

gynt fod blodeu yn tyfu Ue y rhoddai " Olwen '* ei throed. 

Gallwn ninnau ddweyd fod popeth yn tyfu Ue y sangai 

yntau amo. Cafodd Mr. Jones gefnogydd aiddgar gyda 

symudiadau cymdeithasol ym mherson gŵr ieuanc oedd 

yn weinidog gyda'r Methodistiaid yn Llanrhaiadr, sef y 

Parch. W. M. Grifíìth, M.A., yn enwedig pan ÿn brwydro 

fel Rhyddfrydwr am sedd yn y Cyngor Sirol. Penod- 

wyd y gŵr ieuanc yn fuan yn Brif-Athraw ar Ysgol 

henafol Clynnog yn Arfon ; ond gadawodd ei galon ar 

ol i Miss Mary Jones, Glanaber, — ac ym mis Medi, 1890 — 

blwydd)m union cyn i Mr. Jones hwylio am yr America — 

unwyd y ddau mewn glân briodas. Maent yn awr yn 

llafurio gyda chymeradwyaeth yn Nyffryn Ardudwy. 

Tair blynedd yn flaenorol i hyn, EbriU i^fed, 1887, 

ymbriododd Miss Maria Alice gyda Mr. Ed. Davies, un o 

feibion i hen gyfaill a chydweithiwr â Mr. Jones, sef Mr. 

John Davies, Trefeiliw. Mae y ddau ar hyn o bryd yn 

byw yn Llinegr, Ffynnongroew, ac yn rhodio yn deilwng 

yn Uwybrau eu rhieni. 



VIII. 
EI YMWELIAD A'R AMERICA. 

^^NG Nghyfarfod Cyllidol 1890 yr hwn a gynhaliwyd 
J yng Nghriccieth, fe etholwyd Mr. Jones, Glanaber, 
a*r Parch. Robert Jones (b), dros y Gogledd, a 
chan Gyfarfod tebyg yn y De, fe etholwyd y Parch. John 
Grifi&ths a Mr. Edward Rees, Machynlleth, i gynrychioli 
Cymru yn y Gynhadledd Fawr Gyffredinol (CEcummical 
Conferencé) oedd i'w chynnal yn Washington, America, yn 
y flwyddyn 1891. Hwn ydoedd yr ail Gyfarfod o'r fath 
gynhaliwyd erioed. Cynrychiolid Wesleyaeth o bob 
cẃr o'r byd yn y Gynhadledd, yr oedd yno ddynion o bob 
IIiw a Ilun, ac yn eu canol y pedwar uchod, yn cynrych- 
ioli Wesleyaid Gwalia Wen. Un o'r pedwar sydd yn awr 
yn aros, sef Mr. Rees. Fel hyn yr ysgrifenna Mr. Jones 
hanes y daith i'r Hysbysydd, Cylchgrawn Chwarterol y 
Gylchdaith. " Cychwynais o LiverpooI dydd Mercher, 
Medi 2ÌI, yng nghwmni dau gyfaill ffyddlon, sef y Parch. 
John Grifîìths, Ysgrifennydd Talaeth y De, a Mr. Edward 
Rees, U.H., Machynlleth, a chyrhaeddais Queenstown 
bore dydd lau, Mae hwn yn harbwr dymunol, cysgodol 
a phrydferth iawn. Derbyniwyd yma lawer o deithwyr 
a Ilythyrau, a daeth Pat i gynnyg ei nwyddau, sef afalau, 
orangeSy sweets, a phethau bwytadwy ereill, ac meddai 
im Wyddeles wrth gynnyg ffòn a chlamp o gnap ami, 
* Quite a Home Rule in itself, you know.' Cychwyn 
bellach ymlaen hefo tir yr ynys Werdd tim lawer o 

filltiroedd hyd Cape Clear. Dyma y spot olaf o dir oedd 
iV weled am ddyddiau lawer. Enw ein llong oedd 
'City of Paris/ perthynai i'r himan Line, Mesurai 
ddau gant o latheni o hyd, ac yr oedd ar ei bwrdd 
1748 o fodau dynol. Teithiai 473 o fiUtiroedd bob 
pedair awr ar hugain, a goleuid hi a goleuni trydanol. 
Ni ddigwyddodd dim neiUduol ddydd Gwener ond fod 
amryw yn methu dyfod at y bwrdd bwyd, felly hefyd y 
Sadwm. 

Dydd Sul, cawsom ddau wasanaeth crefyddol, y 
Capten yn darllen y Uithoedd o'r Common Prayer y 
bore, a Mass gan y Pabyddion y prydnawn. Go debyg 
fu hi amom dydd Llim a dydd Mawrth, ond erbyn bore 
Mercher, yr oedd y môr wedi tawelu a phawb bron wrth 
y bwrdd bwyd ac yn edrych yn siriol. Yn y man dyma 
floedd * Land ahead,' ac O ! mor ddymunol oedd clywed 
y newydd. Rhedai dagrau Uawenydd dros aml i rudd, a 
neidiai ereiU mewn gorfoledd, ac ni bu fawr lonyddwch 
nes cyrraedd yr hafan ddymunol ym mhorthladd pryd- 
ferth New York. Yr oedd hwn i mi yn ymddangos y 
Ue mwyaf mirain a welais erioed — ^bryniau tlysion a 
phalasau glwys o'n deutu, gerddi, coed, a phopeth 
arall prydferth. Dichon fod y ffaith ein bod heb weled 
tir er's dyddiau yn gosod awch ar ein llygaid. Fel 
yr oeddem yn symud ymlaen canfyddem Brooklyn 
ar y dde ; ychydig yn uwch safai dinas odidog New 
York, a'r Bont Fawr fel Pont Menai, yn cydio y ddwy 
dref wrth eu gilydd, tra y llifeiriai yr Hudson River 
yr ochr arall rhwng New York a New Jersey. Ar ganol 
yr harbwr yr oedd monument ar lim gwraig — Duwies 

Rhyddid {Goddes of Liberty) â*i llaw i fyny, yn ein 
croesawu i mewn. Yr oedd hyn nid yn unig yn ddymunol 
i edrych amo, ond yr oedd y cyhoeddiad o ryddid wTth 
fordwyo i wlad estronol yn cynhyrchu Uawenydd a 
dedwyddwch i deithwyr oedd filoedd o filltiroedd oddi- 
cartref. Cyrhaeddwyd y lle hwn ddydd Mercher, y gfed, 
yr un awr ar y dydd ag y cychwynwyd o Liverpool, 
wedi bod saith niwmod union ar y môr. Credwn na 
welodd neb, er amser Noah, fwy o ddwfr mewn saith 
niwmod. Wel, ar ol cael y làn a mynd trwy y Custom 
House, a chael llety, yr oedd yn bryd mynd i'r gwely, ac 
yr oedd hynny yn bur dderbyniol ar ol bod ar shelf (Jberth) 
am saith noswaith. Sjonudwn bellach ^m fwy cyflym: 
ar ol cael lle sad dan ein traed, aethom drannoeth i weled 
tref fawr New York. Mae yma adeiladau mawrion a 
gwych hef}'d. Gwelsom y Wesleyan Book Room — Ue 
mawr wyth uchder Uofît. Cawsom lift i'n codi drwy y 
canol i*r top, yr hwn sydd yn wastad, a daethom i lawr 
y grisiau drwy bob room nes cyrraedd y gwaelod, a 
rhyfeddem gynifer o ddwylo oedd yn brysur yn argraffu, 
rhwymo, a phacio Uyfrau bach a mawr. Wed}Ti aethom 
i newid ein harian i'r Banc, ac oddiyno i Office yr Intnan 
Line^ i wybod pa long i ddyfod yní ol ynddi. Bore dran- 
noeth pychwynasom i'r wlad hefo'r Grand Trunk 
Railway, gydag ochr yr Hudson River i Albany, Troy, 
ac wedyn i Utica, Ue 'roedd fy nau gyfaiU ffyddlon yn 
aros dros y Sul. Aethum i ymlaen i Lyon Falls Station, 
ac oddiyno i Constableville, Ue mae fy nai, y Parch. 
WiUiam Ashford, yn weinidog, a chefais dderbyniad 
cynnes a chroesawus. Yr oedd y daith o New York yn 

300 o fiUtiroedd, a da oedd cael lle i roi pen i lawr, 

Ar ol goríîwys ychydig ddyddiau, symudais i gyfeiriad 

Canada, drwy Lowville, a heibio Wattertown i Morris- 

town, ar làn yr afon St. Laurence, sydd yn terfynu rhwng 

yr Unol Dalaethau a Canada, i Brockville, sydd jn: ochr 

arall i*r afon. Dyma gartref fy hen gyfaiU anwyl, Mr. 

Arthur C. Morris (g>Tit o Drewem), a chefais ganddo ef 

a'i briod a'i ddau blentyn bob caredigrwydd posibl. 

Mawr oedd y Uawenydd o bob ochr wrth holi ac ateb 

am bawb a phopeth o'r hen wlad. Wedi ychydig 

seibiant daeth Mr. Morris i'm canlyn 291 o fiUtiroedd 

ymhellach hefo ochr Llyn Ontario, trwy Toronto, un o'r 

trefydd mwyaf yn Canada, i weled y Niagara Falls 

ofnadwy ac ardderchog. Nis gwn pa im o'r ddau sydd 

fwyaf amlwg — yr ofnadwy ai yr ardderchog. D)mia 

frenin rhyfeddodau America fawr i gyd. Mae y fath 

gorff mawr o ddwfr yn disgyn dros ymyl craig serth, ar 

lûn pedol, i*r fath ddyfnder a'r spray sydd yn codi o 

ganol y codwm, yn ofnadwy i'w weled a'i glywed. 

Bum ddiwmod a dwy noswaith yn gwneyd y daith hon 

o'r cychwyn nes dod yn ol i Brockville. Dylaswn 

g^rybwyll, c)^ gadael Canada, inni weled gwell amaethu 

(ffarmio) nag a welswn ar ol glanio. Rhwng Hamilton 

a Toronto gwelais lawer iawn o wenith wedi ei hau, ac 

yn lâs fel adlodd, a hynny cofier, yng nghanol mis Medi. 

Deallais wrth ymholi mai felly yr arferent wneyd, ac 

y disgwylient fedi dechreu Gorffennaf. Yr oedd yma 

hefyd fwy o fedr yn cael ei ddangos nag yn yr Hen Wlad 

mewn glanhau y rhychau ; a'r cafnau yn unionach, a'r 

g^waith drwyddo yn fwy gorffennol a threfnus. Ond yr 

oedd yn hawdd gwneyd hyn pan ddeallir fod y tir yn 
wastad ac heb ddyferyn o wlaw er pan aed â'r aradr i'r 
cae gyntaf, nes dyfod â'r ôg a'r rhol adref wedi gorffen 
y cwbl yn drefnus. 

Symud bellach yn ol bron ar hyd yr un ffordd ac 
eithrio rhyw wythnos dreuliais yn y wlad gydag amaeth- 
wyr cyfrifol (hen Gymry oedd wedi ymfudo yno o 
Ddyffryn Clwyd 40 neu 50 o flynyddoedd yn ol). Daeth 
Mr. Ashford gyda mi yn ol i Utica, tref fawr, â Uawer o 
Gymry yn byw ynddi. Yma y cyhoeddir Y Dìych^ 
papur newydd Cymraeg ag iddo gylchrediad eang. 
Aethum i Sandford a'r wlad tu hwnt, i weled Mr. John 
Morris, mab i*r hen batriarch o Gwmllech, Llangynnog, 
a brawd i Mr. Evan Morris, Cefncoch, Llanrhaiadr, ac 
ewyrth i'r Parch. David Morris, Bagillt. Y mae ei blant 
oU wedi priodi ac yn byw mewn ffermydd yn y gym- 
dogaeth, a'r mab iengaf, Samuel, yn Ustus Heddwch. 
Cychwyn w^edyn yn ol trwy Utica i ddinas Rome, Ue 
mae Miss Jones, merch ieuanc o'r Llan yma yn byw, a 
chefais groesaw mawr ganddi hi a'i meistr — Cymro glân 
o'r Hen Wlad, ydyw Mr. Jones, a mynnai imi aros yno 
am bythefnos ; ond nid oedd modd cydsynio. Felly 
dychwelais drannoeth yn ol i Utica, at Mr. Ashford, ac 
oddiyno i New York — yn barod at y Cyfarfod Croesawol 
oedd gan yr Americaniaid i dderbyn y Cynrychiolwyr 
ddisgwylid yno erbyn y ^fed o Hydref i'r Gynhadledd 
Fawr. Yr oedd hwn yn Gyfarfod neiUduol iawn — pcbl 
o bob parth o'r byd yn cyfarfod â'u gilydd. Perthynai 
yr oU i'r un cỳff Wesleyaidd, ac er yn wahanol Iwythau, 
eto rhoddent ddeheulaw cymdeithas i'w gilydd, a threuli- 

wyd pythefnos bendithiol gyda'n gilydd mewn ym- 
gynghoriad gwirioneddol pa fodd i ddwyn y byd at 
Grist. Cafwyd amser dedwydd iawn. Cynhelid y 
Cyfarfod yn y Music Hall — yr adeilad mwyaf a welais 
erioed — ac 311 orlawn o ddynion — du a gwỳn. 

Hyd yma yr ydwyf wedi son am y daith o New York 
i gyfeiriad y dwyrain-ogleddol, bellach newidiaf y cyfeir- 
iad i*r dehau-orllewin. Cychwynais o New York dros 
yr Hudson River i New Jersey, ac ar draws 1 alaeth 
Pennsylvania trwy Philádelphia, tref fawr ag amryw 
weithfeydd ynddi, ac ymlaen i Baltimore, yna i Wash- 
ington, prif ddinas y Talaethau Unedig. Arhosais yno 
am bythefnos. Cyfarfyddem fel Cynhadledd yn y MeirO' 
politan Church yn gyson ddwywaith bob dydd i drafod 
y materion pwysig oedd wedi galw y fath gynulliad a'r 
" Oemmenical Conference " ynghyd. Cawsom Gyn- 
hadledd fendigedig, ond gan fod y gweithrediadau wedi 
eu cyhoeddi ymataliaf rhag ceisio eu croniclo. Mae 
yn Washington lawer o bethau teilwng o'n sylw, megis 
y White House, preswylfod y President Harries. Cawsom 
fel Co7ìfere7ice ein gwahodd i ymweled â'r Ue, ac ysgwyd 
llaw â'r teulu. Ystyriem hyn yn anrhydedd, daeth y 
President hefyd i'r Gynhadledd, a rhoddodd anerchiad 
cynnes a chymeradwy. Y lle nesaf a nodwn yw y 
Capital, Ue mae'r Senedd yn cyfarfod, sef "United 
States Senate and House of Representatives." Mae hwn 
yn Ue ardderchog, ac yn agored i bawb fynd iddo a 
thrwyddo heb docyn nag arweinydd. Oddiar y tŵr 
gellir gweled holl dref Washington a'r wlad o amgylch 
am íìlltiroedd. Y lle nesaf yw y Treasury a'r Post 

Offices, y Pension Bureau, a'r War State, a'r Navy 
Department, a'r Art Gallery. Ymwelais a Monument 
godidog General Washington. Saif hwn ar ganol parc 
prydferth yn ddau càn Uath o uchder, a gellir mynd 
i'r top mewn lift sydd yn ei ganol yn rhad ac am ddim- 
Gwelir oddiyno yr holl ddinas, y wlad, yr afon Potomac 
a Mount Vernon, Ue mae bedd Washington. Cawsom 
ni, y Cymry, ein croesawu gan Gymry y dref a'n cludo 
mewn cerbydau i weled Arlington, lle mae pymtheng mil 
o filwyr wedi eu claddu, a charreg wrth ben pob un, 
a dwy fil cant ac un-ar-ddeg wedi eu claddu heb i neb 
allu eu hadnabod. Yr oedd y fan yma yn rhan o 
Dalaeth Virginia. Cawsom ar ol dychwelyd, swper 
gyda'n gilydd fel Cymry mewn Resiaurant^ a threuliwyd 
noswaith ddifyr iawn. Mae yn y ddinas hon bedwar 
ugain mil o bobl dduon — ^pobl grefyddol iawn ; buom 
mewn Uawer o'u capelau. Addolent gyda gwres a 
brwdfrydedd anghyffredin. Gadawn bellach y ddinas 
brj'dferth hon, a chymerwn daith 311 ol trwy Baltimore 
a Philadelphia, ac yna trown ar y chwith i gyfeiriad 
canol Talaeth Pennsylvania, trwy Bethlehem ac AUens- 
town, — dwy dref Ued fawr, ac yna hefo ochr y Lehigh 
River, ac yn y man cyrhaeddir Willcesbarre. Cyfar- 
fyddwn yma â dau frawd o Lanrhaiadr ; yr oeddynt yn 
disgwyl am danaf, a chefais groesaw serchog gan y 
ddau, sef Meistri Edward EUis a Morris Williams, mab 
a nai i Mr. Edward Williams, Llanrhaiadr. Bum yn y Ue 
hwn bedwarniwmod yn mwynhau golygfeydd rhamantus. 
Tref wasgarog ydyw Wilkesbarre, ar làn yr afon 
Susquehana. Gweithfeydd glo sydd yn y dyffryn eang 

hwn am fìlltiroedd, ac felly yn gyrchfa pobl o bob 
gwlad, ac yn eu plith Uawer o Gymry. Gwelir 
yno lawer o gapelau eang, ac addolir yr Arglwydd 
ynddynt mewn Cymraeg glân gloew. Cefais y fraint 
o fod yno un Sabboth. Cynhelid Cyfarfod Pregethu 
yng Nghapel y Wesleyaid Cymreig, Ue mae fy nau 
gyfaiU yn aelodau a swyddogion defnyddiol. Dau 
bregethwr o'r hen wlad, sef fy nghymdeithion, y Parch. 
John Griffiths, a Mr. Rees, Machynlleth oedd yn gwasan- 
aethu, ac fe ddaeth llawer iawn o bob cẁr i'w gwrando. 
Sylwais lawer ar fy nheithiau, ar y modd y gwnaent eu 
tai a'u hadeiladau, ac ar eu harferion, a*r modd y trinient 
eu tir a gwnaf fy ngoreu o hyn i'r terfyn i'w darlunio. 
Gwnant eu tai oU o goed, a phaentir hwy oU yn wynion, 
a'r íîenestri a'r drysau yn wyrdd. Gosodant Verandak 
ar wyneb pob tŷ er mwyn cael awel ac osgoi tanbeid- 
rwydd yr haul. Llenni {curtains) sydd yn terfynu y naiU 
ystafell oddiwrth y llall mewn rhan, a rhoddir siove 
ymhob ystafell, a hynny ar ei chanol, fel mae'r tai oddi- 
fewn ac oddiallan yn lân a phrydferth a dymunol iawn. 
Un adeilad mawr sydd ynglŷn â'r tŷ íîarm i'r hoU anifeil- 
iaid. Gelwir ef yn barn. Gwneir hwn hefyd o goed, 
a phaentiant ef yn rhuddgoch, a'r ffenestri a'r drysau yn 
wynion. Rhennir hwy yn ystafelloedd ar gyfer pob rhyw 
a gradd, a ffenestr ar bob ystafell fel y bydd angen. 
Bydd yr hoU greaduriaid yn byw yn hwn yn ystod rhew 
ac eira am bedwar mis. Gwnant lofft fawr dros y cwbl 
digon i gadw'r gwair a'r ŷd, fel nad oes tâs wair i'w 
gweled trwy'r wlad, ac ni wneir gwaith ond yn yr adeilad 
hwn dros yr amser caled a nodwyd. Dylwn ddweyd 

hefyd nad ydynt yn gallu claddu'r meirw dros yr amser 
jmia, am fod y rhew yn mynd mor ddwfn i*r ddaear. 
Trefnir ystafell ynglŷn â phob claddfa i roddi y meirwon 
ynddi nes y ceir amser mwy cyfaddas i'w claddu. Gair 
eto am eu harferion. Tri phryd o fwyd yn y dydd sydd 
ymhob man, a*r tri bron yr un fath, a chyflawnder o hono 
bob tro. Ychydig o weithio wrth nerth braich ac 
ysgwydd sydd yno, gan fod ganddynt beiriannau hwylus 
ar gyfer pob math o waith. Cŵn sydd yn corddi, a 
cheffylau sydd yn dyrnu. Gwnant hyn ar yr un egwyddor 
a'r tread mills sydd yn ein carcharau ni. Saif yr anifeil- 
iaid yn yr un man o hyd, a llithra y gwaelod o dan eu 
traed, a thrwy hynny fe droir y peiriannau gweithio. 
Gwelais ganddynt gerbyd i gario gwrtaith gydag olwyn 
y tu ol i'r cerbyd i'w chwalu ar yr un egwyddor a water- 
ing cart ein gwlad ni. Mae i bob cerbyd bron mewn tref 
a gwlad bedair olwyn ; nid oes odid i deulu heb Buggy 
chwedl yr Yankee, ac eithriad yw gweled neb yn cerdded. 
Cewch eu gweled ar y Sabboth yn dylifo i'r pentrefi, ond 
pawb yn eu Buggy. Darperir Ue wrth ochr pob addoldy 
i roi y cerbydau a'r anifeiliaid, ac yno y byddant yn rhesi 
yn ochrau eu gilydd hyd derfyn y wasanaeth. Gair eto ar 
y modd y maent yn trin y tir. Cadw gwartheg godro mae 
yr oll a welais i o'r Cymry. Cewch weled 20, 30, 40 50 a 
mwy o wartheg godro yn 0I maint y ffarm ; dygir y 
Uaeth bob dydd yn y Buggy i'r factory i wneyd caws, a 
hon hyd y gwelais i yw y brif ffynhonell at wneyd arian. 
Mae yno ychydig Indian corn, gwenith, haidd, ceirch, a 
phytatws yn cael eu hau, ond at wasanaeth y teulu yn 
unig, ac nid at werthu. Gwelais amaethu agos mor 

berffaith yn Philadelphia ag sydd yn Sir Amwjrthig, ond 
nid cystal yn uchel diroedd Utica. Gan eu bod yn mynd 
ymlaen ar hyd yr un cwrs o hyd mae'r tir yn mynd yn Uai 
ei werth, fel y gwyddoch, mae natur yn caru amrywiaeth.. 
Lladdant y cwbl yn wair ac eithrio y Ue sydd yn borfa 
i'r gwartheg yr hâf. Nid oes ganddynt ffyrdd fel sydd 
gennym ni ; ceid yno ddigon o laid a Uwch. Nid oes 
ganddynt ychwaith ffeiriau i gyfnewid anifeiliaid a 
nwyddau fel ni ; ychydig maent yn allu wneyd â defaid ar 
gyfrif y rhew a'r eira. Mae manteision yr America yn 
llawer mwy rhydd i ennill arian a pherchenogi tir nag a 
geir ym Mhrydain, ond mae manteision a chyfleusterau 
bywyd a chysur cyffredin yn Uawer mwy ar y cyfan yn 
ein gwlad ni. " 

Dyry Mr. Rees, Machynlleth, y cydymaith ffyddlon y 
cyfeiriwyd ato, ei adgofion am y daith, a difynnwn a 
ganlyn : — " Cychwynai y " City of Paris " y daith o afon 
Lerpwl yn araf iawn, braidd y gellid gwybod ei bod yn 
symud o gwbl. Sylwais wrth Mr. Jones, " Onid ydym yn 
symud yn araf iawn, a ninnau eisieu myned i daith mor 
bell ? '* " Wel," ebai ef, "hwyrach fod hon fel pregethwyr 
mawr Cymru yn cychwyn yn ddigon araf a thawel, ond 
yn gwresogi ac )m cyflymu wrth fynd ymlaen." Felly yn 
hoUol y bu pethau. Gwnaeth Mr. Jones aml i sylw pert 
yn ystod y fordaith, yn enwedig pan gawsai lonydd gan 
glefyd y môr. Digrifol fyddai edrych ar y teithwyr (a*m 
cyfaiU yn eu plith) pan gurai y gwynt y môr nes y codai 
ei wrychyn (chwedl Mr. Jones) yn ffoi i lawr i'w celloedd 
fel cwningod i*w tyllau. Digwyddodd fod Cymro 
cyfoethog ac oedrannus ond anystyriol iawn yn croesi 

gyda ni. Yr oedd, mae yn ymddangos, er yn hynafgwr 
pedwar ugain mlwydd oed, wedi bod ar ymweliad â 
deheubarth Cymru, ac yn dychwelyd yn awr i'w hen 
gynefin i'r America. Deallodd ar unwaith mai Cymry 
oeddym, a chafodd allan yn Ued fuan beth ydoedd ein 
neges. Mae yn ymddangos y cawsai fwynhad ryfeddol 
wrth siarad dipyn yn ysgafn a gwawdus am danom ein 
tri, a galwai ni yn John Wesley, John Calfin a John 
Baptist, " dynion ymhongar," meddai, " sydd am droi yT 
America a'i hwyneb i waered." Parodd ychydig flinder 
inni, ond gofidiem yn bennaf weled hen ŵr mor ddibris o 
grefydd ac mor annuwiol ei foes. Cymerais i a Mr. 
Grifíìths ef mewn llaw, a dywedasom bethau Ued ddifrifol 
wrtho, ond nid oedd dim yn tycio. Yn y man, dyma Mr. 
Jones, Glanaber, yn ei ddull deheig ef ei hun, yn dechreu 
amo. "Mae eich ymddygiad," meddai, "yn debyg i 
ddyn ar y Landing Siage yn Lerpwl, yn meddwl myned 
i'r America, a bod rhywun yn gofyn iddo a oedd am 
groesi gyda'r * Inman Line ? ' Nag oedd ef. Wel, beth am 
y * Cunard ' neu'r * White Star ? ' Na, nid oedd ef am 
fyned gyda'r un o honynt. Wel, pa fodd yr ewch yntau ? 
O, meddai, Mi af drosodd yn fy Uestr fy hunan. Yna, 
dacw ef yn cychwyn yn ei lestr bychan i lawr y Mersey, 
meddai Mr. Jones gyda difrifwch, croesodd y bâr, ä 
ymlaen i ganol yr eigion yn eitha' llawen ; ond yng 
nghanol y môr dyma storom yn codi, y gwynt yn 
cynhyrfu, y nefoedd yn duo, a'r tonnau yn cynddeiriogi, a 
chydag ergyd gan un o honynt dyna'r cwch a'i berchen- 
nog o'r golwg, ac ni welwyd mo hon^oit mwy." 
Dechreuodd Mr. Jones gymhwyso y ddammeg at hunan- 

gyfiawnder y Cymro anystyriol, a gwelwn ef yn dechreu 
gwelwi o dan y ddyrnod, a da oedd ganddo gilio yn 
Uechwraidd oddiwrthym, a cheisiodd ein hosgoi rhagUaw. 
Gwelais ar unwaith fedr Mr. Jones i gyfaddasu ei hunan 
i'r amgylchiadau, ac ni ryfeddwn mwyach ei fod yn arwr 
y " Seiat Fawr." Cefais Mr. Jones yn gwmni diddan, yn 
foneddwr hynaws, yn ẃr o synwyr cyffredin cryf, yn 
hynod o bwyllog a meddylgar, ac yn goron ar y cwbl, yn 
ysprydol iawn ei feddwl. Gwelais ef lawer gwaith yn 
ystod y fordaith wrtho ei hun yn y caban yn myfyrio ar 
air Duw. Cafodd groesaw tywysogaidd ar ei ddychwel- 
iad gartref. Mynnai pawb gael ysgwyd llaw âg ef, a 
chynneu boìi-fires ar y bryniau cyfagos i ddathhi dych- 
weliad eu harwr o'r cyfandir pell. 



IX. 
HWYRDDYDD EI FYWYD. 

** Our deeds still travel with us from nfar, 
And what we hwe been makes us what we aré** 

/p YNYSGAEDDWYD Mr. Jones â chyfansocidiad 
^A^^ cryf a chymesur. Yr oedd yn ei adeg oreu yn 
dd}^! cryno, cydnerth ; ond wrth heneiddio aeth 
braidd yn drwm ac arafaidd. Credai ei bod yn ddyled- 
swydd foesol ar ddyn i ofalu am ei iechyd, ac fe ofalaî 
yntau am dano ei hun hyd y gallai ; ond nid arbedodd 
roddi treth drom ar ei natur yn ffafr ei deulu, cym- 
deithas a Duw. Tybed fod Cyfarfod Cyllidol Criccieth 
yn ystyried fod y gŵr etholid ganddynt i Gynhadledd 
Washington dros ei ddeg a thriugain oed ! ! Gwelwn 
ef hefyd, er yn 72ain oed, mor brysur a neb yn gweithio 
allan y cynllun o adeiladu Schoolroom ardderchog, a 
Classrooms hwylus yn Llanrhaiadr. Ceir y nod)ni 
canlynol yn ei Ddyddlyfr, Meheíìn i^eg, 1892 : — " Gosod 
y Schoolroom a'r Classrooms i Mr. Charles Hughes, am 
;£"776." Awst 3ydd a'r 4ydd, "Agorwyd y Schoolroom^ 
&c., gan y Parch. Hugh Jones, Cadeirydd y Dalaeth a 
Mr. Edward Jones. Casgliad agos i £\oy Yr oedd y 
cynllun uchod wedi bod yn ei fryd er's blynyddoedd, a 
chredwn yn sicr ei fod yn fwy boddlawn i farw ar ol 
gweled ei ideal wedi ei sylweddoli. Rywfodd, nid oedd 
pobl Llanrhaiadr yn coelio fod Mr. Jones yn mynd yn 
hen, a braidd nad oedd rhai o honynt yn credu "na 
byddai efe farw." Cofiaf yn dda i mi fod yn Llan- 
rhaiadr gyda Dr. Hugh Jones yn cadw Cyfarfod Nadolig^ 

1893. Clywsom, cyn gadael cartref, fod gŵr Glanaber 
yn Ued wael, ond erbyn cyrraedd y Llan gwelsom fod ei 
gystudd yn peri pryder i'r trigolion, a'u bod yn eu 
gweddjau yn aflonyddu y Nefoedd yn ei gylch, ac 3^ 
erfyn am ei adferiad. Wedi cyrraedd y Capel dran- 
noeth, dyna glywid yn y gweddîau, ac fe ddilynid pob 
deisyfiad am eî adferiad gan "amenau" tanllyd. 
Hawdd gweled fod yr Eglwys yn gwarafun i'r Nefoedd 
ei gael. Credir yn y Llan hyd heddyw ei fod wedi 
cael estyniad oes, fel Hezeciah gynt, mewn atebiad i 
weddîau'r Saint. Rhoddodd Duw iddo un mlynedd ar 
ddeg ar y ddaear ar ol hjrn, ond gadawodd y cystudd 
hwnnw ei ôl amo hyd y diwedd. Cerddodd jni fwy 
arafaidd, a phenderfynodd ymddiosg yn raddol o'r 
gwahanol swyddau oedd ganddo, mewn byd ac eglwys. 
Tua'r cyfnod yma daw llythyrau o'r Cyfarfodydd Tal- 
aethol, 1897, 1900» 1901» 1903» yö cydymdeimlo âg ef, 
o herwydd gwaeledd iechyd a llesgedd corff, &c. Cawn 
yn hanes Cyfarfod Chwarterol Cylchdaith Llanrhaiadr 
hefyd, Rhagfyr, 1895, y sylw canlynol : — " Datganodd 
Mr. Jones, Glanaber, ei awydd i gael ymddiswyddo o fod 
yn Oruchwyliwr. Dywedai ei fod wedi dal y swydd am 
dair blynedd a deugain, ac eithrio'r ffaith fod Mr. Davies, 
Trefeiliw, wedi bod yn ei le am ddwy flynedd yn ystod 
y cyfnod hwnnw. Dywedai fod ei ymlyniad wrth y 
Cyfarfod Chwarterol a Thalaethol yn parhau yr un, ond 
ei fod, o herwydd ei oedran ac ansicrwydd ei iechyd, yn 
erfyn am gael ei ryddhau oddiwrth gyfrifoldeb y swydd. 
Pasiwyd yn unfrydol, ein bod yn gwasgu amo barhau 
am flwyddyn arall ; ac wrth weled taemi y Cyfarfod, 

addawodd." Dyma sŵn cyntaf yr ymddiosg. Nos lau 
cyntaf o Ebrill, 1897, cynhelid Cyfarfod Mawreddog yn 
Ysgoldy Wesleyaid Llanrhaiadr, gyda'r amcan o gyf- 
Iwyno Illuminated Address i Richard Jones, Ysw., J.P., 
ar ei ymneiUduad o'r swydd o Oruchwyliwr y Gylch- 
daith. Cymerwyd y gadair gan y Parch. D. O. Jones, a 
daeth Cynrychiolwyr o bob rhan o*r Gylchdaith i ddat- 
gan eu gwerthfawrogiad o wasanaeth Mr. Jones. Fel 
hyn y darllena yr Address : — 

Cyflwynedig I RiCHARD JoNES, Ysw., Y.H., 
Glanaber, Llanrhaiadr. 

Anwyl Mr. Jones, — Caniatewch inni, ar ran Swydd- 
ogion ac Eglwysi Cylchdaith Wesleyaidd Llanrhaiadr- 
Mochnant, ddatgan trwy hyn o Anerchiad, ein gwerth- 
fawrogiad diledryw o'ch gwasanaeth maith fel Goruch- 
wyliwr y Gylchdaith. Llanwasoch y swydd gydag 
anrhydedd i chwi eich hun a mantais i*r Achos, am y 
cyfnod hir o dair a deugain o flynyddau ; a chyda gofìd 
pur y derbyniwyd eich ymddiswyddiad gan ein Cyfarfod 
Chwarterol diweddaf. Yn ystod tymor eich swyddogaeth 
taflasoch eich hoU ddylanwad o blaid yr Achos yn ei hoU 
rannau ; a gwelsoch gynnydd mawr arno, yn ysprydol ac 
allanol. Llanwasoch eich lle fel Blaenor, Ymddiriedolwr, 
Athraw Ysgol Sul, Goruchwyliwr Eglwysig, a Swydd- 
ogaethau ereill, gyda ffyddlondeb a doethineb. Eich 
bwyd a'ch diod oedd gwasanaethu Crist a Wesleyaeth. 

Manteisiodd y Gylchdaith yn fawr oddiwrth eich 
synwyr cyffredin cryf, eich bam aeddfed, eich haelioni 
tawel a chyson, eich Uetygarwch gwastadol, ac uwchlaw 
y cwbl oddiwrth grefyddolder eich yspryd a nerth eich 

cymeriad. Buoch yn cynrychioli y Gylchdaith gydag 
effeithiolrwydd ym mhrif lysoedd y Cyfimdeb. Cymer- 
asoch eich Ue am flynyddoedd fel un o arweinwyr Ueygol 
y Cyfarfod Talaethol. Gwasanaethasoch gyda medr 
ar brif Bwyllgorau y Dalaeth. Etholwyd chwi droion 
fel Cynrychiolydd i*r Gynhadledd. A dewiswyd chwi 
i gynrychioli y Dalaeth yn y Gynhadledd Fawr Gyffred- 
inol yn yr America. Aberthasoch yn ddirwgnach eich 
amser, eich arian, a'ch llafur, er cyflawni yn effeithiol 
bob ymddiriedaeth a ddisgynodd i*ch rhan. 

Chwith gennym oUwng gafael o honoch. Ond er wedi 
ymryddhau oddiwrth gyfrifoldeb eich swydd, disgwyliwn 
gael llawer eto o*ch cwmni gyda ni, a mwynhau ffrwyth 
aeddfed eich bam a*ch profiad. Dymunwn o galon i 
chwi hwyr-ddydd tawel a dibryder, a phan ddel yr alwad 
i noswylio bydded i chwi fwynhau melus hûn hyd oni 
wawrio y dydd a chilio o'r cysgodau. 

Ydym, anwyl Mr. Jones, dros y Gylchdaith, 
Yr eiddoch yn gywir, 
David Owen Jones, | 
JoHN Felix, J' Gweinidogion. 

ROBERT Wm. JoNES, ) 

Wm. Vincent Dayies, ) Goruchwyl- 
JoHN Lloyd Jones, j wyr. 

Addefir gan bawb fu yn teithio ár Gylchdaith Llan- 

rhaiadr fod y Cyfarfod Chwarterol yn fwy o allu ac 

awdurdod yno nac mewn unrhyw Gylchdaith yn y 

Dalaeth. Credwn fod safle y Cyfarfod yn syniad y 

Gylchdaith i'w briodoli i synwyr a doethineb Mr. Jones, 

ac yn arbennig i'r yspryd boneddigaidd ond meistrolgar, 

ddanghosai wrth drafod materion yr Eglwysi yn y cylch. 

Cafodd yn Mr. Yincent Davies gyd-weithiwr ewyllysgar 
fel Goruchwyliwr y Gylchdaith, a theimlai foddhad wrth 
weled ei le yn cael ei lanw mor raenus gan Mr. John 
Lloyd Jones, Berwyn Stores. Oddeutu yr un amser fel y 
cofiwn, rhoddodd ei sêdd i fyny ar y Cyngor Sirol. 
Cawn ef er hynny mor ddiweddar a'r flwyddyn 1899 yn 
Cynrychioli y Cyfarfod Talaethol yn y Gymanfa Wes- 
leyaidd gyntaf ym Machynlleth, ac ychydig cyn hynny yn 
casglu Shares at y Railway, sicrhaodd ef a'r Vicar 
addewidion am werth £^(^0. Ond cawn nodiad mynych 
yn ei Ddydd-lyfr : ** Wedi methu myned i*r Capel am 
chwe* Sul oherwydd yr oerni." Ysgrifenna y Parch. 
Tryfan Jones yn dyner iawn am dano yn y cysylltiad 
hwn : " Gwelir yn rhy fynych " meddai " rai yn dal 
swyddau ac yn cydio mewn safleoedd, a hynny wedi i'r 
cymhwysterau angenrheidiol i'w Uenwi yraado oddi- 
wrthynt. Ni roddant hwy i fyny, ac nid oes awydd ar 
neb i'w cymeryd oddiarnynt. Nid felly Mr. Jones. Daliai 
ef wahanol swyddau nid er ei fwyn ei hun, nac er mwyn 
cael ei weled gan ddynion, ond mewn trefn i'w cyflawni yn 
briodol a theilwng, a hynny er budd ei wlad a'i oes. Pan 
yn teimlo fod y cymhwysterau ynddo ef i gyflawni 
gwahanol swyddau yn cilio, ymddiosgai ohonynt y naill 
ar ol y llall. Yr oedd hyn yn dangos y synwyr cryf, a'r 
callineb mawr a nodweddai ei fywyd ar ei hyd. Cofier 
mai nid oblegid ei fod yn coUi dyddordeb yn y gwaith yr 
oedd ef yn graddol gilio o'r neiUdu, ond yn hytrach 
oblegid ei gariad. Gwelodd ei hoU swyddau gwladol 
ac eglwysig yn cael eu cyflawni gan bersonau teilwng, a 
hynny cyn dydd ei arwyl. Gwelir weithiau yr haul yn 

graddol fachlud yn y gorllewin, ac ambell seren wylaidd 
a thlos yn graddol godi yn y dwyrain yr un pryd. Felly 
yn Eglwys y Llan. Tra yr oedd yr haul hwn yn graddol 
goUi yn y gorllewin, gwelid sêr gwylaidd a thlws yn 
dod i*r golwg yn awyr yr Eglwys, ac er hyn maent yn 
gwasgar goleuni claer dros yr hoU nef." Yr oedd yn 
hawdd canfod fod ei ddyn oddiallan yn llygru. Deuai 
i'r Seiat hyd eithaf ei allu, dyddorol fyddai edrych ar yr 
hen gadfridog yn dod i*r Capel rhwng ei hoff was, Evan 
Morris a'i ffon. Wedi cyrraedd ni cheid bellach ganddo 
yr areithiau eneiniedig gawsid gynt, ond dywedai 
ychydig eiriau, a phan ballai geiriau gwasanaethai ei 
ddagrau yn fwy effeithiol fyth. Chwefror 22ain, 1904, 
gwahoddwyd Dr. Hugh Jones i*r Llan. Y noswaith 
ho^no daeth yr Eglwys yng nghyd i addaw eu rhoddion 
tuag at Gronfa Capel Newydd. Er yn Uesg iawn daeth 
Mr. Jones, Glanaber iV cwrdd, os oedd y corff yn wan, yr 
oedd ei feddwl mor fyw ac erioed, a'i awydd i wella yr 
achos yn angherddol. 

Dymunodd Dr. Jones arno ddweyd ychydig eiriau. 
Cododd i fyny, a'i wyneb yn disgleirio, a dywedodd : — 
"Yr wyf yn falch o fod gyda chwi heno. Y mae yn 
bryd symud bellach at gael Capel Newydd ; ac os bydd 
hynny yn dipyn o help i chwi rhoddaf £^0 at yr ym- 
drech." " Dyma," medd Mr. D. F. Jones, " ei gyfarchiad 
olaf i'r Eglwys oedd mor anwyl ganddo — yr Eglwys y 
gwyliodd ac y gweddîodd drosti mor ddyfal, a'r lle fel 
yr hoffai ddweyd, y derbyniodd gymaint o fendithion er 
y flwyddyn 1847, pan y cafodd y fraint o fwrw ei goel- 
bren yn eu mysg." 



X. 
Y GORWEL. 

Cw^U dyddiau olaf ein cyfaiU mor naturiol a mach- 
Çj^ ludiad haul. Gwelwyd ambell i haul mawr yn 
ein plith, yn machlud yn gynar y prydnawn, 
megis yr anwyl Eglwysbach, ac un arall yn y bore cyn 
cyrraedd o hono ei ganol-ddydd, megis y swynol 
R. T. Owen. Dan amgylchiadau felly, fel y sylwa 
Tryfan, bydd y gofid yn fwy na'r diolch. Ond yn ei 
hanes ef dylai y diolch orbwyso'r gofid, oblegid aeth ei 
haul ef i lawr yn raddol, a hynny yng nghanol awyr glir 
ddigwmwl wedi diwmod hir o lafur a fFyddlondeb diball. 
Yr oedd yn hawdd canfod ers misoedd bellach, ei fod fel 
ffrwyth aeddfed heb gyffro gwynt na rhuthr, yn sicr o 
ymollwng. Fel y sylwa y Parch. J. R. Ellis, mewn 
llythyr o gydymdeimlad â'r teulu : — " Y mae yn dda 
gennyf fy mod wedi cael y fraint a*r pleser o gael 
hamdden fach gyda eich hybarch ac anwyl dad mor 
ddiweddar a phedair wythnos i'r diwrnod y bu farw. 
Y mae, ac fe fydd gennyf yn hir, adgofion hyfryd am y 
ddwy awr dreuliais gydag ef yr adeg honno. Yr oedd y 
cyfeiriadau wnaeth at felusder gweinidogaeth y diweddar 
Barch. WiUiam Owen, ac at arabedd Richard Bonner, a 
Uawer to74ck disgrifiadol o amryw ereill o'r tadau yn 
peri imi resynnu na buaswn yn gallu eu taro i lawr íhere 
a7id then mewn llaw fèr. Ond y prif argraff wnaed ar 
fy meddwl yn ystod y ddwy awr honno ydoedd, mor 
aeddfed yr ymddanghosai ar gyfer y Nefoedd." 

Cymerwyd ef yn glaf o'r influema ar y 6ed o Fawrth, 
1904, ac er hoU fedrusrwydd ei feddyg ffyddlon a gofalus, 
suddai yn gyflym. Gwnaeth ei blant galarus bopeth 
oedd yn eu gallu i gyfarfod â'i angen yn ei gystudd, 
ond suddai bob dydd, gwelid yn amlwg nad oedd mis 
Mawrth am ymadael heb ei gymeryd gydag ef. 
Hunodd yn yr lesu ychydig cyn pump o'r gloch bore 
dydd Mercher, y ^oain o Fawrth, 1904, o fewn mis i 
gyrraedd pedair a phedwar ugain mlwydd oed. Yr 
oedd wedi cychwyn lawer gwaith ar fore Mercher 
i deithiau pell ac agos, 'ie, cychwynodd ganwaith 
"ychydig cyn pump o'r gloch y boreu," ond ni ddaeth 
yn ol o'r daith hon. ** Hawdd oedd canfod,** i ddifynnu 
geiriau Mr. D. F. Jones yn yr Hysbysydd, dydd Sadwm 
y Groglith, EbriU 2Ì1, pryd y cymerodd y gladdedigaeth 
le, fod Tywysog a gŵr mawr yn Israel wedi syrthio." 
Daeth torf fawr o bob rhan o'r Gylchdaith a*r Dalaeth 
i weinyddu y gymwynas olaf iddo, ac yn eu plith liaws 
o weinidogion. Diau y buasai y nifer . yn gymaint deir- 
gwaith onibai fod yr angladd ar ddydd Sadwm o flaen 
y Pasg, a dim cyfleusterau i adael Llanrhaiadr fel ac i 
gyrraedd Ueoedd pell erbyn y Sul. Derbyniodd y teulu 
Iythyrau oddiwrth lu o weinidogion a Ileygwyr y Dal- 
aeth yn datgan eu gofid nad allent fod yn bresennol yn 
y gladdedigaeth o herwydd ei fod ar ddydd Sadwrn. 
" Y mae yn brofedigaeth chwerw iawn imi fethu dod," 
meddai Dr. Hugh Jones. " Nid oes neb yn aros o'm hen 
gyfeillion y buasai yn well gennyf dalu parch i*w 
weddillion na Mr. Jones. Ac y mae fy mod wedi ei 
weled a chael ei gwmni mor ddiweddar yn gwneyd fy 
awydd yn angherddol am gael bod yn bresennol. Ond 
nid wyf yn gweled fod yn bosibl imi ddyfod heb siomi 

G 

cyfeiUion Llysfaen ar y funud ola' yn eu Gẃyl Flynyddol 
y Pasg." Gweinyddwyd wrth y tŷ gan y Parchn. 
W. J. Jones ac O. Madoc Roberts. Yn y Capel gan y 
Parchn. Charles Jones, T. N. Roberts, Edward Humphreys, 
J. Price Roberts, R. Hopwood, a WiUiam Owen. Yn y 
fynwent gan y Parchn. R. M. Roberts ac A. W. Davies. 
Yr oedd yr hoU drefniadau yn Uaw Mr. Davies yr 
Arolygwr. Dywedodd Mr. Humphreys ychydig eiriau 
priodol iawn i*r amgylchiad. "Y geiriau oedd yn fy 
meddwl ar hyd y dydd heddyw, yw geiriau y Salmydd, 
^Digonaf ef â hir ddyddiau, a danghosaf iddo fy 
iachawdwriaeth.' Cafodd ein brawd oes faith, ac oes 
faith yng ngwasanaeth Crist. Dechreuodd yn foreu a 
pharhaodd hyd y diwedd. Rhoddodd ei oreu i Grist, 
ac nid goreu dyn cyffredin mo hynny. Breintiwyd ef â 
galluoedd anghjŵredin. Yr oedd ei fam yn un y gellid 
dibynnu ami. Meddai braffter a nerth meddyliol uw^ch- 
raddol. Profodd ei hun yn amaethwr Uwyddiannus, ac 
yr oedd hefyd yn ddinesydd ardderchog, gwasanaethodd 
ar Gynghorau Lleol a Sirol. Meddai deimlad tyner a 
serchog iawn ; gwenai mor siriol a*r haul ganol dydd, 
ac wylai mor hyfryd a chawodydd tyner EbrilL Er 
hynny yr oedd yn feddiannoi ar ewyllys gref a 
phender-fynoL Nid dyn gwan ydoedd. Glynai wrth ei 
argyhoeddiadau drwy bob tywydd. Cysegrodd ei holl 
alluoedd ar allor gwasanaeth Crist. Yr ydym wedi 
coUi un o ddynion amlycaf ein Henwad yng Nghymm — 
im o aelodau hynaf y Cyfarfod TaiaethoL Y mae ei le 
yn wâg yma ond 3^ llawn i fyny ; ac er fod ei le 301 wâg, 
bydd ei gynghorion a'i esiampl yn aros." 

Y Parch. L Price Roberts a ddywedodd, "Ei fod yn 
siarad am un wrth rai oedd yn ei adnabod yn well nag 

ef. Cofiai glywed am Mr. Jones, Henfache, fel un o*n 
Ueygwyr blaenaf cyn iddo ei adnabod yn bersonol ; ond 
cafodd ei adnabod yn dda pan yn Uafurio ar y Gylch- 
daith bymtheng mlynedd yn ol, ac fel y daeth i'w 
adnabod yn well, codai ei syniad am dano a*i barch a'i 
edmygedd o hono. Tyfodd 301 fwy na'i gylch ar y 
cychwyn, a dynion anghyffredin sydd yn gwneyd hynny. 
Yr oedd cylch ei ddefnyddioldeb yn llawer eangach na'r 
fferm. Y prawf goreu ar werth dyn ydyw ei werth 
gartref. Beth bynnag oedd syniad y gweinidogion a'r 
Ueygwyr yn y Cyfarfod Talaethol am dano, yr oedd 
syniad yr ardal hon a'r Eglwys yn Llanrhaiadr yn uwch. 
Gwnaeth ein brawd y goreu oV ddau fyd. Gallodd drin 
y byd heb fyned yn fydol. Cadwodd y balance — ^gwelai 
Dduw yn wastad yn ei Ragluniaeth, a chydnabyddai Ef 
yn ei hoU ffyrdd. Yr oedd ei gymeriad yn ideal i fechgyn 
ieuanc yr ardal. Dyn ymarferol oedd hefyd ymhob 
peth. Hoffai bregeth ymarferol, er na chlywyd ef yn 
siarad yn amharchus am unrhyw fath o bregeth na 
phregethwr. Yr ydym yn claddu colofn — ond colofn 
wahanol i golofnau y capel — colofn wedi tyfu yn gadam 
fel y dderwen — im oedd yn addum i'r Nefoedd.*' Nos 
Fawrth, EbriU ^ed, cynhaliwyd Seiat Goffa, ac fe draeth- 
wyd llawer am ei ffyddlondeb, ei sefydlogrwydd, ei 
haelioni, a'i oddefgarwch, ei uniondeb a'i ysprydokwydd. 
Nos Sabboth, Ebrill lofed, traddodwyd pregeth angladdol 
i gynnulleidfa fawr, gan y Parch. O. Madoc Roberts, 
Conwy. Canfyddwyd y noswaith honno fod ei " goffa 
yn fendigedig," ac nad oedd ball ar edmygedd ei gyd- 
nabod o hono. Erys ei goffadwriaeth yn hwy na 
Bryniau'r Berwyn. 



XL 

Y DYN. 

^^Tr oedd Mr. Jones, o ran ei ddyn oddiallan, yn ŵr 
J cydnerth a golygus, a gellid yn hawdd ddyfalu 
oddiwrth ei osgedd a'i wisg mai amaethwr 
boneddigaidd ydoedd. Yr oedd hefyd yn Gymro bob 
mymryn o hono ; ni cheisiai ymddangos yn unman ond 
fel amaethwr Cymreig oedd yn caru ei wlad, ac yn 
mawrhau ei alwedigaeth. Cafodd addysg dda, diwyll- 
iodd lawer amo ei hun. Ni ddifwynodd addysg na 
gras y naturioldeb hwnnw sydd yn rhoddi tlysineb 
a graen, i fywyd dyn ac mae'r ffurfafen lâs yn 
amlach tô iddo na llechau, a brefìadau'r ŵyn yn fwy 
swynol iddo na dadwrdd a dwndwr y ddinas. Canfyddid 
amo ar unwaith fod awelon y Berwyn wedi chwareu 
yn nwyfus ar ei ael, a dygai Ue bynnag yr elai, arogl 
y grug i'w ganlyn. Tyfodd fel pethau mawr natur yn 
gyffredin, yn raddol ond yn rymus, a chanfyddodd yn 
gynnar yn ei oes, fod i fywyd ei ddeddfau, ac fod yn 
rhaid talu sylw iddynt os am Iwyddo yn fasnachol, yn 
feddyliol, a moesol. Cynysgaeddwyd ef yn naturiol â 
meddwl cryf, a theimlai yr un mor rwymedig i ddiwyllio 
ei feddwl ag ydoedd i wrteithio ei faes. Nid oedd 
byth yn disgwyl medi ym maesydd Henfache os wedi 
esgeuluso hau, a gwyddai fod i feddwl ei ddeddfau 
diwrthdro, ac mai ofer ydoedd disgwyl cael bam oleu- 
edig a diogel ar faterion pwysig, heb ymegnîo yn 
wastadol i gasglu pob gwybodaeth yn eu cylch. Nis 
gellid bod jti hir yn ei gwmni heb deimlo ei fod yn 

ddyn o synwyr cyffredin cryf. Cydnabyddid ef gan 

bawb a*i hadwaenai yn ddyn craff, gwyliadwrus, a 

hir-ben. Ennillodd yn fuan ymddiried ei gydnabod, fel 

mai peth cyffredin ydoedd gweled ei gymdogion yn 

ymgynghori gydag ef, ac yji hoffi cael ei fam ef ar 

amrywiol bethau. Meddai hefyd deimladau llednais, ac 

nid yn fynych y cyfunwyd nerth a thynerwch, manyl- 

rwydd ac eangrwydd, mewn gwell cyd-bwysedd. Gosod- 

odd nôd uchel iddo ei hun, ond er fod ganddo fesur 

cyfreithlawn o uchelgais, nid oedd, er hynny, yn hunan- 

geisiol. Gallai ddweyd, gydag Emerson, "Hitch your 

waggon to the star ; " ond gofalai fod yr olwynion ar 

dir diogel. Yr oedd yn ddyn ymarferol iawn. Gwyddai 

*'Tbat stars beyond a certain height 
(jive mortals neìther heat nor lighl." 

Gwelsom rai mewn pwyllgorau gwladol ac eglwysig 

gyda syniadau hedegog, ond yr anhawster fyddai 

eu gwisgo â chnawd. " In this world," medd un awdwr, 

" we must not only have wings for the sky, but also a 

stout pair of boots for the paving stones." Yr oedd 

tuedd ymarferol i hoU syniadau Mr. Jones, byddai ei 

gynlluniau ef bob amser o fewn terfynau posibilrwydd. 

Yr oedd hefyd yn ddyn eang ei yspryd. Mae meddwl 

ambell ddyn bron mor gul a'r cwm y magwyd ef ynddo, 

ac eto mae gan fechgyn y cymoedd fanteision i gyfoeth- 

ogi eu meddwl â gwybodaeth. Rhaid cael gwybodaeth 

i fod 301 sail cymeriad eang. Mae teithio er mwyn 

ymgydnabyddu âg arferion gwahanol ardaloedd a 

gwledydd, yn sicr o fod yn eangu meddwl dyn. Gwydd- 

om am ambell ddyn na bu erioed tu hwnt i derfynau ei 

Sir; ac ambell un, yn wir, na bu tu hwnt i gylch ei 

blwyf, ac mae rhagfamau tadau a theidiau fel mwswgl 

wedi ymgasglu o'u cwmpas, a*u meddwl wedi crebachu. 
Mynnodd ein cyfaill, nid yn unig ddarllen am ddynion 
a gwledydd, ond ymhyfrydai mewn teithio drwy Loegr, 
Scotland, a*r Iwerddon ; a dychwelai gartref yn well 
fFarmwr ac yn fwy dyn. Parhaodd ei feddwl i dyfu ar 
hyd ei oes. Tuedd dynion ar ol troi oedran arbennig 
ydyw byw ar hen syniadau a myned yn geidwadol eu 
hyspryd, a chyhuddo pawb faidd wahaniaethu oddi- 
wrthynt o fod jni wyllt ac eithafol. Yr wyf eisoes wedi 
adwaen pobl sydd 5^ credu fod popeth da, sylweddol, 
yn y gorffennol, ac fod daear a dyn wedi gweled eu 
goreu ; ond credai Mr. Jones fod gan y dyfodol ei " bethau 
gwell." Dyma oedd yn ei ysprydoli pan yn brwydro yn 
1860 am rannu Cylchdaith Llanfyllin, a dyma yn 
ddiweddarach lawer bàrai iddo deimlo mor bleidgar i 
rannu y Dalaeth Ogleddol yn ddwy. Ond os oedd yn 
eang ei feddwl, gwyddai yn lle 'roedd yn sefyll. Ofnwn 
fod ambell un sydd yn ymffrostio yn ei eangrwydd yn 
fwy eang na dwfn, ac fod yr eangrwydd tybiedig yn rhy 
fynych yn gochl i guddio diffyg argyhoeddiad. Meddai 
ein cyfaiU argyhoeddiadau pendant fel Rhyddfrydwr a 
Chrefyddwr, a gwyddai beth ydoedd glynu wrthynt. 
Credai mewn rhyddid a chydraddoldeb ; yr oedd yn 
YmneiUduwr egwyddorol, ac yn Wesleyad trwyadl. 
Dygai ei argyhoeddiadau ef ar rai adegau i wrthdarawiad 
â gwrthwynebwyr ëon ; ond safai yn eu hwyneb fel 
craig. Tuedd y dosparth amaethyddol, yn enwedig 
mewn rhai rhanbarthau ydoedd, talu gwarogaeth was- 
aidd i Dir-feddianwyr a Chlerigwyr ; ond gwnaeth gŵr 
Henfache a'i gydymaith gonest o Drewern, wrthsafiad 
beiddgar yn erbyn ystryw yr Yswain a thraha y Clerig- 
wyr. Parchai argyhoeddiad gonest ym mhawb, ond ni 



*Y Tri Brawd. 103 



fradychai egwyddor er mwyn ennill gwên na ffafr uchel- 
wyr y Sir. Gallai aberthu teimlad, ond safai yn dỳn 
dros egwyddor ac iawnder. Nerth argyhoeddiad a sêl 
dros wirionedd yn imig allasai ei dynnu allan i ymladd. 
Gŵr yn caru tawelwch a chymdogaeth dda ydoedd efe, 
gallai fod yn gartrefol gyda'r boneddigion uchaf heb 
warafun iddynt eu hawddfyd ; a byddai ar eitha' telerau 
gyda'r Vicar. Nid oedd yn ymladdwr wrth natur ; nid 
oedd yn hoffi tynnu pobl yn ei ben ; na, gwell fyddai 
ganddo yn fynych aberthu Uawer er mwyn heddwch. 
Ond pan fyddai egwyddor yn y cwestiwn deuai allan i*r 
gâd fel cawr wedi ei lawn arfogi ; ac fel rheol dygai fam 
i fuddugoliaeth. Perygl dynion o argyhoeddiadau cryfìon 
yw ymddangos yn ddi-deimlad, ond dylid cofìo y gall 
teimlad fod yn arwydd o wendid yn gystai a nerth. Pan 
mae dyn, er engraifft, o dan deimlad yn ymoUwng rhag 
bod yn ffyddlon i argyhoeddiadau rheswm a chydwybod, 
mae yn bechadur ; ac fe addefìr gan bawb nad oes dim 
all wneyd pechod yn esgusodol. Profodd Mr. Jones, fel 
Gwarcheidwad, fod ganddo gydymdeimlad dwys â*r 
tlawd, ond nid oedd hynny yn ei atal rhag beîo tlodi pan 
y codai o ddiffyg darbodaeth a gwastraff. 

Cafodd fel Ustus Heddwch gyfleusterau afrifed i 
weinyddu cyfìawnder, ond gwnai bob ymdrech i ennill y 
pleidiau i gytuno ar delerau anrhydeddus cyn gorfod 
plygu i awdurdod cyfraith. Yr oedd Mr. Jones yn ddyn 
penderfynol iawn, mae'n debyg fod rhai yn naturiol yn 
etifeddu rhyw fath o wydnwch ac ystyfnigrwydd, ac 
ereiU drachefn yn etifeddu rhyw feddalwch, er nad yw y 
naill mwy na*r Uall ynddynt eu hunain yn rhinweddau. 
Gallent er hynny fod yn achlysuron i'r da a*r drwg. Mae 
dygnwch a gwydnwch naturiol o dan lywodraeth meddwl 

goleuedig a chalon dda yn fantais ryfeddol i gymeriad ; 
ond pan mae yn ymylu ar ystyfnigrwydd dall mae yn 
gwbl ddirmygedig. Mae eisieu bod yn benderfynol heb 
fod yn drahaus; cofier nad yw penderfyniad, neu os 
mynnwch, nad yw dyn penderfynol ddim yn cau pob 
goleuni pellach o'i feddwl rhag newid yn ei fam ; gall 
dyn newid ei fam a bod yn benderfynol er hynny. Pan 
welai Mr. Jones Iwybr dyledswydd (a chymerai ef bwyll 
i ddod o hyd iddo), nid oedd ddim ond rheswm allai 
ei syflyd. Codai nerth ei gymeriad wedi'r cwbl, o 
ysprydolrwydd ei feddwl. Gwelaf oddiwrth ei ddydd- 
lyfr, mai ym mis Hydref, 1843, y cafodd olwg gyntaf ar 
ei gyflwr fel pechadur coUedig ; ond bu o hynny hyd y 
Nadolig heb gael trugaredd. Edrydd yr hanes yn y dull 
dyddorol a ganlyn : — " 'Roedd fy anwyl wraig yn treulio 
y Nadolig (1843) gyda*i mham a'i chwaer yn Llan- 
rhaidr ; arhosais innau gartref wrthyf fy hun. Disgynnai 
Nadolig y flwyddyn honno ar y Sadwm. Cychwynodd 
fy anwyl Margaret ddydd Gwener a phenderfynais innau 
gadw y diwmod hwnnw a*r ddau ddilynol yn ddyddiau 
ympryd i geisio trugaredd i fy enaid. Clod i Dduw 
byth, teimlais y baich yn myned i lawr, îe, y diwmod 
cyntaf o'r tri, chwalodd fy ofnau, a chefais Nadolig 
byth-gofiadwy." Eglur iddo gael ei argyhoeddi ym mis 
Hydref ; ufuddhaodd i'r alwad Ddwyfol ar unwaith, mor 
bell ac yr oedd uno â'r Eglwys yn y cwestiwn, ond 
ymhen deu-fis y goUyngwyd ei enaid i ryddid ac y daeth 
i gymod Uawn â Duw. Nid yw hanes y deu-fis h)ainy 
ar gael, ond yn y sirugglc honno y cynyrchwyd y bywyd 
hardd barhaodd i ledu ei frigau, ac i wasgar perarogl yn 
Llanrhaiadr a*r Dalaeth am oddeutu hanner canrif. 
Ofer dyfalu beth fuasai Mr. Jones ar wahan i ras achubol 

yr Efengyl, ond dywedwn yn groew fod rhyw eneiniad 
ysprydol wedi ei roddi ar ei hoU fywyd drwy yr hyn 
lifodd i'w enaid Nadolig, 1843. Gwyddom nad yw 
gweithredoedd yn meddu cymeriad moesol ar wahan i'r 
egwyddor sydd yn eu cynhyrchu. Nodwedd yn perthyn i 
berson ac nid i bethau ydyw ysprydolrwydd, a phan 
gysegrodd Mr. Jones ei bersonoliaeth i Dduw Nadolig, 
1843, daeth ei holl fywyd yn ysprydol, daeth amaethu a 
gweddîo yn addoliad. Camgymeriad yw rhannu dyn ac 
edrych ar y ffarmwr a'r gwleidyddwr, y tad a'r crefyddwr 
ynddo fel gwahanol departments, Mae yna egwyddor 
ym mhersonoliaeth y dyn sydd yn uno y cwbl — yn wir ei 
bersonoliaeth yw yr egwyddor (os goddefer yr ymadrodd) 
sydd yn unoli ei fywyd, a phan mae'r bersonoliaeth wedi 
ei sancteiddio, mae bywyd y dyn i gyd yn ysprydol ; ei 
feddyliau a'i fwriadau, ei eiriau a'i weithredoedd. Ni 
ellid bod yn hir yng nghwmni ein cyfaiU na byddai yr 
ymddiddan yn sicr o gymeryd cyfeiriad ysprydol. Gallai 
wrth gwrs, ymgomio yn ddyddorol am bynciau cym- 
deithasol ; cawsai y ffair a'r farchnad sylw dyladwy, ond 
ni chyfarfum â neb allai lithro mor ddidramgwydd a 
hwylus at yr ysprydol. Gallai hudo y mwyaf gwylaidd 
ei feddwl bron yn ddiarwybod iddo ei hun i fyfyrio a 
siarad am "bethau'r achos." Tramgwyddir ambell i 
galon lednais gan dduU afrosgo ambell un yn gwthio 
pethau crefyddol i*ch sylw. Byddwn yn gorfod ameu 
doethineb, os nad cywirdeb ambell un yn y trên fydd yn 
siarad yn or-grefyddol, ond symudai Mr. Jones oddiwrth 
bethau y dydd at bethau y Seiat moi graceful ag y llithra 
y cerddor medrus o'r naill gy wair i'r llall. Heblaw hynny, 
rhoddai bob amser yr argraff ar eich meddwl fod crefydd 
yn fwy o bleser nag o faich, ac fod Duw yn fwy o Dad 

nag o Farnwr, ac fod lesu Grist yn fwy o Waredwr nag 
o Ddysgawdwr. Clywais ambell un yn dweyd y buasai 
yn dda ganddynt gael crefydd yr un fath a Mr. Jones. 
Gwelid ef yn ei ogoniant mewn cyfeiUachau crefyddol. 
Cofiaf yn dda y waith gyntaf i mi ei glywed yn gweddîo, 
canfyddais ar unwaith ei fod yn gyfarwydd iawn yng Ngair 
Duw. Plethai ymadroddion tlws o'r Salmau gydag 
addewidion byw o Esaiah, îe, cyfoethogai ei weddi â 
geiriau grisialaidd yr Arglwydd lesu. Rhyfeddwn mor 
hylaw y morteisiai ymadroddion y naill Destament i'r 
llall. Dyna ddywedais ar y pryd wrth wrando amo yn 
difynnu gyda'r fath gywirdeb, pe coUid y Beibl gyfieith- 
wyd gan Dr. Morgan yn Llanrhaiadr, byddai toraeth 
o hono ar gael yng nghôf fy hen gyfaill. Pa ryfedd, onide, 
iddo fod mor hoff o Air Duw ? Onid yng ngoleuni hwn 
y daeth i adnabod ei hun, ac i adnabod cariad anfeidrol 
Duw tuag ato? 

Nid wyf yn gwybod ychwaith i mi adwaen unrhyw 
leygwr fedrai esbonio trefn yr iachawdwriaeth gyda 
mwy o eglurder ; synnais lawer gwaith ei fod yn gymaint 
diwinydd ; gwyddwn ei fod wedi darllen cymaint o 
Iyfrau da a Ileygwyr prysur yn gyffredin, ond tynnodd ef 
elfenau ei ddiwinyddiaeth o*r ddau le goreu, sef Gair 
Duw a'i brofiad personol. Gwyddai ef trwy brofiad 
sut i leoli edifeirwch ac adenedigaeth yng nghwrs cadw- 
edigaeth enaid, — oni fu drwy y pair ei hunan ? dyma yn 
ddiau a'i gwnaeth yn flaenor mor ddigymar. " Gwyddai 
trwy brofiad am yr iachawdwriaeth sydd yn Nghrist/* 
ebai Dr. Jones, "a dyma'r cymhwyster blaenaf a 
phwysicaf ar gyfer y swydd. Mae pob cymhwyster arall 
yn anigonol heb hyn. Nid wyf yn dweyd fod pob dyn 
sydd wedi ei achub yn gymwys i fod yn flaenor, ond nid 



Y Tri Brawd. 107 



oes neb yn gymwys os na bydd wedi ei achub." Mae y 
ddawn i allu arwain eneidiau at Grist yn athrylith sydd 
yn cael ei geni mewn gwewyr enaid gyda Duw. Nid 
oedd ein hanwyl gyfaill ychwaith yn byw ar brofiad y 
gorffennol. Mawrygai ras Duw am ei achub yn 1843 ; 
adroddodd yr hanes fel Paul gynt lawer gwaith, ond ni 
soniai am ei ddychweliad yn 1843 fel pe na byddai 
Duw wedi gwneyd dim arall iddo ar ol hynny. Addefai 
mai gorchest bennaf gras Duw ydyw ail-eni dyn yn y 
cychwyn, ond ystyriai Mr. Jones fod cadw yr enaid yng 
nghymeradwyaeth Duw, a gloewi y grasusau ddaeth 
i'r enaid yn yr adenedigaeth yn gampwaith bron yr un 
mor odidog. Credai hefyd fod gan ddyn ei rwymedigaeth- 
au os am barhau yng nghymeradwyaeth ei Dad Nefol. 
Gwyddai Mr. Jones fod y Beibl yn gorchymyn dyn i dyfu 
mewn ystyr ysprydol, dyna'r rheswm paham y mynychai 
foddion gras gyda*r fath g^^ondeb ; nid oedd ond yr 
anocheladwy a'i cadwai rhag cyfarfod yn y Class, Man- 
teisiai hefyd yn achlysurol ar gyfleusterau eithriadol er 
meithrin y bywyd crefyddol. Gallwn feddwl oddiwrth 
nodiad yn ei ddydd-lyfr, Chwefror, 1875, iddo gael 
wythnos fendigedig gyda Sankey a Moody, yn Lerpwl. 
Heblaw manteisio ar bob cyfleustra i dyfu, gwyddai 
hefyd am beryglon oedd i'w gochelyd. Tarawgar yw y 
nodiad a ganlyn o'i eiddo : " Hydref i^eg, 1881, cefais y 
fraint o fod yng Nghyfarfod Cyllidol yr Abermaw. 
Cychwynais oddiyno am Wrexham i gael fy ngwneyd 
yn Ustus Heddwch, Hydref 2ofed, gobeithiaf a gweddîaf 
na bydd i'r penodiad hwn mewn un modd fy ngwneyd 
yn Uai defnyddiol fel Cristion." " Bod yn ddefnyddiol 
fel Cristion," dyna uchelgais bennaf ei fywyd. Gwyddai 
fod anrhydedd bydol wedi anrheithio llawer un. 

Cof gennyf glywed y Parch. Thomas Hughes (b.) yn 
dweyd fod y geiriau hyn uwchben carreg fedd rhyw 
Ffrancwr : — " He was bom a man, but died a grocer." 
Ofnai fy nghyfaill rhag i'r Ustus ynddo fod yn amlycach 
na'r Cristion. Nid rhyfedd iddo weddîo am gymorth i 
droi y fainc ynadol, a'r ffarm, a'i olud yn is-wasanaethgar 
i Grist. " Cefais y fraint," meddai, yn ei ddydd-lyfr y 
flwyddyn 1876, "o roddi ychydig dir yn ardd at dŷ y 
gweinidog." Mae y brawddegau byrion hyn fel ffenestri 
gellwch edrych i mewn drwyddynt ar enaid y dyn, neu 
edrych allan drwyddynt ar y tragwyddol. Nid maint 
y tir roddwyd sydd yn bwysig yn y cysylltiad hwn, ond 
y gair, "Cefais y fraint." Ystyriai efe fod rhoddi yn 
gymaint o fraint a derbyn ; dywedodd hynny gànwaith 
mewn Seiat, gweithredodd felly filwaith yn ei fywyd. 
Gresyn na byddai rhagor o rai tebyg iddo yn y cyfeiriad 
hwn. Gallai yr Eglwys wneyd â Uawer mwy o roddion 
gan ei charedigion ; cofied y Saint hefyd mai rhoddi i'r 
Arglwydd ac nid i*r achos sydd yn gosod gwerth ar ein 
rhoddion. " Cefais y frahit roddir Ofnaf fod rhoddi 
yn fwy o faich i lawer nac o bleser. Dywedais fod ar yr 
Eglwys eisieu rhagor o roddion, ond yn gyntaf oU mae 
ami eisieu mwy o ewyllysgarwch yn y rhoddwr. " Cefais 
y fraint o roddi." Credai ein cyfaill yn ddiysgog na 
byddai neb ymhell iawn ar ol fyddai wedi cyfrannu 301 
ol ei allu i lesu Grist. Prin y gallech gyfarfod â neb 
oedd yn credu yn gryfach yng ngofal Rhagluniaethol 
Duw am dano. Amheuai y diweddar C. H. Spurgeon 
dduwioldeb y dyn fyddai yn dweyd ei fod yn marw 
yn ddedwydd, '* Knowing that as he steps into heaven, 
his wife and children step into the worlchouse." Mae 
yn anodd meddwl fod Uawer o gywirdeb yng ngweddi 

y dyn sydd yn disgwyl i Dduw ofalu yn well am ei wraig 
a'i blant nag y gwnaeth ef ei hun. Gwyddai Mr. 
Spurgeon gystal a neb fod anffodion anisgwyliadwy yn 
dod i ran dynion gonest, diwyd ac ymdrechgar yn ddigon 
mynych, ond nid at y dosparth yna mae ergyd y sylw. 
Cyfeiriai at ddynion aflêr, di-ỳnni, sydd yn credu mwy 
mewn Iwc ac yn ei alw yn Rhagluniaeth, nag mewn cael 
bendith Duw ar lafur gonest. Arwyddair ein cyfaiU 
ydoedd, " God helps the man who toils to help himself." 
Addefai hefyd y gallai fod diben ysprydol i gystuddiau 
bywyd, ac nad oedd Duw yn Uai o Dad wrth roddi y 
chwerw mwy na'r melys. Ceir nodiad fel y canlyn ar 
derfyn 1880: — "Mae yn sỳn fel mae pob blwyddyn yn 
gosod ei ntark amom. Nôd 1880 oedd cystudd poenus 
a marwolaeth orfoleddus fy anwyl ferch, Rose Davies, 
Bwlch. Teimlwn fod bys Duw yn yr ymy^-iad agos 
hwn. Er fod cwmwl tywyll yn ymddangos yn yr achos 
hwn yn hir, gras ddaeth fwyaf amlwg o lawer. Pan 
ddaeth y fam i allu goUwng gafael o'i phlant oedd mor 
anwyl ganddi yn ei hawydd i fod gyda Christ, cefais 
olwg ar werth gras i farw. Bu yn rhaid ail agor bedd 
y fam yn fuan er mwyn gosod ei baban i orwedd yn ei 
hymyl. Tynnodd yr amgylchiad hwn lawer o ddagrau 
o'm llygaid, ond Uawer mwy o ddiolch o'm calon. 
'Roedd y gân yn fwy na*r gŵyn." Gwelai fŷs Duw 
mewn amgylchiad poenus fel hwn, a chredai gyda Phaul, 
" fod popeth yn cyd-weithio er daioni i'r rhai sydd yn 
caru Duw." Prin y gwnelswn gyfiawnder â'r dyn pe heb 
nodi ffaith arall sydd yn cyfrif am bob mawredd oedd yn 
perthyn iddo. " Clod i Dduw,'' meddai, ar ddiwedd y 
flwyddyn 1874, "am lawer Seiat fendithiol, ac aml i 
gyfarfod gweddi gwlithog ; ond y dirgel, bob man, fu 

yn fwyaf gogoneddus" Edrychai Mr. Jones gyda thos- 
turi ar bawb fyddai yn ameu efíeithiolrwydd gweddi ; — 
Ofer fyddai i'r gwyddonydd son wrtho ef am ddeddfau 
natur fel atalfeydd i weddi. Yr oedd ef yn argyhoedd- 
edig ei fod lawer gwaith wedi derbyn nerth i*w enaid 
mewn cymundeb â Duw. Dywed Mr. Herbert Spencer 
yn ei " Principles of Biology," air fel hyn : — " Whatever 
amount of power an organisation expends in any shape, 
is the correlate and equivalent of a power that was taken 
into it from without.*' Teimlai yntau ei fod yn derbyn 
ỳni i'w enaid trwy weddi, a'r ŷni hwnnw welid yn torri 
allan mewn gwaith. Byddai yr un mor ofer i chwi 
ddweyd wrtho nad oedd ei gorff yn fwy cymwys i waith 
ar ol pryd da o fwyd, a dweyd nad.oedd ei enaid yn 
gryfach at waith ar ol bod mewn cymundeb â Duw. 
" Nid eiff gweddîau fy meistr ac Evan Morris yn y 
ddyledswydd deuluaidd byth o fy nghof." Dyna dyst- 
iolaeth un fu yno yn gwasanaethu. Golygfa ddyddorol 
fyddai gweled y meistr a'r gwas y blynyddoedd diweddaf 
yma yn cadw dyledswydd bob yn ail. Os byddai y corff 
yn anystwyth byddai enaid y ddau yn ddigon' chwim a 
hoenus. Credwn yn ddiysgog fod nerth ei gymeriad ÿn 
codi o gymundeb agos a gwastadol gyda Duw. Daeth y 
byd ysprydol yn ffaith ofnadwy real iddo, yn y cychwjTi, 
a thyfodd dylanwad sylweddau ysprydol ar ei feddwl 
hyd derfyn ei fywyd. Nid elai unrhyw gyfeiUach heibio 
heb iddo ef wasgu ar feddwl y bobl ieuanc y pwysigrwydd 
iddynt fod wedi eu hachub. " Mynnwch sicrwydd," 
meddai, " eich bod yn ffafr a chymeradwyaeth Duw ; yna 
nis gall dim na neb eich syflyd oddiwrth obaith yr 
Efengyl.** 

I. 
Y BRYN. 

SAIF y Bryn fel yr awgryma'r enw ar lechwedd 
uchel ym Mhlwyf Llanblodwel, yn Sir Amwythig* 
Tybia Camden mai yr Archesgob Honorius oedd 
y cyntaf i ddosparthu y wlad yn blwyfi, yn y flwyddyn 
630 ; ond credir fod y dosparthiad yn gantref neu dref- 
degwm i ddibenion gwleidyddol ac ardrethol, yn ffynnu 
mor bell yn ôl â dyddiau Dyfnal Moelmud. Cyfeirir at 
y dosparthiad fel ffaith henafol hyd yn oed yn amser 
H)rwel dda (930). Cynhwysai cantref 2,560 o aceri, a 
llywodraeth^ hi gan Arglwydd y Faenor ; gan yr hwn 
yr oedd mesur helaeth o awdurdod gyfreithiol dros y 
tenantiaid. Perthynai i arglwyddiaeth Du Parts un 
adeg dair cantref, sef Blodwel, Bryn a Llynclys. Dywed 
Lloyd, awdwr hyglod " Hanes Powys Fadog,** fod 
cantref y Bryn yn perthyn i etifeddiaeth Ithel, a adnab- 
yddid fel Arglwydd y Bryn. Ymbriododd ef âg Amnesta, 
merch Cynfyn, chwaer Bleddyn, Tywysog Powys. 
Dilynwyd ef i arglwyddiaeth y Bryn a Llanfihangel y 
Pennant, gan ei fab Ednowain, Ymunodd mewn glân 
briodas â Generys, merch Rhys Sais, arglwydd y Waun a 
Chroesoswallt (1070). Ganwyd i Ednowain, ferch o'r 
enw Genhedles, a hi a briododd Gwalchmai ab Meilir o 
Drefeilir, yng nghwmwd Malldraeth (merch Mabon ab 

larddwr ab Mon ab Tegerin, iin o ddisgynyddion 
Cunedda Wledig, brenin Gogledd Cymru). Ymbriododd 
mab i Ednowain, sef Gwrgenau â Generys merch Bleddyn, 
a mab iddo ef o'r undeb hwn ydoedd Rhirid Flaidd, 
flodeuai oddeutu canol yr unfed-ganrif-ar-ddeg. Enwog- 
odd hwn ei hun fel noddwr a chymwynaswr y Beirdd ; 
ac nid oes ball ar y ganmoliaeth ddyry y bardd 
amryddawn Cynddelw iddo, ar gyfrif ei hynawsedd a'i 
haelioni. Ohono ef y tardda y Myddeltons o Gastell y 
Waun. Ar fynydd y Bryn saif maen mawr, ac fe dybir 
iddo gael ei osod yno i ddynodi terfynau y tair arglwydd- 
iaeth. Cyferfydd arglwyddiaeth Du Parts, yn cynrychioli 
Powys ; Cynllaith yr larl — rhan o etifeddiaeth Castell y 
Waun ; a Chynllaith Owain yn cynrychioli Plas Llanged- 
wyn yn y pwynt hwn ; ac fe'i hadnabyddir fel " Bwrdd y 
Tri Arglwydd." Maentumia Gwallter Mechain, hen ber- 
iglor a bardd awengar Llanrhaiadr, fod y tri arglwydd 
imwaith wedi cyd-g}'farfod wrth y maen i wledda amo, 
Gwelwch fod etifeddiaeth y Bryn yn meddu Ile amlwg 
a dyddorol mewn hanesiaeth Gymreig. (Gwel History 
of Llanyblodwel — I. Watkin.) I ffarm y Bryn y daeth Mr. 
Jones i fyw gyda*i briod ieuanc a'i blentyn cyntaf-anedig 
Margaret ; ac fel Mr. a Mrs. Jones, y Bryn, yr adnabuwyd 
hwy am oddeutu hanner canrif . Gelwir amryw ffermydd 
wrth yr enw hwn, megis Bryn Andrew, Ty'nllidiart ; 
Bryn Ucha', Mynydd y Bryn, &'C., am eu bod yn perthyn 
i dre-degwm y Bryn, berchenogir ar hyn o bryd gan John 
Hamer, Ysw., Glan'rafon. Bu Mr. a Mrs. Jones byw am 
ychydig amser ar ol priodi yn Tỳ Newydd, Llanfyllin, 
Symudasant i Tŷ Newydd, Bryn, yn y flwyddyn 1848, ac 
fe anwyd iddynt yma saith o blant. Tŷ cymharol 
fychan oedd yn y Bryn y pryd h>Tiny. Aeth yn fuan yn 

anhwylus o fychan i Mr. Jones a'i deulu ; ac yn y flwyddyn 
1861, cawn ef yn brysur yn cario defnyddiau at ei 
helaethu. Yr oll o'r hen dŷ sydd yn aros yw y dairy^ 
welir ar y chwith yn y darlun. Heblaw codi y tŷ, yn 
amser Mr. Jones yr adeiladwyd y beudai a'r ystablau 
welir gyferbyn â*r tỳ. Dyma'r adeg hefyd y newidiwyd 
enw y ffarm o fod yn Ty'nllidiart yn Tŷ Newydd. Ys- 
tyriaeth bwysig i amaethwr sydd yn cadw gweision a 
morwynion ydyw cael popeth hyd y mae'n bosibl, o dan 
ei lygaid. Gallai Mr. Jones bellach o'r gegin, heb godi 
o'i gadair, fwrw golwg dros y pethau, a gweled fod pawb 
yn cyflawni eu goruchwylion. Mantais ddirfawr hefyd i 
wraig yr amaethwr ydyw cael y da byw mor agos i'r tŷ 
ac y caniatâ deddfau iechydol. Dyma un o ragoriaethau 
Tŷ Newydd, Bryn, fod popeth yn ymyl ; ac i graffter a 
doethineb Mr. Jones, i fçsur mawr, yr ydym i briodoli y 
trefniant. Pan y daeth ef i*r Tŷ Newydd, delid yr Hen 
Fryn gan un o'r enw Edward Jones. Mae i'r Hen Fryn 
ei hanes. Safai amo gynt hen balas godidog, Ue'r an- 
neddai teulu Biddulph, perchenogion yr etifeddiaeth. 
Bu rhan o'r palas yn sefyll hyd yn ddiweddar, ond 
yr oedd wedi ei droi ers Uawer dydd yn dai gweithwyr. 
Wedi marwolaeth Mr. Edward Jones, yn ol ei ddymun- 
iad. Ychwanegwyd yr Hen Fryn at Tŷ Newydd ; a 
chyn pen hir rhoddwyd Glan'rafon ato, fel yr oedd Mr. 
Jones yn ymarferol yn amaethu tair ffarm. Cododd 
lawer o adeiladau eto yn Glan'rafon, fel mae'n amlwg 
na chafodd lawer o seguryd yn nechreu ei yrfa. Ger- 
llaw y Bryn gwelir Uechweddau cribog Mynydd y Bryn. 
Tyfai ar y pryd yn wyllt a diwerth, ond daeth hwn eto 
i ran Mr. Jones, ac ymdaflodd iddi o ddifrif gyda'i weis- 
ion a'i feibion i'w arloesi a'i wrteithio. Tynnodd yr 

hen fynydd eithinog lawer o fêr o'i esgym ; ond ni 
phallodd ei ymröad, a chyn hir gwelid ŷd cain yn tyfu 
lle gynt y bu drain a mîeri. Cofia*r plant yn dda am 
y cyfnod hwn. Arferent gludo bwyd i*w tad a'i ddyn- 
ion, a chaed Uawer o ddifyrrwch diniwed, ynghanol 
y Uafur caled, wrth fwyta ar y glaswellt ar ei lech- 
weddau. Nid oedd dim yn boddio mwy amynt na 
chael cludo bwyd i'r Mynydd ; ac edliwiai Mrs. Jones 
yn chwareus ar fin yr hwyr fod y Mj'nydd yn fwytäwr 
da, gan mor wâg y dychwelid y llestri ar ol pob pryd. 
Yr oedd awyr iach y Uechweddau, gan nad pa mor galed 
y Uafurient, yn dygymod yn gampus â'r dynion. 

Nid rhaib am dir oedd yn peri i Mr. Jones eangu ei 
derfynau, ond greddf naturiol at amaethu. Addefir na 
chafodd y tir hwn erioed ei drin i weU pwrpas. Per- 
thyna i bob ffarm ei neiUduolion ; ac fe nodweddir pob 
amaethwr teilwng o*r enw â rhyw radd o wreiddioldeb. 
Camgymeriad dybryd yw tybio y gwna yr un driniaeth 
y tro i bob tir. 

Canfu Mr. Jones yn fuan fod ansawdd tir y Bryn yn 
dra gwahanol i Glashirfryn, ei hen gartref; ofer feUy 
ydoedd amaethu yma ar yr un UineUau. Mae hadau 
amrywiol yn hawUo amrywiaeth yn y soîl ; Ue tŷf un 
math o hâd bydd yr un tir yn wrthodedig gan hâd araU. 
Rhaid gofalu am gydnawsedd cydrhwng yr hâd a'r tir. 
Ceir ym mhlwyf Llanblodwel amryw fathau o greigiau. 
O Porthywaun i gyfeiriad y Moelydd ymestyna gwythîen 
braf o garreg calch. Canfyddir yn awr hen weddiUion 
ffwmeisiau calch yng nghymdogaeth Tŷ Gwŷn, Bryn. 
Dywed Mr. Nicholson am yr ardal hon air i*r perwyl 
hwn : — " There is a large mass of igneous rock, which is 
composed of both felspathic and trappsean ash, extending 

a little on the west of Bryn to Mynydd y Bryn. 
These stones are of a dark green colour, and of a very 
hard nature." Deallodd Mr. Jones yn fuan nad oedd 
ansawdd y tir yn gofyn am gymaint o galch, a thir ei 
hen gartref. Prif angen y Bryn ydoedd drains^ ac 
ymrôdd o ddifrif i*r gwaith o agor rhigolau ac i osod 
piỳes er sychu y tir. Nid rhyfedd fod y tir mewn can- 
Ijmiad wedi dod yn fwy ffrwythlon. Pan feddyliom am 
ei lafur diflin, nid ydym yn synnu fod ei feistr tir yn 
meddwl cymaint o hono, ac yn barod i wneyd popeth 
iddo. Cododd Mr. Jones werth y ffarm, ac enniUodd 
iddo ei hun enw fel un o amaethwyr goreu yr ardal. 
Unionodd y gwrychoedd, gwastadhäodd y pantiau, 
gwnaeth i fynydd a dôl roddi cynnyrch. Ymbleserai 
hefyd mewn rhoddi cadwraeth dda i'w anifeiliaid; ni 
chelai unrhyw anhawster i'w gwerthu, ac i ddiogelu pris 
da am danynt. Cadwai drefn ragorol ar ei hoU offer- 
ynau gwaith, a byddai ei ydlan bob amser yn Uawn a 
diddos. 

Gadawn i'r Parch. Edward Humphreys ddweyd ei fam 
am dano yn y cysylltiad hwn : — " Safai Mr. Jones ar y 
blaen ymysg amaethwyr parchus y gym'dogaeth. 
Deallai amaethyddiaeth yn dda, ac yr oedd ei wybodaeth 
am anifeiliaid mor gywir fel ag i sicrhau y mesur hel- 
aethaf o wasanaeth o honynt ; yn gystal a'r pris uchaf am 
danynt. Cymerai y flaenoriaeth ymhlith amaethwyr y 
wlad mewn deàll materion amaethyddol, ac mewn 
ymroddiad gonest i'w dyrchafu a*u gwella. Treuliodd 
i mi wybod, lawer o arian ac amser mewn sychu, arloesi, 
a digarregu y tir, ac unioni y gwtychoedd a'r cloddiau. 
Gweithredai o dan yr argyhoeddiad fod y ddaear yn 
ddigon gonest i roddi allan yn gyfatebol i'r hyn a roddid 

i mewn ynddi. Yr oedd yn amaethwr anturiaethus, 
cynllungar, ac ymroddol." Gallesid disgwyl i ddyn o 
ỳnni a galluoedd mor gytbwys Iwyddo yn ei ymdrechion, 
ac felly y bu. Cafodd, mae'n wir, lawer o anffodion; 
coUodd, ar wahanol achlysuron, lawer o anifeiliaid 
gwerthfawr. Blwyddyn golledus fu 1858, pan yr ym- 
welwyd â'r ardal gan glwyf heintus. Collodd Mr. Jones 
ar unwaith ddwy-ar-bymtheg o wartheg godro ! Buasai 
■ dyn llai gwrol wedi torri ei galon yn wyneb cyfyngder 
o'r fath, ond parodd yr anffawd iddo ef ddyblu yn ei 
ddiwydrwydd. Gwnaeth heb wartheg am yspaid, a 
phrynodd ddefaid i bori y tir, ac ni bu yn hir heb wneyd 
y golled i fyny. Nid oedd anhawsterau a gwrthwynebiad 
yn ei lesteirio, ond yn tynnu allan i fesur helaethach ei 
adnoddau. Cawsai yng nghanol ei brysurdeb, amser i 
gynorthwyo ei gymdogion, a derbyniodd bob help 
ganddynt hwythau. Diwmod dymu, fel rheol, sydd yn 
profi pa mor dderbyniol yw amaethwr yn ei ardal. 
Nid oedd brinder dynion a merched yn y Bryn ar yr 
achlysur hwn. Na, ymdyrrai cynorthwywyr yno o bob 
cyfeiriad. Yr oedd cymwynasgarwch Mr. Jones, a Uety- 
garwch ei briod, yn gwarantu cyflawnder o weithwyr 
ewyllysgar pan fyddai angen am hynny. 



II. 

CEFNBLODWEL. 

© R mai Soar ydoedd enw priodol Capel Wesleyaidd 
^O y Cefn, Ued anfynych, os byth, yr adwaenid ef 
wrth yr enw hwn ; adnabyddid ef wrth enw yr^ 
ardal Cefnblodwel. Nis gallwn wneyd dim yn well yn y 
cysylltiad hwn na dif^^nnu a ganlyn o ysgrif Mr. Isaac 
Watkin ar " Ddechreuad yr Achos yng Nghefnblodwel," 
allan o'r Hysbysydd, Cylchgrawn Cylchdaith Llanrhaiadr. 
Nid ydym ychwaith yn bwriadu difynnu yn gaeth a 
manwl. 

" Saif Cefnblodwel yng nghẁrr uchaf plwyf Llanblod- 
wel, o fewn rhan o Sir Amwythig, sydd ar ffiniau Siroedd 
Trefaldwyn a Dinbych; oddeutu pum milltir o Groes- 
oswallt, tair o Lansilin, ac wyth o Lanrhaiadr-ym-Moch- 
nant. Y mae gwahaniaeth bam ymysg hynafiaethwyr 
parthed tarddiad yr enw Blodwel. Tybia Cyffin, Awdwr 

* Golud yr Oes,' fod yr enw yn cyfeirio at gyflafan 
waedlyd gymerodd le yn yr ardal, pryd y Iladdwyd nifer 
fawr o bersonau, ac y cymj^gwyd eu gwaed â dwfr 
fEynnon oedd g:erllaw. GwelÌT y ffynnon hyd heddyw, 
ond nid yw ei dyfroedd grisialaidd yn murmur dim o 
hanes yr ymladdfa erch. Yn y Domesday Rccord, gelwir 
y lle yn Bodowanham. Golyga y diwedd-nod Sacsonaidd 
*'^ham "-cartref, ac y mae yr Arch-ddiacon Thomas yvL ei 

* History of the Diocese of St. Asaph,' yn tybio ^d^ y 
ganol-sill Owan^ yn golygu y Waun fel ym Mhorthywaun, 
ac nad y w Blodwaun ond ffurff gyntefig ar enw y Ile ; neu 

fod wahafn yn llygriad o Yechan er mwyn ei wahaniaethu 
oddiwrth Blodnorvawr. Yn ol Uaw-ysgrifau Joseph 
Morris derbyniodd ei enw oddiwrth Wennan, mab Syr 
Meurig de Powys, un o ddisgynyddion Tudor Trevor : yr 
hwn a ddaliai yr arglwyddiaeth gyda'i frawd Goronwy 
yn amser y brenin loan. Yn yr Escheat Roll, 56, 
Harri III. ysgrifennir ef yn Bodowaìtham^ a gellir ei 
ddarllen yn Bôd-y-wennan, sef annedd Wennen, a 
thrwy ddiofalwch arferol llenorion Seisnig gyda geiriau 
Cymreig, daeth i lawr inni yn Bôd-wennan, ac yn ddi- 
weddarach yn Blodwan, ac yn ddiweddaf oll yn ei ffurf 
bresenol Blodwel. Mewn gweithred o eiddo un Fitz 
AUan, yn nyddiau Harri VI., gelwir ef yn Blodwali Vawre 
Villata — ^annedd Blodwel Vawr; a chyfeirir yn rhestr 
achau rhai o deuluoedd henafol y plwyf, at rai oedd yn 
preswylio yn Blodwel Fechan ; fel mae'n amlwg fod dwy 
Flodwel yn yr hen amserau. Pa un ai enw Sacsonaidd 
y w Blodwel, yn golygu * blood ' a * wold * — maes y gwaed ; 
ai ynte enw Cymreig yn golygu 'blodau* oddiwrth 
ansawdd heulog a chynnes yr ardal ; metha Dukes yn ei 
* Antiquities of Shropshire ' a phenderfynu. Gwell gennym 
ni y dyfaliad, fod y gair wedi tarddu o 'Blaid-wal' — 
clawdd terfyn cydrhwng dwy blaid — gan gyfeirio at 
glawdd Offa, sydd yn rhedeg drwy y gororau hyn, ac yn 
derfyn rhwng Cymru a Lloegr, a dyna syniad Willis yn 
ei ' Survey of St. Asaph,* (1719). Maint y plwyf yw 
oddeutu 4,500 o erwau, a chyfrifid y boblogaeth yn EbriU, 
1892 yn ymyl wyth gant a hanner. Tybir i blwyf 
Llanblodwel gael ei roddi at Sir yr Amwythig o 
arglwyddiaeth Penllyii ym Meirion — etifeddiaeth Rhirid 
Flaidd, — i arglwyddiaeth Croesoswallt, yn nheymasiad 
Harri*r 8fed: ond erys er hynny y drydedd ran o'r 

trigolion yn Gymry, a Chymraeg glân gloew yw iaith 
arferedig trigolion ochr orllewinol y plwyf. Amaethwyr 
yw y trigolion yn bennaf, ond ym Mhorthywaun ceir 
creigiau anferth Ue y Uosgir torraeth o galch at wasan- 
aeth amaethwyr ac adeiladwyr cyfagos. Peth cymharol 
ddiweddar yn y plwyf yw Ymneillduaeth, ac ni allodd 
ar y goreu ymffrostio mewn rhagor na thri Capel 
Ymneillduol, sef Smyma (a), Nantmawr, Capel y Prim' 
itives, ym Mhorthywaun, a Chapel y Wesleyaid yng 
Nhefnyblodwel. Dyma yr unig un (ac eithrio Capel 
y Wesleyaid yn Llynclys), sydd wedi cadw yn gwbl 
at yr iaith Gymraeg 301 ei addoliadau cyhoeddus. Cawn 
mai un o'r enw Thomas Clayton ydoedd y cyntaf i 
symud tuag at ffurfìo Egiwys Wesleyaidd yn yx 
ardal. Arferai ef drigo mewn tŷ ar fin y ffordd yr ëir i 
Lanrhaiadr o Groesoswallt. Mae y tî' rhwng y ffordd 
a'r afon Tannat, gyferbyn â phlas Glanyrafon. Yr oedd 
ar y pryd yn aelod gyda'r Wesleyaid yn Llansantffraid 
ym Mechain ; eiai ef a*i wraig jmo yn ffyddlon ar bob 
tywydd. Oherwydd pellter y ffordd, a bod amryw yn 
y gymydogaeth, megis Esther Watkin, Tŷ Draw ; Saliie 
Cheshire, Evan Francis, Robert Edwards, David Davies, 
&c., yn ffáfriol i'r enwad newydd ; cychwynwyd achos 
Wesleyiadd yn nhŷ un Richard Robeyts, Tai Cochion. 
Llwyddodd yn rhyfedd, yn gymaint feliy nes tynnu sylw 
ac ennill cenfìgen offeiriad y plwyf. Siaradodd yr 
offeiriad â phawb allai wasgu ar y dosparth gweithiol, 
megis meistri y tir, gan erfyn ar iddynt arfer eu hawdur- 
dod yn erbyn yr achos newydd. Cafodd ymyriad y 
person effaith buan, fel y bu yn rhaid sjonud o*r Tai 
Cochion i dŷ Thomas Cadwaladr, islaw i*r Tŷ Draw, 
Bryn. Mewn ysgrif ar Thomas Clayton o eiddo y 



I20 COFIANT 

diweddar Barch. Evan Evans, yn Eurgrawn Tachwedd, 
1886, ceir a ganlyn : — 

** Yr oedd ein hen frawd mewn ofnau gwastadol rbag iddo gyfarfod 
yr offeiriad, a bwnnw beb íod mewn tymér dda. Clywai gan hwn 
a'r llall, ei íod yn bygwth arfer eì awdurdod, a bwrw y pregethwyr 
íyddant heb drwydded i bregethu, i garchar y Sir. Cafodd Thomas 
Clayton glywed oddiwrth yr offeiriad cyn hir, ym mherson ei feistr 
tíi') gan yr hwn y cawsai lawer o waith fel saer coed. Cyfarchwyd 
ef un diwmod gan y boneddwr y cyfeiriwn ato, fel hyn:— 'Wel, 
Tomos, beth ydi'r Sect newydd ydech cbi wedi ei hel i'r plwy' *ma ? 
Yr ydw' i yn dywed fod genoch ch'i gwarfodydd yn cael eu c^mnal 
jm nhŷ J. J. Bydd raid i ch'i fyn'd o*no ar unweth. Mae Mr. 

V . yn bur ddig wrthach ch'i am hel ríw bethe diarth fel yna i 

bregethu i'w blwy* o; a gwiliwch ch*i, Tomos, i ch*i neud drwg i 
ch'i chun. Wyddoch ch'i Moes gan neb awdurdod i ddarllen y 
'Sgrythyr Lân yn goeddus, nac i bregethu, heb iddo gael awdurdod 
gan yr Esgob. Gwell î ch'i roi beibio'r cwarfodydd 'na yn y tai, 
ne mi ddowch ch'i i ddrwg Tomos, yn y diwedd.' Yn hynod wylaidd 
ac ofhus, atebodd ein hen gyfaiU, nad oeddent hwy yn gwneyd drwg 
i neb—i'r Person na neb arall. * Beth ydach ch'i'n neyd ynta 
Tomos?' 'Dyden ni yn g'neyd dim, syr, ond darllen y Beibl, a 
chanu a gweddîo, ac yr yden ni yn mynd i'r Eglwys am un-ar-ddeg 
bob Sul.' * O, wel, dydw i ddim yn gwel'd eich bod chi'n g'neyd 
rhyw lawer o'ch Ue, Tomos,' ebai y boneddwr ! ! " 

Ni chaed, serch hynny, lawer o heddwch yn nhŷ 
Thomas Cadwaladr, oblegid fod gwraig y tŷ yn difyrru 
ei hun trwy aflonyddu ar gysur y rhai a ddeuent yno i 
addoli. Llwyddai yr achos er pob ymosodiad, yn gy- 
maint felly, nes bu raid edrych allan am dŷ mwy. I 
gyfarfod â*r Uwyddiant, caniataodd Mr. Watkin, Tŷ 
Draw (gŵr oedd mewn sefyllfa anibynnol ar dir- 
feddiannwyr a Chlerigwyr) iddynt gaei addoli yn ei 
ysgubor ef. Ymhen ychydig meddyliwyd am godi Capel. 
Cafwyd addewid am lain pwrpasol o dir ar ffarm y 
Prospect, yn ymyl Croesffordd y Cefn, ond siomwyd hwy 

o hono ; ac oddiwrth Mr. Watkin eto y daeth ymwared. 
Gwerthodd, am bris isel, y dam tir y mae rhan o'r 
Capel presennol amo. Dywed Mr. Clayton yn yr ysgrif 
y difynnwyd o honi eisoes,— "Mi dreiodd y Person 
rwystro Mr. Watkin i roi tir i ni i fildio Capel amo ; 
ond rhoi ddam o yn y diwedd." Prin y gallesid 
dymuno lle mwy cyfleus i gymydogaeth sydd mor was- 
garog ; saif ar fin y ffordd, ac y mae Uawer o Iwybrau 
yn cyfarfod ynddi yn ymyl y Capel. Tra buwyd yn 
adeiladu, cyfarfyddai rhan o'r ddiadell nad allent gyr- 
raedd Tŷ Draw, yn nhŷ Dafydd Pugh, Cefnblodwel. 
Gweithiodd y ddwy adran yn egnîol ar y Capel Newydd, 
trwy godi cerryg, cario defnyddiau, a chyfrannu. Agor- 
wyd y Capel yn 1840. Galwyd ef yn Soar. Teimlid 
bellach fod yr achos wedi ei sefydlu. 

•* *Doedd dim usê i*x Eglw^rswyr bellach," ebai Thomas Clayton, 
'* fygwlh,— yr oedd y bobl am danom ni, a 'doedd genyn nhw ddim 
byd i neyd ond rhannu peisiau gwlaneni a phlancedi i*r rhai fydde 
yn mynd i*r E^lwys, a deyd y caen nhwthe beìsìau a phlancedi a 
glo hefyd, os doen nhw; ond *doedd y bobl yn meindio m'onyn* 
nhw. At y Wesleys yr oedd y bobl yn dwad. Dyse ni heb ddechre, 
mae'n debyg na chaesen nhwthe mo'r peisiau. 'Doedden nhw yn cael 
dim cyn hyny, beth bynnag.*' 

Gwelwch fod y Capel Cyntaf wedi ei godi yng 
Nghefnblodwel rhyw wyth mlynedd cyn i Mr. Jones 
ddyfod i'r Bryn. Ymhen pedair blynedd ar ol iddo 
sefydlu yn yr ardal, gwelwyd fod y Capel Newydd wedi 
mynd yn rhy fach i*r gynnulleidfa. Syrthiodd y cyfeillion 
i'r amryfusedd sydd hwyrach yn nodweddiadol o'r 
Enwad, o godi capel rhy fychan, fel y bu yn rhaid 
ymhen deilddeng mlynedd ar ol codi y capel ei helaethu. 
Profodd Mr. Jones, y Bryn, o werth mawr yn yr argyfwng 

hwn. Dodwyd Uechfaen ar borth y capel y flwyddyn 

hon, ac ami y geiriau canlynol : — 

SOAR, 

Addoldy y Trefnyddion Wesleyaidd. 

Adeiladwyd A.D., 1840. Helaethwyd A.D., 1852. 

" Gwylia ar dy droed pan fyddech yn myned i dy Dduw." 

Preg. V. I. 
** Yn addfwyn tyr'd Vr Noddfa — cyn delo 
Dialedd drom wasgfa; 
I dŷ lôr dy dymor da 
Yn addas, O ! defnyddia." 

Cyfansoddwyd yr englyn gan Evan Prŷs, pregethwr 
cynorthwyol o Langadfan. Cyn bod saith mlynedd 
arall wedi mynd heibio torrodd Diwygiad Crefyddol 
allan drwy*r wlad. Ymdyrrai y bobl i*r Capelau, ac 
ymunodd nifer liosog âg Eglwys Soar, fel y pender- 
fynwyd eangu y terfynau yr ail waith. Nid oedd y 
tir y safai yr hen gapel arno yn ddigon, pwrcaswyd 
rhagor, a digon i godi tŷ, yn rhad drwy haelioni Mrs. 
Moreton, Penybont, merch y cymwynaswr diweddar 
Mr. Watkin, Tŷ Draw, a mam i briod y Parch. Robert 
Jones (d), Towyn. Ymdaflodd gẃr y Bryn ac ereill 
yn aiddgar i'r gwaith, a chefnogwyd hwy yn Uawen 
gan yr Arolygwr siriol, y Parch. Evan Davies. Tra 
buwyd 3^ adeiladu ymwahanodd y ddiadell eto yn 
ddwy, aeth un adran i addoli i adeilad perthynol i Mr. 
Jones, y Bryn, a*r Uall i ystafell gyfleus perthynol i Mr. 
Evan Jones, y Cefn. Cafwyd amserau bendithiol yn y 
Bryn yn y cyfnod hwnnw. Gwyddai Mr. Jones er yn 
blentyn beth ydoedd cael Arch Duw i*w hen gartref, ond 
bellach, rhoddir yr un anrhydedd iddo yntau i groesawu 
yr Arch i'w gartref newydd. Gwelid Mr. a Mrs. Jones 

a'r chwè plentyn yn gwneyd eu rhan bob dydd Sadwm i 
wneyd yr ystafell yn ddiddos a chyfleus i'r saint was- 
anaethu Duw ar y Sul. 

Ar y ^gain o Hydref, 1863, gwelid y ddwy adran yn 
ail-ymuno. Cyrchant o bob cyfeiriad i Gapel Cefnblod- 
wel : a pha ryfedd ! yr oedd y Parch. Thomas Aubrey yn 
agor y capel trwy roddi Darlith ar " Gartref y Gweithiwr." 
Trannoeth pregethwyd gan Mr. Aubrey, a'r Parch. John 
Evans, Egiwysbach, a'r Parch. Robert Jones (d). Yr 
oedd y Parchn. Samuel Davies a Hugh Jones newydd 
ddod i'r Gylchdaith. Eisteddai y Capel oddeutu 230, a 
chostiodd yr helaethiad ;É^35o. Hwyrach y byddai cael 
golwg ar y sêt fawr flwyddyn yr agoriad o ddyddordeb. 



• 




Sêt y BrjTi. 


• 

Wm. Jones, y Bryn. 
Thomas Clayton. 

Dafydd Dafís. 

Thomas Roberts, y Nant. 
£ Robert Edwards. 



Ymhen ychydig ar ol agor y Capel Newydd, dechreu- 
wyd gosod rheilffordd i lawr o'r Amwythig at Graig 

Tannat, Nantmawr. Dygodd hyn gyflawnder o waith i 
drigolion y Ue, ac fel y gallesid disgwyl, daeth Uawer o 
bobl ddieithr i weithio ar y line, ac i ymofyn gwaith yn 
y creigiau. Daeth yr Eglwys yng Nghefnblodwel mewn 
canlyniad i wisgo agweddau llewyrchus iawn; byddaî 
y Capel ar nos Sabbothau yn orlawn at y drws. Dyma 
ddyddiau euraidd y Cefn. Rhifai yr Ysgol ar gyfar- 
taledd oddeutu chwech ugain. Cododd cyllid yr Eglwys, 
ac heblaw cyfrannu at achosion cartrefol a chylchdeithiol, 
daeth Eglwys Cefnblodwel yn enwog mewn casglu at y 
Genhadaeth Dramor; ac fe geidw Cylchdaith Llan- 
rhaiadr ei henw da hyd heddyw fel un o'r Cylchdeithiau 
mwyaf amlwg yn ei chydymdeimlad â*r gwaith Cen- 
hadol. Ond ni pharhaodd pethau fel hyn yn hir yn y 
Cefn; drwy ryw amryfusedd ataliwyd y gwaith yn 
Nantmawr, a gorfu i deuluoedd cyfain ymfudo o'r fro. 
Gwir i'r gwaith gael ei ail-gychwyn, ond ar raddfa 
lawer llai. Colledwyd yr Eglwys yn ddirfawr. Mae 
anffodion fel hyn yn bethau digon cyffredin mewn 
ardaloedd gweithfäol. Llanw a thrai welir yn fynych ; 
ond yr oedd corff yr aelodau yn y Cefn yn dal rhyw 
berthynas âg amaethyddiaeth, ac fe allodd yr Eglwys 
yn Soar, Cefnblodwel, ymgynnal yn rhyfedd yn wyneb 
y golled. Nid aeth Duw o'r wlad ; cadwodd Ei lygaid 
ar Ei etifeddiaeth yn yr ardal, a chynysgaeddodd yr 
Eglwys âg arweinwyr calonnog ac ymroddol. 



III. 

CYFUNIADAU— BYD AC EGLWYS. 

yNTl bu Mr. Jones yn hir jrTi ardal Cefnblodwel heb 
I \ i V gym'dogion ddeall ei fod yn ddyn dau fyd. 
Gwelodd yr Eglwys yn y Cefn fod ynddo ad- 
noddau, a chanfu y byd yn f uan fod ynddo gymhwysterau 
at waith. Nid oedd dim o'r meudwy ynddo ; na, hoffai 
gwmni. Nodweddid ei bersonoliaeth â rhyw swyn oedd 
yn tynnu pawb ato. Dichon fod y ddawn hon yn fwy 
amlwg ynddo na'i frodyr. Anfantais ambell ddyn lled 
dda yw ei dueddfryd enciliol a distaw. Gwyddom am 
ddynion iselfrydig, — dynion sydd yn rhy wylaidd i wthio 
eu hunain i sylw, gyfrifir yn anibynnol ac uchelfrydig. 
Medda ereiU y ddawn i wneyd eu hunain yn gartrefol 
gyda phawb. Yr oedd Mr. Jones yn fwy parablus na*i 
frodyr, ac yr oedd yr elfen gymdeithasol yn gref ynddo. 
Gwyddai hefyd pryd i siarad a beth i*w ddweyd. Tybir 
gan rai fod distawrwydd yn arwydd o fawredd, a mynych 
yr adgofir ni am yr adnod honno, " Y ffôl tra tawo a 
gyfrifir yn ddoeth ; a'r neb a gauo ei wefusau yn 
ddeallus." Mae y ÿòl yn sicr o fod yn ddoethach wrth 
dewi, ond nid yw yn canlra fod y doeth yn ffolach wrth 
siarad. Nis gellid cymhwyso y geiriau hynny o eiddo 
Pope, at ein cyfaill : — 

** Words are like leaves, and where they most abound 
Much fruit of sense beneath is rarely found." 

Gall tewi ar rai adegau fod yn arwydd, nid o synwyr, 
ond o wendid^ a diffyg dynoliaeth. Fe ddywedir fod y 
Creawdwr wedi. rhoddi chwech o musdes i*r llygaid, wyth 

i'r glust, a dim ond tri i*r tafod ; awgryma hyn y dylai 
dyn weled a chlywed mwy nag a ddywed ; ond ofnwn 
fod ambell un wedi tewi ar lawer adeg am nad oedd 
yn ddigon gwrol i siarad. Yr oedd Mr. Jones yn meddu 
ar argyhoeddiadau fel Cymro, fel Rhyddfrydwr, fel Ym- 
neiUduwr, ac fel Cristion ; ac nid oedd amo gywilydd 
datgan ei fam yn groew. Gallai hefyd amddiffyn ei 
olygiadau gyda medr a graen. Fel hyn yr ysgrifenna 
y Parch. John Felix am dano yn y cysylltiad hwn : — 

** Parchai yn ddwíh y rhai a wahaniaethant mewn bam oddiwrlho, 
ond ni íradychai ei egwyddorion er mwyn neb. Canlyniad hyn ydoedd 
fod y rhai y gwahaniaethai jm ei olygiadaa oddiwrthynt yn ei barchu. 
Gwyddom fod gan Eglwyswyr a Chlerigw^rr selog, anrhaethol fwy o 
barch iddo ef nag i'r rhai a wadent eu hegwyddorion, ac a ddiystyrent 
Eglwys eu tadau er mwyn boddio dynion. Mae hanes y llanciau ym 
Mabilon yn ail-adrodd ei hunan drwy yr oesau.*' 

. Ymhell y bo'r dynion sydd yr un fam â phawb. Dylai 
pob dyn teilwng o*r enw feddu bam oleuedig ar brif 
faterion by^^-yd ; ac ni ddylai arfer cyfrwystra i gelu ei 
fam ar gwestiynau cymdeithasol. Gynifer, onitê, sydd 
yn ymffrostio eu bod wedi byw mewn ardal am chwarter 
canrif neu ragor nad ẃyr neb beth yw eu golygiadau 
gwleidyddol ! ! Ymffrostia ereill eu bod yn ddigon 
eangfrydig nes y gallent fod mor ddedwydd yn yr 
Eglwys a*r Capel. Dman o honynt ! ! Nid oes gan- 
ddynt argyhoeddiad o gwbl, neu ynte maent yn rhy wan 
i fod yn ffyddlon iddynt. Ni fynnai Mr. Jones wthio ei 
syniadau i sylw ar draws deddfau moesgarwch ; ond 
gwnelai ei feddwl yn ddigon eglur pan fyddai galw am 
hynny. Dichon fod nodwedd Seisnigaidd y cyfarfodydd 
politicaidd yn y rhanbarth hwn o'r wlad wedi ei gadw 
rhag cymeryd rhan flaenllaw ar Iwyfannau gwleidyddol. 

Parai yr yspryd Seisnig oedd yn ymwthio i'r golwg ofid 

dirfawr i'w galon Gymreig. Pan gawsai gyfleustra 

rhoddai ergyd drom i yspryd Dic Shôn Dafydd. " Gwn 

am rai," meddai, mewn Cyfarfod Diolchgarwch am y 

Cynhaeaf )ni Llynclys, "nas gallant ddim gwerth o 

Saesneg eu hunain na siaradant Gymraeg gyda'u plant ; a 

dyna lle mae eu plant, druain, heb fedru na Chymraeg na 

Saesneg yn iawn." Cydwelai ef yn hollol â Cheiriog : — 

« Dysg iaith dy fam yn gyntaf un 

Ac wedyn iaith Yictoria.*' 

Ond ni Iwyddodd hualau iaith i guddio galluoedd a 

gwerth y dyn, canfyddai ei gymdogion aeddfedrwydd ei 

fam a'i ffyddlondeb iV argyhoeddiad, a mynnent ei 

ddewis fel arweinydd gyda materion plwyfol a chym- 

deithasol. Penodwyd ef yn Ovcrsecr y plwy', yn Way 

Warden ac yn Road Surveyor, &c., &c. Rhaid addef 

serch hynny, mai yng Nghapel Cefnblodwel y gwelid 

ef yn ei elfen. Yr oedd amryw bethau wedi digwydd yn 

ei hanes barodd i'w galon ymglymu yn anatodol wrth 

Gapel Cefnblodwel. O flaen popeth, yma y cafodd 

iachawdwriaeth i'w enaid. Ac fel hyn y bu. Yn 

uniongyrchol wedi iddo ymsefydlu jti y Bryn, dechreuodd 

ef a'i briod fynychu Capel y Cefn. Yr oedd cyn ei 

achub ýn Ymneillduwr fel nad oedd ganddo duedd i 

fyned i'r unman a*r meistr-tir ; gyda hynny yr oedd yn 

Wesleyad, fel nad oedd yrí petruso pa gapel i fyned iddo. 

Ond er ei fod wedi ei fagu fel y sylwyd ar aelwyd grefydd- 

ol, ac yn wir yn un o blant y Seiat, nid oedd eto wedi cael 

golwg ar ei gyflwr. Tyfodd i fyny yn ddyn moesol heb 

ei achub. Dichon y gallai ddweyd fel Uawer ohonom : — 

" It gives me little joy 

To know i'm farther off from heaven 

Tiian when I was a bo^f.'' 

Yn fuan ar ol dod i'r Bryn, torrodd y iyphoid fever 
allan, a tharawyd ef gan y clefyd. Bu yn wael iawn, ond 
cafodd amser a chjríleustra i feddwl am ei enaid. Ym- 
welid )ni gyson âg ef gan yr hen flaenor duwiol Thomas 
Clayton, gweddîai lawer gydag ef, ond methid a'i gysuro ; 
gwelai ei himan yn bechadur mawr. Clywai gŵn 
annwn yn udo, gwelai ellyllon yn hyll dremu, tewychai 
y cymylau hagr uwchben, a daliai i lefain '^'coUedig, 
coUedig." Gwellhaodd o'r afiechyd, a phwy ddigwydd- 
odd fod yn pregethu yng Nghefnblodwel y Sul cyntaf yr 
aeth i'r capel ar ol ei gystudd, ond ei frawd-yng-nghyfraith 
Mr. Humphrey Humphreys, a'r geiriau hynny oedd y 
testyn : — " Ymarfer dy hun i dduwioldeb " (i Tim. iv 3), 
ac o dan y bregeth honno ufuddhaodd i'r alwad Ddwyfol, 
a chofleidiodd lesu Grist yn Waredwr i'w enaid. Yn 
awr, mae'n ffaith eglur yn hanes pawb ; fod y Ueoedd y 
derbyniasom bethau gwerthfawr ynddynt, yn mynd yn 
gysegredig yn ein golwg. Beth sydd yn cyfrif am yr 
afael sydd gan Gapelau Ymneillduol yng nghalon y 
genedl ? Yn sicr, nid eu gwychter allanol ; beth ynte ? 
am mai ynddynt y derbyniasom bethau goreu bywyd; 
ynddynt y profasom y rhodd nefol a nerthoedd y byd a 
ddaw. Gall fod ambell i fynwent yngljoi â'r Eglwys 
Wladol ^Ti gu yn ein golwg ar gyfrif y rhai anwyl sydd 
gennym yn gorwedd yno ; ond mae y Capelau yn gysegr- 
edig gennym oblegid mai yno y gwelsom yr anwylaf o 
bawb. Nid ydym, wrth gwrs, yn Awgrymu nad ^rw 
Duw i'w gael mewn lleoedd ereiU ; ond yma y gwelsom ni 
Grist yn ei ogoniant. Presenoldeb Yspryd Duw sydd yn 
gwneyd lleoedd yn gysegredig ; gellir hebgorbendithEsgob 
'rol derbyn dawn yr Yspryd Glân. Dyma sydd yn cyfrif 
am ymlyniad y Genedl Gymrçig wrth Ymneillduaeth, a 



Y Tri Brawd. 129 



dyma'r esboniad ar eiddigedd Mr. Jones dros Gapel 
Cefnblodwel. Gwelodd yr Eglwys bellach fod ynddo 
gymhwysterau i waith. Bendithiwyd ef â natur hawdd- 
gar, a thymer siriol, a chalon agored. Anffawd ambell 
ddyn go dda yáyy/ ei fod o dymer afrywiog ac anhydrin. 
Difwyna hyn gryn lawer ar ei flagur, a thỳn oddiwrth 
ei ddefnyddioldeb. Anfantais yr achos mewn Uawer Ue 
ydyw cael arweinydd y byddwn yn gorfod ameu ei 
ddoethineb, er yn cydnabod cywirdeb ei amcanion. 
Meddai ein cyfaiU gymhwyster naturiol a moesol i 
arwain. 

« MsLt gennym," ebai Mr. Felix, ** dystiolaeth rhaì fuont yn nosparth 
Mr. Jones ^rn 3T Ysgol Sul, sydd yn cadamhau hyn. Addefant, er 
iddynt weled athrawon eangach eu gwybodaeth ac uwch eu cyrhaedd- 
iadau meddylìol, na welsant neb yn fwy galluog i wneyd y class yn 
ddyddorol a buddiol. Hoffai pawb fyned ato t'w ddosparth," &c. 

Ceid ynddo rhyw gyfuniad hapus o alluoedd oedd yn 
gwneyd ei bersonoliaeth yn gyfareddus. Gwelir ambell 
athraw gwybodus yn fethiant nid am nad yw yn deall 
ei bwnc, ond am nad yw yn deall ei ddisgyblion. Mae 
deall y Natur Ddwyfol yn y Llyfr yn werthfawr, ond 
mae deall y natur ddynol yn y dosparth o bwys. 
Meddai Mr. Jones y ddawn i drin pobl. Elai y gweision 
ar y ffarm, a'r disgyblion yn y dosparth ^m hoff o hono. 
Meddai hefyd allu i drin arian. Wedi'r adgyweiriad fu 
ar Cefnblodwel yn 1863, gwnaed ef yn un o Ymddiried- 
olwyr y Capel, ac yn fuan wedi hynny yn Drysorydd y 
Trust. Gwelsom fod yr Ysgol Sul a*r Ymddiriedolw^n: 
eisoes wedi ei anrhydeddu. Mae yr Eglwys yn awr yn 
disgwyl am gyfleustra. Ar neiUduaeth Mr. Robert 
Edwards, penodwyd ef yn Flaenor; a phrofodd yr 
apwyntiad yn fantais i Iwyddiant yr achos. Nid aeth 

«r hynny i eistedd i*r sêt fawr, nes bu farw Thomas 
Clayton yn 1877 ; yna meddiannodd gorael yr hen wron, 
ac yno y gwelid ef bob Sabboth yn ddifwlch am lawer 
blwyddyn. Gwnaeth Flaenor egnîol a dirodres. Meddai 
ar graffter neiUduol i adnabod yr aelodau, a byddai yn 
ddoeth yn ei gynghorion a'i geryddon. Fel hyn yr 
ysgrifenna Mr. Thomas Morris, gŵr gafodd bob cyfleus- 
tra fel cyd-swyddog i*w adwaen : — 

**Yr oedd rhaì nodweddion yng nghymeriad Mr. Jones sydd yn 
werth i'r oes nesaf eu gwybod a*u hefelychu. Gwir iddo ddangos 
mai dyn ydoedd, a dyn fel ereill, yn meddu ei wendìdau; ond er y 
cwbl sîaradai y cyffredin, ac yn enwedig ei gymdogion agosaf, yn 
uchel am ei grefyddolder. Nodwedd gyntaf ei gymerìad crefyddol 
ydoedd ei ymroddiad hoUol a phenderfynol i waith yr Arglwydd. 
Yma yr oedd ei dde&yddioldeb yn ymddangos amlycaf ; ac yma y 
teimlir y golled drymaf. Nid yn unig meddai ar dalentau cymwys i 
fod yn Flaenor, ond yr oedd ganddo galon at y gwaith. Gwnelai 
ddefiiydd prydferth o wirioneddau y Beibl yn ei weddîau cyhoeddus 
ac yn ei ymddiddanion jm y gyfeillach. Nid yn fynych y cjrfaríiim 
â neb mwy deheìg yn cymhwyso gwirìoneddau yr Ysgrythyr at 
anghenìon aelodau ei ofal. Nid wyf yn cofìo i mi gyfarfod â neb 
mwy di-absen; nid yn unig ni le£utd ddrwg am neb, ond pan ddy- 
nodid bai mewn arall, gofalai ef am osod rhinwedd ar eî gyíer. Pan 
ddywedai ambell un, * Hen frawd digon cybyddlyd yw hwn a hwn.' 
' Aiê,' ebai Mr. Jones, *mae'n garedig iawn wrth ei íam weddw, ac 
efe sydd yn hanner cadw ei chwaer amddifad.' Am ragorìaethan 
pobl yr hofiÌEd ymddìddan, ac nìd am eu difiÿgion. Nid oedd yn 
hoffi siarad am wendidau neb ond ei wendidau ei hun; ar y Uaw 
arall ymhyfrydai mewn son am ragoríaethau pawb ond d ragoriaethau 
-&. hun. Nis gwn ychwaith am neb oedd yn fwy pur fel cyfiûll. Yr 
oedd yr achos yn agos iawn at ei galon, ac nid oedd un aberth yn 
ormod ganddo wneyd er mwyn Crìst. Byddai yn dra gwrthwynebus 
i ddull marwaidd ac ymlusgol mewn Cyfarfodydd Eglwysig; a chas 
fÿddai ganddo bob cwyno digalon a difirwyth am iselder crefydd. 
Meddai heiyd ar allu rhyfedd i drin plant. Ymdyrrent o'i gwmpas 

wrth ddod adref o'r Capel, gan lusgo wrth labedi eì gôt, a byddai 
yntau fel llanc nwyfus yn dra chwareus gyda hwynt. Hofiai eu 
cymeryd gydag e£ i*r Brj-n am dê, a mynych y clywais Mrs. Jones yn 
dweyd, * Da chwi, William, byddwch ddìstaw ; yr ydych yn fwy eich 
stŵr na'r un o*r plant.' Credaf na bu erioed swyddog eglwysig oedd 
yn íwy manwl. Nid oedd dim yn rhy fychan i ennill ei sylw. * Cesgl- 
wch y briw-fwyd gweddill,' ydoedd ei arwyddair. Rhoddai sylw i*r 
geiniog yn gystal a'r bunt. Ofnaf y byddai rhai yn cam-esbonio ei 
fanylwch ; a chyhuddent ef o fod yn gynnil. Credai mewn darbod- 
aeth, ac yr oedd yn el^m i wastraff ; ond ni bu neb erioed yn fwy hael. 
Yr oedd gormod o feddalwch naturiol ynddo i fod yn gybydd.'' 

Fel hyn yr ysgrifenna y Parch. Edward Humphreys, gŵr 
gafodd well cyfleustra i'w adwaen nag odid un gweinidog 
arall sydd yn fyw : — " Da gennyf ddeall i chwi ymgy- 
meryd â gwneyd Cofiant i'r tri brawd o Glashirfryn. 
Adwaenwn hwynt yn dda ers oddeutu hanner càn mlyn- 
edd. Yr oeddjoit yn ddynion uwchlaw y cyffredin — 
ganwyd hwy yn arweinwyr. Yr oedd fy edmygedd o 
honynt, a'm parch iddynt, yn fawr iawn. Gallaswn 
ddweyd llawer am bob un o honynt. Ar eich cais chwi, 
y mae yn bleser gennyf ddweyd gair am Mr. William 
Jones a thaflu blodeuyn ar ei fedd. Bu ef yn gymydog 
agos i mi am gyfnod, a pharhaodd yn gyfarwyddwr ac yn 
arweinydd i mi hyd derfyn ei fywyd. Wedi chwalu fy 
hen gartref, ar ei aelwyd gynnes a Uawn, y gwnawn fy 
nghartref yn ystod fy ymweliadau mynych âg ardal fy 
ngenedigaeth. Yr oedd yn Mr. Jones ddynoliaeth dda. 
O ran egwyddorion a theimladau, ac ymddygiadau, yr 
oedd 'yn foneddwr trwyadl. Boneddwr syml ydoedd o 
waith natur, heb ddim o'r boneddwr celfyddydol sydd 
yn gyfansoddedig o ffurfiau, golud, a gwisgoedd. Meddai 
ar fesur helaeth iawn o synwyr cyffredin. Arferai fam 
ddoeth a da, mewn amgylchiadau sydyn ac eithriadol ; 

a byddai yn bur debyg o gael y ffordd oreu i ddod allan 
o honynt. Meddai ei gydnabod ymddiried Uwyr ynddo 
yn hyn o beth ; rhedent ato mewn achosion o gyfyngder, 
am gyfarwyddyd ac arweiniad. Mewn achosion gwladol 
ac eglwysig, edrychid i fyny ato ef fel gŵr o gyngOT; 
rhoddid y sylw mwyaf i'w farn, ac fel rheol byddai ei 
air ef yn derfyn ar bob dadl. Yr oedd, fel y sylwyd, 
yn amaethwr penigamp ; ond nid fel amaethwr da, y, 
mae yn hyfryd gennym feddwl am dano yn awr ; eithr 
fel Cristion cywir a ffyddlon. Peidiodd a bod yn 
amaethwr pan y bu farw ; ond erys yn Gristion yn dra- 
gywydd, a bydd i'w weithredoedd ei ganlyn. Fel aelod 
o Eglwys Cefnblodwel yr ydym yn ei gofio gyntaf. 
Parhaodd yn aelod egnîol hyd y diwedd. Yr oedd yn 
Gristion goleuedig a ffyddlon ; cysegrodd ei hun a'i 
eiddo, ar allor Crist ; a rhoddodd y cwbl i fyny i'w was- 
anaeth. Gwyddom na hoffai i ni ddweyd fod ei fywyd 
crefyddol yn ddifai, nac yn ddifrychau. Bywyd pwy 
sydd yn berffaith ? Gall gwendid rhai o honom fod yn 
fwy cudd, a gwendid ereiU yn fwy cyhoedd ; ond ni 
bu neb perffaith, ond Un ! Llywodraethid bywyd Mr. 
Jones, er hynny, gan yr egwyddorion puraf ; ysgogid ef 
gan y cymhellion goreu, a chyfeiriai bob amser at y 
dibenion uchaf; a gellir edrych arno fel engraifft 
ardderchog o ddisgybl i lesu Grist. Yr oedd yn dra 
defosiynol ei yspryd a'i arferion. Ar ddechreu ei yrfa 
grefyddol, cododd allor i'r Arglwydd ar ei aelwyd. Nid 
oedd prysurdeb cynhaeaf, na diwmod dyrnu, nac un 
amgylchiad arall, i ymyrryd â'r wasanaeth grefyddol yn 
y teulu hwyr a boreu. Bu yn ffyddlon i foddion gras ar 
y Sabboth, ac ar nosweithiau yr wythnos. Parchai dŷ 
Dduw, a phur anfynych y byddai ei le yn wâg yn yr 

addoliad. Bu yn Flaenor yn yr Eglwys am yn agos i 
hanner càn mlynedd. Yr oedd ynddo gymhwysterau 
neiUduol i'r swydd. Yr oedd ei brofiad personol o iach- 
awdwriaeth yr Efengyl yn gymorth effeithiol iddo 
arwain ereiU yn Uwybrau y bywyd. Gyda bam dda, ac 
yspryd gwresog, yr oedd yn gallu cyfrannu i gyfreidiau 
y Saint ; a'u harwain i'r porfeydd gwelltog, a cherllaw y 
dyfroedd tawel. Bydd enw Thomas Clayton a WiUiam 
Jones yn aros yn hir mewn coffadwriaeth. Bydd dylan- 
wad eu cynghorion a'u hesiamplau i'w weled a'i deimlo 
yn yr Eglwys am flynyddoedd lawer. Bendithied Duw 
ei Eglwys â dynion o gyffelyb feddwl a ffyddlondeb, î 
fod yn flaenoriaid arni. Cafodd Mr. Jones gymar bywyd 
o gyffelyb feddwl ag ef ei hunan. Dynes ragorol oedd 
Mrs. Jones. Braidd yn ddistaw ac enciliedig, ond yr 
oèdd yn gymeriad dichlynaidd a hardd. Cyfranogai o 
yspryd a haelfrydedd ei phriod; a chefnogai ef yn ei 
holl ymdrechion. Bellach, mae y ddau wedi ein gadael 
am well byd. Teimlwn fod y ddaear yn wacach ar ol 
eu colli ; ond y mae yn fwy difyr meddwl am y Nefoedd 
fel cartref tragwyddol ar ol eu mynediad hwy yno." 
Ysgrifenna'r Parch. John Pierce i'r un perwyl : — 
**Adwaenwa y brawd yn dda er y flwyddyn 1859. Mae clodydd 
Richard Jones, yr hynaf, gryn lawer o honynt wedi eu cyhoeddi yn 
barod; ond llai na digon eto. Am John Jones, yr oedd ef yn íwy 
dìstaw, ond yno i gyd. Gweithiwr tawel, dygn, diwyd, gartref ydoedd 
ef. Am William Jones, yr oedd ef yn gorphoriad o garedigrwydd. 
Rhagorai yn fawr yn y gras hwn. Ganwyd ef yn gymwynaswr, ac 
nid wyf yn siwr, pa un ai iddo ef, ai Mrs. Jones, y rhoddwn y llawryf 
yn y cysylltiad hwn." 

"Mae yn awr ddeugain mlynedd,'* ebai y Parch. Robert Jones, 
Towyn, *<er pan dreuliais ddwy flynedd ar Gylchdaith Llanfyllin, 
gyda*r Parch. Thomas Aubrey. Byddwn, y pryd hynny, yn ymweled 

yn achlysurol â Cbylchdaith Llanrhaiadr ; a bum fwy nag unwaith ^m 
pregethu yn Nghefnblodwel. Yr oedd Mr. Willíam Jones ar y pryd 
yn cyflym godi i sylw a dylanwad fel amaetbwr parchus, ac yn Flaenor 
yn Kglwys y Cefh. Cof gennyf y tro cyntaf i mi ei adnabod. Aethai 
3rr hen Gapel yn rhy gyfyng i*r gynnulletdfa, ac ar yr achlysur o'i aü 
agoriad, cefais y fraint o gymeryd rhan yn y Cyfaríod gyda'r Parchn. 
Thomas Aubrey, a John £vans (Eglwysbach). Dyma*r waith gyntaf i 
mì weled Mr. Jones. Bum amryw weithiau ar ol hynny yn aros yn y 
Bryn, a chefais bob tro garedigrwydd mawr. Mewn gair, yr oedd y 
tŷ yn gartref pregethwjT. Fy s>niad am Mr. Jones ydyw, ei fod yn 
berchen meddwl cryf ac argyhoeddiadau cryfion, yn enwedig fel 
gwrth-ysmygwr. Yr oedd yn Gristion gweithgar ac yn Flaenor 
flfyddlon.** 

Difynnwn a ganlyn o lythyr dderbyniasom oddiwrth 
y Parch. Owen Hughes, Caer : — 

"Treulîais chwe' blynedd o fy mywyd gweinidogaethol yn Sir 
Drefaldwyn. a chefais bob mantais i adnabod y tri brawd o Glashirfryn. 
Sŷn yw meddwl fod y tri wedi huno. 

Y tro c^Titaf i mi gyfarfod Mr. William Jcnes ydoedd yn Llansilin, 
ymhen ychydig ddyddtau wedi i mi ddod i'r G>lchdaith ym Medi, 
1877. Cariodd ei ddull sirtol a serchog o ymddiddan gyda mi yr adeg 
honno, ddylanwad ffafriol ar fy meddwl. Fel y daethum i'w adnabod 
yn well, hoflwn ef yn fwy; ac wrth adael y Gylchdaith cadamha\iyd 
y syniad fTurfiats am dano pan welais ef gyntaf Yr oedd yn ŵr 
hynaws, cywir, caredig a neillduol o gymwynasgar. Hoíîwn et weled 
yn y boreu yn bwydo y da pluog ; rhoddai â Uaw agored. 

Clywais Mrs. Jones yn dweyd wrtho ambell dro ei fod yn ihoddi 
mwy nag oedd eisieu. Atebai yntau yn siriol, * Yr wyf yn leicio eu 
gweled yn cael digon.* Yr oedd hyn yn nodweddiadol o*r dyn. 
Deallais yn union wedi dod i'r Gylchdaith fod Mr. Jones }*n un o gol- 
ofnau yr acbos. Bu Thomas Clayton farw y flwyddyn y daethum i*r 
Grylchdaith ; ac ar ŵr y Bryn yr edrychid fel arweinydd yr achos. 
Byddwn )m falch o'r cyfleustra o gael aros yn y Bryn. Yr oedd yno 
bob amser lety parod, a chwmni diddan ; a phan fyddai angen am 
geífy] neu gerbyd, byddent bob amser at ein gwasanaeth, heb orfod 
gofyn am danynt. Nid oedd ball ar ei gymorth i*r tlawd a'r anghenus. 

Ymhyfrydai mewn gwneuthur cymw^masaii. Perthynai iddo lawer o 
ragoriaethau gwerth i'w hefelychu. Yr oedd felly mewn fiyddlondeb a 
phrydlondeb jrn hoU Gyfarfodydd yr Eglwys ar y Sabboth jrn gystal a 
nosweithiau gwaith. 

Danghosai hefyd ofal neillduol am y ddyledswydd deuluaidd. Beth 
bynnag fyddai llîosowgrwydd y gofalon ddeuai i*w ran lawer diwmod, 
ni chaniataì i*w weision na'i forwynion, na'r un o'r teulu ddechreu eu 
gomchwylion heb eu cyflwyno i ofal Duw. Yr un modd ar ol Uafur y 
dydd. Yr oedd hefyd yn wastad jrn siriol a charedig yn ei deulu. 
Chwareuai fel plentya gyda'i blant, a byddwn yn teimlo yn fwy Uon fy 
yspryd ar ol mwynhau eu cwmm. Gyda hyn oU cariai ddylanwad ac 
awdurdod dros y phmt. GraUai geryddu a rhybuddio, ac ni byddai 
angen am iddo ddweyd dim fwy nag unwaith. Rhyfeddwn weled y 
iath gyfuniad o dynerwch a nerth. Yr oedd hefyd yn wrthwynebol 
iawn i'r arferìad afreidiol o ysmocio. Ni oddefiû i neb ddefiiyddio 
pibeU a thybaco yn ei dŷ. Ni honnai efe ei hunan fod yn gwbl r^rdd 
oddiwrth bob arferiad difudd a diwerth ; ond gaUai yn hŷf anghymer- 
adwyo yr hyn a ymddanghosai iddo ef yn wrthuni ac yn wastraff." 



IV. 
BYWYD YR AELWYD. 

C^^ AE llawer iawn o werth a defnyddioldeb dyn yn 
J V \ dibynnu ar synwyr a doethineb ei wraig. Mae 
digon o logic yn perthyn yn naturîol i*r natur 
ddynol i dynnu casgliad, nad y^ y sawl sydd yn methu 
llywodraethu ei dŷ ei hun yn dda, yn debyg o allu 
Uywodraethu tŷ Dduw yn well. "Oblegyd," meddai 
Paul (ac yr oedd ef yn deall athroniaeth trefh pethau) 
**oni fedr un lywodraethu ei dŷ ei hun; pa fodd y 
cymer efe ofal dros Eglwys Dduw?" (i Tim. iii. 5). 
Gwyddom wrth gwrs am aml i íiaenor a phregethwr 
rhagorol wedi bod yn eithriad i'r rheol, ond saif y rheol 
yn ddilys serch hynny. Mae gwraig anynad, a phlant 
anhydrin, wedi tynnu Uawer oddiwrth werth a dylanwad 
blaenor gonest ac egwyddorol. Mor anodd onitê ydyw 
i ambell im gymell ffyddlondeb, heb fod meddwl y 
gwrandawyr yn rhedeg at ei wraig esgeulus ; mor oer y 
disgynna y cyngor o galon ddidwyll ambell íiaenor ar 
feddyliau ieuenctyd ei ofal, oblegyd esgeulustra a difater- 
wch ei blant ei hun. Dylai y wraig a*r plant, wneyd eu 
goreu i wisgo cynghorion a cheryddon ei gŵr a'u tad âg 
awdurdod a nerth. Mae ffyddlondeb gwraig y blaenor, 
ac ymarweddiad diUyn y plant, yn gosod urddas ac 
anrhydedd ar swydd y penteulu yn yr Eglwys. Mae'n 
bwysig iawn iddi heblaw hyny, fod o yspryd defosiynol 
ac o feddwl synhwyrol a doeth. Daw ei phriod adref 
o*r capel weithiau, a'i deimladau yn friwedig; dichon 
fod cyd-swyddog iddo wedi ei gyhuddo o fod yn drahaus 

neu unbennaethol, gall gwraig ddoeth roddi olew ar y 
briwiau ; tra mae'r wraig annoeth yn rhoddi halen amo, 
ac yn gymi y drwg yn waeth. " Glywsoch chwi " medd 
ambell wraig wrth ei phlant " beth oedd hwn a hwn yn 
galw eich tad neithiwr ? " Yna, mae*r fam a'r plant yn 
ymgj^tadlu mewn dihysbyddu yr iaith Gymraeg i gael 
enwau drwg amo ! ! Adgofiant eu gilydd am bob hen 
chwedl ddi-sail, am y gelyn tybiedig a'i dylwyth am 
chwarter canrif ! ! Drannoeth cyferfydd plant y ddau 
deulu ar y ffordd i'r ysgol, neu i'r gwaith ; ac mae helynt 
y capel yn cael ei lusgo i'r Uaid er anfantais i grefydd 
lesu Grist. Gwenwjniir meddyliau y plant druain, ac 
mae swyddogaeth eu tad, ac annoethineb eu mam, yn 
peryglu eu hiachawdwriaeth. Ofnwn mai siarad an- 
ystyriol a difeddwl ambell rieni am bethau cysegredig 
yx achos yng nghlyw eu plant ; siarad amheus a dirmyg- 
edig am aelodau a swyddogion eglwysig, sydd wedi 
cynhyrchu yr anffyddwyr mwyaf haerllug. Mae yn siwr 
na bu bywyd swyddogol Mr. Jones, mwy na rhywun 
arall, yn gwbl lyfn ; dichoi; iddo ar Iwybr dyledswydd 
ddod i wrthdarawiad âg ambell un ; pwy a ẃyr na bu 
yntau droion yn rhy selog dros ei gynlluniau personol ? 
Ond gan nad Ue byddai'r bai, nid oedd yn credu mewn 
gwyntyllio ei gwynion a'r cam a dderbyniai yng ngwydd 
y plant. Arbedai hwynt, ond cawsai gydymdeimlad a 
chynorthwy amserol gan ei wraig. Gwyddai y ddau 
rywbeth am yr hyfrydwch o ddioddef er mwyn Crist a*i 
achos. Aberthent bopeth ond egwyddor yn ewyllysgar, 
er mwyn sicrhau tangnefedd yn yr Eglwys. Mae y 
ddawn i ddioddef dros Grist a'i Achos yn ras prin ond 
gwerthfawr iawn. Gynifer onitê o arweinwyr yr Eglwys 
sydd wedi codi pleidiau cecrus oherwydd dim ond eu 

amharodrwydd i wneyd eu buddiannau personol yn ail 
i Grist. "Rhaid i mi gael amddiffyn fy ngharictor" 
medd ambell un yn wyneb yr ymosodiad Ueiaf. Fel 
rheol y bobl sydd yn fwyaf trystiog ynghylch eu 
"cymeriad'* sydd gan y cymeriad salaf i*w amddiffyn. 
Mae gan ddyn da, fel Job gynt hyder yn ei ddaioni, gan 
nad faint o enllib a cham-esboniad dderbynia. Do, 
cafodd Mr. Jones lawer iawn o gynhorthwy ymarferol 
gan ei wraig i gyíiawni ei swydd ; meddai hi ar ddeheu- 
rwydd a medr i drin personau a phethau. 

Difynnwn a ganlyn ara dani o ysgrif goffa y Parch. 
T. C. Roberts yn yr Hyshysydd : — 

"Nid oedd dim yn ormod gan ein chwaer» mwy na*i phriod, iV 
wneyd tros yr achos. Yr oedd yn nodedig am ei charedigrwydd a'i 
lletygarwch. Bu y Bryn yn dŷ agored i weision yr Arglwydd am 
flynyddoedd; a chroesawid hwynt bob amser Ìŵ. gweìsion Crist. 
Aberthodd ein chwaer lawer er mwyn jr achos. Yr oedd ei chalon 
yn y deml. Nid oedd fiyddlonach i foddion gras nac oedd hi. 
Iddi hi ni byddai y Tŷ byth yn oer a digroesaw— snt bynnag am ereilL 
Byddai hi bob amser wrth ei bodd wrth fwrdd y wledá. Daeth i*r 
capel hyd y medrodd. Yn wir, daeth yno ambell waith, pryd, yn ol 
dn tŷb ni, y dylasai fod yn ei chomel. Ysprydiaeth i bregethwr oedd 
cael Mrs. Jones yn y gynnulleidía. Gwrandawai yn astad a meddyl- 
gar, a mynych y gwlychid ei gnidd gan ffrydlif o ddagrau gynhyrchid' 
gan gyfifro enaid. Gwledd oedd ei cblywed yn dweyd ei phrofiad yn 
y Seiat mor syml, ac eto mor ddwys. Yr oedd ei chrefyddolder uwch- 
law amheuaeth.'* 

*< Fel gwraig," ebai Mr. Thomas Morris, yn yr un ysgrif, ** yr oedd 
yn nodedig am ei glftnweithdra, ei le i bopeth, a phopeth yn ei le. Yr 
oedd yn fedrus i gyflawni dyledswyddau ei thŷ yn y £fordd oreu ; ac 
yn feddiannol ar lawer o ddoethìneb yn ei hymdriuiaeth â phawb, 
yn neillduol yn ei theuiu. Fel mam, yr oedd jn ddarbodus a gofalus 
am ei phlant. ' Hi a graffai ar ffyrdd tylwyth ei thý ' yn dirion, ond 
ni oUyngai ei hawdurdod o'i Ilaw i syrthio i'r llawr; ond defiiyddiai 

ef me\vTi cymell ac arwaia i nfiadd-dod, i barchu dyn ac i ofnì Duw. 
Fel Crístion, * daliodd gyfies ei gobaìth yn ddisigl hyd y diwedd.* " 

Mewn Uythyr dderbyniais at wasanaeth y Coíìant hwn, 
dy wed Mr. Thomas Morris ymhellach : — 

** Yr ydym yn hwyrfrydig i gydnabod y wasanaeth a delir i gym- 
deithas gan famau sydd yn gweithio mor galed gyda'r Genhadaeth 
Gartrefol ar yr aelwyd. Udgenir clodydd rhai sydd yn tynnu sylw 
fel sêr gwìbiog mewn cylchoedd amlwg ; ond collir golwg yn fynych 
ar y gwragedd da a rhinweddol hynny sydd fel sêr sefydlog yn fiìirfafen 
yr aelwyd.** 

Credwn ei fod 311 dweyd purion gwir. Sonir gan r^rw 
ddpsparth o ddynion, y dylid codi math o gartref mawr 
ymhob plwy' i fagu plant yr ardal gyda*u gilydd. Dylent 
fwyta ar yr un bwrdd, cysgu dan yr un tô ; cael eu 
hyfforddi gan 7iurses profedig, ac o dan awdurdod ath- 
rawon disgybledig. Sicrheid felly genhedlaeth o blant 
fyddent yn nerth i'r genedl ; a gwneid i ffwrdd â chen- 
figen deuluaidd, a gwahaniaethau cymdeithasol. Rhaid 
addef, pan welwn ambell fam aflêr ac esgeulus, îe, aml i 
fam feddw a rheglyd, ein bod yn barod i ddatgan cydym- 
deimlad â sefydliad o'r fath. Pan gofiwn, ar y Uaw 
arall, am fam plant Henfache, a mam plant Glashirfryn, 
a Mrs. Jones, y Bryn, rhaid inni gondemnio y sefydliad 
fel un annaturiol a dibwrpas. Beth fyddai John Chrys- 
ostom pe tynnid dylanwad Anthusa, ei fam, o hanes ei 
fywyd? Dwg hanes prif arwyr pob cenedl deymged 
odidog i ddylanwad y fam ar fywyd y plentyn. Ceiff 
plant pobl gyffredin un fantais nad ŵyr plant y pendefig 
ond ychydig am dani. Ni chânt hwy ond nurses 
estronol i'w magu ; ond câ plant amaethwyr, fel rheol, 
eu mhamau i'w magu. Tybed nad dyma un rheswm 
fod glewion pob oes wedi codi o blith y bobl gyffredin ? 
Mam deilwng yw un o gymwynaswyr pennaf cenedl. 

Mae Edward VII. yn Uawer mwy rhwymedig i famau y 
Deymas am ddeiliaid teymgarol nag i unryw sefydliad 
arall ; a pha ryfedd, rhoddwyd y fam ar ei gorsedd gan 
Dduw ei hun. Dyma yr unig frenhines by Dẁhic Rightü 
Pwy byth all ddangos dyled yr Eglwys i famau duwiol ? 
Nis gallwn lai nag edmygu rhinweddau crefyddol mewn 
estron; ond rhaid addef eu bod yn ymddangos yn 
loewach mewn cymydog ; ond mae gras yr Efengyl yn 
odidocach fyth ym mywyd mam nag yn unman arall. 
Mae cariad at fam dda yn cynhyrchu rhagfam o blaid 
rhinwedd ym meddwl pob un o honom. Gwelodd plant 
y Bryn ras yr Efengyl yn ymddisgleirio ym muchedd 
hardd a dilychwin eu mham. Dydd y fam yn unig all 
ddangos faint o force ym mywyd y bachgen ydyw 
dylanwad cyfareddol bywyd mam rinweddol ! Meddyli- 
wch etö, mae eisieu Ilawer o ras i fagu plant. Nid 
ydym heb gofio fod rhyw bleser a mwynhad i'w gael 
wrth eu magu. Dyddorol iawn yw astudio y gwahan- 
iaeth yn nodweddion eu meddwl a'u tymherau ; sylwi ar 
eu chwareuon a'u gorchestion, sylwi ar eu tyfiant 
corfforol a meddyliol, gwrando amynt yn ymdrechu 
gwisgo eu hangenion mewn iaith doredig ; ond wedi'r 
cwbl, er i*r fam gael gwledd wrth edrych i Iygaid ei 
phlentyn sugno, a chael hyfrydwch wrth sylwi ar yr 
arwyddion cyntaf o weithrediadau rheswm, rhaid addef 
fod y dreth drom sydd ar newcs y fam, a'r tolli parhaus 
sydd ar ei hamynedd, yn galw am nerth oddiuchod i 
lywodraethu ei thymer a'i geiriau, ac i gadw ei hyspryd 
yn ei le. Mae gan y fam ei brwydau yn gystal a'i 
phleserau. Elai gair diofal neu ymddygiad sarhaus ar 
unwaith o dan wraidd ei hawdurdod. Cynysgaeddwyd 
plant y Bryn, fel plant Henfache a Glashirfryn, âg un o 

fendithion goreu Duw i ddyn — mam dduwiol a syn- 
hwyrol. Yr oedd Mr. Jones ar ei aelwyd yn dad 
rhagorol hefyd. Problem fawr ambell blentyn meddyl- 
gar, yw cysoni geiriau chwerwon y tad yn y tŷ, gyda'i 
weddîau tanbaid yn y capel. Ni íiinid plant y Bryn yn 
y cyfeiriad hwn. Clywent eu tad foreu a hwyr jni 
cyfarch gorsedd gras. Gwelsant ef mewn hawddfyd ac 
adfyd yn penlinio o íiaen yr uchel Dduw. Bum yn 
ceisio dyfalu beth oedd y bennod ddarllenid yn y Bryn y 
dydd y collwyd dwy ar bymtheg o wartheg godro! 
Dychmygaf eu gweled y funud yma ar awr y ddyled- 
swydd deuluaidd. Dacw'r fam ar y gadair siglo ac Anne 
fach yn faban blwydd ar ei bron ; a Margaret yr eneth 
hynaf yn ferch un mlwydd ar ddeg oed yn eistedd wrth 
benelin ei thad ger y ford gron, a*r ci a'i ben rhwng ei 
deulin. Wrth y bwrdd hir ar y fainc gerllaw y íîenestr, 
eistedda Richard ac EUen, a WiUiam gyda'r gwasanaeth- 
yddion. Egyr y tad yr hen Feibl mawr teuluaidd, a chysgod 
y golled yn chwareu ar ei ael. Braidd na chlywaf brudd- 
der yn acenion ei lais, tra y difera geiriau Habacuc yn 
araf dros ei wefusau : " Torrir ymaith y praidd o*r 
gorlan, ac ni bydd eidion yn eu beudai : Eio mi a lawen- 
ychaf yn yr Arglwydd : byddaf hyfryd yn Nuw fy iach- 
awdwriaeth. Yr Arglwydd Dduw yw fy nerth, a*m traed 
a wna Efe fel traed ewigod." Diau iddo wneyd defnydd 
da yn ei weddi o'r geiriau " Eto mi a lawenychaf yn yr 
Arglwydd." Braidd nad wyf yn clywed adlais ei weddi, 
" Diolch am yr eia — amyr eio'' Gwelaf ef yn wynebu y 
maesydd a'i draed fel traed ewigod. Dyma*r adegau 
sydd yn profi ein ffydd, pan mae olwynion Rhagluniaeth 
yn ymddángos yn troi o chwith. Cafodd ein cyfaiU 
amryw goUedion trymion ar ol hyn, fuasai yn andwyo un 

Uai cefnog: ond daliai ef i edrych yn obeithiol i'r 
dyfodol. Edrychai bob amser ar ochr oleu pob cwmwl. 
Gwelai y plant yn tyfu yn raenus o*i ddeutu, a chawsai 
ysprydoliaeth i'w níagu wrth feddwl am yr amser y 
byddent yn ei gynorthwyo ef a'i briod fel gweision a 
morwynion. . Elai heibio yn awr ac eilwaith i wely 
Richard a WiUiam yn y boreu bach, a gwelai broffwydol- 
iaeth yn eu hesgeiriau ac yng nghyhyrau eu breichiau. 
Sylwai ar ddeheurwydd Margaret wrth geisio helpu ei 
mham i ' fagu y plant ' iengaf, ac elai oddiwrth\Tit fel 
cawr i wynebu yn siriol ar ddyledswyddau'r dydd. 
Meddai y ddawn i edrych am y goleu ymhob nos. 
Clywais am un* hen wreigan oedd bob amser yn edrych 
ar yr ochr oleu. Fel hen bobl yn gyffredin, coUodd bron 
yr oU o'i dannedd. Cwynai rhywun wrthi peth mor dost 
oedd bod hebddynt, a sylwai yn alarus " 'Does gennych 
chwi ddim ond dau, druan fach.' *Wel,' ebai hithau, 
' os nad oes gen' i ond dau, diolch i'r Ta'd Nefol mae'r 
ddau gyferbyn a'u gilydd, ac 'rwy'n gallu cnoi yn rhyfedd 
werdi." 

Ni thybiai ein cyfaiU chwaith ei fod wedi cael 
gwaetha'r byd; ond credai ei fod bob dydd yn derbyn 
rhywbeth gwerth diolch i Dduw am dano. Erbyn y 
ílwyddyn 1866 yr oedd plant y Bryn yn wyth mewn nifer. 
At y pump enwyd eisoes, ganwyd mab arall, sef Robert 
a dwy ferch, sef Sarah a Mary. Yr oedd gwahaniaeth o 
ddeunaw mlynedd rhwng Margaret, yr eneth hynaf, a 
Mary, yr iengaf ; fel nad oeddynt yn cyd-fyned i ysgol 
Llanblodwel gyda'u gilydd. Rhennid hwy yn ddwy 
gatrawd, tra yr elai y rhai hynaf i ysgol breifat i 
Groesoswallt, aethai y rhai iengaf yn fintai i Lanblodwel. 
Weithiau ar y Sul cyfarfyddent, a gwelid hwy yn deulu 

cryno yn Uanw dwy sêt yng Nghapel y Cefn. Dodid rhai 
o'r plant yng ngofal Margaret mewn sêt yng nghanol y 
Uawr, tra y gwyliai y fam dros y gweddiU }ti y sêt oedd 
yn gyfochrog â'r sêt fawr. Byddai edrychiad o eiddo y 
tad 301 ddigon i gadw y cwbl mewn trefn. Dysgwyd 
hwy er yn ieuanc i barchu y Cysegr. Dyma'r awyrgylch 
hyfryd ymha un y magwyd plant y Bryn. Pwy all 
draethu gwerth cylchyniadau o'r fath ? *' What we call 
character " meddai y Proff. Henry Jones yn yr Hibbert 
Jounial am lonawr 1906, " from one point of view, we 
call environment from another. Character and environ- 
ment are not even separate elements, far less are they 
independent, isolated, extemally interacting objects." 
" Environment " meddai Amory H. Bradford " is the sum 
of influences and agencies which affect an organism from 
without.** Pan gofir fod hoU amgylchiadau dyn 301 cyn- 
orthwyo i benderfynu ffurf ei fywyd a'i gymeriad ar y 
ddaear, fe welir mor werthfawr yw cael ein dwyn i fyny 
ar aelwyd grefyddol. " The nearer to the moment of 
birth" meddai Bradford (gwel Heredity and Christian 
Problems) "the influence of purity, healthfulness, and 
religion can be brought, the greater the probability that 
they wiU become predominant forces in determining 
character and conduct.'* Gall dylanwadau pur a 
dyrchafedig i fesur pell iawn wrthweithip anfanteision 
deilliadol. 



V. 
CHWALU A CHYFANU. 

C\^ ELLACH, mae y plant hynaf wedi tyfu i fyny, a 
Ç^J rhaid meddwl am fywoliaeth iddynt. Gosodwyd 
Richard y mab hynaf yn Glan'rafon, ac elai 
Mrs. Jones a rhai o'r merched hynaf yno bob yn ail i 
ofalu am waith y tŷ. Yn 1868 mae y ferch hynaf yn 
ymbriodi gyda Mr. Robert Watkin, mab Moreton Hall, 
Croesoswallt ; a buont hwythau am yspaid yn Glan'r- 
afon ; ond yn 1872 symudasant i'r Dryll, ac aethant 
oddiyno i Lloran Ganol, Llansilin, lle buont hwy a*r 
plant o wasanaeth werthfawr i'r achos yn y Briw. 
Wedi i'r ferch hynaf briodi, daeth EUen i Glan'rafon ; 
ond dilynodd hithau esiampl ei chwaer, trwy ymbriodi 
â Mr. Watkin Richards, Penygraig Isa' ; ond bu ei phriod 
farw yn Glan'rafon yn y flwyddyn 1876, a gwelwyd Mrs. 
Richards yn bedyddio ei phlentyn amddifad anwyd wedi 
marwolaeth ei phriod. Dyma'r ymweliad cyntaf o eiddo 
angau â theulu Uîosog y Bryn. Yn y flwyddyn 1 879 unwyd 
mab hynaf y Bryn — Richard Jones — mewn glân briodas â 
Miss Mary Morris, Penisa rllan. Gadawodd Glan'rafon ; 
ond yn 1880 daeth i'r Tŷ Isaf, Ue yr erys hyd y dydd hwn. 
Daeth yr ail fab — William Jones — yn awr i gymeryd 
gofal Glan'rafon, a'i chwaer weddw ddaeth i gadw ei dŷ. 
Yn 1883, mae yntau yn ymbriodi â Miss Anne Gittins, 
merch Cynan Isa', Llanwddyn, yr hon oedd yn byw ar 
y pryd yn y Garth, gyda'i brawd, gyferbyn a Glan'rafon. 
Ymhen dwy flynedd mae Anne (y drydedd ferch) yn 

ymbriodi gyda Mr. Thomas Gittins, y Garth ; hynny yw, 
daeth chwaer i Mr. Gittins i Glan'rafon ; ac aeth chwaer 
Mr. Jones, Glan'rafon, i'r Garth. Mae y ddau deulu hyn 
yn aelodau gwerthfawr yng Nghefnblodwel. Gwelwch 
mai tymor y priodasau ydoedd hwn yn hanes teulu y Bryn. 
Mae yn dymor i rieni sydd yn gyfuniad rhyfedd o'r ples- 
erus a'r pryderus. Hyfryd )rw gweled y plant yn gwneyd 
cartreíì clyd iddynt eu hunain ; ond y mae gweled y 
nyth yn cael ei chwalu yn dwyn rhyw fesur o brudd- 
der i galon y rhiaint. Sarah ydoedd y nesaf i adael 
cartref ; ac ar ryw gyfrif yr oedd ei hymadawiad hi yn 
gryn dipyn o drallod. Yr oedd jnr oU o'r plant ereiU yn 
y cyrraedd, ac yn eu cynhefìn fel plant amaethwr ; ond 
mae Sarah ŷn bwriajidu torri dros y terfyn trwy ymbriodi 
â gŵr ieuanc talentog yn y weinidogaeth — y Parch. 
John Owen Parry. Digwyddodd hynny yng Nghapel 
Cefnblodwel, Hydref gfed, 1894. Dynia'r tro cyntaf i 
mi ymweled â*r Bryn. Clywswn lawer am garedig- 
rwydd y teulu yn flaenorol, ac ymhlith pethau ereill 
clywais son am fuander meirch y Bryn; ond cefais 
brofìad o bethau y diwmod hwnnw. Daeth Mr. WiUiäm 
Jones (ieu.) i gyfarfod y Parch. Edward Humphreys a 
minnau i Groesoswallt, a chofiaf yn hir mor ofnus y 
teimlwn tra y carlamai y march gwisgi tua chartref. 
Cofiaf yn dda >t argraffiadau dderbyniais wedi myned 
tros drothwy y Bryn. Cawswn, fel mab i gapten Uong, 
ddigon o brofiad o fywyd y môr ; ond prin iawn oedd fy 
mhrofiad o'r bywyd amaethyddol. Tarawyd fi ar im- 
waith gan y syniad fod amaethwyr Sir Drefaldwyn yn 
llawer mwy clyd nag amaethwyr fy ardal enedigol. 
Gwelwn ar nenfwd y gegin ochrau braf o bacoii yn 
hongian ; ac i ddyn oedd wedi arfer gweled bacon yn 

K 

cael ei brynu wrth y pwys, yr oedd honno yn weledig- 
aeth ! Dygai yr arlwy ar y bwrdd brecwast arwyddion 
llawnder a helaethrwydd. Nid oeddwn yn ddieithr i 
gywion ieir, ond tybiwn bob amser fod pheasa7its a 
iurheys yn rhan pendefigion. Darbwyllwyd fi y dwthwn 
hwnnw nad oeddent ond pethau cyffredin yn yr ardal 
hon. Daeth lliaws o bob cẃr i'r briodas. Nid oedd neb 
feddai fwy o barch i Weinidog yr Efengyl na theulu y 
Bryn, ac nid oeddynt yn ail i neb yn eu syniad uchel a'u 
parch diledryw i'r gŵr ieuanc, oedd y diwrnod hwnnw 
ar gael ei wneuthur yn fab-yng-nghyfraith iddynt ; ond 
nis gallent lai na theimlo peth pryder ynghylch ei iechyd. 
Golwg fregus oedd arno ar ddydd ei briodas, er ei fod 
mor siriol a haul mis Mai. Ymhen rhyw saith mlynedd 
daeth Mrs. Parry adref yn wraig ieuanc weddw. Cafodd 
yr anrhydedd, er hynny, o weini ar un o weision mwyaf 
ymroddol y Goruchaf, ac wrth symud o fan i fan yn ol 
trefn yr Enwad, ffurfiodd gyfeiUgarwch gyda phersonau 
yr oedd yn werth gadael cartref clyd i'w hadnabod. 
Arhosodd Robert y mab, a'i chwaer iengaf Mary, adref 
i fod yn gysur a chynorthwy i'w rhieni hyd y diwedd. 
Er fod rhif teulu y Bryn yn Eglwys Cefnblodwel bellach 
wedi Ueihau trwy briodasau, trigai rhai o'r plant yn y 
cyrraedd. Ac yn wir enniUwyd rhai aelodau defnyddiol 
megis Mrs. Jones, Glan'rafon, a Mr. Gittins, y Garth. 

Perigl teulu mawr, yn enwedig mewn Eglwys gym- 
harol fechan, yw ymddangos yn rhy reibus am swyddau, 
a throi yr achos yn gyfleustra i'w mympwyon teuluol. 
Goddefir ambell flaenor i dra-arglwyddiaethu, nid ar 
gyfrif unryw barch i'w alluoedd na'i gymeriad, ond ar 
gyfrif Uiosowgrwydd ei deulu. Ni chymerodd Mr. Jones, y 
Bryn un amser fantais anhêg ar rifedi ei dylwyth yn yr 

Eglwys, ond safodd yn ei werth. Digwydda ambell dro 
mai mab y blaenor ydyw y mwyaf cymwys i lanw swydd 
arall sydd yn wâg. Ni ddylid cospi na gwobrwyo dyn 
ar gyfrif y ffaith ei fod yn fab i'w dad, ond dylid caniatau 
iddo sefyll neu syrthio yn ei werth cynhenid. Ni ellir 
cyhuddo gŵr y Bryn o wthio ei blant i swyddau ar draul 
diystyru rhai teilwng ereiU. Nid perthj-nas, ond cym- 
hwyster apeliai ato ef. Nid oedd dim wrth gwrs, yn 
boddio mwy amo na gweled y plant yn gweithio ymhlaid 
yr achos, ond arferai ddoethineb a synwyr gyda hwynt, 
gan gofio fod yr Eglwys yn lletach na*i deulu ef. Arfera 
ambell flaenor da (yn gwbl ddifeddwl, fe ddichon), 
gymaint o awdurdod a gormes, nes llesteirio pob uchel- 
gais gyfreithlawn sydd ym mhobl ieuanc ei ofal. Cyn 
lleiad o ddoniau cyhoeddus onitê sydd wedi codi yn oes 
ambell flaenor ! Gwelai Mr. Jones dalent lle bynnag y 
byddai ; nid oedd diwyg wael yn cuddio talent wych o'i 
olwg ef. Yn naturiol mewn ardal amaethyddol yr oedd 
yno lawer o fynd a dod. Symudai gweision a morwynion 
bron bob tymor o'r naiU ardal i'r Uall; ond os deuai 
bachgen talentog, er nad oedd ond gwas bach, yn aelod 
i'r Cefn, ^ofalai Mr. Jones na chawsai gam yn yr 
Eglwys. Mae yn ffaith awgrymiadol, ac yn werth i'w 
chroniclo, fod tri neu bedwar o weision Mr. Jones, y Bryn 
wedi eu codi yn bregethwyr cynorthwyol trwy ei offeryn- 
oliaeth ef. Nid ydym yn sicr, nad efe ddarganfu y 
pregethwr yn y gŵr hynaws ac ymroddol sydd yn awr yn 
Gadeirydd Talaeth Gyntaf Gogledd Cymru — y Parch. 
Edward Humphreys. Ffaith arall gwerth i*w nodi yw 
hon : fod Uawer o weision y Bryn ar ol myned yn bennau 
teuluoedd, ac aml i eneth forwyn ar ol priodi, wedi 
codi y ddyledswydd deuluaidd yn eu tai ar gymelliad eu 

hen feistr. Sieryd ffeithiau fel hyn gyfrolau am ei 
ddefosiwn a*i dduwioldeb. Ffurfir mwyafrif ein Heglwysi 
gan weision a morwynion, ac nis gall yr un blaenor 
wasanaethu yr achos yn well na gogoneddu Crist yn fwy 
na thrwy fwrw gofal dros y dosparth pwysig hwn. Telir 
sylw manwl i*r meistr, ond cofier fod y gweision a*r mor- 
wynion yr im mor gu gan y Gŵr nad yw yn rhoddi pris 
ar wahaniaethau cymdeithasol. Cofied pobl ieuanc ein 
Heglwysi hefyd, mai dynion prysur ydyw mwyafrif ein 
blaenoriaid, ac y dylent gyd-ddwyn â hwynt ; ar y Uaw 
arall, na thybied y blaenor ei fod yn unryw ddarostyngiad 
amo i gyd-gerdded, ac i gymdeithasu gyda'r sawl y bu 
Crist farw drostynt gan nad beth yw eu sefyllfa gym- 
deithasol. Cỳll yr Eglwys un o ddibenion pwysicaf ei 
sefydliad os na cheir ynddi achles i'i: tlawd a chartref i'r 
gweithiwr. Fe ddywedir mai un o beryglon preseimol 
yr Eglwys Grist'nogol yw talu gormod o sylw i ddynion 
ar gyfrif yr hyn sydd ganddynt, ac nid ar gyfrif yr hyn 
ydynt ; rhoddi mwy o bris ar gyfoeth nag ar gymeriad ; 
ymddieithria gwerin gwlad oddiwrthi mewn canlyniad 
— chwelir yn Ue cyfanu. Credwn yn ddiysgog gan nad 
beth ydoedd gwendidau ein gwrthrych, fod ei gymwyn- 
asgarwch i*r tlawd, a*i dynerwch tuag at yr isel-radd 
yn un o'i ragoriaethau amlwg. Saif yn uchel yn syniad 
y wlad fel blaenor darbodus, effro i'w rwymedigaethau, 
ymroddol i*w waith, a theyrngarol i Ben yr Eglwjrs. 



VI. 
MACHLUD. 

Cf\AN y cawsom ni y fraint o lafurio ar Gylchdaith 
jT Llanrhaiadr, yn y flwyddyn 1897, y^^ ^edd Mr. 
Jones yn bur wael, ac yn aeddfedu yn araf ar 
gyfer byd arall. Cofiwn yn dda i ni ymweled âg ef 
fwy nag unwaith yn ei gystudd; yr oedd ei yspryd yn 
gwbl siriol, ond yr oedd ei ddyn oddiallan yn curio. 
Cawsom egwyl gyda'n gilydd wrth orsedd gras, ac 
arhosai y ddawn i borthi*r wasanaeth gydag ef hyd y 
diwedd. Teimlwn yn reddfol fod yspryd hoew fy hen 
gyfaiU yn gwledda ar rawnsypiau a phomgranadau y 
Ganaan Nefol. Fel hyn yr edrydd Mr. Felix hanes ei 
orwel : — 

** Ym Mai, 1897, cafodd darawiad o*r parlys. Gwellhaodd ychydig 
yn ystod misoedd yr haf, ond yr oedd yn hawdd canfod fod yr ergyd 
wedi siglo ei holl gyfansoddiad. Tua diwedd yr haf dechreuodd 
waethygu, a deallwyd yn fuan nad oedd gobaith am ei adferiad. Yn 
ei orweddle, daliai gymundeb distaw a pharhaus â'r Anweledig; a 
phurodd hjmny ei yspryd, a dedwyddolodd ei deimlad. Ryw noson 
tybiaî ei fod yn gweled ei Waredwr ; ac yn clywed acenion melus ei 
lais yo. disgyn ar ei glust, ac yn dywedyd wrtho, * Maddeuwyd i ti dy 
bechodau.* *' 

Symudodd hynny bob gTonyn o ofn marw o'i f^oiwes. 
Nid ydym yn dweyd ei fod yn gymeriad perffaith. Nid 
oedd neb yn fwy ymwybodol o*i wendidau nag ef ei hun. 
Cwynai yn ei gystudd fod ei fy wyd wedi bod yn fylchog ; 
ac achlysurai hynny iddo ar adegau deimlo yn ddigaloa 

ac ofnus wrth feddwl am y dyfodol. Ond ar ol y noson 
y cyfeiriwyd ati, meddai y sicrwydd mwyaf diamheuol o*i 
gymeradwyaeth gyda Duw ; ac fe wynebai ar y dyfodol 
fel buddugoliaethwr. Ni fu neb erioed yn fwy ham- 
ddenol a hunanfeddiannol ar ei wely marw. Nid yn unig 
fe drefnodd ei amgylchiadau, ond gwnaeth hefyd drefn- 
iadau cyflawn ar gyfer ei gladdedigaeth. Ac wedi 
gorffen popeth ni chaed ef, am ddarfod i Dduw ei symud 
ef. Hunodd yn yr lesu, ddydd Gwener, Hydref ^gain, 1897. 

Difynnwn a ganlyn o hanes ei gladdedigaeth o'r 

Oswestry Advertiser: — 

•* We regret to record the deatb, which took place on Friday week, 
after a severe illness, of Mr. William Jones, The Bryn, Ceíhblodwel, 
who, for many years, bas been one of the most prominent men in 
the distrìct. Before starting, a short servìce was conducted at the 
house, by Mr. Samuel Davies, Oswestry, and the Rev. J. Howell, 
Nant Mawr; and on the way to the Wesleyan Chapel, the hymns, 
*Yn y dyfroedd mawr a'r tônnau' and *Am graig i adeiladu* were 
sung, Mr. Henry Edwards, of Oswestry, acting ac precentor. The 
service in the Chapel was conducted by the Rev. John Felix; and 
addresses bearing testîmony to his high qualities and abilities were 
delivered by Revs. Edward Humphreys, Lewis Owen, T. J. Humphreysy 
Mold ; W. J. Jones, Llansilin ; Owen Hughes, Widnes. The Revs. 
Edward Humphreys and John Felìx officiated at the grave in the 
Wesleyan Cemetery at Cefnblodwel. The moumers were:— The 
Widow; Mr. William Jones, Glan'rafon; Mr. R. Jones, Tŷ Issa', 
and Mr. Robert Jones (sons) ; Mrs Davies, Mrs. Gittins, Garth ; Mrs. 
Watkin, Lloran Ganol ; Miss Jones and Mrs, J. O. Parry (daughters) ; 
Mr. Watkins, Mr. Gittins, and the Rev. J. O. Parry (sons-in-law) ; 
and Messrs. Richard Jones, Glanaber, and J. Jones, Glashiríryn 
(brotbers). Mr. Jones was seventy-fìve years of age, and for upwards 
of íìfty years he had resided in the neighbourhood of Cefnblodwely 
and for many years had been the leader of the Welsh Wesleyan 
Church at Cefnblodwel. His death is much lamented by all who knew 



Y Tri Brawd. 151 



him, as he was ever ready to help and assist those who were in need. 
He was followed to the grave by twenty-four grand-children.*' 

Yn swn dyddanus **Bydd m^nrdd o ryfeddodau " 
gadawyd corff ein hanwyl frawd i orffwys yn dawel hyd 
y dydd pan y Uyncir angau mewn buddugoliaeth. Yr 
un noson traddodwyd pregeth angladdol iddo i gynnuU- 
eidfa liosog a galanis, gan y Parch. E. Humphreys. Fel 
y gallesid disgwyl derbyniodd Mrs. Jones a'r teulu liaws 
o lythyrau yn cydymdeimlo â hwy yn eu profedigaeth, 
ac yn datgan eu parch i goffadwriaeth yr ymadawedig. 

Boddlonwn ar y difyniad canlynol o lythyr y Parch. 
W. O. Evans fu yn Uafurio ar y Gylchdaith : — 

*<Mae yr Achos Wesleyaidd yng Nghefnblodwel wedi cad colled 
drom yn symudiad eich prìod. Yr oedd efe mor selog dros Iwyddiant 
yr achos, ac mor ymroddol i wneuthur popeth yn ei allu tuag ato, 
fd y mae*n anodd dweyd beth a wneir hebddo. Ond dichon Duw 
godi rhai eto i garío ei waith ymlaen. Cefais y diweddar Mr. Jones 
yn hynod o garedig a sirìol ac ^rmroddol i'r achos mawr bob amser. 
Mae yn chwith meddwl fod ei le yn wâg, ac na cheir gweled ei wyneb 
sirìol jeto yr ochr hyn i'r bedd. Cofìaf yn dda am ei eûiau caredig, 
a'i wrandawiad astud dan fy ngweinidogaeth, ac am ei brofiad toddedig 
yn y Seiat." 

Ymhen tair blynedd ar ol ei hanwyl briod bu farw 
Mrs. Jones. " Pan ^nnwelais â hi yn ei chystudd yr oedd 
yn hoUol fel yr oeddwn yn disgwyl ei chael — ^yn dawel a 
dedwydd iawn. Yr oedd gwlith Hermon yn disgyn ar 
bawb ymwelai â hi, ac yr oedd yn hawdd iawn gweddîo 
gyda hi. Yr oedd ei bywyd fEyddlon yn esboniad ar ei 
diwedd heddychol a thangnefeddus. Hunodd yn es- 
mwyth yn yr angau, boreu Gwener, Medi yfed, 1900, yn 
75 mlwydd oed." Claddwyd hi y dydd Mawrth canlynol 

yn ymyl ei phriod, ym Mynwent Capel Cefnblodwel. 
Gweinyddwyd ar yr achlysnr gan y Parchn. Richard 
Morgan (a), T. O. Jones (Tryfan), O. Madoc Roberts, 
a T. C. Roberts. Yr un noson traddododd y Parch. 
Edward Humphreys — cj^aill ffyddlon y teulu — ^bregeth 
angladdol iddi. 



Er Cof am y diweddar Mr. William Jones, Bryn. 

{Buddugol yng Nghyfarfod CyttadUuol Cefnblodwel^ 1904.) 



Mi hoffn'n gasglu blodeu 
Dymunol, pêr eu sawr, 

Er chwalu ymaith loesau cur, 
A deimlir lawer awr ; 

Cymylau duon hiraeth 

hyd orchuddia *x wedd, 
Wrth gofio *n gu, un anwyl sy' 

Yn gorftwys yn y bedd. 

Cymydog doeth, caredig, 

A siriol iawn oedd e', 
A ffiwd ei gydymdeìmlad gaed 

Yn dedwyddoli *r Ue. 
Bu 'n ddiwyd a gofalus 

1 gasglu rhoddion hael 
Rhagluniaeth iawr, a rhoddai*n 

rhwydd 
I gynorthwyo 'r gwael. 

Yn foreu ymgysegrodd 

Dan faner wèn y Groes ; 
A llewyrch clir goleuni hon 

Ddilynodd drwy ei oes. 
At Grrist a'ì waith, eì gariad 
. Gynhyddai mewn mwynhad, 
O wleddoedd hyíryd, firwythau pêr 
Yr iachawdwhaeth rad. 

Brynteg, Penygamedd. 



Fel Blaenor yn yr Eglwys 

Bu*n fíyddlon flwyddi maith, 
I nerthu 'r gwan, a*r eiddil rai 

Llwyddianus fydda 'i waith. 
Taerineb ei weddîau 

A gedwir yn y co*, 
Ac adsain ei gyngborion sydd 

Yn hofran 'gylch y iro. 

£i aelwyd glyd, gysurus, 

Agorodd led y pen ; 
I dderbyn a chroesawu 'n rbad 

Hoff weision Brenin Nen. 
O'i ol, mae bwlch jrn Seion, 

A erys hyd yn awr, 
Tra 'i enaid yntau yn mwynhau 

Gogoniant uwch y llawr. 



Ym Mynwent Cefnyblodwel, 

Y rhoed ei gorff mewn hedd ; 
A chysegredig inni yw 

Tlws fan ei dawel fedd. 
Mae fiÿdd yn canu gobaith 

Uwchben y farwol gell ; 
Am wynfyd pur, a bywyd hir, 

Mewn adgyfodiad gwell. 

M. Dayies. 




Mr. JOHN JONES, Glashirfryn. 



ÌliMIÌ- 



MR. JOHN JONES, 

GLASHIRFRYN, Plwyf Llansilin. 



^^\ AETH JohnJones, fel y cofia y darllenydd, (gwel 
j^ tud. 17) i Glashirfryn o Benygraig gyda'i rieni, 
pan yn fachgen oddeutu blwydd oed, ac nid ymad- 
awodd â'r hen gartref trwy gydol ei oes — angau yn unig 
a*i symudodd. Pan briododd ei ddau frawd, Richard a 
WiUiam Jones, i'w ran ef y disgynnodd yr anrhydedd o 
weini ar ei fam weddw, ac arolygu gwaith y ffarm. Am 
yspaid bu ei ddwy chwaer, Margaret a Sarah yn byw 
gydag ef a'i fam, ac edrychid i fyny ato, nid fel mab 
a brawd yn unig, ond fel priod a thad ; efe megis ydoedd 
eu cysgod rhag y ddrycin. Er nad oedd ond rhyw 
un-ar-hugain oed pan fu farw ei dad, yr oedd rhywbeth 
yn henaidd iawn ynddo. Dichon fod ei dduU distaw, 
gochelgar, a phwyllog, yn peri i*r estron dybio ei fod 
gryn lawer yn hynach nag ydoedd. Yn wir ychydig 
iawn fu yn blentyn, tyfodd yn fuan trwy y chwareuon 
y glynai ereill wrthynt, — dynion a gwaith oedd yn denu 
ei fryd ef. Addefwn yn rhwydd fod ambell blentyn yn 
mynd yn ddyn yn rhy fuan, ac ambell ddyn yn aros yn 
blentyn yn rhy hir ; ond yr oedd ein cyfaiU yn gwbl 
gyson a naturiol. 

Cafodd y weddw a'r mab, sut bynnag, gryn lawer o 
ofidiau a helbulon wrth ddechreu byw. Cododd pryder 
a gofid i ddechreu o gyfeiriad y Landlord, Pan welodd 

hwnnw fod gŵr ieuanc heinyf yn dechreu gafael yn yr 
awenau, cododd ar unwaith ddwy-bunt-ar-hugain yn y 
rhent. (Cofier fod £^17. yn swm anferth yn y cyfnod 
hwnnw pan yr oedd amaethyddiaeth mor isel). Dyma'r 
arwydd cyntaf o'r gwerth roddai y tir-feddiannwr ar 
lafur gonest y tad, a*r tri brawd, am un-mlynedd-ar- 
hugain ! ! Gwnaeth ei dad lawer o welliantau amlwg 
ar y ffarm. Gwariodd lawer o amser ac arian ar drainio 
a feìicio, a dyma'r gydnabyddiaeth — codi ;f22 yn y 
Rhent ! ! Nid bachgen iengaf Glashirfryn oedd y cyntaf 
i dalu i estron am lafur tad ; ac nid gweddw Glashir- 
fryn oedd yr olaf i deimlo oddiwrth ormes anghyfiawn 
rhai o dir-feddiannw^n: rheibus Cymru. 

Yn Ue clirio, tewychodd y cymylau, a thrymhaodd y 
gwyll. Sibrydid fod y Meistr Tir yn bwriadu gwerthu 
Glashirfryn ; a mynych yr ymofynnid, pwy tybed, fyddai 
y perchennog newydd? Treuliwyd aml i noswaith 
ddigon prudd yng nghegin Glashirfryn o dan y simdde 
fawr. Un ochr i'r tân eisteddai y mab yng nghadair ei 
dad ; tra yr eisteddai ei fam gyferbyn, ar y setile gyda'r 
ddwy ferch. " Beth," ebai un, " pe bai ar y perchennog 
newydd eisieu dod yma i fyw?" Dilynid y cwestiwn 
gan ddarluniau prudd, un scejie yn y darlun oedd ar- 
werthiant ar y pethau, sŵn gwageni glywid wedyn yn 
cario y dodrefn ymaith. " Gadael yr hen gartre* ! " 
nid oes neb ond y sawl sydd ganddo brofiad personol o 
hyn, ŵyr beth mae troi o'r hen gartref yn ei olygu. 
*' Deued a ddelo, anìan dŷn yno.** 

Cwestiwn arall ofynnwyd y noswaith honno oedd hwn : 
" B'le yr awn ni os bydd raid symud ? " Hwyrach y 
bydd raid myned i Sir yr Amwythig i ganol estroniaid 
Seisnig, a chryn groes i weddw oedrannus fyddai gadael 

yr hen dŷ, a'r hen ardal, a'r hen iaith, braidd nad oedd 
y syniad yn gyrru iâsau oerion i gerdded drwy bob 
cymal. 

Yr oedd John Jones yn fachgen ieuanc o dueddfryd 
naturiol ddwys: nid yn fynych, os byth, y clywid ef 
yn rhwygo'r awyr â chwerthiniad hearty. Gallai 
fwynhau y diniwed a'r digrifol o fewn terfynau cyfreith- 
lawn, ond yn y tymhor yma anwesai lawer mwy ar y 
prudd na*r llon. Yr oedd y codiad yn y rhent yn ddigon 
o faich ; ond yn awr dyma'r posibilrwydd o adael yr hen 
gartref yn ymffurfio yn gwmwl du, trwm, cymalog yn 
ei feddwl. Gellid ei weled ar nosweithiau Uoer-gan 
lleuad ar lechweddau unig y Berwyn yng nghwmni ei 
feddyliau, heb ddim i dorri ar y distawrwydd, ond 
brefiad y ddafad, neu oer-nadau y dylluan. Yr oedd 
ei feddwl yn faes brwydr ; ymgodai meddyliau o'i fewn, 
a thymor pwysig yn hanes pob dyn ieuanc yw y cyfnod 
pan yr â o dan arholiad, a'i feddwl ei hun yn holi ac 
ateb. Blinid ef gan amheuon. Gofynnai beth oedd 
wedi ei wneyd i ddwyn hyn amo ei hun ? Atebai 
cydwybod ei fod wedi by w yn rhinweddol a da ; gwnaeth 
ei oreu i'w fam weddw, ac, hyd y gwyddai, nid oedd 
wedi gwneyd cam gwirfoddol â neb. Onid oedd Duw 
o blaid y da ? Oni ddylai y da gael ei wobrwyo a'r 
drwg ei gospi ? Onid oedd addewid ar gyfer y weddw 
a'r amddifaid yn y Llyfr welai mor fynych ar y ford 
gron gan ei fam? Tw feddwl cythryblus ef ar y pryd 
nid oedd Duw yn ymddangos yn ffyddlon i'w addewid. 
Teimlai gyda Dafydd lonawr: — 

"Un wyneb drwy'r ddu nennawr, 
I ddydd a nos oedd yn awr." 
— Allan o " Gywydd y Diluw^^^ gan Dafydd lonawr. 

Gallai ddweyd gyda Morgan Llwyd, awdwr Llyfr y 
Tri Adcìyn^ ** Ni welaf fi ddim yn dyfod i ben yn ol 
meddyliau dynion; ond mae rhyw droell arall yn troi 
uwchlaw synwyr pawb." Ond yn lled fuan daeth i'r 
cyflwr ddisgrifir mor darawgar gan Watcyn Wyn : — 

'*Ni fu nos erioed mor ddued 
Nad oedd ser 
Siriol Ner 
Yn y Nef i*w gweled." 

Cliriodd y ffurfafen yn araf, ond yn sicr ; chwalodd y 
cymylau, ac fe ddaeth awyr las i deymasu. Soniai gŵr 
ieuanc Glashirfryn yn fynych am y cyfnod pryderus 
hwn fel un o dymhorau mwyaf bendithiol ei fywyd. 
Bu fel Jacob gynt, mewn ymdrech galed, ond yng 
ngwewyr ingol yr oriau tywyll hyn, daeth i adnabod 
nerth Duw ; a chafodd olwg gliriach ar ei wendid per- 
sonol. Daeth o'r ymdrech yn well dyn. 

Rhoed y ffarm ar werth yn un o Westai Croesoswallt ; 
ond nid oedd y cynhygion i fyny â disgwyliadau y 
perchennog. Bu yn rhaid oedi yr arwerthiant, a phrof- 
odd "cyfyngder dyn yn gyfleustra Duw.'* Cafodd ein 
cyfaiU egwyl a hamdden i feddwl beth allesid wneyd. 
Cerddodd o gwmpas i geisio perswadio rhai o*i gyfeill- 
ion cefnog i brynu Glashirfryn, ond nid oedd neb yn 
teimlo awydd i fuddsoddi llawer o arian ar dir yn y 
tymor isel a gwasgedig hwnnw yn hanes amaethyddiaeth. 
Gwasgodd ei frodyr a'i chwiorydd a*i gyfeillion arno 
ef i brynu yr hen gartref ei hunan ; ond Ued araf a 
phwyllog ydoedd yn gwneyd ei feddwl i fyny; ond 
os bu yn ymarhous cyn taro y fargen, bu yn wrol a 
phenderfynol wrth wynebu cyfrifoldeb yr ymgymeriad. 
Prynodd Glashirfryn yng Ngwanwyn 1854 ; bellach 



Y Tri Brawd. 157 



dyma'r nos yn dechreu cilio, a phrawf arall fod Duw yn 
trefnu boreu gwyn ar ol pob noson ddu. Mae yn sỳn 
mor gyson ac mor agos iV gilydd, er hynny, y daw y 
chwerw a'r melus mewn bywyd, gwlaw a hindda, nos a 
dydd, bob yn ail. Yn fuan ar ol prynu y rhen gartref, 
gwelir plant Glashirfryn yn dod adref o bob cyfeiriad, 
hawdd canfod ar eu diwyg ac ar eu gruddiau gwlyb, fod 
ganddynt neges brudd. Gwelir cerbydau yn dod oddiyma 
ac oddidraw, o gyfeiriad Llanarmon a Thregeiriog, 
Llansilin a Llanrhaiadr, hawdd gweled hefyd ar arafwch 
y meirch, a diwyg y cerbydwyr, nad ffair na marchnad 
sydd wedi eu codi allan. Beth sydd yn bod ? Gwelwyd 
arch rhyw dridiau yn flaenorol yn cael ei chludo i Glas- 
hirfryn. Mae plant Glashirfryn adre heddyw (Gorffenaf 
28ain, 1853), yn claddu eu mham. Bu Mrs. Jones felly 
byw ychydig dros bedair blynedd ar ol ei phriod. 
Bellach nid oes neb yn aros gartref ond John Jones a*i 
ddwy chwaer, ac mae rhyw sibrwd yn yr awel fod Sarah 
Jones yn canlyn gẃr ieuanc o bregethwr ac amaethwr o*r 
enw Humphrey Humphreys, a'u bod yn hwylio priodi yn 
lled fuan. Daeth hynny o amgylch mewn amser cyfaddas. 
Ar y dydd olaf o fis Mawrth, 1855, pan yr oedd Prydain 
Fawr mewn rhyfel waedlyd gyda Rwssia, îe, yng nghanol 
brwydrau chwym y Crimea, pan yr oedd yr enwau 
Alma, Sebastapol a Balaclava yn cael eu llosgi megis â 
magnelau i galon y genedl, gwelid pâr ieuanc yn 
cyhoeddi heddwch o flaen y Parch. Wm. Owen, yn sêt 
fawr Capel y Wesleyaid yn Llanfyllin. Yn y man 
clywir 3^ Arolygwr siriol yn cyhoeddi yn hyglyw fod 
John Jones, Glashirfryn a Miss Sarah Jones, Cefngoleu yn 
ŵr a gwraig ; a chlywid Uiaws o gyfeiUion yn y capel ac 
oddeutu y drws yn Uongyfarch ac yn dymuno yn dda idd^nit 

Bellach dyma wraig ieuanc wedi dod i Glashirfryn ; 
hwyrach na byddai gair o'i hanes yn annerbyniol nac yn 
anfuddiol. Rhyw saith mlynedd cyn priodi y symudodd 
Miss Jones gyda'i thad Mr. Thomas Jones, a*i Nhain o'r 
Tàn House i Cefngoleu, ger Llanfyllin. CoUodd ei 
mham pan yr oedd tua deuddeg mlwydd oed, a'i nhain 
o ochr ei mham ddaeth atynt i gymeryd eu gofal. Aeth 
yr hen wraig a hithau yn hoff iawn o'u gilydd ; yr oedd 
Sarah er yn blentyn yn fwy hoff o gwmni pobl mewn 
oed nag ydoedd o gwmni cyfoedion. Anwylid hi yn 
fawr gan ei thad, yr oedd ef wedi coUi dau blentyn a'i 
briod, a pharodd hynny iddo gydio yn dynnach nag 
erioed yn Sarah, yr unig blentyn oedd yn aros. Gŵr da a 
doeth ydoedd ei thad. Treuliodd ef y rhan helaethaf o'i 
faboed gyda'i ewythr Mr. Jones, Fíìnant, Llanfechain, — 
teulu gyda llaw, oedd yn amlwg fel blaenffrwyth 
Wesleyaeth yn y rhanbarth hwn o Faldwyn; codwyd 
pregethwyr cymeradwy o blant y Ffinant, ac aeth un yn 
genhadwr i Antigua, West Indies. Daeth Mr. Thomas 
Jones hefyd o'r Ffinant wedi derbyn argraffiadau 
daionus ar ei feddwl, a bu yn flaenor dichlynaidd ym 
Mwlch-y-Cibau am oddeutu hanner canrif. Nid oedd 
neb ffyddlonach yng Nghapel Bwlch-y-Cibau na'r blaenor 
Thomas Jones a'i ferch Sarah. Bedyddiwyd hi gan y 
Parch. Robert Owen. Gwelwch fod gwraig ieuanc 
Glashirfryn wedi cael cychwyn da. Derbyniodd hefyd 
fanteision addysg fydol, hen filwr o'r enw Timothy Jehu, 
yn ol defod y dyddiau hynny oedd yr ysgol-feistr ar y 
pryd. Nid wyf yn gwybod ar gyfrif, pa anghymwyster 
milwrol y cafodd ef yr apwyntiad hwn, ond fel rheol nid 
oedd ysgol-feistri y cyfnod hwnnw yn " gyflawn aelodau" 
mewn byd nac Eglwys. Cynorthwyid Timothy Jehu gan 

David Jehu ei fab, ac nid oedd ball ar ganmoliaeth Mrs. 
Jones i'r gŵr ieuanc hynaws hwnnw. Ymddengys iddo 
yntau dreulio oes ddefnyddiol fel Cenhadwr Wesleyaidd. 
Dyma rai o'r galluoedd fu yn dylanwadu ar ferch y Tàn 
House er ei chymhwyso gogyfer â chyfrifoldeb bywyd : — 
Ei thad duwiol a'i nhain ddarbodus, ysgol Timothy Jehu 
a manteision capel bach Bwlch-y-Cibau. Yma y derbyn- 
iwyd hi yn g^^awn aelod. Bellach gwelir hi mewn 
cylch newydd ac mae hi a4 phriod yn ymdaflu o ddifrif i 
ddyledswyddau bywyd. Mae pawb sydd yn ymweled â 
hwy wrth sylwi ar eu dygnwch yn prophwydo llwyddiant. 
Mae y ddau, y naiU yn y maes a'r llall ar yr aelwyd, yn 
amlwg mewn diwydrwydd. Hawdd canfod hefyd fod 
gan y ddau method wrth weithio. Mae llawer yn 
gweithio yn ddigon caled, ond ychydig rywfodd maent yn 
ei wneyd. Clywais am ambell un wrth geisio lladd gwair 
yn Uadd llawer mwy amo ei hun. Cyfyd hyn yn fynych 
oddiar ddiffyg deheurwydd a threfn. Adroddai y Parch. 
David Jones (d), y dydd arall, hanes hen frawd diwyd a 
gweithgar oedd bob amser yn edrych yn dlodaidd ac 
aflêr. Gallai fyned i mewn ac allan i*w wasgod-lewis y 
fEordd y mynnai. Gofynnodd cydnabod i un o'i gym- 
'dogion." " Sut mewn difrif deudwch mae yr hen frawd 
J. S. H. mor flêr a diymgeledd? Mae yn ddyn sobr a 
gweithgar, ond fel yna mae o er's ugain mlynedd i mi 
wybod ! " " Mi ddeudach chi," ebai y cymydog " mi 
briododd ddynes a chanddi ddwy law chwith'' Mae un 
law chwith yn fwy na digon mewn byd fel hwn. Da 
cael nerth braich a grym yn y cyhyrau ; ond rhaid cael 
meddwl doeth i'w defnyddio neu gallant fod yn brofed- 
igaeth. Nid oedd gẃr ieuanc Glashirfryn yn meddu ar 
gorff mawr, prin hwyrach, ei fod cỳn daled â'r cyffredin, 

ond yr oedd yn ẃr cryno, cytnerth, cymwys iawn i waith, 
Meddai hefyd y ddawn i wneyd y goreu o hono ei hiin, a 
dyna ddirgelwch ei Iwyddiant. Cafodd wraig hefyd ddar- 
bodus heb yr un law chwithig. Dysgwyd hi gan ei nhain 
i ofni seguryd ac i gasau gwastraff. Gallai yrru ceiniog 
ym mhellach na Uawer. Cl^rwais ddweyd fod yn hawdd- 
ach i ambell im wneyd ffortiwn na*i chadw, — mae hynny 
yn eitha gwir, ond unwaith y deuai rhywbeth i law 
gwraig ieuanc Glashirfryn ni chawsai ymado heb ddweyd 
ei holl neges. Ymhen oddeutu deunaw mis ar ol idd^mt 
ymsefydlu yn eu cartref newydd, mae masnach yn dechreu 
bywiogi, ac amaethyddiaeth jm codi. Dy wed Shakespeare 
(Gwel Julius Casser — Act iv). 

** There is a tide in the afiairs of men 

Which, takcn at the flood, 

Leads on to fortune ; 

Omitted, all the voyage of their life 

Is bound in shallows and in miserìes." 

Nid oedd Uawer o berygl i'r pâr ieuanc hwn adael i'r 
llanw fyned heibio ; gweithiai y ddau yn ddygn, ac 
mae beichiau bywyd yn graddol ysgafnhau. Bendith- 
iwyd hwy â thri o feibion a thair o ferched : ganwyd hwy 
yn y drefn ganlynol, — John Thomas, Sarah, Jane, Richard, 
William, a Mary Anne. Gwelwch fod gan Mrs. Jones 
lond ei breichiau o waith, ac er nad oedd yn wraig gref 
iawn, profodd ei deheurwydd a'i doethineb wrth drefnu ei 
dyledswyddau o gynorthwy sylweddol iddi. Ceisiwn 
bellach grynhoi hanes a nodweddion ein hanwyl frawd 
o dan dri penawd. Daw nodweddion ein cyfaiU i'r 
golwg ond sylwi amo o dri cyfeiriad. I. Yr Amaethwr. 
II. Y Gwladgarwr. III. Y Cristion. 



YR AMAETHWR. 

BELLIR dweyd gyda phriodoldeb fod rhai o brif 
arwyr Cymru wedi eu dwyn i fyny wrth gym 
yr aradr. Gallesid enwi llawer, heblaw y 
Reesiaid o Hiraethog, a John Evans o Eglwysbach ; ond 
ni pherthyn i amcan y bennod. Mae rhywbeth yn yr 
alwedigaeth sydd yn fanteisiol i fyfyrdod. Ceir cyfleus- 
terau euraidd i yfed cerddoriaeth wreiddiol, ac i sylwi 
ar olygfeydd naturiol, nes deffro yr enaid a rhoddi 
edyn i ddychymyg. Yn y trefi gwelir celfyddyd ar ei 
goreu — gwelir dynion yn ceisio dynwaredu y Creawdwr ; 
ond yn y wlad, yng nghwmni y mynydd a'r afon, a 
glesni yr wybren uwchben, teimlir ein bod yng nghwmni 
yr ^' originalsy Dywed Dewi Arfon yn briodol iawn, 
fod clogwyni Dolwyddelen wedi cario dylanwad ar 
feddwl John Jones, Talysam : — 

"Clogwyni Coleg Anian — wnaeth rjrfedd 
Athrofa i loan." 

Gellir dweyd am John Jones, Glashirfryn, ei fod 
yntau wedi graddio yn yr un Coleg, ond nid y 
" Clogwyni " oeddynt ei athrawon ef. Gwastraffodd 
Natur ei cheinion ar y Ue, ond ceir rhagor o'r cain na*r 
ysgythrog, mwy o*r naturiol na'r celfyddydol. Gwych o 
beth yw gweled dynion medrus yn crynhoi deddfau 
anian i'w peiriannau celfyddydol ; ond priodol yw cofio 
nad allai olwynion dynion syflyd dim pe b'ai 
" Olwyn fawr " Duw yn gorffwys. Mae galwedigaeth yr 

amaethwr yn gyfleustra rhagorol i feithrin sylwadaeth. 
Gwir nad yw pob iin sydd â llygaid ganddo yn gweled. 
Sonia Dr. Lewis Edwards am hen gymeriad bortrei- 
adir gan Wordsworth o'r enw Peter Bell : ei fod wrth 
edrych ar y briallu melyn ar làn yr afon, yn gweled 
briallu a dim ond hynny, 

"The prímrose by the river*s brim 
A yellow primrose was to him— 
And it was nothìng more.'* 

Gall, fe all dyn dreulio oes o dan yr awyr las, yn 
ymyl meddyliau Duw, heb ddeall llawer o gyfrinion 
anian ond mae ganddo serch hynny fanteision godidog i 
efrydu meddyliau y Lluniwr Dwyfol. Mae ei alwedig- 
aeth yn meithrin pwyll ac amynedd. Cyll amaethwr 
byrbwyll a gwyllt olwg ar un o wersi mwyaf hanfodol ei 
alwedigaeth. Rhaid iddo ef o bawb ddysgu y wers o 
ymaros. " Wele y mae y Uafurwr yn disgwyl am werth- 
fawr ffrwyth y ddaear, yn dda ei amynedd am dano nes 
iddo dderbyn y gwlaw cynnar a diweddar." Nid yw natur 
ar frys — symuda popeth yn bwyllog a trefnus. Gallwn 
ddweyd am ein cyfaiU ei fod ef yn blentyn natur. Yfodd 
ei gwersi, yr oedd yntau yn bwyllog a threfnus yn ei 
holl symudiadau. Gallai, wrth gwrs, symud yn chwim 
pan fyddai angen ; pe cyfarfyddid ef, er engraifft, 
ar y ffordd i'r efail, neu ar ei farch yn ymofyn y farriery 
neu'r meddyg, byddai ganddo, y pryd hynny, ddawn i 
fod yn fyr heb dramgwyddo. Gwna rheol a threfn wrth 
fyw yr angen am frys a ffwdan yn eithriadol iawn. 
Dynion esgeulus fel rheol sydd ar frys, — dynion sydd yn 
ceisio gw'thio dyledswyddau deu-ddydd i un diwmod — 
dynion sydd yn dechreu Uawer o bethau ac heb orffen 
dim. Dechreuai ein cyfaiU y dydd gyda thoriad gwawr 

a gallai noswylio gyda*r haul, wedi llanw ei gylch. 
Credai ei fod yn amaethwr yn ol ewyllys Duw. Galwyd 
ef yn amaethwr mor wirioneddol ac y galwyd lago yn 
Apostol : ac yn wir yr oedd yr alwedigaeth wedi ei 
hysgrifennu yn ddwfn ac yn amlwg i'w gyhyrau, ac i'w 
esgym. Rhaid fuasai gwneyd cam â naturiaeth i wneyd 
dim arall o hono. Sonia'r Beibl am ddynion fel Bezaleel 
ac Aholiab wedi eu hysprydoli fel seiri ; a dywed Isaiah 
fod yr amaethwr yn "bwrw y gwenith ardderchog a'r 
haidd nodedig, canys ei Dduw a'i hyfforddia mewn 
synwyr " (Isai. xxxviii. 26). Rhoddodd Duw i'n cyfaiU 
s^mwyr i amaethu. Fel un oedd yn teimlo cysegredig- 
rwydd ei alwedigaeth, rhoddai ei oreu jnddi, a m>Tinai 
y goreu oddiwrthi. Credai mai ofer disgwyl dim oddi- 
wrth y meusydd heb roddi gwrtaith. " Give and take^^ 
yw arwyddair natur, a chredai fod yn rhaid cyd-weithio 
â*r Creawdwr i gael allan oreu pethau a phersonau. 
Gellir dweyd am ambell i amaethwr na chafodd 
nemawr ddim oddiwrth ei ffarm ond prês, a chwyna 
Uawer un na cha' ond ychydig o'r " rheiny ; " ond 
cawsai ein cyfaiU ddau gynhaeaf o bob maes — cynhaeaf 
i'w logell ac i'w garictor. Cawsai werth o'r anifail cyn 
cael ei bris y n y farchnad ; gwelai ddoethineb Duw yng 
ngreddfau yr anifail, ac yn rheoleidd-dra y tymhorau. 
Meddai hefyd lawer o gydymdeimlad â'r duedd ymar- 
ferol sydd i addysg yr oes, yn enwedig ynglŷn âg 
amaethyddiaeth. Pan feddylir am ei oedran, mae yn 
syndod ei fod mor advanced ei syniadau. Yr oedd yn 
argyhoeddedig fod eisieu trin y tir fel popeth arall yn 
wyddonol, ac mai y duU mwyaf scientific i drin y tir 
ydyw dyfod ato, ac nid darllen am dano. Gwyddai y 
gallai deilen ddwyn dyn at egwyddorion pethau yn fwy 

effeithiol na dalen, ac am y rheswm hwn llawenychai 
ddeall fod Prif Athrofa Cymru yn dwyn efrydwyr 
amaethyddol at Natur ei hun. Yr oedd yn graff ryfeddol 
i ddeall pa bryd i newid cwrs ei ffarm i'r fantais oreu. 
Parchai'yr hen dduUiau o amaethu, ond yr oedd yn rhy 
wreiddiol i lynu wrthynt. Hoffai experimentio ychydig, 
a deuai ei ymgais yn fynych yn sail i ddiwygiadau 
gwerthfawr. Gellid ei ystyried yn pioneer mewn aml i 
gyfeiriad. Rhaid i'r amaethwr llwyddiannus, nid yn 
imig drin ei faes a'i anifeiliaid, ond mae ganddo hefyd 
i astudio ei ddynion. Problem lled ddyrus i'w dadrys 
yw perthynas meistr a gwas. Mae ambell amaethwr 
cyfarwydd wedi methu, oblegid ei fod yn deall popeth 
yn well na natur ddynol. Gwelai ein cyfaiU y dy7i yn 
ei weithiwr, a rhoddai barch iddo fel y cyfryw. Dis- 
gwyliai lafur oddiwrth ei weision, ond ni ofynnai i'r un 
o honynt weithio yn galetach nag ef ei hun. Arweiniai 
gyda phob gwaith, a byddai yn well ganddo ddweyd, 
"Deuwch a gwnawn" na dweyd "Dos a gwna." 
Gwyddai fod yn well gan bob dyn gael ei gymell na'i 
orchymyn. Camgymeriad yr amaethwr yn yr hen 
amserau, ydoedd gosod y gwas ar yr un tir a'i anifeil- 
iaid ; ac yn wir ofnaf fod ambell un wedi edrych amo 
yn fwy o beiriant hyd yn oed nag anifail. Gallai ambell 
was a morwyn warafun y cysuron a'r ymgeledd roddid 
yn ewyllysgar i'r meirch a'r cẃn, ond a warafunid iddynt 
hwy. A dyna un rheswm paham y mae mor anodd yn 
awr sicrhau gweision a morwynion. Cafodd ein cyfaill 
ambell was digon di-fudd a di-waith ; ac i ddyn mor 
egnîol ag ef byddai hynny yn brofedigaeth ; ond cafodd 
ar y cyfan weision ffyddlon a diwyd. Ac i rai felly ni bu 
gwell meistr. Trwy ei lafur a'i fedr ef a'i weision, a'i 

feibion, dygwyd Glashirfryn i gyflwr rhagorol. Adgy- 
weiriodd y tŷ, a gwnaed amr)rw welliantau amo i 
mewn ac allan. Dygwyd yr adeiladau i drefn, codwyd 
rhai newydd. Canfyddir ôl ei athrylith a'i ddiwyd- 
rwydd heddyw bron ymhob cyfeiriad. Gwariodd 
gannoedd o bunnau mewn drainio a fencio, a chostiodd 
y gwrychoedd a'r wire fences iddo oddeutu wyth swllt 
y Rood^ ar wahan i*w cadw yn daclus ar hyd y deugain 
mlynedd y bu yn llafurio yn Glashirfryn. 

Ond mae ochr arall i fywyd yr amaethwr, nid mor 
swynol, nac hwyrach mor gynhenid, sef yr ochr fasnachol. 
Gall Uawer im fod yn ddyn da ar y maes, ac yn gyfar- 
wydd iawn â thrin yr anifeiliaid, ond heb fawr o ddawn 
ar ddiwmod ffair a marchnad. Yn y byd sydd yr awron 
mae y dalent i brynu a gwerthu yn bwysig iawn. Nid 
diffyg ynni a gallu i drin y ffarm sydd yn cyfrif am 
fethiant ambell i amaethwr unplyg ei feddwl a gonest ei 
galon ; ond diffyg craffter mewn prynu a gwerthu. Fe 
ddywedir weithiau am bregethwr ei fod yn rhagorol yn y 
pulpud, ond druan o hono mewn pwyllgorau. Mae yn 
syndod gymaint yn rhagor o synwyr sydd gan ambell un 
wrth drin pwnc nag wrth drin pobl. Mae yr un peth yn 
ffaith am ambell amaethwr, — gartref mae yn ddyn rhag- 
orol, ond yn y ffair a*r farchnad mae wrth newid ei wisg 
wedi newid ei ddawn. Clywais ddweyd gan im ddylai 
wybod fod Mr. Jones, Glashirfryn yn farchnatäwr diguro. 
Gwyddai beth i'w ofyn a beth i*w roddi, pa bryd a pha 
beth iV werthu yn ogystal ag i V brynu. Wrth gwrs, yr 
anhawster i amaethwr gonest sydd wedi dechreu ffarmio 
heb lawer o capital ydy w medru cadw y " da by w " yn ei 
feddiant hyd nes y gwel gyfleustra i gael pris. Yn 
anffodus mae y rhent a'r llogau yn fynych yn dod o flaen 

y cyfleustra, a rhaid gwerthu y pethau am yr h^ni gyn- 
hygir — ^marchnad wael neu beidio rhaid gwerthu. Gŵyr 
ambell amaethwr am y profiad ddisgrifir gan Dewi 
Wŷn— 

"Dw^ni ei geiniog dan gwjmaw, 
Rhoi angen un rhwng y naw.*' 

Prin y gwyddai Mr. Jones am dlodi y ddwy linell 
uchod, ond carwn ddweyd er mwyn darllenwyr ieuanc y 
Cofiant y gwyddai yntau am flynyddau, beth ydoedd 
ymgodymu âg anhawsterau, ac mae ei ddiwydrywdd a'i 
ddoethineb yn deilwng o efelychiad. Hwyrach y dywedir 
nad yw amaethyddiaeth y peth a fu, nid yw mor hawdd 
gwneyd arian yn awr ag ydoedd ddeugain mlynedd yn 
ol. Gall fod llawer o wir yn hynny. Mae hanes yn profì 
fod rhai adegau a thymhorau yn fwy manteisiol na*u 
gilydd, ond mae hanes a phrofiad hefyd yn cadamhau 
mai lle bynnag y ceir gweithiwr sefydlog a threfnus, yn 
ddyn doeth, darbodus, na raid iddo fod yn dlawd. Ofnaf 
fod rhai wedi cynefino cymaint gyda thlodi nes teimlo 
yn gwbl foddlon amo, ac yn ei dderbyn yn ymostyngol 
fel cerydd oddiwrth yr Arglwydd. Da fyddai cofio nad 
oes rhinwedd o gwbl mewn tlodi, gwir i lesu Grist ddod 
yn dlawd, yr oedd yn rhinwedd ynddo Ef i ddioddef tlodi 
er mwyn cyfoethogi ereill ; ond atolwg, pwy gyfoethogir 
trwy dlodi mwyafrif ein gwlad ? Ai onid y tir-feddiann- 
wyr a*r Brewers ? Y mae eu coffrau hwy eisoes yn rhy 
lawn. Paham yr aeth rhai o'r ffermydd goreu i ddwylaw 
Saeson a Scotchmcn ? Nid ydym mewn cydymdeimlad 
â'r cri " Wales to the Welsh " — ^pell oddiwrth hynny — 
ond methwn yn lân a gweled ei fod yn rhan o'r arfaeth 
i'r Cymro fod yn was, a'r Sais i fod yn feistr. Ni byddai 
ein cyfaill ymadawedig byth yn cymeryd mwy o faich 

nad allai ei gario ; dysgodd wneyd heb lawer o bethau os 
nad allai dalu am danynt. Dichon fod ambell i amaeth- 
wr ieuanc wedi ffaelu, oblegid iddo wrth gychwyn byw 
wario gormod ar foethau di-fudd. Dyma ddywed ambell 
i wraig uchel-geisiol wrth ddechreu byw, — " Mae gan ŵr y 
ffarm agosaf tum-out rhagorol ar ddiwmod ffair, nid yw 
ei ffarm ef gymaint a hon, dylem ninnau gan hynny gael 
rhywbeth tebyg." Ofnaf fod yr awydd i ymddangos 
yn dda yn fwy na'r awydd i fod yn dda. Ni phetrusai 
ein cyfaill ymadawedig beth oedd gan hwn ac arall, 
rhoddai ef fwy o bris ar y buddiol na*r moethus. Gofal- 
odd am gychwyn yn ddigon isel i lawr, a dyna*r rheswm 
iddo ddringo mor uchel i fynny. Fechgyn ieuainc Cymru 
byddwch wŷr, mynnwch eich hawliau fel d^mion, nid 
trwy fod yn haerllug, ond trwy ddyfalwch a phender- 
fyniad. Perchwch bawb, ond eithaf peth fyddai cofio 
nad ellwch barchu neb heb ddysgu parchu eich hunain yn 
gyntaf. " Câr dy gymyáog fel ti dy hun." 



II. 

Y GWLADGARWR. 

C^^ AE yn sỳn mor ddibynnol ydym ar ein gilydd. 
J v\ Gall y crydd, os dewisa, orfodi y pendefig i 
gerdded yn nhraed ei sanau, ac fe all yr 
amaethwr os mýn, wneyd y brenin yn ddigon gwael ei 
wala. Ond os yw yr asiedydd neu'r amaethwr, y gôf 
neu'r masnachwr yn caru ei wlad, mae yn rhwym o 
roddi ei oreu yn ei alwedigaeth, a throi allan nwyddau 
fydd yn addum ac anrhydedd i'w genedl. Nid y dyn 
sydd ar y llwyfan yn Ilefain " Cymru am byth " o angen- 
rheidrwydd yw y gwladgarwr mwyaf gonest a goleu- 
edig, ond y dyn sydd yn rhoddi delw ei enaid ar ei lafur, 
y dyn all edrych yn ddibryder ar ei nwyddau yn y 
farchnad, pan mae Ilygaid teryll y cyfarwydd yn eu 
harchwilio. Cyn y gall dyn roddi ei oreu yn ei waith 
rhaid iddo deimlo ei fod yn cynhyrchu rhy wbeth sydd yn 
cyfoethogi buddiannau ei wlad. Nid yd^mi yn gwarafim 
i genedl arall ein curo fel toy- makers^ gall hyn, mae yn 
wir, ddwyn aur i'w coffrau ; ond yn ein byw y gallwn 
weled sut y gall ddwyn nerth i gymeriad cenedl. Mae 
a wnelo yr alwedigaeth i ryw fesur â phenderfynu 
cymeriad y dyn, a'r dyn, wedi'r cwbl, ydyw cynnysgaeth 
bennaf gwlad. Prin y gall dilyn galwedigaeth sydd yn 
darostwng ein dynoliaeth fod o wasanaeth wirioneddol 
i'r deymas. Molir y milwr fel gwladgarwr, udgenir y 
ffaith ei fod yn peryglu ei fywyd er mwyn ei wlad ; ac 
mae hyn yn fynych yn eitha' gwir. Ond mae ambell 

ddyn wedi aros wrth yr einion, ac un arall wrth fainc 
y saer; ac un arall wedi glynu wrth yr aradr oddiar 
gymhellion mor wladgarol a'r milwr neu'r seneddwr. 
Asgwm cefn cenedl, wedi*r cyfan, yw yr ariisan^ ac nid 
y pendefig. Mae y naiU gyda'i gyfalaf a'r Uall gyda'i 
lafur yn angenrheidiol i gynnydd a dadblygiad y bywyd 
cenedlaethol. Rhaid cael dyn i fod 5^1 wladgarwr, ac 
mae'r sawl sydd yn llenwi y cymeriad o ddyn gan nad 
pa mor fychan ei gylch, yn gwasanaethu ei genedl. 
Mae gwahaniaeth dirfawr yn maintioli demyn hanner 
coron rhagor demyn tair-ceiniog, ond gall yr olaf fod 
mor grwn a'r cyntaf. Nid oedd neb hoffai fwy ar Walia 
Wen na*r cyfaill cryf o Glashirfryn. Nid oedd yn 
crechwen Uawer ; nid yn fynych y gwelid ef ar yr esgyn- 
lawr gwleidyddol, ond rhoddai ei bleidlais bob amser 
i'r sawl, yn ol ei fam ef, oedd yn awyddus i hyrwyddo 
buddiannau uchaf ei wlad. Yr oedd ei bleidlais ar 
ddydd yr etholiad yn cerdded ar hyd Iwybrau ei weddi 
ar yr aelwyd ac yn y capel. Ystyriai y polling booth yn 
lle cysegredig. Yr oedd yn ymwybodol fod ei bleidlais 
ef, ymhlith ereill, yn allu oedd i benderfynu cymeriad 
yr awdurdod oedd i lywodraethu y wlad. Gẃỳn fyd 
nad elai pob un iV booth ar ddydd yr etholiad gyda'r 
difrifwch sydd yn gyson âg urddas y rhagor-fraint. 
Pe cofiai y pleidleisiwr fod yn y booth gyfleustra i an- 
rhydeddu Duw a gwasanaethu ei genedl, ni byddai raid 
mynd o gwmpas i erfyn ar bobol ddod i bleidleisio, ac ni 
byddai perygl i neb allu prynu ei vote chwaith. Nid 
yw ambell amaethwr yn cofio ei fod yn ddeiliad o'r 
Llywodraeth Brydeinig hyd nes y gwel y casglwr trethi ; 
ac mae ei logell, bid siwr, yn lle Uawer tynerach arno 
na'i gydwybod. Gwerin gwlad yw yr awdurdod der- 

fynol wedi'r cwbl, ac mae yn bwysig i ni addysgu a 
chyfarwyddo y werin mewn materion cymdeithasol er 
mwyn iddynt allu ffurfio bam drostynt eu hunain a 
gwybod sut i bleidleisio pan ddaw y cyfleustra. 
Llawer ddywedodd ein cyfaiU ymadawedig ar y pen 
hwn, mewn gwahanol gysylltiadau. "Peidiwdi," 
meddai, "anfon neb i'r Senedd na buasech yn gallu 
ymddiried yn ei onestrwydd ar ddiwmod marchnad ; 
peidiwch anfon i'r llŷs uchaf ddynion sydd am gadw 
tafamdai ar eu traed, os mai eich ewyllys chwi yw eu 
tynnu i lawr. Os mai tix-feddiannwyr sydd yn ymgeisio 
am eich pleidlafs, a chwithau yn ei adnabod fel gormes- 
wr, byddai anfon hwnyna i'r Senedd yn eangu ei 
gyfleusterau i ormesu ar nifer liosocach, ac yn union- 
gyrchol neu anuniongyrchol amoch chwi. Ceisiwch 
adnabod eich dynion goreu y gellwch. Ymgydnabydd- 
wch hyd y mae ynoch â symudiadau cymdeithasol. 
Cofiwch fod Duw yn datguddio ei feddwl yn Niwygiadau 
y ganrif hon mor wirioneddol ac mewn hanes Feibl- 
aidd. Mae gan Dduw ei genadwri atom yn awr mor 
sicr ac yn y gorffennol. Camgymeriad dybryd yw tybio 
fod Duw wedi tewi pan gwblhawyd y Beibl. Mae 
ganddo Ef ei broffwydi ymhob oes.** 

Rhyddfrydwr trwyadl ydoedd Mr. Jones ; nid wrth 
natur yn gymaint, ond o argyhoeddiad. Braidd nad 
ellid tybio oddiwrth osgedd ei gorff, ac wrth sylwi ar 
ei physiognomy, nad oedd Uawer o*r Ceidwadwr yn 
wreiddiol ynddo ; ond magwyd ef mewn ysgol a 
dygwyd ef i fyny mewn gwlad sydd wedi dioddef llawer 
oddiwrth ormes y bendefigaeth, ac fe ddaeth i deimlo 
fod iachawdwriaeth y genedl ar linellau Rhyddfryd- 
iaeth. 

**I was in Leamington/' medd John Bríght, yn un o'i areíthiau, 
** and Mr. Cobden called on me. I was then in the depths of grief— 
I may almost say of despair— for the light and sunshine of my house 
had been extinguished. All that was left on earth of my young 
wife, except the memory of a sainted life and a too bríef happiness, 
was lying stiU and cold in the chamber above us. Mr. Cobden called 
on me as his fríend and addressed me, as you may suppose, with 
words ot condolence. After a time he looked up and said:— *<There 
are thousands and thousands oí homes in England at this moment 
where wives, and mothers, and children are dying of hunger. Now, 
when the fìrst paroxysm of your gríef is passed, I would advise yon 
to come with me, and we will never rest until the Com Laws are 
repealed." 

Mae gwasgfa deuluaidd wedi dwyn llawer un i gyd- 
ymdeimlad dyfnach â helyntion cenedl, ac fe losgwyd 
cydymdeimlad a rhyddid cenedl i yspryd ein cyfaill gan 
ddigwyddiadau teuluol. Yr oedd ei dueddfryd wylaidd 
ac enciliedig yn ei gadw rhag bod yn gyhoeddus ; ond 
nid oedd yn ail i neb mewn ffyddlondeb i argyhoedd- 
iadau ei feddwl. Gwyddai ef beth ydoedd pleidleisio o 
blaid egwyddorion Rhyddfrydol cyn i'r Ballot Act 
ddod i rym. Ychydig wyddom ni yn awr am draha y 
Sieward, Ond rhyw chwarter canrif a rhagor yn ol 
bu raid i liaws o Ynmeillduwyr egwyddorol ddioddef 
)m enbyd, o herwydd eu ffyddlondeb i YmneiUduaeth. 
Pa ryfedd fod Ceidwadwr YmneiUduol yn ymddangos 
)m greadur mor anghyson a gwrthodedig i'n cyfaill ym- 
adawedig? Yr oedd ymryddhau oddiwrth ormes y 
tir-feddiannwyr yn un rheswm ganddo dros brynu 
Glashirfryn. Fel y sylwyd yn barod, yr oedd Mr. Jones 
yn fwy yn ei elfen gyda'i deulu gartref nag ar y llwyfan, 
— ^yr oedd yn ymwybodol mai yno yr oedd prif neges 
ei fywyd; ar yr un pryd aberthai ei dueddion a'i 

deimladau pan fyddai ei rwymedigaethau fel dinesydd 
yn galw. Nid oedd yn hoffi swyddau gv^4adol, ond 
gwthid ef iddynt weithiau gan ei gymydogion, ar gyfrif 
aeddfedrwydd ei fam, a'i wybodaeth eang a manwl, o 
anghenion ei blwyf a'i ardal. Bu am flynyddau yn 
aelod gwerthfawr o'r Highway Board, ac yn ddiwedd- 
arach etholwyd ef yn aelod o'r Llansilin United Disirict 
School Board^ ac fel aelod o'r Bwrdd cymerodd ran 
amlwg mewn dwyn darpariadau Deddf Addysg 1870 i 
ymarferiad yn ei blwyf genedigol. Bu yn aelod o*r 
Bwrdd am ddwy-flynedd-ar-bymtheg, ac yn Gadeirydd 
am naw mlynedd. Yn ystod y tymor y bu ef yn Gad- 
eirydd yr agorwyd dwy o'r ysgolion sydd yn y plwy', 
sef Rhiwlas a Thregeiriog. Gweithiodd yn egnîol o 
blaid addysg, am y credai fod diwylliant y cyfrwng 
mwyaf effeithiol i agor llygaid y genedl i'w buddiannau 
uchaf. Gwyddai Mr. Jones hefyd fod digon o athrylith 
ym mhlant y plwyf ond cael cyfleustra i'w ddangos. 
Onid oedd i blwyf Llansilin ei hanes yn y cyfeiriad hwn ? 
Un o feibion y plwyf hwn ydoedd Huw Morris athrylith- 
gar o Bont y Meibion, am yr hwn y dywedid yn ddi- 
wenîaeth : — 

<<Ni chanodd neb wyneb iach 
O gu synwyr gysonach." 

Fe'n hysbysir hefyd mai o Gruffydd, mab iengaf leuan 
Gethin o Loran Uchaf, yn y plwyf hwn, yr hanai y 
Parch. Thomas Morris dalentog, un o'r dynion dysged- 
icaf yn Rhydychen, ac Awdwr Hynafìacthau Indiaidd^ 
yn saith cyfrol 8-plyg. Ysprydolid ein cyfaiU i weith- 
garwch dros fechgyn y plwyf wrth ddarllen hanes cewri 
y plwyf yn yr oesau fu. Yn Rhyd y Croesau, yn y plwyf 
hwn, y ganwyd Charles Edwards, y Uenor llathr ac 

Awdwr hyfedr Hanes y Ffydd, aeth drwy chwech neu 
saith o argraffiadau. A theimla plwyf Llansilin fod 
ganddi rywfaint o hawl yn yr hen wron Cymreig, Owain 
Glyndwr, nid yn unig ar gyfrif y ffaith fod ganddo gynt 
lŷs yn Sycharth, ond hefyd am fod gwaed Bleddyn ab 
Cynfyn o Bowys, yn ei wythîennau. Gẃyr ambell im 
lawer mwy o hanes gwledydd ereiU nag a ẃyr o hanes 
ei wlad enedigol ; ac mae'n sỳn mor anwybodus ydy w 
llawer am hanes a thraddodiadau dyddorol, eu plwyfì eu 
hunain. Nid un elai dros yr afon i chwilio am ddwfr, 
ydoedd ein cyfaiU. Os oedd gwybod am rywbeth pell 
o bwys, rhaid fod gwybod am yr agos o fantais. Cofìai 
fod hen frodorion y plwyf ers rhai canrifau, yn ddynion 
glewion ac athrylithgar ; a chredai yn ddiysgog fod 
Uawer o dalent yn eu plant, ond cael cyfleusterau i'w 
tynnu allan ; oddiar yr argyhoeddiad hwn y gweithiodd 
mor egniol dros addysg. 

"Gorau arf, arf dysg." Credai Mr. Jones ei fod yn 
gwasanaethu y genedl wrth fod yn bresennol yn y Cyngor 
Plwyf ac yn y Bwrdd Ysgol, a da fyddai i aml i wlad- 
garwr tybiedig gofìo ei fod yn bradychu ei wlad, os yw 
yn esgeuluso y Byrddau a'r Cynghorau Maent mor ang- 
henrheidiol i fywyd y deymas ag ydyw y Senedd ei hun. 
Dywed rhai dynion da nad oes ganddynt ddim amynedd 
i wastrafîu amser ar Gynghorau lle mae cynifer o ddynion 
opiniwngar a fîol ; ond dylai hynny fod yn rheswm dros 
iddynt aros yn y Cyngor yn hytrach na'i adael. Mae pob 
gwladgarwr yn teimlo yn llawen o gael cyfleustra i was- 
anaethu y genedl yn y cylch agosaf ato. Nid oes gan 
rai ddim i*w roddi ond arian, nid oes gan arall ond nerth 
braich, tra nad oes gan y trydydd ond synwyr, ond dylai 
y tri roddi i'w gwlad wasanaeth yn ol eu dawn. Teimlai 

Mr. Jones fod cydwybod yn galw amo i fod mor ffyddlon 
ar y Bwrdd Ysgol ag ydoedd i*r Seiat ; oblegid ceid yn y 
naiU a'r Uall gyfleustra i lefeinio cymdeithas âg egwydd- 
orion iach a dyrchafedig. Rhaid i'r gwladgarwr frwydro 
o blaid ei wlad mewn Cynghorau yn gystal ag ar faes y 
gwaed ; y ffordd gyntaf i ddinistrio Cenedl, ydyw trwy 
ganiatau i ddynion llygredig ac anniwair, gael eu ffordd 
eu hunain ar Gynghorau y wlad. Gofala rhai Syyidicates 
amheus am gael eu cynrychioli ar bob Cyngor, gwthia y 
darllawyr eu hunain i bob cylch posibl ; tybed y dylai y 
dyn rhinweddol, y dyn sydd yn caru rhyddid bam, y dyn 
sydd yn credu mai cyfiawnder yn unig all ddyrchafu 
Cenedl, gadw allan o*r Cynghorau? A ddylid caniatau 
i ddynion sydd yn cam elw a buddiannau plaid yn fwy 
na dyrchafiad eu Cenedl, gael gwneyd fel y mynnont, heb 
fod yno neb i godi llais na llaw yn erbyn ? Ymddiriedir 
i'r Cynghorau trefol a gwledig i ofalu am iechyd y 
cyhoedd, ac i ddarparu tai cyfaddas i'w preswylio ; îe, yn 
llaw y Cynghorau hyn i fesur pell iawn mae gofalu am 
addysg y wlad, a thybed nad yw iechyd, cysur ac addysg 
y cyhoedd yn faterion digon pwysig i hawlio ein goreu 
fel gwladgarwyr? Dylem gael y dynion doethaf ar fyrdd- 
au ereiU, megis Bwrdd y Gwarcheidwaid. Hwynthwy 
sydd i ofalu am y tlawd ac i osod amodau a chyfar- 
wyddiadau sydd i benderfynu tynged y trueiniaid an- 
ffodus sydd yn Ysbytai ac yn Elusendai y wlad. Nis 
gall dynion cyfrifol wrthod cyfleusterau i weinyddu ar 
Fyrddau o'r fath heb bechu yn erbyn Duw. Na, mae'r 
gwir wladgarwr, gan nad beth yw ei alwedigaeth, yn 
barod i goUi cyfran resymol o amser ac arian yn hytrach 
nac edrych yn dawel ar Gynghorau y Genedl yn ymlygm. 
Ystyriaethau o'r fath yma, yr argyhoeddiad ei fod yn 

gwasanaethu ei wlad, yn unig barai i'n cyfaill hoff 
ymadael yn achlysurol âg awyr iach y meusydd, a 
chwmni diddan ei weision a'i deulu, i dreulio oriau 
uwchben c^mlluniau oedd yn dal perthynas â materion 
Plwyfol neu Sirol. Nis gall neb fod yo wladgarwr 
gwych sydd yn ddinesydd gwael. Mae y gwir wladgarwr 
yn teimlo wrth ddysgu moesau da i'w blant ar yr aelwyd, 
ac wrth ddysgu ei weision yn y gwaith neu ar y maes i 
barchu uniondeb, ac wrth siarad yn erb^ni anghyfìawnder 
ar y Cynghor, ei fod yn gwasanaethu ei Genedl a'i Dduw. 
Mae y dyn all edrych ar ei Jerusalem yn dirywio a 
gwaethygu heb golli dagrau yn anheilwng o ddyn heb 
son am Gristion. Mae y rhagor-freintiau sydd wedi eu 
hestyn i ni, megis yr hawl i bleidleisio, yn ein gwneyd 
yn uniongyrchol gyfrifol am ddyfodol ein Teymas. Os 
na cheir deddfau cyfiawn o'r Senedd peidier beio, 
oblegyd ein cynrychiolwyr etholedig ni ydynt. Os am 
ddeddfau cyfiawn rhaid cael dynion cyfiawn, ac mae 
dewis y dynion yn Uaw yr etholwyr. " Aed pwy fỳn i'r 
Senedd " medd ambell un ; dywedwn yn ddibetrus y 
dylid alltudio dyn felly i blith yr Indiaid Cochion 
anwàr hyd nes y gall ddiolch i Dduw am fanteision 
gwareiddiad. Na, mae yn ddyledswydd gysegredig i 
bleidleisio dros y dyn y gallwn deimlo na chaiff 
lles uchaf y Deymas ddim cam oddiar ei law. Mae 
gofalu am hawliau y teulu, y Plwyf, y Sir yn bwysig, ond 
pan mae buddiannau uchaf y Genedl a'r Wladwriaeth 
mewn perygl rhaid aberthu y lleiaf er mwyn y mwyaf. 
Nid yw Uesoli yr ychydig bob amser o fantais i'r lliaws, 
ond mae amddiffyn y cylch agosaf allan yn sicrhau 
diogelwch y cylchoedd agosaf i mewn. Dywed meibion 
ein cyfaill ymadawedig mai dyna yr olwg eang gymerai 

eu tad ar ddyledswyddau dinesig ; nid oedd y teulu yn 
ei fam ef ond olwyn yn y Plwy, y Plwy ond olwyn yn y 
Sir, a*r Sir ond olwyn yn y Wladwriaeth, a'r Wladwriaeth 
ond olwyn yn yr Eglwys, a'r Eglwys ond olwyn yn Nuw, 
a chredai fod yn bwysig i gael pob olwyn i droi mor 
effeithiol ag sydd bosibl. Gallai ddweyd gyda Burke : 
" The state ought not to be considered as nothing better 
than a partnership agreement in a trade of pepper and 
coffee, calico or tobacco, or some other such low concem 
to be taken up for a little temporary interest, and to be 
dissolved by the fancy of the parties. It is to be looked 
on with other reverence because it is not a partnership in 
things subservient only to the gross animal existence of a 
temporary or perishable nature. It is a partnership in 
all science ; a partnership in all art ; a partnership in 
every virtue, and in all perfection. As the ends of such a 
partnership cannot be obtained in many generations, it 
becomes a parhiership not only between those who areliving 
but betwcen those who are dead and those who are to be 
bomy Teimlai ein cyfaiU wrth weithio mor egniol dros 
gael addysg i blant y plwyf, ei fod dan rwymau i barchu 
ymdrechion y Tadau oedd wedi marw, ac o dan rwymau 
i rwyddhau y ffordd i egnion y plant oedd eto heb eu 
geni. 



III. 

Y CRISTION. 

(TSYCHWELWYD ein cyfaill at grefydd o dan 
j^ weinidogaeth rymus ei frawd yng-nghyfraith — 
Mr. Humphrey Humphreys, Comorion. Yn Iled 
fuan wedi ei droedigaeth penodwyd ef yn gynorthwywr i 
Mr. Edward Williams, Penstryt, hen ŵr oedd yn hynod 
am ei ddawn mewn gweddi, ac am ei onestrwydd 
diledryw. Pan symudodd yr hen wron hybarch i Lan- 
rhaiadr nid oedd neb mor gymwys i lanw ei le fel 
blaenor na gŵr ieuanc Glashirfryn. Nid oedd y pryd 
hwnnw lawn 303 in oed, a daroganai rhai amrwd 
eu bam nad oedd fawr obaith o Eglwys arweinid 
gan ŵr mor ieuanc a dibrofiad. Bu am rai bljoiyddau 
heb gyd-swyddog, ond ymhen yspaid apwyntiwyd Mr. 
Thomas Morris, Pantymaen, i gymeryd rhan o'r cyfrif- 
oldeb gydag ef, a chydweithiodd y ddau yn rhagorol. 
Ar farwolaeth Mr. Morris penodwyd Mr. Thomas, Gil- 
fach, yn ei le; a dyna yr unig dri brawd fu yn 
cydweithio âg ef fel blaenoriaid ym Moriah am yn agos 
i hanner canrif. Mae y tri bellach wedi cyfarfod mewn 
cymdeithas wynfydedig, lle nad yw marwolaeth yn taflu 
ei gysgodion trymaidd ar y trigolion. 

Profodd Mr. Jones yn flaenor dihafal, ofnid junwaith y 
gallai y Uymder oedd mor naturiol iddo a'r nerth 
ewyllys oedd mor nodweddiadol o hono fod yn an- 
fantais, ond gwelid yn fuan ei fod yn enniU serch 
yr Eglwys, a pharhaodd i gadw ymddiriedaeth yr aelodau 
hyd derfyn ei daith. Difynnwn y geiriau a ganlyn o*r 

M 

tìysbysydd^ gan Mr. T. Morrìs, Pantymaen : — ^"Gallaf 
ddweyd fod ein duwiol flaenor, Mr. Jones, Glashirfryn, 
yn ẃr o gyngor mewn byd ac eglwys, ac hefyd yví ẃr o 
fam aeddfed, ac yn flaenor gwerthfawr yn Eglwys Moriah 
am 45ain o flynyddoedd. Byddai bob amser yn hynod 
flyddlon i bob moddion o ras, yn enwedig i'r Seiat, a 
phob amser mewn yspryd canmol yr Arglwydd, beth 
bynnag fyddai yr amgylchiadau." 

Rhaid addef fod ei ddeall yn gryfach na*i deimlad, neu 
hwyrach fod ynddo ragor o deimlad nag a ddeuai i'r 
golwg. Meddai yn ddiddadl feddwl cryf, a chadwai ei 
deimladau o dan reolaeth bam oleuedig. Fel dynion 
felly yn gyffredin, yr oedd yn grefyddwr gwastad a 
sefydlog. Perygl dynion y mae teimlad yn sylfaen eu 
crefydd, ydyw bod braidd yn gyfnewidiol, weithiau ar 
uchel-fannau y fiEydd, bryd arall yn rhosydd Moab ; ond 
ceid ef bob amser yr un fath. Clywais im hen flaenor 
rhagorol yn dweyd mewn Seiat (codai i fjnay ar 
ol brawd oedd wedi bod yn fynych i mewn ac allan), 
" Wel, diolch i Dduw," meddai, " os oes yna lawer o ups 
and downs yn fy hanes, a chwi wyddoch fy mod wedi fy 
Uuchio gryn lawer gan dònnau amgylchiadau, 'does yna 
ddim ins and outs. Cefais ras trwy'r cwbl i gadw gyda 
lesu Grist a chyda*i achos. 

Cadwodd Mr. Jones bob amser yn ei rỳch, ac nid 
rhyfedd, oblegid dibynnai fwy ar argyhoeddiad, a phrof- 
iad dwfn o grefydd nag ar deimladau. Rhaid wrth 
gwrs cael teimlad i gymell yr ewyllys yn ei dewisiadau. 
Na ato Duw i ni ddiystyru y gallu rhyfedd yma sydd yn 
ein personoliaeth. Gall teimlad fod yn achlysur i wen- 
did, ond gall yr un mor wir fod yn achlysur i ddwyn 
nerth i gymeriad. Mae hanesiaeth yn profì yn bendant 

fod i deimlad le pwysig yn hanes pob chwildroad mewn 
byd ac eglwys, — nis gellir diwygio hebddo ; ond dynion 
o argyhoeddiad a nerth ewyllys sydd wedi troi ffrydiau'r 
teimlad i gyfeiriadau ymarferol a buddiol. Er fod ein 
cyfaill yn ddyn cryf, — dyn a Uawer o nerth y graig 
ynddo, eto i gyd, yr oedd ymhell o feddu oemi y garreg ; 
meddai lawer o gydymdeimlad âg anhawsterau crefydd- 
wyr ieuanc, a gallai yn effeithiol iawn galonogi y gwan 
a chysuro yr edifeiriol. Nodweddid ef fel blaenor gan 
onestrwydd digymar, a gallai pan fyddai angen ddis- 
gyblu yn Ued lym. Un noson daeth brawd i'r Seiat i 
Moriah, brawd gyda llaw oedd yn lled esgeulus o foddion 
gras, er mewn cyfleustra i allu dod yn fynych. Y nos- 
waith arbennig hon cododd i siarad, ac ymhlith pethau 
ereiU dywedodd fod yn dda iawn ganddo gael bod yno 
ac mai y Seiat oedd y lle goreu ganddo ar y ddaear. 
" Gwarchod pawb,'* meddai Mr. Jones, " sut na ddo'ech 
chwi yma yn amlach ynte ? Mae yma gyfleustra a drws 
agored bob wythnos.'* Rhoddodd gyngor lled lym ond 
doeth i'r brawd, ac fe gafodd yr effaith ddyladw^y. An- 
fynych os byth y breintiwyd unrhyw Eglwys â blaenor 
ragorai ar ein cyfaill mewn dau beth — prydlondeb a ffydd- 
londeb. Deuai y plant adref yn achlysurol o'r cyfeiriad 
hwn, a chyfeillion ar ymweliad o'r cyfeiriad arall, ond os 
digwyddai fod yn noson Seiat, er mor hoff ydoedd 
ganddo groesawu pawb, nid oedd dim na neb allai ei 
atal rhag myned i'r capel. Cyfrifoldeb lled fawr ydyw 
bod yn flaenor ar Eglwys fechan. Mae gan flaenor mewn 
Eglwys fawr liaws o gyd-swyddogion i ddibynnu amynt 
a Uawer o ddoniau ac adnoddau yn yr aelodau i drethu 
araynt ; ond rhaid i flaenor ar Eglwys fechan dolli yn 
drwm ar ei adnoddau ei hun. Rhyfedd gymaint o 

ddylanwad sydd gan amgylchiadau damweiniol ar 
ffurfiad ein cymeriad ac â phenderfynu cylch ein gwas- 
anaeth ! ! Buasai ambell weinidog, er engraifft, wedi 
cario llawer rhagor o ddylanwad ar fywyd y genedl pe 
digwyddasai fod yn bregethwr gyda'r enwad cryfaf, yn 
hytrach na'r enwad Ueiaf. Tybed na byddai enw y 
Parch. Humphrey Jones yn amlycach yn hanes Diwygiad 
'59, pe digwyddasai fod yn Fethodist Calfinaidd yn 
hytrach na Methodist Wesleyaidd? Dichon y buasai 
ein cyfaiU hefyd yn llawer mwy adnabyddus pe b*ai 
wedi cael ei arwain i Lanrhaiadr yn hytrach nag i 
Moriah ; deuai felly i gyffyrddiad agosach a mwy myn- 
ych âg arweinwyr yr enwad. Ond mewn Eglwys 
fechan yn y wlad, mewn cwm tawel, y treuliodd ei oes ; 
ac mae*r ffaith iddo wisgo mor dda, mewn cylch mor 
fychan, ^m brawf fod rhyw adnoddau dihysbydd yn ei 
bersonoliaeth. Nid yn fynych y cyfarfyddid ychwaith 
â gwell gwrandäwr. Cwynai un hen gyfaill nad oedd 
pregethwyr yr oes hon cystal a phregethwyr yr oes o'r 
blaen ; gall hefyd nad yw y gwrandawyr cystal, ond 
teimlai pob pregethwr y dylai fod ar ei oreu pan fyddai 
Mr. Jones yn bresennol. Gwelaf ef y funud yma yng 
nghomel y sêt fawr. Nid yw ei lygaid mor llaith ac 
ambell un, ond mae rhyw fywiogrwydd ynddynt a rhyw 
ddifrifwch yn ei enaid sydd yn ysprydoli y pregethwr 
ac yn tynnu allan ei oreu. Ni cheid neb oedd yn 
ddyfnach ei gydymdeimlad gydag amcan ysprydol yr 
Efengyl ; gallai werthfawrogi pob dawn, er mai'r di- 
weddar Dr. William Davies, Bangor, oedd y /ype o 
bregethwr apeliai fwyaf ato. Caffai cenhadon hedd o 
bob gradd, serch hynny, ei gydymdeimlad llwyraf. 
Diolchai yn gynnes am y bregeth, a dichon nad yw y 

ddawn o ddìolch am y bregeth mor gyffredin ag y bu, 
er gofid i ambell efengylydd blinedig. Deuai y Cristion 
i'r golwg ynddo, nid yn unig yn y capel, ond hefjrd 
mewn c)^ylltiadau ymarferol. Yn wyneb pob prysurdeb 
glynai wrth y ddyledswydd deuluaidd a r weddi ddirgel, 
oblegid teimlai gyda Cowper, — 

•< Ând Satan trembles when he sees 
The weakest Saint upon his knees.*' 

ond credai, er hynny, gyda Ruskin, " That the best 
prayer at the beginning of a day is that we may not 
lose its moments ; and the best grace before meat the 
consciousness that we have justly eamed our dinner." 
Cyfunai ef weddi a gwaith yn brydferth iawn yn ei 
f)nvyd. Gweddîai am gael goreu Duw areu lafur ; ond 
gofalai hefyd am roddi ei oreu ei hun y?i ei lafur. Mae 
crefydd bur hefyd yn sicr o wneyd cymydog da. Ofer 
yw bod yn hael yn ein cynghorion os yn brin ein 
cymwynasau. Nid wrth hŷd ein gweddîau, ond wrth 
amlder ein cymwynasau, y bemir dilysrwydd a gwerth 
ein crefydd. Deil ein cyfaill i edrych amo fel Cristion 
oddiar y safon hon ; gallesid enwi Uiaws o gymwynasau 
sydd yn dangos ei yspryd Cristionogol. Perthynai i 
Eglwys Moriah hen wreigan weddw oedrannus. An- 
neddai mewn bwthyn unig wrthi ei hun. Arferai teulu 
Glashirfryn a bwrw golwg drosti. Ni byddai yr hen 
wraig un amser yn cloi y drws, rhag chwedl hithau, os 
digwyddai iddi waethygu yn y nos, i gymwynaswr oddi- 
wrth yr Arglwydd ymweled â hi a methu dod i mewn. 
Yr oedd ganddi ormod o ymddiried yn ei Thad Nefol i 
dybio y posibilrwydd i leidr ddod ati. Pan fyddai yr 
hîn yn frochus, a*r eira yn drwchus, ni oddefai ein 
cyfaill i*r merched fyned at yr hen wraig, ond elai ei 

hunan. Mynych y gwelid ef yn cyrchu yno ar dywydd 
ystormus; cafodd hi lawer boreu yn rhy wael i godi, 
heb son am allu gwneyd boreu-fwyd. Ar achlysuron 
felly gellid gweled ein cyfaiU mwyn yn goleuo'r tan ac 
yn parotoi Uuniaeth iddi, a bron yn ddieithriad cludai 
gydag ef rhyw flasus-fwyd, i dorri ei hangen. Yn wir, 
yr oedd gan y weddw gymaint o ymddiried ynddo, fel 
y gofynnodd iddo gymeryd gofal yr ychydig eiddo oedd 
ganddi, a chafodd ganddo i addaw pan ddeuai yr alwad 
olaf, y gofalai ef am ei chladdu, a chodi bedd-faen i 
ddynodi y fangre fechan Ue y gorweddai, — yr hyn a 
wnaeth.<gyda*r gofal mwyaf. 

Gryn lawer o flynyddoedd yn ol, oddeutu amser y 
cynhaeaf ŷd, a'r hîn yn desog a gwasgedig, ymwelwyd 
âg ardal ddistaw y Cymdu gan glefyd alaethus — y Ty- 
phoid. Tarawyd un teulu cyfan, ac eithrio un mab, gan 
y gelyn marwol, a syrthiodd y fam yn aberth buan i*w 
gynddaredd. Anodd iawn ydoedd cael neb i weini ar y 
teulu trallodus. Gwyddai pawb am natur heintus yr 
afiechyd. Teimlodd ein cyfaiU y dylai estyn cynhorthwy 
i*r teulu, ac yr oedd efe yn un o'r ychydig bersonau 
ymwelent yn rheolaidd a chyson â hwy, a bu iddynt 
yn well na brawd. 

Gwelir oddiwrth yr engraffau hyn fod gŵr Glashirfryn 
yn credu mewn cymhwyso crefydd at fywyd ymarferol. 
Tramgwyddwyd Arglwydd Melboume yn aruthr unwaith 
oblegid i Beriglor yr Eglwys ddweyd y dylid cymhwyso 
crefydd at bethau ymarferol. " It is too bad," meddai 
" I have always been a member of the Church, and I have 
always upheld the clergy. But it is really too bad to have 
to listen to a sermon like that we have had this moming. 
Why the preacher actually insisted upon applying relig- 

ion to a man's private and business life." " That is the 
class of sermons which I think are most needed," atebai 
y diweddar William Ewart Gladstone. Yr oedd Mr. 
Jones yr un fam a*r hen arwr enwog, a gweithredai felly. 
Cyfrannai Mr. Jones hefyd yn ol ei allu at bob mudiad 
daionus yn yr ardal. Rhoddai bris, mi gofiwch, ar ei 
ennillion, ond ni oddefai i'w bwrs arglwyddiaethu ar ei 
gydwybod. Dichon nad oedd ei enw mor uchel a rhai 
ar restr y tanysgrifwyr, ond safai bob amser yn deilwng 
a pharchus. Nis gallwn lai nag edmygu haelioni rhai 
cyfeillion cefnog. Bendith araynt, ond ofnwn yn wir 
fod rhai yn hael, nid am fod ganddynt foddion i gyfrannu, 
ond oblegid eu bod yn rhy feddal i wrthod. Gwyddom 
hefyd am rai sydd yn gwneyd aberth i gyfrannu at 
wahanol achosion dyngarol o gariad at lesu Grist ; ac 
nid ydym yn ail i neb yn ein hedmygedd o honynt. 
Nid oes dim yn fwy diraiygedig na'r awydd afiach i 
bentyrru golud, sydd wedi syrthio fel malldod ar lawer 

broffeswjrr crefydd, pnd wedi*r cwbl gall fod perygl 
mewn rhoddi sylw anghymesur i'r ychydig sydd yn 
rhoddi llawer, a choUi golwg ar y llawer sydd yn rhoddi 
ychydig. Mesur yr aberth, ac nid maint y rhodd sydd yn 
penderfynu ei gwerth yng ngolwg Duw. Meddylier am 
lawer o deuluoedd sydd yn dal cysylltiad â lliaws o'n 
Heglwysi. Dichon fod saith neu wyth yn y teulu, tra 
nad oes neb ond y pen teulu yn enniU. Gwelir y gŵr 
a'r wraig a'r plant yn cyfrannu eu ceiniogau Sabboth ar 

01 Sabboth, ac hwyrach ddwy waith yr un Sul. Dacw 
deulu arall, nid oes ond gŵr a gwraig yn ei wneyd i 
fyny ; dichon nad ydynt mor ffyddlon a*r teulu cyntaf, 
ond pan ddeuant, maent yn bwrw damau arian i*r drys- 
orfa, ac felly yn ennill sylw, tra mae lliaws ceiniogau y 

UeiU yn cael eu anghofio. Wrth gwrs, dylem roddi 
oddiar gymhellion ysprydol, neu nid oes gwerth yn rhodd 
y naiU na*r llall ; ond os rhaid inni gael bamu y rhoddion 
o gwbl gadewch i ni famu mor deg ag y caniata ein 
safonau dynol. Mae deuddeg ceiniog oddiwrth im teulu, 
oddiar safle fasnachol, yr im werth a dau chwech y 
teulu arall ; ond ofnwn fod cyfrifwyr mewn byd ac 
eglwys, yn Uawer mwy tueddol i*r olaf na*r cyntaf. 
Rhannodd ein cyfaill ei symau mawr yn ddosrannau 
bychain, ond arferai gydwybod yn y cysylltiad hwn fel 
ymhob cysylltiad arall. Nid oedd ynddo lawer o senti' 
merìi, ond yr oedd yn Uawn o synwyr. Edrychai ar 
dalu am ei sêt fel rhwymedigaeth, ac yr oedd mor 
bwysig ei chyfarfod a dyled yn y siop ; ac fel rheol mae 
y bobl sydd yn talu am eu seti yn talu eu dyledion i'r 
masnachwyr. Edliwir weithiau y buasai yn llawer 
harddach i hwn ac arall roddi llai yn y capel a thalu 
ei ddyled yn y siop ; ond fel rheol mae profiad a sylw- 
adaeth yn dysgu fod y sawl sydd. yn clirio llyfrau'r capel 
yn sicr o glirio Uyfrau y faelfa. Hoffwn i chwi eto gael 
golwg amo ar ei aelwyd; gartref y dylai crefydd pob 
un o honom fod amlycaf. Blinid y diweddar Barchedig 
John Jones, Talysarn, ar brydiau gan amheuon am 
gywirdeb ei grefydd ; edliwiai y diafol iddo weithiau, 
pan fyddai 7ierves yr hen wron yn shattered^ nad oedd 
mor dduwiol ag y cymerai amo fod. Ar adegau felly 
apeliai at ei wraig a'i blant, gofynnai iddynt hwy beth 
feddylient o'i grefydd. Adnabyddir dyn yn well gan ei 
briod a'i blant na chan neb arall, — gwelant hwy y 
gwych a'r gwael ynom. Meiddiwn ddangos iddynt 
hwy wendidau yn ein cymeriad guddir o olwg y 
cyhoedd. Dichon yr arferir geiriau geirwon wrth y 

wraig a'r plant, y byddem yn ormod cowards iV harfer 
wrth neb tu allan i*r teulu. Nid yw pawb ohonom yn 
teimlo mor rwymedig i lywodraethu ein tymherau a*n 
geiriau gartref ag ydym oddicartref. Ofnwn fod gan 
lawer ddwy safon foesol, — un ar gyfer y wraig a*r plant, 
a'r llall ar gyfer cyfeillion. " Oes amat ti ddim cywil- 
ydd chwareu yn yfroni ar y Sul," meddai mam wrth ei 
bachgen ; " dos ìyard y cefn gynta* medri di." " Ydi hi 
ddim yn ddydd Sul yn y cefn, mam ? " meddai y bach- 
gen. Ofnwn fod gan ambell un ddwy safon foesol, — 
mae hi yn ddydd Sul yn y front, ond yn ddydd Sadwm 
yn y cefn. Nid yr un yw pob dyn gartref ag ydyw yn y 
Pwyllgor ; cyll ei dymer gyda'r gwrthwynebiad lleiaf 
gartref, ond ceidw ei nwydau dan well rheolaeth yn y 
gwaith. Addefìr y gellir adnabod dyn yn well ymhen 
deg munud pan fydd wedi gwylltio, nag ymhen deng 
mlynedd pan mae yn ei bwyll. Mae'r dyn pan yn ei 
bwyll, yn ddigon call i guddio ei wendidau, ond yn ei 
wylltineb anghofìa ei hun, ac y mae pob yspryd aílan yn 
rhuthro i'r drws ac i'r ffenestri. Mae'r dyn yn fwy 
naturiol adref nag yn unman arall. Gadawn i'r rhai 
*ddylai wybod oreu, sef ei blant, roddi disgrifìad o hono 
fel tad ar yr aelwyd. Crynhoir eu sylwadau. 

" Yr oedd fy nhad yn eiddigeddus iawn dros ymddyg- 
iadau ac ymarweddiad ei blant. Cadwai ddisgyblaeth 
fanwl drosom, ac arferem ninnau edrych i fyny ato fel 
awdurdod derfynol ar bod dadl. Nid wyf yn cofio iddo 
fawr erioed arfer y wîalen. Byddai ei edrychiad yn 
ddigon. Er ein bod yn ei anwylo fel tad, ac yntau yn 
siriol a chwareus gyda ni fel plant, byddai amom ofn 
troseddu rhag digio nhad. Ei ewyllys ef fel tad, ac nid 
ein teimlad ni fel plant oedd rheol yr aelwyd. Yr oedd 

yn ddyn iirm iawn ; ond elem ato yn rhwydd gyda*n 
cwynion, a gwrandawai yn bwyllog a theimladwy cyn 
dweyd ei feddwl. Perygl ambell riaint yw tybio fod 
meddalwch yn gyfyst^o- a thynerwch, — dyna gamgymeriad 
dybryd Eli, a gwyddom am ganlyniadau galaethus ei 
esgeulustra. Cyfimid y cryf a-r tyner mor gyt-bwys yn 
fy nhad fel yr oedd yn hawdd i*w hoffi ; ond yn anodd 
myned yn hŷf amo. Dysgwyd ni er yn ieuanc iawn i 
barchu y Beibl ; ni roddid ef na'r Llyfr Emynau, yn 
deganau i*n difyrru yn yr addoliad fel y gwna rhai. 
Teimlai fy rhieni ddyddordeb anghyffredin ^mom fel 
plant — dysgent ni i barchu teimladau ein gilydd, i gyd- 
nabod hawliau'r naill a*r Uall. Byddent hefyd yn 
gwasgu amom i fod yn garedig wrth y creaduriaid 
direswm. Arferai plant y gymydogaeth, fel plant ardal- 
oedd gwledig yn gyffredin, ddifyrru eu hunain trwy dynnu 
nythod adar, a thrin y cywion bach rai gweithiau yn 
ddiarbed. Digwyddodd i im o honom ddod âg aderyn 
marw i'r tŷ, ac wedi iddynt ein holi pa le y cawsom 
ef, pwy a'i Uaddodd, &c., cawsom araeth nad anghofiaf 
mo honi byth. Rhoddodd fy nhad a fy mam ddisgrifìad 
o'r trallod deimlai y fam aderyn pan ddeuai adref o*i 
chrwydriadau gyda thamaid blasus i'w rhai bach, ond 
Och ! dacw*r nyth wedi ei ddryllio a*r cy wion anwylai 
mor fawr wedi eu lladd ! ! Beth pe b*ae eich mam a 
minnau yn dod adref ryw noswaith, a lladron wedi 
Uosgi y tŷ yma, ac wedi eich cipio chwithau ymaith? 
Cafodd fy nhad a fy mham wrandawyr gwlithog, ac ni 
bu oedfa erioed gynyrchodd gynifer o addunedau. Os 
oedd fy nhad yn firm^ yr oedd llawer o dynerwch yn 
ei galon ef a fy mam. Cawsai y rhai hynaf o honom 
pan yn blant y fraint o ymweled â Chefngoleu, hen 

gartref fy mam, i edrych am fy nhaid. Ar yr achlysuron 
hynny rhoddai fy mam fenthyg ei pony bach, " Brisk," i 
mi, a chawsem ride bob yn ail. Nid wyf yn cofio i ni 
erioed gychwyn i'r daith hon na byddent yn rhoddi 
siars i ni fod yn ffeind wrth " Brisk ; " a dyna*r gair 
olaf bob amser, " Cofiwch ddisgyn yng ngwaelod Coed y 
Gartheryr," rhag beichio gormod ar y pony, Yr oedd y 
ddau yn òd o dyner wrth y creaduriaid direswm. Mor 
wir y gair, " Y cyfìawn fydd drugarog wrth ei anifail." 
Cawsom bob mantais ganddynt i ddysgu ufudd-dod, i 
barchu y gwir, i arfer iaith weddus, ac i barchu pawb. 
Llyfr gawsai lawer o le ganddynt, heblaw y Beibl 
wrth ein hyfforddi, ydoedd Trysor i Blentyn, cyhoeddiad 
gyda Uaw y mae y WinllaJi bellach yn llanw ei le. 
Buom lawer gwaith ^m gwrando ar ein rhieni yn adrodd 
gwahanol rannau o hono, megis hanes "Y bachgen 
anufudd." Cofiaf yn dda fel y pwysleisient y ffaith fod 
pechodau bach yn arwain i bechodau mwy, ac mai an- 
ufudd-dod i rieni oedd y cam cyntaf ar i waered. 
Dysgent ni i gofio fod anufudd-dod i rieni yn bechod 
yn erbyn Duw. Cymerodd y ddau drafferth fawr i*n 
dysgu yn elfenau cyntaf moesoldeb. Buom ar y cyfan 
yn ffodus iawn yn ein gwasanaethyddion, ond cawsom 
un neu ddau lled wyllt a rheglyd. Cipiodd un o honom 
air llàc ac amheus oddiar un o*r gweision. " Helo ! " 
meddai mam, " beth oedd y gair hyll yna glywais i ? 
Dos at y pistyll dwr y funud yma, a golch dy dafod 
oddiwrth y fath halogrwydd ; " a chariai fy nhad y wers 
adref gyda gair o'r Ysgrythyr, " Na ddeued un ymadrodd 
Uygredig neu serthedd allan o'ch genau.*' Dyna'r duU 
syml ond effeithiol y dysgwyd ni gan rieni na bu eu 
gwell ar y ddaear erioed. 

Arferai y gwasanaethyddion a dweyd na welsant neb 
erioed a gwell lljrwodraeth dros eu plant. Cafodd y ddau 
fyw i weled eu cynghorion yn dwyn ffrwyth ym mywyd 
rhinweddol eu plant. Cystuddiwyd Mrs. Jones am 
amser maith ; bu bron yn invalid am yn agos i chwar- 
ter canrif ; ond ymostyngai y ddau yn ddirwgnach i 
ewyllys yr Arglwydd. Os methai Mrs. Jones ddyfod i'r 
capel, gofalai am rwyddhau y ffordd i*w phriod, ac i*w 
phlant. Llawenychai eu gweled oU yn ymlwybro tua 
Moriah, a dygai pawb o'r teulu rhyw dameidiau o 
fendithion y Cysegr iddi. Cefais y fraint lawer gwaith 
o ymweled â hi yn ei chystudd, ac yn ddieithriad es- 
tynid y Beibl fyddai bob amser yn ymyl, ac ni wel- 
ais neb erioed roddai fwy o bris ar weddi. Dywed- 
ai John Elias, o Fôn, nad elai byth i bresenoldeb 
William Griífiths, gŵr ieuanc o Gaergybi, na byddai yn 
meddwl am lesu Grist. Byddem ninnau yn teimlo fod 
yr lesu yn agos bob tro yr ymwelem â Mrs. Jones. 
Cafodd ein hanwyl frawd bob cynhorthwy posibl i was- 
anaethu yr achos gan ei briod. Gallesid tybio mai Mrs. 
Jones fuasai yn cyrraedd adref gyntaf, edrychai yn 
fynych fel pe ar fin y bedd, ond cwympwyd y cadam 
o'i blaen. Gadawn i'r Parch. Tryfan Jones adrodd fel 
y bu : — " Yr oedd Mr. Jones yn flaenor rhagorol. Yr 
oedd yn ddyn crefyddol i gychwyn, at hynny, yr oedd yn 
ffyddlon a " diymod yng ngwaith yr Arglwydd yn 
wastadol." Hefyd, yr oedd yn fanwl a gofalus gydag 
allanolion yr achos, ac yn eiddigeddus iawn dros an- 
rhydedd yr Eglwys yn ei holl gysylltiadau. Ond daeth 
angau heibio heb ei ddisgwyl hefyd, ac fe dorodd i lawr 
y tad serchog a gofalus yn y teulu, y blaenor ffyddlon yn 
yr Eglwys, a'r cymydog caredig a medrus yn yr ardal. 

Rhywbryd ym mis Hydref cymerwyd ef yn wael. Ac er 
pob gofal a medr, syrthiodd y tŷ o glai ar y 18 o lonawr, 
1902, ac ehedodd y preswylydd i'r wlad well, yn 74 mlwydd 
oed. Bu farw fel y bu fyw, a'i ffydd yn ddiysgog yn y 
Gwaredwr, a*i feddyliau a*i fyfyrdodau yn y pethau a 
berthynent iddo Ef a'i waith. Claddwyd ei weddillion 
ym Mynwent Llangadwaladr, lonawr 22ain, o dan y 
Ddeddf Newydd. Gwasanaethwyd wrth y tŷ ac wrth 
y bedd gan y Parchn. R. Morgan (a.), Tryfan Jones, 
T. C. Roberts, ac R. Moreton Roberts. Cludwyd y corff 
gan Meistri Edwards, Oddiaryllyn ; Morgans, Park ; 
Jones, Pantglas ; Edwards, Llanarmon Fach ; — dau o 
swyddogion o Eglwysi y Wesleyaid a'r Methodistiaid 
Calfinaidd yn y Cymdu. Safai Rheithior y Plwyf — y 
Parch. J. Williams — wrth làn y bedd. Yr oedd Mr. 
Jones wedi byw fel Ymneillduwr dihoced, ac yr oedd 
am gael ei gladdu gan weinidogion Ymneillduol. 
Gynifer, onitê, sydd yn anrhydeddu eu gweinidogion yn 
eu bywyd ac yn eu sarhau ar ddydd eu claddedigaeth ! ! 
Yr oedd Mr. Jones yn fwy o Ymneillduwr na Wesleyad, 
ac yn fwy o ddyn nac Ymjieillduwr. Gweddus ydoedd 
i bob dosparth a phlaid ddod i'w angladd i dalu gwarog- 
aeth i'w goffadwriaeth. Ysgrifennwyd Iliaws o lythyrau 
i gydymdeimlo gyda'r teulu yn eu galar oddiwrth rai 
gawsant bob cyfleustra i adnabod ein cyfaill ymadaw- 
edig. Difynnwn y geiriau canlynol o lythyr y diweddar 
Dr.'John Hughes (Glanystwyth) : — 

"Gyda theimladau trallodus y darllenais y cerdyn a ddaeth yma 
bore ddoe. Yr ydych mewn dyfroedd dyfnion. Gallaf yn hawdd 
gydymdeimlo â chwi yn eich profedigaeth lèm. Mae i'r cwmwl du, 
wedi'r cwbl, ei ochr oleu. Cafodd eich anwyl briod oes gymharol 
faith, a chafodd yr oes faith ei chysegru i wasanaeth yr Arglwydd lesu 

Grist, ac yr oedd y wasanaeth i*w chanfod 3^1 amlwg yn y teuln, ac yn 
yr Eglwys, ac yn y gymydogaeth. Y Tad Nefol y buoch chwi ac yntau 
yn ymddiried jmddo ac yn ufuddhau iddo, a'ch cynhalio yn y brofed- 
igaeth nes cael ymuno eto yn y teulu mawr na bydd ymwahanu 
mw}' " 

Fel hyn yr ysgrifenna y Parch. Evan Jones am 
dano : — 

"Pedwar o wýr bucheddol a da eisteddai yn sêt fawr Moríah pan 
aethum yno dros ddeng mlynedd ar hugain 3^1 ol, seí Meistri Samuel 
Thomas, y Gilfach, William WilUams, y Crydd, ar yr aswy o*r pulpud ; 
a Meistrì Thos. Morrís, Pantymaen, a John Jones, Glashìrfryn ar yr 
ochr ddê, neu yn hytrach eisteddent braidd gyferbyn â'r pulpud. Dyn 
dìstaw oedd Samuel Tbomas, ond yn llawn synwyr, yn hynod o garedig 
ac yn dduwiol iawn. Meddai William "Williams amryw ddoniau, gallai 
ganu yn dda, ac nid oedd ei ragorach am borthi y wasanaeth. Nid 
rhy wbeth i'w gadw i Moriah oedd * Amen * a * diolch ' yr hen bererin, 
ond yr hjm a lifai allan o'i galon ym mhob man. Cyffyrddodd rh^rw 
bregethwr â*i galon yn Eglwys Llanarmon, Mynydd Mawr, ar 
Gyfarfod Diolchgarwch, a gyrrodd yr hen "wron * amenau' y clochydd 
i'r cysgodion. Nid oedd ei well fel gweddîwr, nis gallaf byth anghofio 
ei weddîau. Credai Cynfaen hefyd ei fod yn ddiwinydd gwych. Djm 
da od oedd Thomas Morris, Pantymaen, safaî ar ei ben ei hun fel 
gwrandawr. Byddai Wm. Williams, yn nodio weithiau ar Thomas 
Morrís, a byddai yntau yn rhoddi bow boneddìgaidd yn ol i sicrhau yr 
hen bererín yr ochr arall f r sêt fawr ei íod yntau hefyd yn dal ar y 
pethau. 

Ond diameu mai yr un gyfrífent hwy íel eu penaeth ydoedd Mr. 
John Jones, Glashiríryn. Yr oedd, yn un o*r gwrandawyr mwyaf 
dymunol welais erioed. Nid ei *■ amen ' ond ei astudrwydd a'i gyd- 
ymdeimlad deallus â*r gwiríoncdd oedd yn tynnu fy sylw ato. Yr oedd 
yn hyddysg iawn yn ei Feibl, ac yn gydnabyddus â llenyddiaeth 
Gymreig. Meddai syniadau clir am athrawìaethau crefydd, a medraì 
amddiâyn ei hun gyda medr. Byddai yn gyílym iawn i ganfod sylw 
fresh mewn pregeth, a byddai yn rhaid i bregethwr fod yn ddyn cryf j 
allu dal beimiadaeth Mr. Jones. Medrai arfer gwatwareg lem pan 
iyddai galw am hynny, ond yr oedd yn ormod o foneddwr a Christion i 
arfer ei watwareg os na byddai gwir angen am hynny. 

Nid pedd tŷ yn yr holl wlad mwy dyddorol genyf i fyned iddo na 
Glashirfi^n. Yn un peth, yr oedd yao groesaw calon i'r pregethwr, ac 

ran hynny, mae pobl y wlad honno yn hynod am eu Uetygarwch. 
Ond heblaw hynny yr oedd y plant i gyd adreí, y tri mab a'r ddwy 
ferch. Ceid yno ymgom nad ellid cael ei chyffelyb ond anfynych. 
Aml i awr ddifyr dreuUais ar aelwyd Glashirfryn i ddadlu ar wahanol 
faterion. Yr oedd y tad a'r plant yn fedrus mewn dadl, anfynych y 
gellid cÿíarfod â theulu cyfan mor ddeallus. Nid yn aml chwaith y 
gwelaìs blant j-n arddangos mwy o barch i*w rhieni A bid sicr yr 
oedd ganddynt dad a mam yn deilwng o'r anrhydedd mwyaf. Bum ar 

01 hynny yn derbyn caredigrwydd ar lawer aelwyd groesawus, ond yn 
ystod fy oes weinidogaethol, ni feddaf adgofíon mwy dymuDol am un 
Ue na Glashirfryn. Yr oedd duwioldeb yn amlwg iawn yn y teulu. 
Mor gyson y cedwid y ddyledswydd deuluaìdd hwyr a bore! ! Nid 
oedd bwys beth fyddai y prysurdeb, na beth fyddai y blinder, rhaid 
fyddai cadw*r ddyledswydd. Diamen yr erys eu henwau yn berarogl 
yn y gymydogaeth am amser maith." 

Ysgrifenna y Parch. Rowland Rowlands, Bangor, i'r 
un perwyl : — 

**Hoffwn yn fawr fyned i Moriah pan y teithiwn ar Gylchdaìth 
Llanrhaiadr. Yn Glashirhyn, fel rheol, y Uetywn, ac nid oedd hyd 
yn oed yng Nghylchdaith Llanrhaiadr gartref mwy caredig, siriol a 
dyddorol. Yr oedd y rhienì a'r plant yn teimlo dyddordeb dwfn ym 
mhethan mwyaf sylweddol yr Efengyl. Yr oedd Eglwys fach 
Moriah y dwthwn hwnnw yn meddu ar Uaws o gymeriadau ardderchog, 
a rhaì o honynt o allu a gwreiddiolder os nad o athryUth. Yr oedd 
nodweddion gwahaniaethol y cymerìadau eisteddai yn y sêt fawr yn 
meddu ar swyn bron gyfareddol ar feddwl y pregethwr. Golwg 
beautiful oedd gweled WiUiam WiUiams yn ei afìaeth yn gorfoleddu ; 
Thomas Morris yn sisial chwibanu; a John Jones yn ei ddagrau. 
Gwledd o'r fath oreu oedd clywed y tri yn cynnal Cyfarfod Gweddi. 
WiUiam WiUiams yn Uuchio gwreichion nes rhoddi calon un ar dân ; 
liiomas Morris yn rhoddi mynegiant i feddyUau mor wreiddiol a 
chyfoethog nes syfrdanu y meddwl; a John Jones gyda'i feddylgar- 
wch, eì dawelwch a*i ysprydohwydd yn dwyn enaid un i gywair 
addolgar a defosiynol. Trì dyn rhagorol oedd y rhai hyn, ac nis 

gallaf feddwl am un heb feddwl am y trì. Ymddengys i mi mai príí 
nodweddion Mr. Jones oedd^mt— cryfder, cywirdeb, sefydlogrwydd, 
fiyddlondeb a doethineb. Yr oedd yn gryf o feddwl ac yn gryf o 
gymeríad. Darllennai fwy na*r dosparth y perthynai ìddo; a phe 
cawsai gyfleusterau gwell, byddai cwrs ei ddarllen yn eangach. Ad« 
waenid ef fel cymeríad cryf, ac nid oedd pall ar yr ymddiriedaeth 
roddwyd ynddo. Yr oedd ei air yn ddeddf yng ngolwg y gymydog- 
aeth, a chredai pawb fod ei amcanion yn gywir yn ei holl gysylltiadau. 
At hynny, yr oedd yn sefydlog. Nid gwaith rh^^ydd oedd ei symud 
unwaith yr argyhoeddid ef. Edrychai pawb am dano yn y man jrr 
oeddynt wedi ei adael, ac ni chawsant eu siomi. Meddai ef ar 
deimladau cryfìon, cryfach hwyrach nac yr oedd llawer o bell yn ei 
dybio ; ond cadwai hw^mt o dan lywodraeth rheswm a gras. Nid oedd 
oerder na gwres }m arafu nac yn cyflymu ei gerddediad ; ond symudai 
3m bwyllog a chryf. 

Ni bu neb yn ífyddlonach i achos lesu Gríst nag y bu ef i*T achos 
bach yn Moríah. Hwyrach hefyd mai perygl eìn hymroddiad i'r achos 
gartref ydyw cyfyngu ar ein cydymdeimlad â'r achos yn gyffredinol. 
Clywais ei frawd mewn Cyfarfod Chwarterol ar ol dadl frwd ynglýn â 
Moríah, yn gorfod dweyd " Wel, Moríah ydyw byd John, rhaid inni 
adael y mater, Mr. Cadeirydd a symud ymlaen.'' Symud oedd raid a 
hjmny heb symud John Jones. Edmygai pawb er bynny ei sêl a'i 
frwdfrydedd dros Moriah. Bu ei bwyll a'i ddoethineb ar lawer adeg 
yn foddìon diogelwch a Uwyddiant i achos Duw." 

Fel y gallesid disgwyl gadawodd marwolaeth ddisyfyd 
ei phriod ei ôl yn ddwfn ar feddwl a chorff Mrs. Jones. 
Ni feddyliodd ani foment y buasai ei phriod yn ei 
rhagflaenu i ogoniant. Adroddodd y geiriau hynny 
lawer gwaith yn ei chystudd : — 

*' Jesu lover of my soul 
Let me to thy bosora fly." 

Dioddefodd yn ddistaw am yn agos i chwarter canrif, 
fel nad oedd yn rhyfedd ei chlywed yn dweyd yn ei 
phoenau, " Y mae arnaf chwant i'm datod a bod gyda 

Christ, canys llawer iawn g^well ydyw." Cafodd rodio 
yn araf ar làn yr afon, ond daliodd ei hyder yn lesu 
Grist yn gryf hyd y diwedd. 

Ysgrifennai Dr. Watts at ei gyfaill Dr. Doddridge, ei 
fod yn Uesg iawn o ran corff, ond yn gwbl barod o ran 
cyflwr. Gallai ddweyd wrth fyned i'w wely bob nos 
nad oedd waeth ganddo ymha fyd y deffroäi. ** Mae 
afon angau " ebai " yn mynd yn gulach bob dydd, ac y 
wyf yn credu y gallaf gamu drosodd 5^ y man heb 
wlychu fy ngwadnau." Bu diwedd ein hanwyl chwaer 
yn ddigon tebyg. Ni chyffroai tua'r afon, yr oedd wedi 
cynefino â*i murmuron, a gwyddai yn eithaf da mai 
gorchest gymharol fechan oedd marw, wrth goíìo y 
cawsai gwmni ei Cheidwad yn y glyn. Chwefror lofed, 
1905, yr ehedodd ei hyspryd at Dduw, yr hwn a'i rhoes. 
Dychwelodd yn ol at Dduw yn gryfach personoliaeth 
ac yn gyfoethocach fel carictor nag y daeth oddiwrtho. 
Gorwedda ei chorff yn ymyl ei phriod ym Mynwent 
unig Llangadwaladr ; ond mae Uygaid lôr arnynt iU 
dau. " A hyn yw ewyllys y Tad a'm hanfonodd i ; 
o'r cwbl a roddes efe i mi, na chollwn ddim o ho^o^ 
eithr bod i mi ei adgyfodi ef yn y dydd diweddaf " (loan 
vi. 39). Da genyf allu dweyd fod y plant yn rhodio yn 
ffyrdd eu rhieni, ac yn ffyddlon i draddodiadau y teulu. 
Mae Mr. John Thomas Jones wedi ymsefydlu yn Rednall, 
a chydag ef y mae Mr. Richard Jones yn byw. Mae y 
ddau yn masnachu ar y " cyd," a Duw yn eu Ilwyddo 

Profedigaeth fawr Mr. J. T. Jones a*i briod (merch 
Mr. Humphrey Humphreys, Comorion), ydyw gorfod 
magu eu plant yn Lloegr. Da fuasai ganddynt gael 
magu eu pedwar plentyn mewn undeb âg Eglwys Wes- 
leyaidd Gymreig. Ond er yn Lloegr maent yn gwbl 

Gymreig eu hyspryd a*u cydymdeimlad, ac ymwelant yn 
achlysurol âg Eglwys Wesleyaidd Croesoswallt. Ceidw 
Mr. Richard Jones ei aelodaeth yng Nghroesoswallt ; 
ond o herwydd pellder y ffordd, nis gall roddi 
cymaint o'i wasanaeth i Gylchdaith Llanrhaiadr ac y 
dymunai. Mae sel Wesleyaidd hen deulu Glashirfryn 
a*r Comorion er hynny yn llosgi yn loew yn eu calon. 
Ymbriododd Miss Sarah Jane Jones, merch henaf Glas- 
hirfryn, â Mr. John Jones, Caehir. Hana Mr. Jones o 
hen deuluoedd hybarch Sarphle a Chyrchynen Isa' — 
hen deuluoedd roddasant dderb^miad cynnes i'r Cenhadon 
Wesleyaidd cyntaf i*r gymydogaeth, a bu gan y teulu 
olaf o*r ddau, law amlwg mewn cychwyn yr achos 
Wesleyaidd yn Llanarmon. Gyda i ewythr a'i fodryb, 
yn Sarphle, y trigai Mr. Jones am flynyddoedd cyn priodi, 
ac yma y dygodd ei briod dalentog ; ac yno y maent 
wedi aros hyd y dydd heddyw. Mae Mr. Jones yn flaenor 
defnyddiol yn Llanarmon, a cheir yn Sarphle gartref 
cysurus i Bregethwyr yr Efengyl. Ni fedd Llaiiarmon, 
Dyffryn Ceiriog deulu ffyddlonach i'r achos.. 

Mr. William Jones, a*i chwaer Miss Mary Anne Jones, 
sydd yn awr yn cadw yr hen gartref yn Glashirfryn. 
Erys y drws i genhadon hedd mor agored ac erioed ; a 
hoff waith y ddau yw gweini ar y Saint. Ceidw Mr. 
William Jones le ei dad fel blaenor ym Moriah, a 
chymer Miss Jones le ei mham ar yr hen aelwyd glyd 
yn Glashirfryn. Treigled doniau y tri brawd i*r plant» 
a'r wyrion a'r wyresau ; a Duw eu Tadau a*u ham- 
ddiffynno. 

DIWEDD. 

